
BENEVOLO LECTORI . 

jA rgumenta , quae in his Dissertationibus 
evolvenda suscepi , non omnia quidem nova , 
sed omnia fere noviter pertractata . Quum 
enim veritas prope universa a doctissimis 
Theologis , qui nos praecesserunt , occupata 
fuerit , quaerebam sollicite , si quid adhuc su- 
per esset , quod tantorum virorum lucubratio- 
nes effugerit . Neque facile mihi hoc fuit in- 
venire , quoniam exploranti theologicam sup- 
pellectilem non appareret quid adijeere , nisi 
haeredltarium aurum in informem massam 
conflatum vellem quasi meum venditare . Vix 
autem argumentum unum veluti intactum per - 
1 scrutanti mihi sese obtulit , scilicet de jure 
Summi Pontificis in destitutione Episcopo- 
rum . Illud potius occurrit , aliqua esse ar- 
gumenta -■> quae historice magis , quam theolo- 
gice discussa fuere , ut est illud : de Regno 
Millenario Christi visibiliter conversantis in 
terra ; alia , quae propter dissentientes Scho- 
lae opiniones adhuc sub lite sunt ; ut illud de 
Regula Moralium Opinionum ; alia denique 
diffuse quidem a Canonistis , et Theologis di- 
sputata , sed forte numquam satis diligenter 
tn fundamentalibus principiis explorata , ut /A 

lud de Oblationibus , Primitiis , et Decimis.' 
Quare ad hujusmodi argumenta meum qua - 
lemcumque laborem contuli . Neque in animo 
fuit , ut de singulis volumina conficerem » 
quod non admodum difficile foret in hac am- 
plissima eruditionis congerie , quam prae st an- 
tis simi viri nobis undique compararunt , si ad 
omnia , quae haec argumenta aliquo modo at- 
tingunt , excurrere voluissem. Sed mihi num - 
quam hujusmodi consilium in animo sedit , 
quia in obviis , in satis cognitis ' , in indire- 
ctis , in suboscuris vel rationibus , vel au- 
ctoritatibus , satius semper judicavi lectorem 
ad se ipsum , aut ad alios auctores remitte- 
re , quam illum a recto itinere avertere , et 
currentem supervacaneae eruditionis imposita 
sarcina defatigare . Illud maxime prae oculis 
habui y ut in omni disputatione principia sta- 
tuerem , unde cursum arripere , et terminum , 
ubi oculum intendere ; deinde semitam explo- 
rare 3 per quam rectissime , et quantum fieri 
potest citissime , ad propositum pervenire . 
Non enim ut in circulo disputationis initium 
arbitrio nostro sumi debet , et circumduci * 
Aliter per repetitos orbes circumagitur lector y 
et quum denique gradum sistere ei conceditur , 
quadam veluti vertigine ex rotatione conce- 
pta y vel unde digressus fuerit , vel quam se- 

mitam percurrerit , vel quae viderit , distincte 
meminisse non potest , Sectatus sum igitur bre- 
vitatem picrisque amicam , selectiora perse- 
quens , atque illa recto ordine disponens ; ct 
si aliqua praetermisi , quae forte superflua 
non fuissent , Doctores et eorum Opera , in qui- 
bus ea quisque invenire possit , annotavi . Si 
quis autem annotata Opera consulere voluerit , 
ibi aliorum Doctorum sententias per se ipsum 
deprehendet . (Hoc enim mihi proposui , ut cos 
classicos Auctores pro testimonio afferrem , 
quibus ad alios per citationes lector deduci 
possit ; atque ita quae ego praetermiseram , 
oculis suis subijeere , et diligenter . si libeat 
explorare . Ita ne eruditis qui omnia 
norunt 3 molestus essem , caeteris , qui majo- 
rem in subjecta materia extensionem exopta- 
rent 3 satis ut opinor prowisum . Denique 
quid reipsa praestitum sit , erudite et candide 
lector judicabis . . . , ; 

DISSERTATIO PRIMA 

De Regula Moralium Opinionum 
pro Confessariis . 

uum Homo sub lege vivat , atque eam 
adimplere teneatur sive divinam , sive natu- 
ralem , sive humanam , opus habet aliqua re- 
gula moralium actionum , qua se dirigat , et 
a periculo culpabilis transgressionis seipsum 
avertat . Haec autem regula dividi potest in 
regulam internam , et externam . Regula in- 
terna communiter statuitur in Conscientia , 
quae est dictamen rationis > seu actus intelle- 
ctus , quo judicamus aliquid hic et tunc agen- 
dum , vel omittendum esse tamquam bonum , 
vel maluin . Veruntamen ut intellectus , sive 
ratio , judicium suum recte proferat , opus ha- 
bet aliqua regula tuta, et proxima ; quam in- 
spiciens rationabiliter, et prudenter judicare 
possit , se a recta semita in suo dictamine non 
deflectere . Haec autem regula est ea , quam 
voco Conscientiae regulam externam , et tu- 
tam in materia Moralium Opinionum . Ne- 
que enim opus est inquirere regulam pro re- 
cto dictamine Conscientiae in illis casibus , in 

quibus adest lex clara aut naturalis , aut di- 
vina , aut humana, neque in iis, in quibus 
praesto est deffinitio Ecclesiae , communis Do- 
ctorum auctoritas , aut ineluctabilis consue- 
tudo , quae omnia pariunt aut evidentem , 
aut moralem certitudinem . Ipsa enim moralis, 
aut evidens certitudo sive legis , sive liberta- 
tis , est tutissima Conscientiae regula , de qua 
a nemine disceptatur . Quare hujus nostrae 
dissertationis scopus est solummodo investiga- 
re regulam , quae maxime Confessarios diri- 
gat in obscuris et difficilioribus casibus , qui 
ad eos a rudibus et idiotis poenitentibus de- 
feruntur , quum hujusmodi poenitentibus Con- 
fessarii sententia, et auctoritas id fere omne 
exhibeat , quod ordinarie illos ad agendum 
determinat . 

Igitur patet , quod ante omnia opus est, 
ut hujusmodi regula sit in praxi tuta . Quum 
autem dico tuta , intelligo , quod talis sit, 
quae non exponat hominem periculo culpabi- 
lis , sive formalis transgressionis in Legem . 
Hoc enim omnes leges exigunt , ut nemo eas 
culpabiliter offendat ; ideoque Divinae leges 
poenas decernunt in eos transgressores , quo- 
rum culpa sapientissimis Dei oculis manife- 
statur ; humanae autem leges poenas statuere 
in reos aut vere tales , aut saltem praesum- 

ptos , quum non possit internos animi actus 
humanus Legislator introspicere . Si quis au- 
tem talem regulam exquireret , quae ab om- 
ni prorsus periculo non solum formalis , sed 
etiam materialis transgressionis semper aver- 
teret , is non simpliciter tutam , sed tutiorem 
regulam exigeret , quae viam salutis redderet 
non solum arctam , sed etiam humanis viri- 
bus imperviam ; teneremur quippe ad jeju- 
nandum , et restituendum, quaecumque for- 
mido occurreret de obligatione jejunii , aut 
restitutionis , et similium; ideoque ab Alexan- 
dro VIII. merito proscripta fuit tertia illa pro- 
positio , quae sic habet : Non licet sequi inter 
opiniones probabiles probabilissimam . Vide Vi- 
va in cit. propos. , et in propos. i. damnat, 
ab Innoc. XI. Et revera , quum lex juxta D. 
Thomam debeat esse. Ordinatio rationis ad 
bonum commune promulgata i .2. qu. 90. art.4., 
lex Tutiorismi , quae contra bonum commu- 
nis salutis vim inferret , et plus praestaret in- 
commodi , quam commodi circa praecepto- 
rum observantiam , non potest sine injuria 
supponi , quod a Sapientissimo , et Benignis- 
simo Deo statuta fuerit . Quis enim non vi- 
deat ,per talem obligationem formalia multi- 
plicari peccata, et innumeras anxietates, scru- 
pulos , dubia , et difficultates orituras in offi- 

ciis , contractibus , directione propriae , et 
alienae Conscientiae ? Sufficit igitur , ut Con- 
scientiae regula sit in praxi tuta a periculo 
culpabilis praevaricationis . 

Deinde opus est , ut haec regula sit cer- 
ta, , scilicet fundata in principiis certis tum ex 
ratione , tum ex auctoritate , unde quisquis 
recte judicare possit , se via tuta incedere, 
prudenter agere , et ab omni culpa vacare . 
Nemo enim prudenter et rationabiliter sua- 
rum actionum regulam amplecteretur fluctu- 
antem , et incertam , et quam dignosceret in- 
niti super principiis disputabilibus , ambiguis , 
et dubiis . 

Praeterea debet esse hujusmodi regula 
quantum fieri potest universalis , scilicet quae 
apta sit tuto dirigere hominem ordinarie in 
suis actionibus; unde reiicienda est regula, 
quae multis exceptionibus scatet, et a qua in 
plurimis casibus recedere oportet. Tunc enim 
non una regula, sed plures humanarum actio- 
num proximae regulae assignari deberent,quae 
multiplicibus quaestionibus, et erroribus ho- 
minem in suis actibus exponerent , et quae 
non praesumuntur a Deo praescriptae homi- 
nibus , quos tuto simul ', et suaviter in Yia 
mandatorum suorum dirigere voluit . Haec 
autein difficultas magis innotescet , si huma- 

narum legum infinitum pene numerum con- 
sideremus, quarum sensus nimis fluctuaret, 
si plures regulae , aut una regula cum pluri- 
bus exceptionibus pro earum observantia sta- 
tuatur . Neque vero confundi debent regulae 
juris cum regula Conscientiae , quam inqui- 
rimus . Illae quidem multiplices esse debent, 
quia ad diversas legum interpretationes inser- 
viunt ; haec autem quantum fieri potest sim- 
plex , et ad clarum significatum coarctata . 
Immo sunt illae quaedam veluti principia , 
quae in ultimam conscientiae regulam in- 
fluunt , et eam ad determinandam conscien- 
tiam proxime , et expedite instructam con- 
stituunt . Igitur externa regula morum , quae 
ordinaria , et fere unica sit , ideoque quan- 
tum fieri potest universalis , omnibus aliis a 
rationali homine anteferenda est . 

Denique dico , quod talis regula debet 
esse ad praxim reducibilis . Quum enim sit 
tegula practica morum , continere debet ejus- 
modi praecepta , quae sint accommodata com- 
muni hominum intellectui , et simul humanis 
viribus . Nisi enim talis esset , imponeret onus 
moraliter intollerabile , innumeris scrupulis , 
perplexitatibus , et erroribus obnoxium . Non 
potest autem praesumi, quod benignissimus 
Deus onus nobis imponere voluerit, quod 

mot aliter impossibile sit ad portandum . Non 
solum autem dicitur impossibile , ut ait S. An- 
toninus p. i. tit. i. c. io. §. io. reg. 7. , quod 
absolute non est possibile , sed etiam videtur in- 
terpretandum secundum virtutem Epichejae in 
Lege nova esse impossibile , quod vix est possi- 
bile , ut pote nimiam habens difficultatem . Alias 
quomodo salvaretur illud : Onus meum leve . 
Itaque omnis regula continens praecepta , 
quae alligant onera gravia , et importabilia , 
et imponunt ea in humeros hominum , sicut 
a Domino fesu Christo reprobatur , ita quo- 
que est a nobis reprobanda . Matth.i 3. 

}am vero inquirendum superest , utrum 
inveniatur adducta regula , quae ut diximus 
sit tuta , certa , universalis , et ad praxim re- 
ducibilis . Atque haec maxime investiganda 
est, ut jam proposuimus, pr6 Confessoriis . 
Ipsi enim ea non solum indigent pro recto di- 
ctamine propriae Conscientiae, sed etiam pro 
recto moderamine Conscientiae aliorum , et 
praecipue idiotarum , quorum ipsi fiunt Do- 
etores , et quasi regula proxima , et externa 
in moralibus eorum actionibus . Et quidem si 
imprudentem , incertam , versatilem , obscu- 
ram regulam Confessarii adhibeant, necesse 
est , ut suos poenitentes in incertum ferant , 
aut in errorem impellan* . Quare haec mea 

disceptatio praecipue , ac fere unice ad Con- 
fessarios dirigitur , unde dc iis , et pro iis me 
ordinarie loqui profiteor; quod prae oculis 
a Lectore semper habendum praemoneo . 

Fieri autem nequit , ut ea regula inve- 
niatur in privatis Auctoribus . Ipsi enim , quum 
in assignanda hujusmodi regula inter se dis- 
sideant , eam saltem nec certam , nec univer- 
salem praescribere possunt . Superest igitur, 
ut ea expressis verbis designata indicetur in 
aliquo Doctore , qui super caeteros eminen- 
ti polleat auctoritate . Hic autem mihi prae- 
sto est , scilicet Summus Pontifex Benedictus 
XIV. , qui privatae insigni , et rarae doctri- 
nae etiam Apostolicae Sedis auctoritatem co- 
pulavit . Et eo magis ejus auctoritas nobis in 
pretio esse debet , quia post plurima de hoc 
argumento inter theologos exorta dissidia scri- 
psit ; ideoque praesumendum est , quod au- 
ctoritate sua theologicis concertationibus pa- 
cem , et Conscientiarum perplexitatibus me- 
delam arferre voluerit . Ipse vero in Constitu- 
tione , quae incipit Apostolica Constitutio data 
Anno Jubilaei j et invenitur Bullarii tom. 3. n. 
1 9 . ita loquitur in 2 1 . Cum igitur aut diffi- 

cilior , aut nova quaedam facti species ad Con- 
fessorium defertur , ideoque libros evolvere Uti 
neces se sit , non sine sobrietate , ac librorum de- 

lectu id. agendum . Notum quippe est , in tanto 
Scriptorum numero aliquos prodi isse , quorum 
opinio , ac sententia Evangelicae simplicitati , 
ac Sanctorum Patrum doctrinae non bene conso- 
nant . Complures opiniones ( verbis hic utimur 
Praedecessoris nostri Alexandri VH. in Decreto 
edito die 7 . Septembris 1665 . ) Christianae di- 
sciplinae relaxativas , et animarum perniciem 
inferentes , partim antiquas iterum suscitari , 
partim noviter prodire , et summam illam luxu- 
riantium ingeniorum licentiam in dies magis 
excrescere , per quam in rebus ad Conscientiam 
pertinentibus modus opinandi irrepsit alienus 
omnino ab Evangelica simplicitate , Sanctorum- 
que Patrum doctrina , et quem si pro recta re- 
gula Fideles in praxi sequerentur , ingens eru- 
ptura esset Christianae vitae corruptela . No- 
lumus hac in re pressiorem sermonem institue- 
re , nolumus vexatissimas quaestiones , quae 
circa Scriptorum fidem , eorumque doctrinae in- 
tegritatem agitantur , attingere . Sat erit Con - 
fessarios monuisse , ut in re dubia propriae opi- 
nioni non innitantur , sed antequam causam di- 
rimant , libros consulant quamplurimos , eos cum 
primis , quorum doctrina solidior , ac deinde in 
eam descendant Sententiam , quam Ratio sua- 
det , ac firmat Auctoritas . Nec aliud sane do- 
cuimus in nostra Encyclica super Usuris , quae 

occurrit ordine 1 43 . Bullari i nostri tom. 1 . ubi 

3. ita scripsimus ; S«/V privatis opinionibus 
ne nimis adhaereant , sed priusquam responsum 
reddant , plures Scriptores examinent , qui ma- 
gis inter caeteros praedicantur : Deinde eas par- 
tes suscipiant , quas tum Ratione tum Auctori- 
tate plane confirmatas intelligent . Idipsum mo- 
do repetimus . Nostra quippe sententia non so- 
lis rei usurariae limitibus circumscribitur , sed 
ea omnia complectitur , quae sive ad forum Sa- 
cramentale , sive ad rectum Conscientiarum re- 
gimen quoquo modo conferre possunt. Huc us- 
que Benedictus XIV. in edit. Roman. BulJar. 
typis Propag. Fidei 1753* tom. 3. Habes hic 
paucis verbis, quae sententia in rebus obscu- 
ris , et difficilioribus amplectenda ordinarie 
sit ad moderandas Conscientias , scilicet ea , 
quam Ratio suadet , ac firmat Auctoritas . Opti- 
me autem dicitur primo , regulam moralium 
actionum in obscuris esse debere eam senten- 
tiam, quam Ratio suadet, scilicet quam ratio ve- 
luti veram aut verisimilem ita proponit , ut in- 
ducat hominem prudentem ad praebendum si- 
bi assensum . In hoc enim stat rationabilis sua- 
sionis vis; unde fit ut opinio, in qua ratio 
prudentis viri quiescere nequit , quamvis in- 
terdum aliquam apparentem veritatem, aut 
verisimilitudinem praeseferat , omnino tamen 

sit refutanda : Sequitur : ac firmat Auctoritas . 
Est enim doctorum hominum auctoritas maxi- 
mus cardo, a quo regitur humani intellectus 
imbecillitas, ita ut ignaris, et indoctis hu- 
jusmodi auctoritas stet Iere semper pro ratio- 
ne . Quum enim idiota impos sit ad exami- 
nandas sententiarum intrinsecas rationes, et 
ad ferendum de eis judicium , stat illi pr6 suo 
judicio judicium doctorum hominum , et non 
absque ratione, immo prudentissime suadet 
sibi , illorum sententiam , qui docti , et pro- 
bi sint, validissimis rationibus inniti, ideo- 
que posse ad eorum praecepta , et consilia 
suam Conscientiam conformare . Unde homo 
rudis sequendo consilium probi , prudentis , 
et docti Confessarii , sequitur sententiam , 
quam auctoritas sibi suadet , et ratio reflexa 
firmat , ordine quidem quasi inverso , sed qui 
unicus ilii suppetit in obscuris rebus ad for- 
mandum rectum suae Conscientiae dictamen . 
Hac autem auctoritate etiam docti indigent . 
Nihil enim facilius , quam ut ab erudito , et 
ingenioso viro quaecumque futilis ratio, et 
cavillationes ipsae , et sophismata interdum 

{ >rd gravibus rationibus assumantur , nisi se- 
ectiores Doctores evolvat , et eorum contra- 
ria argumenta cum propria sententia diligen- 
ter conferat . Quare in opinionum regula non 

alternative , sed copulative , cum ratione au- 
ctoritas ordinarie convenire debet . Quod si 
in aliquo peculiari casu expressa , et apposita 
auctoritas praesto non sit , non desunt certe 
in gravioribus Doctoribus similes casus , a qui- 
bus resolutionum exemplares rationes desumi 

{ jossint , aut docti , et probi viri , qui consu- 
antur . 

Jam vero haec regula facile demonstra- 
tur , quod sit et tuta, et certa , et fere univer- 
salis , et ad praxim reducibilis . Et primo, 
quod sit tuta , nemini in dubium venire po- 
test , quum fuerit a Summo Pontifice propo- 
sita , cui propter doctrinam, et auctoritatem 
nihil deerat ad definiendam tutam praxim pro 
regula morum; maxime quum Benedictus XIV. 
haec praescripserit post tot dissidia circa hanc 
materiam, atque rationes , et difficultates hinc 
inde expenderit ; unde non solum mature , et 
deliberate, sed etiam cum plena , et perfecta 
hujus argumenti cognitione ad hanc regulam 
determinandam descendit . Et revera hanc re- 
gulam Ecclesiae Doct ores. Patres, Concilia, 
et Summi Pontifices sequuti sunt , quum de 
rebus controversis , et dubiis deliberandum 
fuit . Voluerunt enim , ut auctoritas simul et 
ratio consuleretur , et quod rationi conso- 
num, et ab auctoritate confirmatum inveni- 

retur , id Christifidelibus observandum inti- 
marent . Hanc ipsam regulam profitebatur 
S.Augustinus scribens Hieronymo , sibi in pra- 
xi esse ; exceptis enim Canonicis Scriptori- 
bus , quos numquam errasse credebat, de aliis 
subjungit. Alios autem ita lego , ut quantali- 
bet Sanctitate , doctrinaque polleant , non ideo 
verum putem , quia ita ipsi senserunt , sed quia 
mihi per alios Auctores , vel Canonicas , vel 
probabiles rationes , quod a vero non abhorreat , 
persuadere potuerunt . Et refert. Decr. p. i . dis. 
9. c. $• et paucis variat, in ep. 82. n. 3. noviss. 
edit. Et nisi talis regula esset tuta, alia assi- 
gnari deberet , quae tuta esset , quum non 
possint homines sine tuta Conscientiae re- 
gula legem adimplere . Alia autem exhibe- 
ri nequit , nisi tutissima , scilicet quae amo- 
veat omne prorsus periculum quanquam re- 
motum transgrediendi legem non solum for- 
maliter, sed etiam materialiter, ex qua num- 
quam liceret sequi opinionem inter probabi- 
les probabilissimam , quod vidimus fuisse ab 
Alexandro VIII. reprobatum . Quare ait S.An- 
toninus in Summa p. 1. cap. 10. Eligere viam 
tutiorem consilii est , non praecepti ; aliter opor- 
teret multos ingredi in Religionem , in qua tu- 
tius vivitur , quam in saeculo . Et sic in om- 
ni dubio de obligatione restitutionis praescri- 

bi deberet restitutio f quia haec tutior regula 

est , immo tutissima , ad non laedendam ju- 
stitiam in proximum . Quam regulam si am- 
plecterentur Confessarii, facillime suos poe- 
nitentes impellerent ad excutiendum jugum 
divinae Legis, quia desperarent se posse eam 
rite observare . Etenim ut ait D. Thomas 2. 2, 
qu. 20. art. 4. sublata spe , irrefraenate homi- 
nes labuntur ad vitia , et a bonis laboribus re- 
trahuntur . Et haec ratio est , propter quam 
Probabilioristae suam sententiam contra Tu- 
tioristas defendunt , uti videre est inter cae- 
teros apud Patrem Flavianum Ricci in addi- 
tionib. ad Teolog. P. Reijfenstuel tract. 1 . di st. 4, 
qu. 6. §.8. Quia Deus a nobis non exigit , ut 
operemur semper cum metaphysica , aut phy- 
sica evidentia de honestate materiali actionis 
nostra^ : hoc enim est supra naturae humanae 
vires pro hoc vitae statu ; sed solum a nobis 
exigit , ut numquam operemur sine firma , et 
prudenti persuasione , quod actio nostra hic 
et nunc ponenda non sit peccaminosa , sed 
licita . Consonat P. Daniel Concina , qui in 
Theolog. Christian. contr. lib. 2. Appar. diss. 
2. cap. 10. sic ait : Vox tutior significare po- 
test majorem securitatem a periculo peccandi 
etiam materialiter , et hoc in sensu non semper 
tenemur ad tutiora . Licitum est exequiid , quod 

omnibus serio expensis apparet prudenter verum 
et honestum . Atqui is, qui in obscuris , et dis- 
• putabilibus tandem exequitur id , quod om- 
nibus serrio expensis ratio sibi suadet , et au- 
ctoritas firmat , sequitur illud , quod sibi appa- 
ret prudenter verum , et honestum . Ergo qui 
hujusmodi regulam amplectitur , habet Con- 
scientiae regulam tutam, et irreprehensibilem. 

Quod autem haec eadem regula sit cer- 
ta, apparet manifeste ex supra dictis . Etenim 
innititur principiis certis prudentiae , hone- 
statis , voluntatis Divinae , idoneitatis huma- 
nae naturae , auctoritatis Ecclesiae, et praxis 
proborum , et sapiendorum hominum . Item 
non improbabitur neque ab iis, qui contra- 
rias inter se partes sequuntur , sive sint Pro- 
babilistae , sive sint Probabilioristae . Denique 
est etiam certa in hoc sensu , quod clara , et 
determinata est, non ambiguis, et diversis in- 
terpretationibus obnoxia , ideoque omnium 
captui , et usui , quantum fieri potest , accom- 
modata . Ex hoc autem sequitur , quod sit 
etiam universalis , quum ab omnibus liquido 
intelligi , et exequutioni mandari facile pos- 
sit . Sed hujusmodi regulam ex eo potissimum 
universalem appello , quod ad omnes fere ca- 
sus se extendat . Quaecumque enim agenda 
Occurrerint , tuto operabimur , si sequamur 

id , quod ratio suadet , et auctoritas firmat , et 
si reiiciamus id , quod ratio non suadet , et 
auctoritas non firmat . Immo non soium pro 
dubiis , et controversis casibus haec reguia 
nos dirigit , sed etiam pro iis , qui apud ca- 
tholicos non controvertuntur , quia habent 
fundamentum certum , et manifestum in Le- 
ge Divina * aut Naturali , aut Ecclesiastica «> 
Ubi enim adest certa , et clara lex divina , 
naturalis , et ecclesiastica » aut ipsius Eccle- 
siae deffinitio , nulla potest esse auctoritas in 
contrarium, quae vel minimi aestimetur, et 
quaecumque ratio in oppositum appareat, re- 
putanda est fallax , quia ex ratione reflexa sed 
certa persuadere nobis debemus , quod illa 
sententia rectae rationi adversetur , ideoque 
quod insufficiens sit ad merendum assensum 
hominis prudentis . Pone enim exemplum 
de dubio occurrente in administratione Sa- 
cramenti , quod ejus valorem respiciat . Ra- 
tio mihi suadet , quod in hac materia , quae 
est materia facti , et non dependens ab opi- 
nione hominum , sed ab institutione Chri- 
sti, teneor procurare media prorsus certa 
ad eorum valorem , et propter Sacramen- 
ti reverentiam , et, propter proximi salu- 
tem . Accedit auctoritas Innocentii undeci- 
mi, a quo inter damnatas propositiones pri- 

ma recensetur ea , quae asserit : Non est il- 
licitum in Sacramentis conferendis sequi opinio- 
nem probabilem relicta tutiori ; ideoque et ra- 
tio et auctoritas mihi praescribit tutam regu- 
lam in administratione Sacramentorum . Idem 
dicendum de medico, qui tenetur adhibere 
pharmacum probabilius curativum, et de Ju- 
dice, qui debet in judicando sequi probabi- 
liorem sententiam . Etenim praeter commu- 
nem auctoritatem, quae ita docet , ratio ipsa 
non solum mihi suadet , sed penitus me con- 
vincit , quod qui tenetur ex justitia, aut cha-, 
ritate proximo succurrere in re gravi , debet 
tutiora media adhibere ; aliter injuste aut in-f 
juriose exponeret proximum gravi periculo aut 
vitae , aut famae , aut fortunarum , quum ef- 
fectus in his rebus non ab opinione pendeat , 
sed a facto vel utili , vel inutili , vel nocivo . 
Igitur adducta regula etiam ex hoc capite est 
praeferenda, quia unica, aut fere unica , ideo- 
que universalis , et applicabilis ad omnes mo- 
rales actiones . 

Haec autem universalitatis praerogativa 
non invenitur in aliis regulis , quae solent as- 
signari , sive probabilismi , sive probabilioris- 
mi , quia istae pluribus , et implicatis exce- 
ptionibus obnoxiae sunt , uti videre est apud 
Auctores, qui eas sequuntur, adeo ut etiam 

docti homines vix interdum mentem suam pa- 
tefacere valeant in earum usu praescribendo . 
Ac praeterea non possunt illae esse universa- 
les quoad personas , quia qui unam earum 
amplectitur, aliam omnino respuit et reprobat. 

Remanet , ut proposita regula ostendatur 
maxime pro Confessariis , qui illa indigent ad 
aliorum Conscientias moderandas , ad praxim 
reducibilis . Et primo in hoc considero facili- 
tatem , seu minorem praxis difficultatem , 
quum nulla possit esse ita facilis , ut aliquam 
difficultatem non involvat . Haec autem faci- 
litas patet ex usu , quia statim ac in rebus 
controversis post diligens examen, et omni- 
bus serio expensis, inveniam opinionem, quam 
recta ratio mihi suadet, et plures classici Au- 
ctores confirmant , jam non est mihi opus ul- 
terius inquirere, et Doctores omnes perscruta- 
ri, singulas eorum rationes,et auctoritates con- 
ferre , et judicare de eorum inaequalitate , et 
praeponderantia,quod esset onus moraliter in- 
tollerabile, ut pote innumeris scrupulis,perple- 
xitatibus , et periculis errandi obnoxium . Se- 
cundo considero hujus regulae praxim, quate- 
nus magis remota est ab extremis,ideoque mi- 
nus periculosa. Esf enim aeque distans a laxita- 
te,et a rigorismo, quia vir probus,et saltem me- 
diocriter doctus non facile suadetur a quacum- 

que ratione , et auctoritate , ideoque decli- 
nat periculum laxitatis ; et ex alia parte non 
ita inhumanus erit , ut postquam dignoverit 
gravitatem rationis ex prudenti suasione, quam 
causat in suo intellectu , et invenerit in clas- 
sicis Doctoribus eamdem sententiam plane 
confirmatam , velit nihilominus eam suo poe- 
nitenti inhibere , quia opposita est magis tuta . 

Addo autem , quod in posterum semper 
meminisse oportebit , per adductam regulam 
non excludi , ut Confessarius in rebus obscu- 
ris , et difficilioribus, consilium etiam sapien- 
tioris et prudentioris exquirat . Immo in plu- 
ribus circumstantiis, hoc omnino , quamdiu 
fieri poterit , et licitum erit, praestandum est. 
Ita fiet , ut denique omnibus hinc inde ex- 
pensis , collatis inter se auctoribus , rationi- 
bus et difficultatibus alteri expositis , et ejus- 
sententia audita, securius ad deliberationem 
quisque deveniat . Et hujusmodi praxis com- 
munis est etiam Probabilismi, et Probabilioris- 
mi methodo , quin ex ea harum opinionum 
usus evertatur. Quum enim de hujusmodi re- 
bus disputatur , non excluduntur conditiones , 
et modificationes , quae subintellectae vocan- 
tur , et ab omnibus admittuntur . Quod no- 
tavi, ut id lector extendat ad alia similia. 

Sed dices : Quid agam , si ratio mihi sua- 

det magis unam sententiam , quam alteram ? 
Respondeo , quod aut excessus suasionis est 
modicus , aut est magni momenti . Si modi- 
cus , dico , quod parvi pendendus est , quia in 
parva praeponderantia nemo potest ex hoc 
capite prudens judicium formare prd veritate* 
aut falsitate alicujus sententiae , quum talis 
modica praeponderantia facilime apparens tan- 
tum sit , versatilis , et fallax . Si autem exces- 
sus sit magni , aut notabilis momenti , tum 
dico , quod in praxi ordinarie non subsistit 
apud intellectum suasio rationum pro contra- 
ria sententia , ideoque iste casus semper mi- 
hi visus est admodum rarus in praxi . Magna 
enim aut notabilis praeponderantia rationum 
prd una sententia aufert apud intellectum gra- 
vitatem pro altera, et eam efficit apud ipsum 
non solum minus gravem , sed etiam levem, 
et improbabilem . Si autem id aliquando 1 ac- 
cidat , ut adsit simul major et minor notabilis 
suasio pro contradictoria respective senten- 
tia , non auderem quidem aliquid addere Be- 
nedicti XIV. regulae, qui simpliciter id sequi 
consulit , quod ratio suadet , non id , quod rg- 
tio magis *(&&££** ; T ‘ ^ 

Quid vero , si plures Auctores classici stent 
pro una sententia, quam pro alia , ideoque 
una sententia magis auctoritate firmetur, quam 

alia? Respondeo : aut numerus Auctorum , qui 
classici judicantur , est impar ad acquirendum 
prudentem assensum , aut est sufficiens . Si im- 
par,, manifestum est ,quod attendi non debet 
m proprio judicio . Si sufficiens sit , cur ipsis 
adhaerere non possum , dummodo aliunde ra- 
tio me suadeat de gravitate rationum ? Aliter 
in infinitum, et in incertum protrahendum erit 
examen . Non enim auctoritas Doctorum , qui 
classici vocantur , commensuratur tantum ab 
eorum numero , sed etiam a relativa eorum 
praeponderantia , quum inter classicos ipsos 
plures gradus distinguantur ; similiter aratio- 
nibus , quae ab ipsis adducuntur, quum etiam 
Auctores classici aliquando dormitent ; deni- 
que ab existimatione , quam sibi in- aliquo 
peculiari casu resolvendo nonnulli acquisive- 
runt , quum saepe, accidat , auctorem caete- 
jroquin minus insignem praevaluisse in aliqua 
resolutione apud communem opinionem con- 
tra eorum decisionem , qui Auctores primae 
classis appellantur . Vide Sylvestr. v. opinio 
n. i. Quis igitur dicet , adstringi deberi Con* 
fessarium ad instituendum judicium de prae- 
ponderantia auctoritatis Doctorum in aliquo 
peculiari casu, quum talis praeponderantia a 
tot circumstantiis , et requisitis pendeat , ut 
fallere etiam possit , et revera non raro fallat 

judicium quoque doctissimi , et prudentissimi 
hominis? Numquid praesumendum est , quod 
voluerit Deus , quum agitur de legis obser- 
vantia ad salutem necessaria , nos coniicere 
in tot difficultates , et ambages , unde extri- 
cari non possimus , et a qui&us fere ad despe- 
rationem impellamur? Certe vir caeteroquin 
probus , prudens, et mediocriter doctus , qui 
ingenii licentiae non obsecundet , et alicui 
parti mordicus non adhaereat, et conscien- 
tiam suam sine praeventione , aut scrupulo 
audiat, irreprehensibilis reputandus erit, quum 
in aliquo casu controverso eam sententiam am- 
plectitur , quam gravis ratio sibi suadet , et 
sapientiorum Doctorum auctoritas firmat . 
Ide6 prudentissimus Pontifex Benedictus XIV. 
ab his comparativis praeminentiis abstinuit, 
et ad sententiam nos descendere unice prae- 
scripsit , quam ratio suadet , et fi rmita s au- 
ctoritas . 

Instabis ulterius : Quid autem , si inve- 
niam apud plures classicos Doctores opinio- 
nem , quam mihi ratio non suadet , aut quam 
ipsa ratio mihi dissuadet ? Respondeo , me 
semper abhorruisse ab his interrogationibus , 
quibus si quis respondere velit , tot distinctio- 
nes, et subdistinctiones obscuras, et versati- 
les , et abusivis interpretationibus obnoxias 

proferre cogitur, ut satius sit , aliquos parti- 
culares casus prudentiae , doctrinae , et pro- 
bitati Confessariorum in praxi solvendos relin- 
quere . Generlce tamen dicam , quod ubi non 
adest Ecclesiae definitio , aut communis Do- 
ctorum sententia, numquam adducar, ut eam 
opinionem amplectendam proponam,quam ra- 
tio neque mihi suadeat , nec suaserit peritis 
Auctoribus a me diligenter consultis , quam- 
vis inveniatur apud aliquos classicos Doctores. 
Etenim suppono semper in casu proposito , 
quod plures classicos Doctores consuluerim , 
ut praescribit Benedictus XIV. , et deinde om- 
nibus serio expensis , ratio me suadeat pro 
una eorum parte , et pro contradictoria non 
suadeat . Unde fit , ut mea ratio fulciatur ab 
intrinsecis rationibus, et extrinseca aliquorum 
Doctorum auctoritate contra aliorum ratio- 
\ nes , et auctoritatem . In hoc autem casu tan- 
tum mlKi' valet adversae sententiae patroci- 
natorum auctoritas , quantum valent eorum 
rationes ; et si eorum rationes post diligens 
examen non sint aptae ad assequendum meum 
assensum, in eorum assertione simpliciter non 
acquiescam . Scio enim , quod , si quae sunt 
rationes realiter graves, viam suam exerere 
debent etiam apud homine m mediocriter pe- 
ritum . Quodsi id non assequantur, de ea- 

rum gravitate summopere dubitandum, si non 
omnino desperandum judico . Et ex alia par- 
te frequens , et attenta Doctorum lectio nos 
instruit , quod etiam doctissimi homines in- 
terdum hallucinantur , et cavillationes pro ra- 
tionibus aliquando assumunt , maxime quia 
plurimi ex classicis Doctoribus, quos terimus, 
ab aristotelica palaestra educti ad moralem 
disciplinam se contulerunt , a qua palaestra 
cum accurata dialectica, quam magni facio, 
etiam nonnulla vitia , quae omnino respuo, 
in sua opera invexerunt . Mihi arridet sum- 
mopere sententia Sylvestri , qui ait in Sum.V. 
Opinio n. 2. Non generatur aliquod praejudi- 
cium •veritati , cum inter diversas opiniones a 
Magistris approbatas , et Scripturis authenticis 
annotatas , illam quis amplectitur , quae sibi vi- 
detur magis consona rationi . Et inferius . Sed 
neque ex multitudine auctorum quod melius , et 
aequius est judicato , cum possit unius , et for- 
te deterioris sententia multos in aliqua parte 
superare , quod menti commendandum est . Ju- 
vat Theologorum auctoritas , sed quum mihi 
per alios Auctores , vel Canonicas , vel pro- 
babiles rationes , quod a vero non abhorreat , 
persuadere poterunt . S. Aug. I. c. Ad quid 
enim ratiocinandi facultas nobis data est , si 
rationi cuicumque extrinsecae cedere omni» 

no debeamus, etiam cum ratio intrlnsecanos 
non suadet , nec adest Ecclesiae definitio ? 
Cur tempus studendo , et legendo , et medi- 
tando terimus , si solum ex aliquorum respon- 
so propositis casibus prudenter, et tuto res- 
pondere possimus ? Rp.Yione , et auctoritate 
suffulti , quos Doctores habemus , Doctores 
facti sunt; et injuriosum, et injustum erit, 
consilium poenitenti praebere , quod si quis 
mihi daret absque suasibili ratione , et unice 
in verbo alicujus doctoris fundatum , statim 
respuerem tamquam arrogans , et temera- 
rium. Vide Azor. I. 2 . c. 16. qu. quinto qu. 
Atque hoc dico quoad regulam , quam Con- 
fessarius a poenitente consultus prae oculis ha- 
bere debet . Quod si poenitens alioquin pro- 
bus, ac sufficienter instructus asserat , se per- 
suasum esse rationibus , quae quamvis mihi 
non arrideant, non tamen omnino falsae di- 
gnoscuntur , et insuper ad ejus opinionem 
gravium Doctorum auctoritas concurrat , non 
condemnabo quidem ejus electionem , quia 
sequitur sententiam , quam asserit, rationem 
sibi suadere, et auctoritatem confirmare ; sed 
nihilominus abstinebo ab approbatione sen- 
tentiae , quam ratio mihi non suadeat . Mul- 
to minus descendam ad sententiam , quam 
mihi ratio omnino dissuadet , quamvis ful- 

datur auctoritate trium , aut quatuor Au- 
ctorum non parvi nominis . Contra propriam 
rationem , et multorum auctoritatem se de- 
terminare in re controversa unice propter 
aliquorum assertionem , non est hominis pru- 
dentis , et mediocriter in hac disciplina 
versati . 

Ex dictis aliam objectionem aliquis de- 
sumere poterit, et inferre, quod proposita 
regula sit incerta ad assequendam veritatem . 
Etenim quod mihi ratio suadet , alteri ratio 
non suadet, et alicui etiam dissuadebit . Res- 
pondeo primo , quod haec objectio est com- 
munis omnibus regulis , quae in diversis scho- 
lis exhibentur . Quod enim tibi est probabi- 
le , mihi fortasse erit probabilius , et alteri 
omnino improbabile ; pariter quod alteri est 
probabilius , mihi vix probabile erit, tibi au- 
tem omnino probabilitate destitutum. Nec cer- 
titudo ipsa moralis hunc scopulum semper eva- 
dit , et videmus eandem sententiam apud ali- 
quos certam esse , quae est apud alios incerta . 
Non est igitur exigenda in rebus controversis 
persuasio rationis absoluta, et universalis, quia 
si hujusmodi persuasio aderit de aliqua sen- 
tentia , tunc talis sententia extra contrbver- 
siam fit, et moralem certitudinem assequitur, 
nempe quia possidet communem doctorum 

hominum persuasionem , et approbationem . 
Unde sufficit persuasio relativa, et prudens, 
sicuti in probabilismo , et probabiliorismo a 
sapientionbus admittitur . Quum enim per- 
suasio rationum est omnibus doctoribus com- 
munis, non jam in incerto versamur, sed ha- 
bemus sententiam certam , qualis resultat ex 
communi Thologorum doctrina , et quam se- 
qui tenemur , nisi forte evidens in contrarium 
ratio , et non ante a doctoribus ad examen ad- 
ducta occurrerit. Et nisi talis relativa senten- 
tiae gravitas recipiatur , ad tutiorismum con- 
fugere necesse erit , quod tamen ab omnibus 
reprobatur . Respondeo secundo , quod pro- 
posita regula , si non ducit ad assequendam 
cum certitudine veritatem , admovet tamen 
hominem veritati eo meliori modo , quo fie- 
ri potest in hac materia , et in hac hominum 
conditione . Immo potius Tutiorismum est re- 
gula incertissima , et fallacissima ad assequen- 
dam in hac materia veritatem , quum veritas 
hic consistat in prohibitione aut permissione 
alicujus actionis , et tutiorismum semper pro- 
hibitum supponat , quod potest esse , et est 
saepe permissum ; ideoque non solum a veri- 
tate declinat, sed etiam ad falsum inevitabi- 
liter aliquando inducit . Injustum autem est 
exigere certitudinem assequendae semper ve- 

ritatis in regula , quae praescribitur pro ca- 
sibus controversis in quibus supponitur , 
nec adesse , nec inveniri posse veritatis cer- 
titudinem. Ea tamen optima regula erit in 
incertis , quae veritati appropinquat , et eam 
ut plurimum assequitur , quamvis non sem- 
per assequatur, dummodo simul sit regula 
tuta , certa , universalis , et ad praxim redu- 
cibilis , qualem ostendimus esse regulam a 
Benedicto XIV. propositam . Respondeo ter- 
tio , 'quod ad assequendam cum majori spe * 
et fundamento veritatem , consulto haec re- 
gula complectitur tum rationem , tum au- 
ctoritatem . Esto enim , quod interdum ti- 
bi tua ratio suadeat , quod mihi mea non 
suadet , aut etiam dissuadet , ideoque aut 
tuae , aut meae sententiae in tali casu fal- 
sum subesse debeat . Sed cum ratio nonsuf- 
ciat ad amplectendam sententiam , nisi et- 
iam accedat auctoritas , minus frequens erit 
casus, in quo sententia, quam tibi ratio sua- 
det, et firmat auctoritas , a me tamquam fu- 
tilis , et vana reficiatur . Ipsa enim auctori- 
tas , et rationes ab Auctoribus adductae fa- 
cilius ad assentiendum tuae sententiae ani- 
mum meum inclinant , et pondus addunt tuis 
rationibus, quae perse solae assensum meum 
ad se trahere forte non valerent . Quare non 

imperfecte , sed adaequate haec regula servan- 
da erit , quoties commodum praebeatur eam 
servandi ; et ex hac ipsa ratione ab adversa- 
rio adducta non mihi arridet opinio eorum, 
qui rationem ab auctoritate sejungunt , et 
alterutram pro regula Conscientiae in mate- 
ria morum praescribunt etiam in casibus , in 
quibus utraque inveniri , et componi potest . 
Hoc enim frequentiam in sententiarum diver- 
sitate auget , ideoque etiam falsarum opinio- 
num numerum . Neque dicas, quod idiotae , 
et rudes super auctoritate prudentis Confes- 
sarii unice se determinant , ideoque necesse 
non est , ut in electione opinionum ratio cum 
auctoritate concurrat . Etenim haec nostra elu- 
cubratio ad Confessarios, ut praemisimus , sin- 
gulariter dirigitur, atque illis hujusmodi regu- 
lam proponit Benedictus XIV. Planum autem 
est , quod , si Confessarii hanc regulam ser- 
vent , etiam poenitentes idiotae , et rudes se- 
quentur sententiam , quam ratio suadet , at- 
que auctoritas firmat . Tunc enim ipsorum 
sententia erit secundum rectam rationem 
Confessarii , quae defectum supplet rationis 
in poenitente . Contra vero nisi Confessarius 
ita se dirigat , poenitentis fiduciam facilime 
fallit , et ad errandum saepe saepius inducit . 
Homo enim idiota , et rudis , qui alioquin de 

doctrina , et prudentia Confessarii non dubi- 
tat , firme tenet , quod Confessarius secun- 
dum rectam rationem omnibus serio expen- 
sis sibi consulat , et suum intellectum ipsi 
subiicit , nec suspicari potest , quod Conles- 
sarius illi suadeat id , de quo ipse antea ra- 
tionabiliter , et prudenter suasus non fuerit . 
Dirigit se poenitens secundum persuasionem 
rationis reflexam , quae fundatur in Confessa- 
rii persuasione directa , ideoque deficiente 
Confessarii directa persuasione fallitur invin- 
cibiliter poenitentis persuasio reflexa . Quid 
autem inde? Hoc eo magis evincit, quam ne- 
cessarium sit , quod Confessarius propositam , 
et adaequatam regulam , toties quoties sup- 
petit commodum eam servandi , sequatur , 
ne poenitentem decipiat , et in errorem irri- 
. pellat . Sit utique prudens quantum satis , e$ 
inculpabilis poenitens idiota , et rudis , qui li; 
citam putat sententiam , quam sibi consulit 
Confessarii auctoritas , et ratio reflexa sua- 
det . Regulam sequitur , quae unice praesto 
illi est propter invincibilem suam ignoram 
tiam . Sed numquid eandem omnino regulam 
sequi impune poterit Confessarius , qui ex otv 
fioio tenetur imbecillitati poenitentis succurre- 
re , ideoque defectum directae rationis in poe- 
nitente debet ipse prudenti suae rationis usu 

supplere ? Caeteruin si poenitens ipse pruden- 
ter dubitet de scientia , aut probitate Con- 
fessarii ; item si dubitet prudenter de valore 
rationum , quas Confessarius sibi proponit ; de- 
nique si ipsa ratio non scrupulose , sed pru- 
denter illum admoneat , futiles esse aut falsas 
rationes sententiae a Confessario propositae , 
poenitens ipse ad sapientiorem Confessarium 
pro solutione sui dubii tenebitur accedere . 
Nemo igitur etiamsi idiota , et rudis debet 
amplecti sententiam , quam prudens ratio dis- 
suadet, aut quam ratio non suadet saltem re- 
flexe , si aliter fieri nequeat. 

■ l: Atque hic ad confirmandam propositam 

regulam se praebet occasio facile explicandi 4 
quomodo qui eam amplectitur tuto se deter- 
minat ad agendum i Est enim apud omnes in- 
concussum , quod ultimum dictamen practi- 
cum, ex quo Conscientia determinatur ad 
hic et nunc agendum, debet esse moraliter 
certulm. Illud autem ejusmodi est. Moraliter 
certum est et ex ratione , et ex auctoritate , 
quod in rebus controversis , Deus , ut non 
peccem, nihil aliud a me requirit, nisi ut se- 
quar sententiam , quam ratio suadet, et au- 
ctoritas firmat . Sed ad agendum hic et nunc 
invenio sententiam quam radomihi suadet, 
ct auctoritas firmat . -Ergo licite possum hic 


Digitized by Google 



3 * 

et nunc hanc actionem ponere , quia est ra- 
tioni , et auctoritati consona , atque confor- 
mis . Ratio honestatis hujus dictaminis est 
quia, ut Conscientia formetur moraliter certa 
de honestate actionis , sufficit ut principia , 
seu antecedentes propositiones , ex quibus con- 
sequentia infertur , sint moraliter certae . Tunc 
enim est moraliter certa etiam consequentia i 
quae Conscientiam ultimo determinat ad a* 
gendum, ideoque ex dictamine moraliter cer- 
to homo in tali casu licite operatur . Hoc au- 
tem neque a probabilistis , neque a probabi- 
lioristis inficiari poterit , qui idem practicum 
resolutivuin assignant ad licitam determina- 
tionem Conscientiae circa actionem hic et 
nunc ponendam . Opinio enim speculative 
probabilis , aut probabilior non est nisi opi- 
nio , et quaelibet opinio involuit semper for- 
midinem aliquam de opposito , et quousque 
est opinio , non admittit moralem certitudi- 
nem . Et tamen probabilistae , et probabilio- 
ristae asserunt , practice , et licite amplecti 
posse in obscuris opinionem probabilem aut 
probabiliorem , quia moraliter apud eos cer- 
tum est , licitum esse , aut istam , aut’ illam 
sequi , et super hoc principio apud eos mora- 
liter certo statuunt ultimum dictamen practi- 
cum , et moraliter certum bene moratae , et 


Digitized by Google 



3 * . 

Christianae Conscientiae . Antoine de Conse, 
c. 4 . qu. 4 . 

Quocirca contra regulam Benedicti XIV. 
locum non habet commune effatum. In du- 
biis tutior pars est eligenda . Ratio est , quia 
hic non intervenit dubium neque speculati- 
vum, neque practicum. Etenim distinguen- 
dum est apposite ad hoc argumentum cum 
communi , Dubium , Opinio , et Certitudo mo- 
ralis . Dubium est suspensio assensus circa 
utramque partem contradictionis . Opinio est 
assensus, intellectus ad unam partem contra- 
dictionis cum formidine partis oppositae . Cer- 
titudo moralis est assensus firmus intellectus 
ad unam partem absque ulla prudenti oppo- 
sitae partis formidine . P. Concina 1 . 2 . appar. 
diss. 2. c. 2 , S.Thom. 2. 2. qu. 1 . art. 4 . et quod 
lib. 8 . art. 13 . et i.pdrt. qu. 79. art. 9 . ad 4 . 
Navor. Summa cap. 27. num. 279. Sylvester 
verbo Dubium n. 1 , et Opinio num. 1 . Antoine 
de Conscient, capo.. Ct. c.^.qu.^.ad objeet.i. Azo- 
rius l. ii c. 1 2 i ad objecf. &c. Sanchez de Ma- 
trimon, lib. 2. disput. 41 . Ex quo. paritet infer- 
tur , quod in terminis doctrinalibus rigorose 
differt Dubium ab lncertitudine\ quamvis ex- 
tra materias doctrinales promiscue usurpari 
soleant . Etenim id est incertum , quod non 
est certum , ideoque etiam Opinio conjungi- 

tur cum Incertitudine , quia libi est opinio, 
non adest certitudo . Multo magis cum incer- 
titudine conjungitur dubium . Sed tamen ex 
dictis Opinio non conjungitur cum Dubio . Ali- 
ter sequeretur absurdum , quod assensus in- 
tellectus pro una parte contradictionis conjun- 
geretur cum suspensione assensus pro eadem . 
Hoc autem attendendum est , ut evadere pos- 
simus ex ambagibus , quas inconsulto nonnul- 
li Auctores nostrae inquisitioni offuderunt , 
quia haec vocabula non rite usurparunt . Jam 
vero perspicuum est , quod sequens praedi- 
ctam regulam non haeret in dubio, sed format 
antecedenter judicium prudens pro una parte 
contradictionis,quamvis cum aliqua formidine 
oppositae partis ; cum quo judicio practice , 
et proxime se deinde resolvit ad agendum, 
moraliter certus, quod Deus illi non imputa- 
bit ad peccatum , si agit illud , quod ratio 
suadet, et auctoritas firmat . Hinc aitSylve- 
ster verbo Opinio num. 2. Nec obstat , quod in 
dubiis tutior opinio est eligenda , de Spons. Ju- 
venis , quia non est in dubio qui probabilibus ra- 
tionibus flectitur ad unam partem . Vide Azor. 
1 . 2. c. 16. Et hoc, quod ait Sylvester, pro- 
cedit, ut supra innuimus, in obscuris de ju- 
re , et non de facto , quia quando agitur in 
rebus de facto, quum factum non pendeat ab 

ab hominum opinionibus , et opinio non pos- 
sit facere infectum de facto , tunc non solum 
cum dubio speculativo practice agere nequi- 
mus , sed neque cum opinione speculative 
probabili aut probabiliori , ideoque ad tutam 
partem deflectendum est ; ut v. g. in mate- 
ria, et forma Sacramentorum, a quibus pen- 
det eorum valor , quum opinio speculativa , 
non possit facere , ut sint valida , si aliquid 
de facto desit , aut mutetur de essentialibus . 
Sed hoc ipsum et ratio suadet , et auctoritas 
firmat, et consequenter cadit sub regula a no- 
bis adducta. Vide Ferrari v. Conscientia n.yj. 
Hinc si quis Clericus sit certus de excommu- 
nicatione aut irregularitate contenta in jure 
pro aliquo casu , et prudenter dubitet, an de 
facto ipsam incurrerit , dicerem , quod de- 
beat se gerere tamquam excommunicatum , 
aut dispensationem petere , etiamsi aliquas 
rationes ad se excusandum inveniat , et opi- 
netur se non incurrisse , quia opinio non po- 
test facere , ut non sit excommunicatus aut 
irregularis , si talis de facto est ; et si de fa- 
cto fuerit irregularis , aut excommunicatus , 
tunc se ipsum et proximum prodit in admi- 
nistratione Sacramentorum . Et haec senten- 
tia probatur etiam quamvis ex aliis rationi- 
bus a Thoma Sanchez in Decal. lib. i. c. io. n. 

3*. et sequ. Quod pariter extendo ad jurisdi- 
ctionem dubiam, etiamsi quis probabiliter opi- 
netur jurisdictione gaudere , quia jurisdictio 
est res de facto , quam quis vel habet , vel 
non habet ; ideoque ibi intervenire debet mo- 
ralis certitudo , quia non obstante probabili 
tua opinione , si de facto eam non habes , in- 
valide absolvis . Neque assentior iis , qui di- 
cunt, quod in tali casu supplet Ecclesia . Non 
enim sufficientem rationem invenio , cur di- 
catur supplere Ecclesia , quum error non est 
invincibilis , et deponi potest , sed non vult - 
Ac revera si diligenter perpendatur C. Illud 
Dominus de Cler. excom. C. Juvenis de Spons., 
et C. ad Audientiam de Homicid. , in quibus 
asserta regula de tutiori parte eligenda assi- 
gnatur , facile deprehendetur , quod in iis ca- 
sibus agebatur de controversia obscura de fa- 
cto circa excommunicationem , sponsalia , et 
irregularitatem . Pariter circa jurisdictionem 
etiam , ut vocant , probabilem , sive innixam 
probabili opinioni , extat Decretum S. Cong. 
Concilii; Ferrari V. Jubilaeum art. 2 . num.70., 
et Benedict. XIV. Inst. 84. num. 14. et seq. , 
in quo declaratur , non solum illicita , sed 
etiam invalida exceptio Confessionum facta 
a quibusdam Regularibus tempore Jubilaei i 
qui in Patavina Dioecesi absque approbatio* 

ne , et licentia Episcopi Confessiones Sacrar 
mentales publice exceperant inducti ad id , ut 
ipsi professi sunt , quod alias , et ab aliis ap- 

{ >robati fuissent, ideoque possent valide, et 
icite tempore Jubilaei absque nova Ordinarii 
approbatione Confessiones audire in opinione 
probabili aliquorum Auctorum. Regularium. 
Et revera si in omni probabili jurisdictionis 
opinione praesumatur Ecclesiam supplere , 
ampla nimis via sterneretur ad usurpandam 
jurisdictionem , quum relativa probabilitas , 
quae in praxi attenditur , aut quae ab Aucto- 
ribus refertur, non difficulter ab aliquibus in- 
veniatur . Quod si interveniat error commu- 
nis , et siquis titulus coloratus superaddatur , 
tunc in favorem poenitentium invincibiliter 
ignorantium , Ecclesiam supplere judicari po- 
terit , non tamen in favorem probabilis opi- 
nionis Confessarii , qui a culpa non vacabit . 

Addo etiam illud effatum : in dubiis tu- 
tior pars est eligenda : non solum in rebus de 
facto locum habere , verumtamen jus ipsum 
respicere , quando dubium est speculativum . 
Etenim ut inter caeteros ait Suarez de legib. 
L 6. c. 8. n. io. , ex dubio speculativo nascitur 
practica dubitatio , an lex violetur , nec ne 
cum practica vero dubitatione , sive cum con- 
scientia practice dubia , certum est , operari 

non licere . Quare illud effatum : In dubiis tu- 
tior pars est eligenda : verificatur saepissime , 
quia verificatur non solum in rebus de facto , 
sed etiam in rebus de jure, toties quoties du- 
bium adest speculativum , quod resolvi non 
potest , et judicium remanet suspensum abs- 
que prudenti determinatione ad alterutram 
partem contradictionis . Sed cum invenero 
id , quod ratio suadet , et auctoritas firmat , 
et dubium deponendo judicium determina- 
vero , illud effatum applicari non potest prae- 
ter casus supra adductos et alios similes . Ali- 
ter responderem : Nego suppositum ; quia ego 
dubius non sum , quamvis non sim omnino 
certus . 

Neque pariter locum habet contra hanc 
regulam illud aliud effatum , quod lex dubia 
non obligat . Videtur enim, quod lex etiam 
dubia servari debeat , si ratio mihi suadeat , 
et auctoritas firmet eam existere • Fallax est 
haec difficultas . Etenim si in dubio legis , et 
post accuratam examen mihi ratio suadeat 
legem existere , et hoc etiam auctoritas fir- 
met , tunc lex non est mihi amplius dubia , 
sed jam cedit dubium opinioni , evanescit 
suspensio assensus , et subintrat assensus intel- 
lectus pro existentia legis, non cum dubio, 
sed solum cum formidine de non existentia , 

ideoque lex non est mihi amplius dubia , seu 
non sum dubius de lege, sed solum restat 
aliqua suspicio , quod possit non existere . Igi- 
tur vSemper prae oculis habenda est in hac 
controversia illa distinctio, dubii , opinionis , 
et moralis certitudinis , quam ex communi 
Doctorum auctoritate supra adduxi , quoniam 
ex inadvertentia ad hanc distinctionem or- 
tae sunt plures apparentes difficultates , quae 
diversas scholas exagitarunt. Admitto qui- 
dem , quod lex dubia non obligat , immo 
non est lex proprie et rigorose ea , de cu- 
jus existentia, post diligentem inquisitionem , 
prudenter dubitatur , maxime si dubium sit 
negativum . Est enim de essentia legis , ut 
sit sufficienter proposita , promulgata , aut in- 
timata . S. Thom. i. 2. quaest. 90. art. 4. Sua- 
tez. de legib. /. 1 . c. 1 1 . Benedict. XIV. de Sy- 
nod. Dioeces. I. 6 . c. 2. num. 3. Non est autem 
hujusmodi illa lex , de cujus existentia post 
diligens examen adhuc prudenter dubitatur , 
quia si sufficienter proposita , et promulgata 
fuisset , prudens dubium non relinqueret . Di- v 
ces : Erit igitur moraliter certa , si non est du- 
bia . Respondeo : Nonne vides , quod inter 
dubium , et certitudinem nihil interiicis , cum 
tamen inter dubium , et certitudinem possit 
intervenire opinio, quae si talis sit, ut pru- 

denter suadeat meam rationem de legis exi- 
stentia , et sit a gravibus Doctoribus plane 
confirmata , imprudenter agerem , si ejus ob- 
servantiam respuerem , unice quia restat ali- 
qua non imprudens formido , aut suspicio de 
ejus non existentia , quae non facit , ut sim 
dubius , sed facit tantum , ut non sim mora- 
liter certus . Dubia quidem mihi erit lex , aut 
lex non erit , quum post accuratum examen 
pro ejus existentia, aut non existentia, non 
invenero sufficientem rationem , et auctorita- 
tem , quae suadeat ejus existentiam , ita ut 
cogar suspendere assensum circa utramque 
partem contradictionis . Sed si effonnavero ju- 
dicium determinatum , et firmum de ejus exi- 
stentia , jam datus est assensus uni parti , aut 
cum certitudine , aut cum aliqua formidine , 
et hujusmodi assensus , quantum recedit a du- 
bio , tantum accedit ad certitudinem . 

Et Certe nemo forte inter probatos vi- 
ros invenietur , qui , si v. g. dubitetur , an 
hodie indictum sit jejunium, et post adhibi- 
tam diligentiam suasus fuerit pro parte affir- 
mativa, judicet tamen, posse impune non je- 
junare , quia totaliter certus non est de exi- 
stentia praecepti , et aliqua non imprudens 
formido adhuc restat in contrarium , quia v.g. 
contra decem testes fide dignos stantes pro 

affirmativa , duo aut tres pariter fide digni 
stant pro negativa . Si quis inquam in hoc tam 
dispari testium concursu e dubietatis finibus 
excedendum judicet, et assensum determinet 
pro affirmativa , non putabit, ut mihi vide- 
tur, prudenter posse negativam in praxi am- 
plecti , quia aliqua auctoritas etiam respe- 
ctiva adhuc pro negativa superest in illa duo- 
rum , aut trium testium depositione , quae fa- 
V:it , ut affirmativa omnimodam certitudinem 
praeseferre nequeat . Neque dicas , ubi non 
est scientia certa , adesse ignorantiam, et igno- 
rantiam excusare , si sit invincibilis , et in 
casu . Quia falsum est etiam apud phyloso- 
phos , quod sola scientia adversetur ignoran- 
tiae . Etenim ignorantiae proprie opponitur 
cognitio; et triplex est cognitionis species, 
scilicet scientia , opinio , et fides . Storchenau 
Logic, part. 3. 185. Ubi igitur habetur opi- 

nio , adest cognitio , et excluditur ignorantia . 
Etsi ratio et auctoritas me suadeat de existen- 
tia legis,tunc praesumptio stat pro legis existen- 
■ tia, et ejus sufficienti promulgatione, quod 
sufficit ad obligationem inducendam, ubi cer- 
titudo non adest . Neque valet in hoc casu , 
et in talibus circumstantiis possessio libertatis 
contra legem . Ipsa enim possessio infirmatur, 
'Ct gradatim cedit, statim ac possessor, quam- 

vis adhuc dubius , propendet tamen suo judi- 
cio in partem sibi adversam , ita ut asserat 
Thomas Sanchez deMatrimon. lib.2. disp.41. 
num. 19. Possidens bona fide , si praemissa de- 
bita diligentia dubius maneat, magis tamen 
propendat in eam partem, quod res aliena sit , 
tenetur partem restituere , pro ratione majoris 
illius propensionis ; quia tunc non est par cau- 
sa . Unde ulterius , si possessor non jam du- 
bitet , nec certus omnino sit , sed tamen cum 
magna praeponderantia opinetur contra suam 
possessionem , seu jus , et in favorem obliga- 
tionis , seu legis , eum teneri obligationi de- 
cidit idem Thomas Sanchez ibidem num. 34. 
Infertur , si quis non dubitet , sed opinetur , se 
•vovisse , ita ut magna sit determinatio judicii 
ad hoc , teneri Voto ; si vero fuerit mediocris , 
dividendam esse rem promissam : sicut de pos- 
sidente rem , quam opinatur , aut magis pro- 
pendet esse alienam , diximus hac disp. num. 19. 
teneri dividere pro dubii qualitate : quia major 
judicii determinatio etiam cum formidine suf- 
ficienter compensat excessum possessionis , quam 
alter habet . 

At pariter e contra si ad probandam in- 
existentiam legis exigeretur semper moralis 
certitudo contra libertatem, nec libertati pro 
suo tuendo jure sufficeret dubium saltem ne- 

gativum, aut prudens opinio tum ratione, 
tum auctoritate plane confirmata de legis in- 
existentia , non solum arcta , sed fere imper- 
via fieret semita ad salutem , quia docti au- 
ctores non desunt nimis rigidius , et severius 
quam oportet pro legis jure praesumentes . 
Media igitur via incedere tutius est , quae nec 
ad laxitatem deflectat , nec sit ad rigorem 
proclivis , ut nempe , quum non adest certi- 
tudo moralis aut pro lege , aut pro libertate , 
quisquis eam opinionem sequatur , quam ra- 
tio suadet , et auctoritas firmat . Si quod au- 
tem stricte et proprie occurrat dubium , et 
maxime si fuerit dubium negativum , de exi- 
stentia legis, ita ut judicium aut certum , aut 
opinativum pro illa, aut contra illam effor- 
mari nequeat, jam moraliter certum est , eam 
non existere , aut ejus observantiam a nobis 
non exigi , ideoque in eo casu non habet lo- 
cum opinio, de cujus electionis regula nunp 
unice disceptamus . Vide Ligorium dissert. de 
usu moderato Opinionis Probabilis i . 

Notandum autem judico , quod illud et 
fatum : lex dubia non obligat ; quod , ut vidi- 
mus , sudm vim summopere exerit,quum agi- 
tur, et controvertitur de existentia legis hu- 
manae , non est passim extendendum ad om- 
nes Legis controversias . Etenim circa Legem 

distinguendum judico primo ejus existentiam; 
deinde ejus extensionem , exceptionem , aut 
restrictionem ; tertio ipsius mutationem , ces- 
sationem , aut abrogationem ; denique legis 
ad singulos particulares casus applicationem . 
Et quidem circa primum, jam vidimus, quod 
lex , quae est dubia, seu de cujus existentia 
prudenter dubitatur , non obligat , quia lex 
dubia proprie et rigorose non est lex ; unde 
plures Doctores illud effatum aequipollentibus 
vocabulis referunt , asserentes : Lex dubia non 
est lex . Et hoc effatum omnimodum valorem 
retinet , praesertim quando dubium de exi- 
stentia legis est dubium negativum , quia nul- 
la ratio suadet , quum ex neutra parte positi- 
vae rationes adsunt, ut libertas suo jure spo- 
lietur . Vide Layman lib. i. tract. 4. cap. 20. 
num. 4. At vero quum dubium insurgit circa 
legem quoad secundam partem , scilicet circa 
extensionem , exceptionem , aut restrictionem 
ipsius legis , tunc notandum est primo , non 
obvios , immo raros esse casus , in quibus ad- 
hibendo regulas a Doctoribus traditas ma- 
xime circa legum interpretationem , et quae 
optime et succinctim numerantur inter caete- 
ros a Layman lib. 1. tract. 4. cap. iS. et sequ. , 
puto inquam raros esse casus, in quibus post 
aiiigens examen dubium speculativum depo- 

nere nequeam , et invenire non valeam reso- 
lutionem , quam mihi ratio suadeat , et quam 
auctoritas confirmet . Quod si nihilominus 
dubius adhuc persistam , tunc ad regulas ju- 
ris recurrere debemus , v. g. ubi lex non di- 
stinguit , neque nos distinguere debemus', ideo- 
que non habet tunc locum illud effatum : Lex 
dubia non obligat : lex dubia non est lex ; quia 
lex supponitur certa , ideoque est vere lex , 
nec dubitatur proprie de lege , sed de legis 
extensiqne , vel restrictione . Unde ait S.Tho- 
mas i. 2. qu. 96. art. 6. ad 2. Si enim dubium 
sit , debet subditus vel secundum verba legis 
agere , vel superiorem consulere . 

Similiter si agatur , quod tertio loco as- 
signavi , de legis cessatione , aut abrogatio- 
ne , dubium in eo casu nihil libertati suffraga- * 
ti dicendum est , sed standum pro lege , quae 
in possessione est contra libertatem . In hoc 
conveniunt Doctores omnes . Sit pro caeteris 
idem Layman ubi supra , scilicet lib. 1 . tract. 

4. cap. 20. num. ubi ait: Si constet de lege 
lata , dubium autem sit , utrum abrogata , vel 
ob circumstantias ejus obligatio cesset , tunc tu- 
tior pars eligenda est , et secundum legem ope- 
randum . Ita S.Thom. 1. 2. qu. 96. ad 2. et 2. 2 . 
qu. 120. art. 1. ad 2. Cajet, cit. art. 6 ., et Me- 
dina ibid. prop. 3. Joan, Medin. Cod. de jejun. 

quaest. de his , qui jejunare tenentur , ubi do- 
cent , si aliquis dubitet , utrum obligatione je- 
junii ob aliquam causam liberatus sit , superio- 
ris judicio acquiescendum : Si autem Superio- 
rem adire nolit , vel non possit , legem servan- 
dam esse . Ratio est . Cum enim semel constet 
legem positam fuisse , praesumptio ac veluti 
possessio stat pro lege : ut si quis contra eam 
excipere velit , probandae exceptionis necessitas 
ipsi incumbat . Similiter se res habet in obliga- 
tionibus ex contractu , vel delicto . Si enim cer- 
tus sum , debitorem me fuisse , dubitem vero 
de causa excusante a solutione , nihilominus sol- 
vere cogor , teste Sanchez c. 10. num. 340. Et 
hanc conclusionem ex Layman retuli , qui 
Probabilismi assecla est , ut clare pateat , et- 
iam Probabilistas non universim uti illo effa- 
to : Lex dubia non obligat ; illud applicando ad 
omnes legis circumstantias; immo etiam Pro- 
babilistas pro obligatione stare in iis casibus , % 
in quibus ratio et auctoritas id declaravit, 
quamvis agatur interdum non de simplici fa- 
cto , sed de jure, et de jure quidem non so- 
lum divino, sed etiam ecclesiastico-. 

Sed quid dicemus circa cessationem aut 
abrogationem legis, si de lege data certo con- 
stet , ratio autem , et auctoritas suadeat , abs- 
que tamen morali certitudine , quod abroga- 

ta sit, aut quod ejus obligatio cessaverit? 
Num hoc judicium sufficiet, ut liberi simus 
a lege ? Respondeo , facile esse confundere 
cessationem, et abrogationem legis cum ejus- 
dem legis exceptione : quae duo tamen val- 
de distant. Etenim mutari, cessare, aut ab- 
rogari legem proprie dicitur, quum pro com- 
munitate vel totaliter, vel partialiter cessat , 
aut abrogatur in perpetuum lex ita , ut lex 
amplius, non existat . Lex enim , ut definivit 
S.Thomas 1.2. qu. 90. praesertim art. 4. , est 
recta agendorum ratio a publica potestate Com- 
munitati denuntiata , cum voluntate eam per- 
petuo obligandi ; ideoque durat , quamdiu le- 
gitima auctoritate tollitur , aut Principis po- 
sterior constitutio ei derogat , vel quando ces- 
sat universim totalis causa legis . Layman lib. 
1. tract. 4. cap. 21. Suarez de legibus lib. 6 . cap. 
9. pag. 346. et seq. edit. Venet. 1740. et cap. 
27. pag. 397. et sequ. Quare non proprie acci- 
piendum est , quod supra ex Layman retuli , 
ae cessatione v.g. legis jejunii pro aliquo par- 
ticulari , quae potius dispensatio , aut exce- 
ptio appellari deberet . Circa autem hoc di- 
cendum est , videri , non sufficere , quod mi- 
hi ratio suadeat etiam cum praesidio gravis 
auctoritatis. Legem cessavisse, aut abroga- 
tam esse , si adhuc prudens formido existat 

in oppositum , ct certo non constet de ejus 
cessatione , et abrogatione , quia judicium 
meum privatum non valet in negotio , quod 
respicit communitatem universam, nec judi- 
cium meum debet attendi, quum lex possi- 
det contra communitatem ; ideoque requiri 
aut abrogationis publicam promulgationem, 
aut judicium omnino comtnune et certum, 
quod abrogata lex fuerit , v. g. per contra- 
riam consuetudinem . Vide Suarez de legib. 
1 . 6. cap. 27. num. 18. et l. 7. cap. 18. Et hoc 
maxime dico , quia vix casus fingi potest , in 
quo cum morali certitudine deprehendi ne- 
queat totalis cessatio, aut abrogatio legis, 
si haec abrogatio aut cessatio revera adsit . 
Nihilominus , si constare omnino non pos- 
sit , non negarem asseveranter , quod idem 
dici possit de cessatione legis , ac de ejus 
existentia supra diximus . Hoc autem solum- 
modo posset habere locum in lege civili 
vel ecclesiastica ; neque enim cessat unquam , 
aut abrogatur proprie lex naturalis aut divi- 
na . Loquendo igitur de lege humana , vide- 
tur , quod quando legislator , aut superior* 
adiri , aut aliunde veritas cum certitudine re- 
sciri nequit , superior ipse et legislator invi- 
tus esse non debeat , si quis admodum gravi 
ratione , et auctoritate adductus et obfirmatus 

dictamen sibi efformet de legis abrogatione , 
aut cessatione . Quod tamen assero propter ra- 
tiones in contrarium adductas , non deciden- 
do , sed opinando , vel dubitando . 

Verumtamen , ut ajebam , confundi non 
debet legis abrogatio , aut cessatio , cum ejus 
exceptione , aut restrictione , Sunt enim val- 
de diversa . Quia per abrogationem aut ces- 
sationem lex totaliter , aut partialiter , et in 
perpetuum pro tota communitate tollitur ; et 
sinon tollatur generaliter, et in perpetuum, 
tunc dicitur obligationem legis suspendi , non 
autem cessare , aut extingui , ut optime no- 
tavit Suarez de legib. lib. 6. cap. 9. num. 18. 
Quum autem agitur de exceptione , aut res- 
trictione legis pro aliquo particulari casu , 
lex equidem durat , sed quaeritur tantum, 
an legislator extenderit suam voluntatem et- 
iam ad illum particularem casum et circum- 
stantiam , an vero illum excipere voluerit . 
In quibus casibus superior ipse consulendus 
est , ut veritas cum certitudine deprehenda- 
tur . Quod si hoc fieri nequeat, aut sicuti ac- 
cidere solet , nolint superiores in singulis ca- 
sibus suam mentem , aut interpretationem 
proferre quia foret res pluribus difficultati- 
bus obnoxia , tunc ut supra diximus , ad re- 
gulas in jure constitutas pro recta legum in- 

terpretatione confugiendum est . Quaeratur 
v. g. an sexagenarii ad ecclesiasticum jejunium 
teneantur , quod idem est , ac quaerere , an 
a lege jejunii dispensentur, et excipiantur. 
Et quoniam lex ecclesiastica jejunii sive di- 
catur scripta , sive tradita , hanc aetatem ex- 
presse non excipit, sed generaliter loquitur , 
ex variis locis quaerenda est solutio hujus quae- 
siti , v. g. an in jure senes a quibusdam legi- 
bus propter illius aetatis imbecillitatem sem- 
per excepti intelligantur , et an sexagenarii 
sint vere senes ; an consuetudo, quae est le- 
gis interpres, ut ait S. Thoinas i. 2. qu. 97. 
art. 3., sexagenariis faveat, et accedat doctri- 
nalis interpretatio plurium Theologorum , qui 
sint omni exceptione majores , absque oppo- 
sitione ecclesiasticae auctoritatis, quia ut ait 
ibidem S. Thomas ad 3. ipsa consuetudo in mul- 
titudine praevalens obtinet vim legis , in quan- 
tum per eos toleratur , ad quos pertinet multitu- 
dini legem imponere : ex hoc enim ipso viden- 
tur approbare , quod consuetudo introduxit . 
Hoc aurem eo majorem yim habet, quando 
consuetudini accedit etiam probatorum theo- 
logorum sententia . Neque hoc dico deciden- 
do hujusmodi quaesitum , sed tantum indi- 
cando, ex quibus fontibus hauriri possit re- 
solutio, scilicet ex relatis, aut similibus , quia 

non videtur habere locum in tali casu illud 
effatum : lex generaliter loquitur ; lex possidet 
contra Ubertatem ; ergo debeo esse certus de 
exceptione legis quoad sexagenarios , quia in 
dubio melior est conditio possidentis . Lex ge- 
neraliter loquitur ; concedo ; sed ideo quaeri- 
tur per regulas interpretationis et juris , an 
generalibus verbis correspondeat in hoc casu 
generalis voluntas legislatoris , quia aequum 
et bonum opponitur juri stricto verborum proprie- 
tati tenaciter adhaerenti ; et scire leges non est 
earum verba tenere i sed vim ac potestatem ; 
praeterea , etsi maxime verba legis hunc ha- 
beant intellectum , tamen mens legislatoris in- 
terdum aliud vult . Vide Layman 1 . i . tract.4. 
c. 18. n. 4. et c. 19. Lex possidet contra liber- 
tatem : distinguo ; si consuetudo optima le- 
gum interpretatrix sexagenarios in lege in- 
cludit , concedo ; secus nego ; et ideo inqui- 
ritur, quomodo consuetudo , et doctrinalis 
auctoritas interpretetur legem , et cui posses- 
sionem adjudicaverit , vel an possessionis bo- 
nam fidem interruperit , et similia . Debeo es- 
se certus de exceptione legis quoad sexagena- 
rios : absolute hoc nego ; sed sufficit , ubi lex 
clare non possideat pro hac parte , quod ra- 
tio auctoritati conjuncta mihi contrarium pru- 
denter suadeat . In dubio melior est conditio 

possidentis : concedo ; sed hoc non habet lo- 
cum , quando per suasionem rationis et au- 
ctoritatis e dubii finibus evasi . Layman /. i . 
tract. 4. cap. 20. num. 6. Si quis re diligenter 
considerata non omnino ambigat , sed proba- 
bilius arbitretur , quamvis non sine formidi- 
ne oppositi , se ob aliquam causam a legis 
observatione excusatum , adeoque mentem 
Legislatoris non fuisse , talem casum particu- 
larem comprehendere; tunc locum est epi- 
cheiae, ut practice judicari possit , se legis 
obligatione tali casu absolutum esse , sicut 
docet S.Anton.p. 1. tom. 3. c.io. §. 10. pro cu - 
jus enodat. Qutier. I . 1 . canon. 99. c. 31. num. 41. 
Medina /. c. prop. 4. Corduba in quaestionar. 
lib. 3. qu. 13. Propterea quod in moralibus , 
ubi certitudo haberi non potest , sufficit se- 
qui judicium probabile . Huc usque Layman, 
ubi adverto , me non intellexisse , cur in res- 
ponsione loquens de probabiliori , postremo 
effatum illud extenderit etiam ad probabi- 
le . Et si in interpretatione legum semper 
tuta sententia amplectenda esset , quoties 
certitudo in contrarium inveniri nequit , 
non liceret sequi opinionem inter probabi- 
les probabilissimam contra decisionem Ale- 
xandri VIII. 

Optime in hoc particulari Franciscus Sua- 

rez de Legib. iib.6. cap.S. num. 6. ubi ait : Sen- 
tentiam Cajetani et Soti censeo esse practice 
certam quoad hanc partem , ut quando non po- 
test conveniri superior , liceat ex probabili sen- 
tentia , aut judicio epikiia uti , sive casus ex- 
cipi judicetur a potestate legislatoris , sive a 
sola voluntate ; ratio est , quia judicium pro- 
babile in rebus moralibus sufficit ad prudenter 
operandum , praesertim ubi regula certa appli- 
cari non potest , ut ex materia de conscientia 
suppono . Item quia alias modus operandi est 
ultra humanam conditionem , et prudentiam ; 
praesertim in rebus agendis . Item quia impo- 
neretur gravissimum onus hominibus , si num- 
quam liceret eis uti epikiia ex judicio probabi- 
li , quando non patet aditus ad superiorem . 
Quis enim auderet unquam excusari a lege po- 
sitiva propter neccessitatem occurrentem , cum 
nemo sit tam certus de sufficientia causae , quin 
dubitet , vel formidet . Item in his casibus non 
possent simplices sequi consilium hominis docti , 
et pii , nec ipse posset tale consilium dare , quia 
numquam fere ducitur nisi judicio probabili . 
Constat autem contrarium esse in usu totius Ec- 
clesiae , et approbari ab omnibus Doctoribus . 
Huc usque Suarez . Et quod ille de probabili 
judicio affirmat , ego transfero ad illud judi- 
cium , quod ratio suadet, et auctoritas firmat . 

Quare non est applicandum id, quod di- 
citur de dubio , ad id , quod resolvitur cum 
judicio firmo et prudenti , et cum vera solu- 
tione dubii , ut saepius notavimus . Unde ait 
Suarez de legibus lib. 6. cap. 8. num. 13. Nul- 
lo modo potest subditus in casu dubio de obli- 
gatione agere contra legem , quia manifeste 
se exponeret periculo peccandi transgredien- 
do legem , de qua judicium probabile forma- 
re non potest , quod cessaverit obligare . Nec 
est simile, quando dubitatur de tota lege, 
an sit lata, nec ne > quia tunc lex nondum 
possidet , sicut in simili dixi de Voto lib. 4. 
cap.- $. et 6. Nulla autem alia potest esse ra- 
tio sufficiens ad non servandam legem , nisi 
etiam sufficiens sit ad probabiliter judican- 
dum , legislatorem in tali necessitate , vel non 
potuisse , vel noluisse obligare . Haec quam- 
vis diverso ordine Franciscus Suarez . Vide 
etiam Sanchez de Matrimon. lib. 2. cap. 41: 
num. 37. 

Restat , ut aliqua dicamus de applica- 
tione legis ad casus particulares . In quo no- 
tavi , nonnullos esse , qui legis applicationem 
cum interpretatione legis , exceptione , et re- 
strictione confundunt . Et tamen disparitas est, 
quia interpretatio, exceptio > restrictio legis ;; 
respicit quodammodo unice-, et intrinsecus’ 

ipsam legem , et versatur principaliter circa 
verba , et significationem legis , et legislato- 
ris voluntatem . Sed applicatio legis suppo- 
nit non solum legem latam, sed etiam legem 
claram et non ambiguam , et vim legis trans- 
fert ad aliquem casum particularem, cujus re- 
solutio non evadit incerta propter dubium de 
sensu legis , sed propter dubium circumstan- 
tiarum illius facti particularis . Est v. g. lex 
manifestissima, quod qui efficaciter coope- 
ratur alicui in damnificatione injusta proxi- 
mi , tenetur ad restitutionem . Sed quaeri- 
tur , an ista lex applicari possit in casu , in 
quo executor etiam sine tuo consilio , con- 
sensu, mandato, laude, vel ministerio, ae- 
que bene et eodem modo damnum. erat illa- 
turus , et quamvis nulla alia similis causa es- 
set superventura. Lessius lib.i. cap. 13. dub. 
2 . num. 4. Vbi vides , quod omnis inquisitio 
versari debet in cognoscendo , et deffiniendo , 
an in hujusmodi circumstantiis tua coopera- 
tio per consilium , consensum , mandatum , 
vel laudem , fuerit causa efficax , vel ineffi- 
cax damni injuste proximo illati . Haec autem 
resolutio non ambigua est propter sensum le- 
gis, sed propter dubium circa efficaciam coo- 
perationis in tali casu , ex quo oritur quae- 
stio , an lex illa manifesta applicari possit ad 

hunc casum particularem . Saepissime autem 
occurrit in moralibus haec dubitatio de ap- 
plicatione legis per se manifestae explicata 
in sensu exposito ; In quibus casibus plura ef- 
fata, quae feruntur de legibus, et earum in- 
terpretatione , non habent proprie locum ad 
resolvendam quaestionem , nisi forte reducti- 
ve et remote , sed aliunde ex aliis locis et 
principiis haurienda est proxime et immedia- 
te vera resolutio . 

Ex his autem omnibus simul sumptis , et 
consideratis inferendum judico , unam aut al- 
teram regulam ex principiis juris desumptam 
non posse esse universalem , aut fere univer- 
salem in moralibus ; iinmo si quis talem opi- 
nionem arriperet, saepe fallaciter, aut ine- 

f >te ratiocinari contingeret , quum ad regu- 
am ad se propositam omnium aut fere om- 
nium casuum solutionem detorquere conten- 
deret . Adde , quod non ex uno , sed ex plu- 
ribus principiis saepissime desumenda est so- 
lutio moralium disputationum , et insuper ex 
aliis remote , ex aliis proxime ; unde nulla 
regula , ex paucis juris effatis coagmentata 
potest fieri universalis magistra moralium re- 
solutionum . Quare in rebus dubiis , et am- 
biguis tandem deveniendum est ad illam re- 
gulam , quae omnia principia, et effata, et 

jura complectitur, et quae sola etiam ex con- 
sensu omnis anteactae aetatis consecrata est , 
ut post diligens examen id sequamur, quod 
ratio suadet , et auctoritas firmat . 

Aliam difficultatem pariter praeoccupan- 
dam existimo . Dicet enim aliquis , quod opi- 
nio , quam ratio suadet , et auctoritas firmat , 
est idem ac opinio , quae vocatur probabilis- 
sima, et cui opponitur opinio tenuiter pro- 
babilis . Nemo autem negat , quod opinio 
probabilissima sequenda sit , ubi non adest 
certitudo , quia opinio tenuiter probabilis , 
quae illi in adverso stat, in praxi ab omni 
prudenti homine est respuenda . Quare con- 
cludet; haec regula quidem optima est; sed 
praeterquam quod etiam Probabilistae , et 
Probabilioristae eam jam in praxi sequuntur , 
non, semper tamen adesse potest in rebus con- 
troversis t unde rursus ad Probabilismum Yei 
Probabiliorisraum necessario reiicimur. Res- 
pondeo omnino gratis hoc asseri , et me con- 
sulto voluisse ab istis vocabulis recedere, quae 
maximam in praxi difficultatem aiferunt, quae 
diversimode a pluribus explicantur, et quae 
propter mulflipiiees gradus,quibus unam ab alia 
opinione separant, magnum negotium etiam 
viroiprobo , discreto , et docto lacessunt . Igi- 
tur , quum Uened. XIV; pro Confessariis illam 


Digitized by Google 



$7 

regulam proposuit , simpliciter eam enuncia- 
vit , et ab ulteriori explicatione abstinuit . 
Immo advertendum est , quod quum in Con- 
stitutione de Usuris dixisset, quod Confessa- 
rii eas partes suscipiant , quas tum ratione , 
tum auctoritate plane confirmatas intelligent , 
in posteriori de Jubilaeo illud plane omisit , 
et dixit : in eam descendant sententiam, quam 
ratio suadet , et auctoritas firmat . Nec ideo, 
certe omisit , quia quaerenda non sit etiam 
omnimoda confirmatio rationis , et auctori-, 
tatis ; sed praeterquam quod omnimoda sem- 
per inveniri nequit , sensit forte , aut audi- 
vit sapientissimus Pontifex , ex illa particu- 
la Plane jam controversias inter Probabili- 
stas , et Probabilioristas excitari ; quas quum 
potius dirimene, quam renovare in suis Con- 
stitutionibus intenderet , judico , quod con- 
sulto in Constitutione de Jubilaeo non solum 
illud plane omiserit, verum etiam addiderit, 
non aliter docuisse in Constit. de Usuris , ubi 
declaraverat suscipiendas eas esse partes, quas 
tum ratione , tum auctoritate Plane confirmatas 
intelligent . Et quoniam posterior priori in hac 
parte pro sensu a Summo Pontifice intento 
anteferenda est, quia posterior est prioris de- 
claratio, ideo hanc mihi explicandam pro- 
posui . • 

Quibus praehabitis considero summam 
ipsius Pontificis cum sapientia prudentiam. 
Primo , quia iis usus est vocabulis , quorum 
significationem ex communi usu , et ex inti- 
mo sensu quasi intuitive quisque percipere va- 
leat ; quae si quis ulterius explicare et decla- 
rare velit, potius obscuritatem quam perspicui- 
tatem inducat , ut accidit fere semper in prin- 
cipiis per se et cuique cognitis . Enimvero 
quis non sentit , et experitur quid sit , suade- 
ri ratione , et auctoritate ? ubi subito quis- 
que animadvertit, se quamdam consequi tran- 
quillitatem et quietem intellectus et judicii , 
ut jam cessare possit ab ulteriori perquisitio- 
ne , quamvis non veram certitudinem asse- 
quutus sit , quia videt eam assequi non po- 
tuisse . Restat igitur illi aliqua vel prudens , 
vel non imprudens , vel tenuis formido de 
veritate oppositae Sententiae ? Erit fortasse 
modo haec , modo illa ; sed quidquid su- 
persit, certus sibi est in talibus circumstan- 
tiis, suo judicio se prudenter acquiescere, 
immo prudentissime , quia suadetur pro una 
parte , et non suadetur pro alia » Hoc au- 
tem est omne id , quod deficiente certitudi- 
ne prudens homo assequi teneatur . Secun- 
do adverto, quod ad hoc judicium Summus 
Pontifex adniti Confessarium admonet , ut a 

dubio evadat . Ait enim : Sat erit Confessorios 
monuisse , ut in re dubia propriae opinioni non 
innitantur Scc. Non ponit igitur aliquid inter- 
medium inter dubium , et suasionem , non 
jam ex eo quod gradus intermedii non exi- 
stant , sed fortasse quia optime novit Summus 
Pontifex, quod si in rebus moralibus omnes 
illi intermedii gradus distingui , mensurari , 
et attendi debeant, ut quisquis tuta conscien- 
tia deliberet, jam finis non erit speculativis 
disputationibus , et practicae incertitudini , 
et perplexitati , quum ii gradus non consi- 
stant in indivisibili , et supremum infimi at- 
tingat infimum supremi , et in limitibus fere 
unus ab altero discerni nequeat . Contra vero 
si in moralibus distinguatur solummodo, Du- 
bium , Opinio suasiva , et Certitudo , quisquis 
probus, mediocriter doctus, et discretus Con^ 
fessarius eorum fines fere absque ulla ambi- 
guitate dignoscet, et facile sentiet, quid con- 
silii suo Poenitenti in ambiguis rebus praebe- 
re possit, nec fluctuabit inter vortices Proba- 
bilis, Probabiliorismi , et Probabilissimi . Ra- 
tio est, quia in rebus controversis primo cer- 
titudinem assequi conabitur ; deinde si illam 
non possit , prudentem suasionem ex ratione 
et auctoritate ; quod si neque hanc inveniat , 
judicium suspendet, et controversiam ut du- 

biam adhuc suspiciet ; ideoque tunc juxta re- 
gulas a Doctoribus communiter traditas de 
modo agendi in rebus dubiis , et in diversis 
circumstantiis , pro determinanda obligatio- 
ne sui Poenitentis judicabit . 

Et revera si Dubii definitionem perpen- 
damus , videbimus , quod qui a dubio totali- 
ter et deliberate recedit, ad judicium ex sua- 
sione pro aliqua parte se determinat . Audia- 
mus Sylvestrum v. Dubium num. i. Dubium 
secundum Isidorum in libro Etymol. est motus 
indifferens in utraque parte contradictionis . Vel 
dic secundum Phylosophum , et mentem S.Thom. 
in 3. dist. 1 7. quod est contrariarum rationum 
aequalitas , unde proprie homo dubitat de ali- 
quo , vel circa aliquod , quando habet rationes 
ad utramque partem aequaliter , aut quasi ae- 
qualiter moventes , ita quod non inclinatur ad 
hoc magis quam ad illud Notabiliter . Vides 
igitur , quod aliquis' excessus rationum pro 
una' parte contra aliam , nisi sit notabilis , 
non aufert Dubium . Quum autem fuerit no- 
tabilis , jam praeponderat gravitas pro una 
parte , jam determinamur ad unum , et in 
eo sistimus . Si vero in eo requies non inve- 
niatur , jam retrogredimur , jam rursus ad 
Dubium revocamur . Hoc est , quod in no- 
bis accidere cognoscimus , si nos ipsos atten- 

damus . Quare nihil rectius , securius , et sim- 
plicius in agendo moraliter, quam hos tres 
gradus tantummodo prae oculis habere scili- 
cet dubii , opinionis suasivac , et certitudinis . 
Contra vero si probabilismum , probabilioris- 
mum , leviter probabile , probabilissimum de- 
finire velimus , omnia incerta , implexa , flu- 
ctuantia . 

Sed numquam requies . Ecce mihi vide- 
tur obviam fieri aliquis Probabiliorista , qui 
dicat ; Regula Benedicti XIV. est regula puri 
Probabiliorismi . Sit utique , non abnuo ; sed 
cur? Equidem adest ratio omnino certa, et 
perspicua. Etenim Opinio probabilior est ea, 
quae pro se habet motiva graviora rationis , 
et auctoritatis , quam opposita , quae sit tan- 
tum probabilis . Sed ea opinio , quae in con- 
cursu alterius habet pro se graviora motiva 
rationis , et auctoritatis , est ea , quam unice 
hic , et nunc ratio suadet et auctoritas fir- 
mat . Ergo &c. Probo minorem . Opinio pro- 
babilis non potest saltem prudenter judicari 
vera in concursu probabilioris oppositae , 
quum adsit gravius fundamentum judicandi 
eam esse falsam ; nam gravitas motivi vinci- 
tur per gravitatem majorem alterius opposi- 
ti , et cessat esse grave , quum superatur , et 
eliditur per majus motivum oppositum . dn> 

toine c. 4. qu. 2. ad ohject. 2. & 3. Ergo si opi- 
nio probabilis concurrat in conflictu cum 
probabiliori , tunc ratio cessat illam suadere , 
et unice probabiliorem suadet . Pariter au- 
ctoritas probabili opinioni nihil in eo casu 
suffragatur, quia contra eam praevalet aucto- 
ritas , quae rationi meo judicio consona est: 
ideoque opinio probabilior fit hujusmodi , ut 
eam unice hic et nunc ratio suadeat , et au- 
ctoritas firmet . Et revera quum opinio sit as- 
sensus intellectus, quamvis cum aliqua for- 
midine , ad unam partem contradictionis , 
vix intelligi potest , quomodo in uno intelle- 
ctu consistant eodem tempore duae contra- 
dictoriae opiniones , ideoque intellectus prae- 
stet eodem tempore assensum ad utramque 
partem contradictionis , et judicet quamvis 
cum inaequali formidine , utramque esse ve- 
ram , quum certo sciat , quod una necessario 
debet esse falsa, judico opinative v. g. cum 
Filiiuccio, et Azorio , et aliis multis, opus 
servile esse pingere diebus festis ; et judico 
pariter opinative , et eodem tempore cum 
Layman , et aliis , quod pingere in diebus fe- 
stis non sit opus servile . Quomodo haec con- 
tradictio judicii consistere potest in uno in- 
tellectu , et eodem tempore ? Videtur absur- 
dum,et impossibile. Fagnan. t.i x. Ne innitaris 

num. 122. et seq. Castra Palao part. i. dis. 2. 

2. num. 4. de Lugo disp. 10. de Fide sect. 1. 
n. 1 4. Layman. 1. 1. tract. 1. c. 5. §.2. num. Si 
Dic potius, quod intueberis rationes hinc in- 
de graves ; et vicissim alias aliis graviores , 
haerebis, fluctuabis, dubitabis anceps inter 
utramque , sed non opinaberis pro utraque, 
scilicet non lacies judicium pro veritate utri- 
usque cum formidine de opposito . Dic , quod 
ex ipso tuo dubio , et fluctuatione intelliges, 
et cognosces , quomodo utraque contradicto- 
ria sententia potuit a contradicentibus inter 
se Doctoribus respective judicari vera . Dic, 
quod utraque tibi videtur habere suam veri- 
similitudinem . Quum haec dixeris , nondum 
de alterutra tuum opinativum judicium pro- 
tulisti , nondum alterutri assensum tuum prae- 
buisti . Sed quum denique ratione et aucto- 
ritate suasus pro unius sententiae veritate , 
quamvis cum aliqua formidine, judicasti, 
quomodo pro contradictoriae sententiae ve- 
ritate tu ipse , eodem tempore , pariter opi- \ 
native judicabis ? Necesse est igitur , ut col- 
latis rationibus , et auctoritatibus , unam ad- 
mittam tamquam veram , et alteram res- 
puam tamquam falsam , quamvis de respe- 
ctiva veritate , aut falsitate non possim om- 
nem formidinem deponere ; aut si non hoc , 

dubius haerebo et anceps , utrum liceat nec 
ne. Esto, quod possim abstracte judicare, 
etiam oppositam opinionem posse pro se ha- 
bere graves, et graviores rationes , quae mi- 
hi non innotescunt . Sed hic et nunc non ex 
possibili judicandum, et deliberandum est , 
sed ex eo , quod , omnibus serio expensis , 
hic et nunc mihi ratio suadet ; alias temere 
hic et nunc judicarem , et deliberarem , si 
repulsa praesenti suasione rationis , ad futu- 
ram possibilem , et incertam suasionem ra- 
tionis confugerem , ut in praesenti judicio , 
et deliberatione resolverem . Esto etiam, quod 
devictus intrinsecis rationibus alicujus opi- 
nionis , ita ut pro ea , quamvis cum aliqua 
formidine, meum judicium inflectam , esto 
inquam, quod possim eodem tempore ju- 
dicare, Doctores, qui oppositam sententiam 
amplexi sunt , habuisse et ipsos suas respe- 
ctive graves intrinsecas rationes , a quibus 
ipsi de veritate pro opposita sententia suasi 
sint . Concedo , quod haec duo judicia in 
uno intellectu possint eodem tempore consi- 
stere . Sed cur ? Quia unum est directum , et 
alterum reflexum ; unum directum de intrin- 
seca gravitate rationum , quae me suadent 
pro una sententia, et pro ipsius intrinseca 
veritate ; alterum reflexum , et extrinsecum 

die gravitate rationum , a quibus suppono , 
seu praesumo , suasos fuisse contrarios Docto- 
res pro adjudicanda veritate in favorem suae 
sententiae ; unum est judicium de gravitate 
rationum intrinseca , et in quantum opinor 
absoluta, et de veritate mihi cognita; alte- 
rum de gravitate rationum extrinseca , et re- 
lativa, et de veritate cognita alteri . Equi- 
dem haec duo judicia simul stare possunt, 
quum habeant pro objecto duas diversas , sed 
non contradictorias propositiones . Sed uno 
et eodem tempore suaderi ex intrinsecis ra- 
tionibus , quod pingere diebus festis est lici- 
tum , et illicitum , ac uno , et eodem tem- 
pore judicare pro veritate utriusque partis 
hujus contradictionis , quamvis id fiat cum 
majori, et minori relativa formidine, hoc in- 
quam videtur absolute contradictorium i ab- 
surdum , et impossibile ; esset enim judican- 
do assentiri uno , et eodem tempore duabus 
non diversis , sed contradictoriis veritatibus . 

Ita Probabiliorista ; cui tamen Probabi- 
lista . Impossibile quidem est , si uni parti 
quaestionis assentiaris , et opinative eam ha- 
beas pro vera, ut nihilominus alteram con- 
tradicentem judices ut veram , Immo si de 
veritate opinative judicare velis, et alicui par- 
ti assentiri , necesse est, ut probabiliori as- 

sentiaris , aliter stulte judicares probabilem 
esse veram , et probabiliorem esse falsam . 
Laymatt loc. cit. I. i . tract. i . cap. 5 . Sed po- 
tes tamen judicare, utramque esse probabi- 
lem, aut unam altera probabiliorem, seu unam 
esse verisimilem , et alteram magis verisimi- 
lem, suspendendo judicium, et assensum pro 
alterutrius veritate . At huic evasioni respon- 
debunt Probabilioristae , quod negligenter se 
gereret Confessarius , si judicium, et assen- 
sum de veritate cohiberet , quam saltem opi- 
native assequi potest, et limitaret se ad ju- 
dicandum abstracte , et speculative de veri- 
similitudine , quam utraque pars apud alios, 
, aut apud se habere potest ; ideoque haec eva- 
sio pro praxi prudenti non suffragatur . Quum 
enim in omnibus quaerere debeas veritatem, 
cur in verisimilitudine gressum sistis ? Et si 
veritatem cum morali certitudine assequi non 
potes, eam debes saltem opinative inquirere 
et arripere, et parti, quae illi magis acce- 
dit , adhaerere . Cui Probabilista respondebit ; 
quod judicium opinativum de veritate est 
idem, ac judicium absolutum de verisimilitu- 
dine. Etenim opinativum judicium de veri- 
tate, quoniam conjungitur formidini de fal- 
sitate, resolvitur in judicium de re , quae po- 
test esse falsa , sed videtur similis esse vero. 

ideoque rigorose judicium de veritate debet 
esse conjunctum certitudini . Unde fit , ut 
Confessarius , qui non potest cum certitudi- 
ne assequi veritatem , agit illud omne , quod 
potest, si verisimilitudinem curet invenire. 
Major autem aut minor verisimilitudo nihil 
interest , cum utrique possit subesse falsum , 
et praeponderantia in verisimilitudine sit res 
relativa , incerta, et fallax . Haec retuli, ut 
videas, quanti negotii sit, inter has opinio- 
nes Probabilismi , et Probabiliorismi velle se 
judicem sistere. 

Occasione autem data illius reflexi judi- 
cii, cui nonnulli tribuere videntur nimis uni- 
versalem vira , et extensionem pro omnibus 
fere casibus et personis , videamus , an illud 
reflexum judicium a Confessario prudenter 
adhiberi possit in casu practico hujus quae- 
stionis , quam prae manibus habemus . Me- 
minisse enim oportet , quod hic agimus unw 
ce , aut ferme unice de regula , quam Con- 
fessarius adhibere debet in resolvendis casi- 
bus difficilioribus, obscuris, et controversis, 
pro quibus in utramque partem adest vel di- 
recta vel indirecta auctoritas Doctorum . Ra- 
tio intrinseca me suadet pro una parte , et ad 
eam accedit auctoritas graviorum Doctorum . 
Ratio intrinseca non me suadet pro altera; 

E 2 


Digitized by Google 



I 


68 

sed tamen habeo in pretio auctoritatem Do- 
ctorum , qui illam approbant . Igitur pro una 
parte habeo judicium directum de gravitate 
intrinseca rationum , et simul judicium re- 
flexum de eadem gravitate propter extrinse- 
cam auctoritatem Doctorum , qui eam am- 
plectuntur . Pro opposita vero non habeo ni- 
si judicium reflexum de ejusdem gravitate, 
propter extrinsecam auctoritatem sapientis- 
simorum hominum, qui illam tuentur. Nuiic 
autem postulo . Est ne hominis prudentis , re- 
pellere judicium directum simul , et reflexum 
de gravitate, et veritate unius sententiae , et 
potius adhaerere judicio tantum reflexo de 
gravitate , et veritate oppositae sententiae , 
et hoc judicium assumere pro regula mora- 
lium actionum ? Quis sapiens , et prudens hoc 
dixerit? Ergo tuta et prudens regula ea po- 
tissimum videtur , quae docet in factis obscu- 
ris et difficilioribus illam sententiam sequi , 
quam ratio suadet , et auctoritas firmat . 
Quod si, ut dicebamus , Probabiliorista con- 
tendat, hujusmodi de facto esse saltem in 
praxi suam opinionem , quia sententia , quam 
in concursu contradictoriae ratio suadet , et 
auctoritas firmat , est semper et necessario 
probabilior opposita ; et statim ac ratio cum 
gravibus momentis me suadet de veritate 

unius sententiae , fieri nequit , ut uno et eo- 
dem tempore me ratio suadeat de veritate 
oppositae sententiae cum momentis minus 
gravibus; si inquam Probabiliorista ita, con- 
tendat, cum eo quidem non disceptabo . Sed 
quid inde ? Eccc Probabiliorista , qui extern- v 
pio factus est Probabilista . Etenim si in con- 
cursu sententiae probabilioris deficit , et eva- 
nescit gravitas rationum pro opposita senten- 
tia, jam simul deficit , et evanescit probabi- 
litas ipsa illius oppositae sententiae , quia 
non est probabilis illa sententia , quae non 
habet pro se graves rationes in conflictu con- 
trariae sententiae juxta Probabilismi defini- 
tionem . Sublata autem probabilitate contra- 
riae sententiae , ea , quae dicitur probabi- 
lior > evadit unice probabilis , quia compara- 
tivum supponit positivum ejusdem speciei, 
cui opponitur; et majus et minus non inve- 
nitur, nisi ubi sunt duo termini, qui invi- 
cem comparari possint . Et consequenter sen- 
tentia , quae possit demonstrari probabilior , 
fit hic et nunc sententia , quae unice , et ve- 
re probabilis est, et ea, quam saltem relati- 
ve hic et nunc ratio unice suadet , et aucto- 
Titas firmat. 

Ergo , dicet aliquis , Probabiliorismum 
est in praxi sententia communis et Probabi- 

listis , et Probabilioristis . Peto , quo funda- 
mento hoc asseris ? Quia Opinio probabilis 
est ea , quae nititur gravi , ac solido funda- 
mento intrinseco rationis , et extrinseco au- 
ctoritatis , quod trahere ad se valeat assen- 
sum viri prudentis , quamvis cum formidine 
oppositi ; est ergo ea , quam' ratio suadet et 
auctoritas firmat . Habeat , aut non habeat 
contra se probabiliorem opinionem ; est haec 
methaphisica disputatio difficillimae solutio- 
nis, quae ad praxim nihil attinet, statim ac 
verum sit , quod possim sequi sententiam , 
quam post accuratum examen , etiam in con- 
flictu oppositae opinionis , prudens ratio sua- 
det , et gravis auctoritas firmat . Si pruden- 
ter , et graviter suasus sum extrinsecis ratio- 
nibus unius sententiae , si pro illa intrinse- 
cas rationes invenerim ita graves , et soli- 
das , ut valeant ad se trahere assensum viri 
prudentis, fateor, quod in praxi difficillimum 
erit , et forte impossibile , ut uno , et eodem 
tempore graviores rationes pro contradicto- 
ria sententia conspiciam , et agnoscam . Et 
hinc fortasse fit , quod in praxi sententia , 
quae alteri est probabilior , interdum mihi 
sit tantum probabilis , et etiam improbabi- , 
lis, aut e contra; quia qui graviter, et pru- 
denter suadetur in favorem unius sen tentiae. 

aspicit ordinarie veluti parum prudentem as- 
sensum alterius in favorem sententiae oppo- 
sitae . Sed hoc probat , quod quaestio de Pro- 
babilismo , et Probabiliorismo est practice 
apud doctos , et timoratos viros , quaestio 
fere de nomine , et de subjecto actu, et pra- 
ctice non existente , seu non supponente . Si 
aliquis ita disputaret , non inficior, hanc et- 
iam argumentationem gravissimis momentis 
inniti . Verum quid inde ? Quaestio igitur ad 
vocabula in praxi reducitur, et dissidium fa- 
cillime dirimeretur , si uterque suum vocabu- 
lum dimitteret , et amplecteretur regulam * 
quam in praxi uterque sequi sub diversis vo- 
cabulis fatetur . Quae est autem haec regu- 
la? Pro doctis , et probis utriusque sententiae 
asseclis est revera , et in praxi ea , quam do- 
cet Benedictus XIV. Utrique enim in praxi 
sequuntur sententiam , quam sibi , omnibus 
serio expensis , prudens ratio suadet , et gra- 
vis auctoritas firmat ; et quam Probabiliori- 
sta dicit esse illam , quae ostenditur probabi- 
lior in conflictu oppositae tantum probabi- 
lis , quia haec non potest in tali conflictu a 
gravi ratione suaderi , et ab auctoritate firma- 
ri , quae prudentem mereatur assensum ; et 
quam Probabilista ait esse illam, quae proba- 
bilis invenitur absque praeferentia probabi- 

lioris , quae in conflictu non demonstratur 
esse possibilis , et si possibilis esset , non fo- 
ret juxta diversitatem , et vires humani in- 
tellectus et naturae certa , universalis, et ad 
praxim reducibilis . Reliquum igitur est , ut 
abjectis diversis vocabulis, quae dissidia inu- 
tiliter , et nocive pariunt , vocabulorum uni- 
vocam deffinitionem , quam in praxi omnes 
probi , et docti homines sequuntur , etiam 
in scriptis amplectantur , ut eam quisque opi- 
nionem doceat et sequatur , quam prudens 
ratio suadet , et gravis auctoritas firmat ; seu 
quam inveniet tum ratione , tum auctoritate 
plane confirmatam . Quis reprehensibilis aut 
apud homines , aut apud Deum evadet , si 
eam regulam profiteatur , quam Summus Pon- 
tifex proposuit et insinuavit ? 

Exponam etiam magis distincte ratio- 
nem jam superius allatam , quae valde me 
movet ad consulendum Confessariis , ut dimis- 
sis vocabulis Probabilismi , et Probabilioris- 
mi , ad Regulam a Benedicto XIV. proposi- 
tam accedant . Haec autem est , quod Con- 
fessarius, qui regulam practicam ad suos poe- 
nitentes dirigendos inquirit , difficillime eam 
invenire poterit in his sententiis , in quibus 
plura latent obscura , implexa , et in praxi 
pro multis Confessariis fallacia , et decipien- 

tia . Vis amplecti opinionem probabiliorem? 
Sed considerasti n&, quod sit objectum tuae 
electionis ? De qua probabiliori opinione lo- 
queris ? de aliena, an de tua? Si de aliena, 
quae tamen tua non sit , ergo te unice deter- 
minas super auctoritate Doctorum , qui ali- 
quam sententiam ut probabiliorem propo- 
nunt . Sed quis moraliter certus esse pote- 
rit, hujusmodi sententiam esse vere proba- 
biliorem opposita , scilicet gravioribus funda- 
mentis et rationis , et auctoritatis inniti , et 
fulciri ? Saepe invenies , quod alii Doctores 
eam respuunt tamquam debili rationi inni- 
xam , aut solidis rationibus omnino destitu- 
tam . Introspice, et vide , an apud illos Au-, 
ctores hujusmodi sententia nuncupetur Pro- 
babilior , quia vere melioribus probationibus 
adstipulatur , aut quia est magis rigida , et 
magis tuta . Fere numquam certus eris de 
majori probabilitate alicujus sententiae , nisi 
ad eam testificandam concurrant utriusque 
scholae patrocinatores , quod vere aliquando 
fit , sed tamen raro . Si autem contendis , ut 
ad definiendam cujuscumque sententiae ma- 
jorem probabilitatem accedat praeter au- 
ctoritatem etiam tuum judicium , videbis , 
quod in praxi , ubi invenisti post serium exa- 
men majorem probabilitatem , ita illi senten- 

tiae adhaeres , ut oppositam non probabilem, 
non gravibus fundamentis innixam,sed futilem 
et improbabilem ordinarie judices ; ideoque 
quam amplecteris , erit revera unica, quam ra- 
tio tibi suadet , et auctoritas firmat . Sed alias 
invenies, quod expensis hinc inde rationibus,ea 
sententia, quam alii ut probabiliorem tuentur, 
non est tamen ejusmodi respectivae prepon- 
derantiae, ut tuum intellectum determinet 
ad ferendum judicium , et adhaerendum illi 
ut probabiliori , absque difficultate , et con- 
tentione , sed te linquit potius fluctuantem 
et suspensum , et dubius aahuc haeres , quam- 
vis cum aliqua inclinatione ad unam partem ; 
quae propensio non est tamen sufficiens ad 
pronuntiandam de majori ejus respectiva pro- 
babilitate sententiam . 

Quod si ad Probabilismum deflectas , 
rursus inter eosdem fluctus versaberis . Aut 
enim de gravitate rationum alicujus senten- 
tiae, quae gravitas Probabilismo est essentia- 
lis, cognitionem et certitudinem recipies ex 
Doctorum auctoritate t et relatione tantum , 
aut simul ex tuo proprio judicio . Si pri- 
mum , incertus multoties fluctuabis, quia alii 
eam vocant probabilem , alii etiam probabi- 
liorem , alii tutam in praxi , alii moraliter 
certam , adversarii vero eam forte notant ve- 

luti improbabilem . Raro invenies , quod et- 
iam adversarii eam probabilem esse fatean- 
tur , quam conditionem tamen Pater Paulus 
Segneri exigit , ut quis probabilem senten- 
tiam in praxi sequatur . Si secundum , scili- 
cet si praeter Doctorum auctoritatem vis et- 
iam de alicujus sententiae intrinseca gravita- 
te , et probabilitate a tuo ipso judicio con- 
vinci , quando hoc asequutus eris , et alte- 
ram , quam probabiliorem appellant, intuebe- 
ris, haec tibi ut plurimum tunc apparebit 
non jam probabilior, sed minus probabilis , 
et fortasse improbabilis .• Quum enim intel- 
lectus de vera et intrinseca gravitate ratio- 
num post diligentem discussionem persuasus 
est, jam sponte, et forte necessario et con- 
sequenter , contradictoriam aut despicere in- 
cipit , aut certe eam ut notabiliter praepon- 
derantem non agnoscit . Revera Doctores , 
qui non moralium decisionum simpliciter col- 
lectores et relatores sunt , sed etiam auctores , 
quum aliquam suam sententiam proferunt , 
eam ita firme tuentur , ut ordinario pro ipsa 
suum judicium unice stare manifeste osten» 
dant , quamvis contradictoriam interdum 
probabilitatis nomine donant , forte ob ali- 
quam detferentiam ad auctoritatem Theolo^ 
gorum , qui illam defenderunt . 

Profero exemplum . Quaeritur v. g. Cui 
facienda sit restitutio rerum inventarum ha- 
bentium dominum , sed incertum , et an in- 
ventor possit eas sibi retinere . Inquiro hu- 
jus dubii solutionem apud Summistam , et in- 
venio ita scriptum . Busemba. /. 3. tract. 5. 
cap. 2. dub. 5 . Si spes non sit sciendi dominum , 
Probabile est , quod non tenearis ea dare pau- 
peribus ( licet plerique cum D. Thoma ita sen- 
tiant , et sit magis pium , ac practice suaden- 
dum ) sed possis tibi retinere , ut docet Petrus 
Navarrus , quem sequitur Layman hic , et 
Lessius l. 2. c. 14. dub. 7. num. 48. idque Dia- 
na p. 2. tom. 3. Misc. R. 5. dicit esse tutum . 
Ex hoc Summista colligo, quod inventor pos- 
sit bona incerta retinere tuta conscientia , et 
hanc decisionem esse Probabilem , scilicet in- 
nixam gravibus fundamentis rationis et au- 
ctoritatis . Rationes autem hujusmodi Sum- 
mista mihi non suppeditat ; ideoque saltem 
unum ex Doctoribus ab eo citatis consulo . 
Sit itaque Leonardus Lessius gravissimus equi- 
dem Doctor , et apud omnes in summo pre- 
tio habitus. Quid ait Lessius loco citato? Re- 
fert Dominicum Sotum lib. 5. de justitia qu. 
3. art. 3. ad 2. putasse inventorem, si post 
diligentem inquisitionem dominus inventus 
non fuerit , posse res inventas sibi retinere , 

neque obstare ullum jus positivum ecclesia- 
sticum , aut divinum, quo haec necessario sint 
pauperibus eroganda . Et ratio a Soto addu- 
cta est , quia talia bona hoc ipso , quod per 
sedulam inquisitionem , tempusque ad id sut- 
ficiens, dominus non potest deprehendi, cen- 
sentur adespota : ac proinde jure naturae fi- 
unt occupantis , sicut thesauri , et alia , quae 
nullius sunt, nisi quod tacita quaedam obli- 
gatio illis annexa sit, ut si dominus compa- 
reat , restituantur. Deinde quia super hujus- 
modi bonis numquam solet fieri compositio 
cum Pontifice, ut testatur Navarra /. 4. c. 2. 
7 ium. 71., quod signum est, ea non esse ne- 
cessario in pios usus eroganda . Eandem sen- 
tentiam sequitur Petrus Navarra /.4. c. 2. n. 
75., qui pro eadem citat Ledesmam , Merca- 
tum, et Barthol. Medinam . Concludit Les- 
' sius . Haec sententia est probabilis . 

- Videamus modo, quid idem Lessius de 
opposita sentiat . Contraria tamen , ait , est 
fere communis Doctorum ; nempe haec paupe- 
ribus , vel aliis piis operibus esse impenden- 
da ; eamque tenet D. Thomas qu. 62. art. 5. 
ad 3. , et passim Theologi in 4. d. 15. Silv. 
•v. Inventum n. 2. ubi dicit , Omnes Canoni- 
stas ita sentire ; Navarrus c. 17. num. 170. 
Covar. ad reg. Peccatum , 3. part. §. i. n. 1. 

et seqq. , qui etiam non probat consuetudi- 
nem illam applicandi haec Magnatibus . Hanc 
sententiam ordinarie in praxi judico sequen- 
dam . Primo : Quia est tere communis . Se- 
cundo : Quia magis favet pietati . Tertio : 
Quia passim apud pios est consuetudo , ut 
piis operibus haec impendantur : quae con- 
suetudo videri potest habere vim legis ; orta 
enim est ex praxi communis sententiae, quae 
usque ad Sotum viguit , unde magnum scru- 
pulum plerique , si haec sibi retinuerint , con- 
cipiunt . Quarto : Quia est magis consenta- 
nea juri communi . Nam Authent. Omnes pe- 
regrini , C. Communia de success. statuitur : 
Si peregrinus intestatus decesserit , ad hospi- 
tem nihil perveniet ; sed bona ipsius per manus 
Episcopi loci , si fieri potest , haeredibus tra- 
dantur , vel in causas pias erogentur &c. Quin- 
to : Quia haec videtur esse domini voluntas , 
ut sic ei res sua aliquo modo prosit, et quis- 
que de rebus suis perditis ita fieri cuperet. 
Sic ratiocinatur Lessius . 

Quo posito video , me ab illo Summi- 
sta deceptum fuisse, quum Lessii auctoritatem 
citavit ad asserendum esse Probabile , quod 
bona inventa , quorum dominus cognosci ne- 
quit , possint ab inventore retineri . Si enim 
simplici illius relationi ego stetissem , judi- 

care debebam , esse quidem magis pium , et 
practice suadendum , ut bona inventa in pia 
opera erogentur , sed tamen esse probabile 
hanc obligationem non exiscere , ideoque ad 
eam neminem rigorose in conscientia teneri . 
At vero quamvis Lessius hujusmodi senten- 
tiam vocet probabilem , ex subsequentibus 
intelligo , quod eam probabilem vocavit po- 
tius ob defferentiam erga Doctores , qui eam 
defenderunt , quam quia ipse ita sentiret; ap- 
pellavit probabilem , sed speculative , non 
in praxi; quia non dixit practice tantum sua- 
dendam , sed ordinarie in praxi sequendam 
oppositam opinionem . Neque certe contra 
Doctorum fere communem sententiam , pra- 
xim piorum Fidelium, congruitatem cum ju- 
re communi, et alias adductas rationes vide- 
tur stare posse sententia opposita cura pro- 
babilitate, seu cum gravitate rationis et au- 
ctoritatis . Quis dicat probabilem , seu veri- 
similem opinionem , quae olim per commu- 
nem Doctorum sententiam ante Sotum , nunc 
autem etiam post Soti auctoritatem , et ab 
eo prolatas rationes , per fere communem 
sententiam repudiatur? Si aliqua probabili- 
tas huic opinioni tribui velit , ea non potest 
esse nisi tenuis , non vero gravis in eo gra- 
du, quem ipsi Probabilistae contendunt.neces* 

sarium esse , ut vir probus ad eam sequen- 
dam prudenter determinari possit.. 

jam vero curiositas me exagitat ad in- 
quirendam auctoritatem etiam Pauli Layman 
a Summista citati . Invenio autem , quod hic 
Doctor gravissimus lib. 3. tract. 1. cap. 5. n. 
23. et 24. , ubi de hac quaestione agit , post 
oppositarum sententiarum aliquam discussio- 
nem concludit : Inter has duas sententias prior 
( scilicet de obligatione erogandi bona inven- 
ta in pauperes ) magis pia ac tutior est\ atta- 
men posterior ( scilicet de jure ea sibi reti- 
nendi ) quoque valde probabilis . Vides , quod 
aliquid addit supra assertionem Summistae , 
qui eam appellat simpliciter probabilem ; Lay- 
man vero vocat valde probabilem . Rationes 
autem a Layman adductae ad hanc fere re- 
ducuntur , quod si Dominus longo tempore non 
comparet , perinde esse censetur, ac si res in- 
venta domino careat , et pro derelicta habita 
sit . Verum in hoc casu non videtur, rite ap- 
plicari posse doctrinam de bonis derelictis . 
Derelicta enim ea bona dicuntur , quae do- 
minus ea mente abjecit, ut in numero re- 
rum suarum esse nolit, aut quae dominus 
sciens ubi sint quaerenda , non curat ea re- 
cuperare . Ac revera si res inventae hujusmo- 
di sint , aut inventor prudenter hoc praesu- 

mere possit , tunc locum habet sententia Lay- 
man , quae etiam fundatur in eo , quod as- 
serit D. Thomas 2. 2. qu. 66. art. 5. ad 2. Si 
res pro derelictis habeantur , et hoc credit in - 
•ventor , licet sibi eas retineat , non committit 
furtum . Sed quaestio fit non de derelictis , 
sed de amissis fortuito , quae dominus volun- 
tarie non dimisit , et de quibus non est fun- 
data praesumptio , quod voluerit umquam 
dominus suum jus dimittere , sed potius ad 
haeredes transferre , si mortuus fuerit . Et 
quamvis aliqui dixerint , rem etiam haberi 
pro derelicta , quando Dominus ita eam proij- 
cit , vel relinquit , ut nulla ei spes supersit 
industria aliqua, vel aliquo casu eam recu- 
perandi, et aliquis eam extraordinaria indu- 
stria eripiat , et salvet, tamen ait Lessius /. 2. 
cap. 5. dub.iS. et penult. et ult. Institutio- 
num de rerum divisione , et. L. 1. ct seq. ff. 
pro derelicto ; non existimo id esse verum , 
nisi dominus significaverit , se eam concedere 
occupanti , vel industriae aestimatio sit fere par 
illi rei . Aliam rationem ex Cardinali de Lu- 
go adducit Ligorius in eo tamen casu solum- 
modo , in qua nulla supersit via , qua natu- 
raliter et humano modo possit res inventa 
ad potestatem domini , vel ejus haeredum re- 
dire , et ipsi eam agnoscere tanquam suam , 

ct est sequens : Quia jus gentium tribuit pri- 
vatis dominium rerum non ad aliud, quam 
ut illis utantur ; hinc quando impossibile est, 
rem pervenire ad ipsorum usum , illa tan- 
quam derelicta evadit nullius , et redit ad 
primaevum jus naturae , ac ideo fit primi oc- 
cupantis sine ulla obligatione . Ligorius lib. 3. 
tract. 5. ?ium. 603. et de Lugo de just. ct ju- 
re tom. 1. disp. 6. sect. 12. num. 140. et seq. 
Sed haec ratio ex ipsius de Lugo sententia in 
paucis casibus suffragari potest , quia ut plu- 
rimum ea , quae inveniuntur , non censentur 
esse nullius in bonis . Sunt quippe possibiles 
varii casus , ut constat experientia , per quos , 
quae sion videbantur posse unquam inveniri aut 
recuperari , aliquando recuperata et recognita 
sunt . Quare si legatur de Lugo loco citato , 
facile erit intelligere , quod ipse de aliquo 
raro casu loquitur, non de casibus ordina- 
riis , et regularibus , in quibus asserit , com- 
munem sententiam esse , ea bona danda esse 
pauperibus , vel ad pios usus . num. 139. Quid 
vero dices , si Lucium Ferrari percurras ver- 
bo Dominium num. 18. usque ad 22. , et in- 
venias sententiam de jure retinendi res incer- 
tasfbrtuito inventas ab aliquo Doctore vocari 
non improbabilem , ab aliis probabiliorem, ab 
aliis probabilem , a quibusdam valde proba- 

bilem , denique ab alio in praxi tutam , et 
securam ? Contrariam vero rigidiorem etiam 
a quibusdam Doctoribus , qui Probabilistae 
vocitantur, ut Filliuccius , Yasquez , Reiflen- 
stuel , tueri tanquam in praxi sequendam ? 
Nonne vides , in quas syrtes coniicitur Con- 
fessarius inter hos Probabilisini , et Probabi- 
liorismi vortices , e quibus sese eripere inqo- 
lumem fere desperabit ? Et tamen mihi nul- 
la quaestio de hac re , postquam Catechis- 
mus Romanus part . 3. cap. 8. num. 17. sic sta- 
tuit . Si rerum inventarum Dominus nulla ra- 
tione inveniri potest , illa sunt bona in usus 
pauperum conferenda . Adde , quod in aliqui- 
bus Dioecesibus ab Ordinariis praescriptum 
est, ut hujusmodi bona, quum certam quan- 
titatem excedunt, juxta eorum dispositionem 
resignentur . Hae auctoritates apud me tan- 
ti ponderis sunt , ut quaecumque rationes in 
contrarium ferantur , omnem respectivam 
gravitatem amittant. Auctoritas enim Roma- 
ni Catechismi jussu Summorum Pontificum 
confecti , et editi , moralem certitudinem mi- 
hi parit , neque opinari possum , plures Epis- 
copos dispositionem bonorum incertorum si- 
bi avocasse , ut in pia opera erogarentur , si 
eorum jus ad inventores pertineret . Vides 
igitur , quam verum sit , hos Probabilis , et 

Probabilioris vortices ita Confessarium tor- 
quere , ut nisi ab eis sese extricare possit , 
veram sententiam numquam arripiat . Jam 
mihi nec Probabilis , nec Probabilior senten- 
tia illa erit, contra quam Romani Catechis- 
. mi doctrinam, et Ordinariorum praxim inve- 
nero . Adde , quod paritas thesauri, qui inven- 
tori cedit saltem aliqua ex parte , non difficul- 
ter rejici potest . Thesaurus enim dicitur non 
habere dominum, quia qui sciens, et pru- 
dens pecuniam in aliquo’ loco abscondit, et 
deinde non comparet, nec repetit, censetur 
non esse inter vivos, neque hujus notitiam 
haeredibus reliquisse , ideoque vere natura- 
liter impossibile esse , ut abscondita pecunia 
ad suum dominum regredi possit . In quo ca- 
su leges civiles disposuerunt de thesauris . Ita- - 
que ille, qui abscondit , sciens et prudens sese 
illud amittendi periculo exposuit , quod peri- 
culum praecavere poterat , et si non fecit , ir- 
rationabiliter invitus erit , si alter inventis 
gaudeat , cui ipse sciebat per legum disposi- 
tionem in tali casu jus acquiri , ideoque ra- 
tionabiliter censetur, indirecte saltem, pro 
tali eventu suo dominio renunciasse . Hoc au- 
tem locum non habet in rebus fortuito , et 
absque praevidentia domini amissis , nec le- 
ges contra eum disposuerunt , nec ejus assem- 

sus vel indirectus in amissionem dominii ra- 
tionabiliter praesumitur . ' f . -• . ■ 

Alia ratio mihi suppetit , ex qua facile 
dignosci potest , quomodo Probabilismi , et 
Probabiliorismi usus difficillimae , et incer- 
tae praxi subjectus evadat . Pertinet enim hu- 
jusmodi usus ad plures intellectus operatio- 
nes, et quidem per-plures gradus distinctas, 
quae in praxi attendi 1 et separari , prout ne- 
cesse est, non ita facile possunt, ut ab omni- 
bus clare cognoscantur . Vidimus supra, quo- 
modo communiter a Theologis rite distinguan- 
tur Dubium *, Opinio , et Certitudo . Inter du- 
bium autem et opinionem* inter opinionem et 
certitudinem , plures gradus intercedunt , per 
quos ab uno termino pedetentim recedimus,et 
4d superiorem terminum magis appropinqua- 
mus . Manifestum etiam est* quod qui ab Opi- 
nione procedendo; ad certitudinem ita acce- 
dit , ut eam propemodum attingat , non vi- 
deretur vir prudens , si eam sententiam prae- 
ferret, quae yix opinabilis estr. Pariter inter 
opinabiles sententias sunt aliquae , quae vix 
recedunt a dubio * et aliae , de quibus^ cer- 
tum judicium proferri nequit, art, dubii -fines 
excesserint . Ecce igitur , ,. quomodo Confes- 
sarius facile fluctudre potest in usu -Probabi- 
lismi, et Probabiliorismi Ad hanc atttem dif- 

ficultatem illustrandam juvat etiam alicujus 
moderni , et probati philosophi circa hujus* 
modi intellectuales actus divisiones , distin- 
ctiones , et deffinitiones atferre . £ philoso- 
phiae enim sinu haec deprompta theologi ipsi 
in theologiam invexerunt . 

Joan nes Baptista Horvath in Regia Scien- 
tiarum Universitate Budensi Professor Institu- 
tiones Logicas typis edidit , quae magno in 
pretio nunc in scholis habentur . Augustae 
Vindelic. 1788, Igitur in dissert. secund. de 
Judicio cap. 3. de divisionibus propositionum , 
dividit propositionem m certam , probabilem > 
improbabilem , et dubiam ; ex quo loco cum 
aliis ejusmodi Auctoris collato discrimen ad- 
ducam inter has propositiones , Certa propo- 
sitio ea est , cujus veritati sic adhaeret intel- 
lectus , 'ut de ea saltem prudenter dubita- 
re nequeat - Triplex autem ut omnes norunt 
est propositionis Certitudo, scilicet metaphy- 
sica , physica , et moralis v At recte animad- 
vertit hujusmodi Auctor, quod si proprie lo- 
qui velimus , non propositio certa , sed mens 
potius de verhate propositionis certa dicen- . 
da est ..iQuoties enim fit, ut eadem propo- 
sitio uni -oetta sit , non item alteri, prout 
nempe te jus veritas uni clarius , quam alteri 
proponitur ji Addam ad majorem distinctio- 

nem . Quoties una propositio mihi certa est , 
et non alteri , certitudo propositionis est re- 
lativa . Quoties vero propositio certa est om- 
nibus , aut fere omnibus , certitudo proposi- 
tionis est intrinseca et absoluta . 

Probabilis propositio illa dicitur , quae 
ob unam vel plures rationes graviores , sive 
graves videtur vera , non tamen omni erro- 
ris periculo , ac metu libera . Porro illae ra- 
tiones censentur esse graves , quae virum sa- 
pientem , ac prudentem ad assentiendum mo- 
vere, et inducere possunt . Igitur propositio 
_ probabilis non nisi opinionis enunciatio est . 
Opinio autem est assensus incertus , qui niti- 
tur motivo gravi quidem , et verosimili, sed 
tamen fallibili ac proinde incerto : hoc est 
qui habet quidem aliqua veritatis indicia , suf- 
ficientia ad hoc , ut judicium quodpiam pru- 
denter feratur , sed non sufficientia ad deter- 
minandum intellectum assensu firmo , et cer- 
to , et absque ulla sollicitudine et formidine 
pro ipsa . Differt Opinio a Dubio , quod est 
status mentis , in quo ipsa neutri parti con- 
tradictionis assentitur , sed suspensum tenet 
judicium , vel ob defectum indiciorum veri- 
tatis, unde dubium negativum oritur , vel ob 
aequalitatem eorundem in utramque partem , 
unde dubium positivum dicitur . Differt pa*- 

riter Opinio a Suspicione , quae est status 
mentis , in quo intellectus propendet quidem 
ad judicium ferendum , neque tamen fert ii-* 
lud propterea quod rationes , quibus ad id in- 
citatur , non videantur ad ferendum pruden- 
ter judicium sufficere. Opinio igitur non ha- 
bet certain veritatem , sed debet habere cer- 
tam et probatam verisimilitudinem . Fit au- 
tem saepe , ut pro una duarum propositionum 
oppositarum adsint graviores rationes , quam 
pro altera , ita ut prima verisimilior appa- 
reat, quam opposita , et tamen prima lorte 
erit falsa , et altera vera . Non itaque con- 
cludendum est, eam ex duabus oppositis pro- 
positionibus esse veram , quae probabilior ap- 
paret, sed esse dumtaxat verisimiliorem ; Idem 
est autem esse verisimile , quam probabiliter 
verum, ideoque propositio probabilis est idem, 
ac propositio probabiliter.. vera propter ratio- 
nes graves , quae suadeant, sic rem se habe- 
re , ut illa enunciat . 

Addo autem ut de Certitudine dictum 
est; Quoties una propositio mihi probabili- 
ter vera est , et non alteri , tunc probabi- 
litas , seu verisimilitudo propositionis est re- 
lativa. Quoties autem probabilis est omni- 
bus, vel Iere omnibus , verisimilitudo propo- 
sitionis est intrinseca et absoluta. • ; 

: :« Improbabilis propositio est , quae nullo 
motivo gravi, et ad pudentem aSsensuin suf- 
ficiente nititur . Quod si quis absque ihujus-* 
modi gravi motivo contra communem melio- 
rum sensum quodpiam affirmet , vel neget ji 
ejus propositio non improbabilis modo , ve- 
rum temeraria etiam dici solet .Quare etiam 
improbabilis propositio alia ^st , quae oppo- 
nitur communi meliorum sententiae , et tunc 
ejus improbabilitas est absoluta , nisi diversi- 
mode demonstretur > aut ! est improbabilis so- 
lum, aliquibus , et tUnC ejus ! improbabilitas 
est relativi';' • - c* v * -.1- ’£ 

; Propositio dubia es t, cui mens nec as- 
sentire , nec dissentire- audet ; propterea quod 
utrinque vel- parile vel 'nulla adsint motivay 
seu veritatis indicia. Ac primo quidem ca- 
su , ut- dixi , est positive dubia , altero autem 
negative* dubia solet nuncupari . Addo, quod 
aliquoties agnoscimus :pro una propositione 
rationes' {iiquae ftobis vidbntur aliquomodo 
graviores ^ >quam pro atia r; , sed tamen adeo 
gtaviores non sunt , ut mens illis’ assentire 
aut cum certitudine , aut opinati ve audeat , 
unde ex fin-ibus dfibietatfs prosilire prudenter 
nolimus .. Consule cit. Auctor, pag. 3 1 . 37. 38; 
et 39. : -:.'f rA . ' i- s 

His autem expositis ' quis non videat. 

quot difficultatibus pateat Probabilismi , et 
Probabiliorismi usus . \Jt sententia sit vere in 
praxi probabilis , plures .cum Patre Paulo Se- 
gneri requirunt , ut ejus probabilitas non sit 
tantum relativa , sed absoluta , -scilicet per 
communem: Doctorum Recisionem ut proba- 
bilis declaretur . Hanc autem erit ne facile in- 
venire ? Et quum reperta fuerit, opus erit, 
illam cura adversa conferre , quae probabi- 
lior adseritur.. Sed hic etiam interrogo, an 
illa major probabilitas , cum qua sententia 
probabilis decertat, debeat esse absoluta , aut 
sufficiat, ut sit relativa? Si absoluta, vix in- 
yeniri poterit, quod Doccores communiter 
affirment unam partem contradictionis esse 
probabilem* et alterarm probabiliorem . Quod 
Si hoc aliquando evenerit , asserta ex com- 
muni sententia major probabilitas pro- una 
parte tandem probabilitatem pro altera eli- 
det • Vix enim intelligi potest , quomodo no- 
tabilis rationum praeponderantia ab omnibus 
agnita , et confessa non elevet denique , et 
destruat oppositam gravitatem * Si vero di- 
camur, sufficere, ut major probabilitas sit re- 
lativa , ejus praeponderantia nimis faliibilis 
est , ideoque non videtur a prudenti viro 
magni facienda . Neque hic finis difficulta- 
tum . Quum enim dubium subsequatur sus- 

picio , et suspicionem probabilitas , et pro- 
babilitas suos habeat gradus successive superio- 
res , nihil facilius per hos gradus interdum 
ascendere , et interdum delabi , et rursus in 
sublime ferri absque requie , quae ordinarie 
non invenitur , nisi aut certitudinem assequa- 
ris , aut ad eam propius accedens dicere pos- 
sis : Hoc mihi ratio suadet > exauctoritas fir- 
mat. Si hoc asserere nequeas , et super tui 
intellectus operationibus intuitum defigas, in- 
venies, quod ordinarie aut dubii fines non 
excessisti , aut illos excessisse tibripsi certo 
non constat, ideoque tibi tunc resolvendum 
est juxta id , quod communiter in dubio ju- 
ris i vel facti agi posse , aut omnino algen- 
dum, Doctores affirmant . ’ * ir 1 ' J > 

Neque enim Probabiiioristarum spernen- 
da ratio est , quod scilicet notabilis excessus 
probabilitatis pro una parte alterius partis pro- 
babilitatem elidit Addam ego : si vero non 
elidit , jam signum est , excessum aut non 
esse notabilem sed modicum , aut non ab- 
solutum sed relativum , aut non stabilem sed 
fluctuantem ideoque non determinare agen- 
tem ad exiliendum ta«o a finibus dubietatis ; 
et a suspensione judicii , et ab praebendum 
opinadvum assensum alicui parti . Dixi, non 
esse spernendam illam rationem > quia non 

desunt moderni Philosophi, qui eam ita mor- 
dicus amplectantur , ut eam methodo alge- 
braica demonstrare contendant . Sit mihi 
testis sensatissimus et probatissimus vir Sigis- 
mundus Storchenau in Accademia Vindobo- 
nensi Logicae et Metaphysice Professor . Ipse 
igitur Logicae part. 3. cap. 3. , agens de Pro- 
babilitate et Opinione num. 214. statuit , et 
propugnat hanc thesim . Propositiones contra- 
dictoriae absolute , et secundum se spectatae 
possunt simul esse Probabiles , at si eae inter 
se conferantur , comparatione instituta major 
unius partis Probabilitas minuitur ; minor vero 
alterius partis Probabilitas deficit degenerando 
ad Improbabilitatem . Probat vero , quod pro- 
babilitas minor prorsus evanescit , atque ad 
improbabilitatem degenerat, quia probabilitas 
major ea sui parte, qua minori aequatur, 
eam jam prorsus elidit, et detrudit ad lo- 
cum dubii, quia si esset aequalis alteri, fo- 
ret dubium . Igitur ea parte , qua minorem 
excedit, ipsam infra dubium deprimit; sed 
infra dubium habetur improbabilitas : ergo 
in hac collisione minor probabilitas ad im- 
probabili tatem degenerat . Hinc pro corol- 
lario deducit sequentem propositionem . Cum 
probabilitas minor in concursu cum majore pe- 
reat . pellam est , actiones nostras secundum eam , 

"v . . . • ' 


Digitized by’ Gc 


V 


t 


93 

quae majori probabilitate gaudet , partem mo- 
derandas esse : qui enim sequeretur minus 
probabilem , sequeretur sibi improbabilem , at- 
que adeo imprudenter ageret . Addit autem 
in fine . Id tamen in hac comparatione notan- 
dum , eam fieri haud posse , nisi indicia u- 
triusque partis sint ejusdem rationis , nimi- 
rum vel omnia ex ratione , vel omnia ex au- 
ctoritate petita . Cui etiam addi debet , quod 
etiamsi indicia utriusque partis fuerint qui- 
dem a ratione petita , sed sint ut ita dicam 
heterogenea, quia a diversis principiis, et fun- 
damentis eruta , ut saepe accidit , ea compa- 
ratio locum non habet , nec similiter ea de- 
ductio . At haec observatio, quae aequissima 
est, multum implicat in praxi Probabilismi, et 
Probabiliorismi usum, quia non raro evenit# 
ut quae sententia est mihi probabilior ratione, 
sit tantum probabilis auctoritate, et e contra * 
Profero Auctorem alterum in metha-> 
physicis rebus versatissimum Emin. Cardin. |a- 
cintum Sigismundum Gerdii . In collectione 
ejus Operum typis Bononiensibus edita an- 
no 1790. tom. 6. habetur ejus Oratio de Cau- 
sis Accademicarum Disputationum in Teolo- 
gia Morali , cui adjectae sunt Notationes , qua- - 
rum duodecimae praefigitur titulus : Cogita - 
ta quaedam de probabili . Ibi itaque dem on- 

strare intendit , quod quum aliquid prae alio 

probandum judicatur , illud unum est , quod 
Probabile merito appellari queat , in quo nimi- 
rum probabili judicio , ac prudenti animus ac- 
quiescit . Hanc autem propositionem et ra- 
tionibus, et auctoritatibus, et exemplis con- 
firmat , unde deducit , quod Probabile ad judi- 
cium idem sit , quod vulgo Probabilius appel- 
lari consuevit ; quod videlicet , cum animus se- 
se colligit , et cum se ipso deliberavit , perspi- 
cit esse vi sua, et natura contrario praeferen- 
dum. Tota vis ejus cogitationis in hanc pro- 
positionem tendit , ut existimo , quod id , 
in quo intellectus praeponderandam rationis 
ct auctoritatis agnoscit, illud vere suo judi- 
cio approbat , et quum unam partem con- 
tradictionis approbavit , alteram necessario 
respuit : absurdum est enim approbare simul 
et eodem tempore duas contradictorias pro- 
positiones . Quare altera, quae ante meam 
electionem et judicium erat mihi probabilis, 
non est amplius probabilis mihi , qui contra- 
dictoriam actu approbo. 

Quidquid vero sit de veritate harum ra- 
tiocinationum ; non est enim meum has con- 
troversias dirimere , aut aliquid deffinire ; ta- 
men ad propositum meum deducam , quod 
Probabilismi , et Probabiliorismi opinio inter 


multiplices difficultates , et ambages versa- 
tur . Si quid autem adductae clarissimorum 
hominum rationes valerent , ridiculum sane 
foret apud philosophum , qui animadverteret 
praestantissimos Doctores fere per saecula su- 
per falsa suppositione digladiatos fuisse . Con- 
cludi enim deberet , unam actu in morali- 
bus controversiis esse homini exploranti , et 
judicanti probabilem sententiam ; ideoque o- 
mnes probos et prudentes viios practice in Pro- 
babile convenire , abjecto comparativo , quod 
post judicium in intellectu non subsistit . 

Haec erit igitur regula magis ad praxim 
reducibilis , et simplex , si in obscuris sequa- - 
mur id , quod post diligens examen ratio sua- 
det et auctoritas firmat , et quum hoc asse- 
qui non possumus , si propositum casum in- 
ter dubios rejiciamus. Haec autem suasio ra- 
tionis non solum debet esse prudens.et gravis , 
sed etiam discreta, qualis adhiberi soletabho- 
minibus sensatis in negotiis suis,absque specula- 
tivis et metaphisicis ambagibus, in quibus Pro- 
babilismum et Probabiliorismum suos asseclas 
torquet . Quum in obscuris post accuratam 
discussionem sententiam invenero tum ratio- 
ne , quae me suadeat , tum auctoritate, quae 
gravis sit , plane confirmatam , juxta prae- 
scriptam regulam tuto procedere possum ad 

electionem , nec ultra quaerendum est inter 
latebras speculativi et reflexi dictaminis , quia 
regula certa est , quod in iis , in quibus cer- 
titudinem assequi non possum , prudenter me 
gero , si illud amplectar , quod mihi tum ra- 
tione , tum auctoritate plane confirmatur , 
etiamsi in contrarium videam adhuc aliquam 
rationem, et auctoritatem, quae non omni- 
no spernenda sit. Ita in casu supra exposito 
de inventis bonis incertis facile me resolvo, 
postquam Romani Catechismi doctrinam , et 
aliquarum Ecclesiarum praxim notaverim , 
quae me prae omnibus rationibus suadet ; 
nec tamen adversae auctoritatis , et rationis 
pondus omnino contemnendum judico , si se- 
paratim consideretur; in conflictu autem cum 
Catechismi doctrina , et Ecclesiarum . praxi 
fieri nequit , ut mihi probetur . Atque in hoc 
diversitatem repono i quod in eo, quod mihi 
probatur, et quod mihi ratio suadet, et au- 
ctoritas firmat , veluti in loco veritati pro- 
pinquo mens conquiescit ; contra \ ero non 
conquiescit in eo , quod ratio mihi non sua- 
det , aut praevalens auctoritas non insinuat . 

Denique praecipua ratio, quae me im- 
pellit ad consulendum , ut vocabula Proba- 
biliorismi et Probabilismi dimittantur , haec 
est , quia hujusmodi vocabula apud patro- 


cinatores utriusque sententiae non uniformi- 
ter definiuntur , aut explicantur , unde fit , 
ut adversariis ad gravissimas et numquam fi- 
nem habituras difficultates occasio praebea- 
tur , et responsiones in incerto fluctuent , et 
in plures sententias una sententia dividatur ; 
Hoc autem, quoniam veritati obsequium prae- 
stare probi et sensati viri officium est , non 
videtur ex omni parte Probabilioristis ac Pro- 
babilistis commune . Etenim Probabilioristae 
aut omnes , aut fere omnes in Probabiliori- 
smi deffinitione conveniunt , quum dicunt : 
Opinionem Probabiliorem esse eam , quae ni- 
titur fundamento graviori rationis , et aucto- 
ritatis in concursu oppositae sententiae , quae 
habet pro se fundamentum respective minus 
grave auctoritatis et rationis , ita ut minor 
formido errandi stet pro illa , quam pro ista . 
Sed si Probabilismi deffinitionem inquiras , aut 
in ejus asseclis , aut in ipsius adversariis, non 
multos invenies , qui in ea assignanda ex omni 
parte conveniant . Aliqui enim pro essentiali- 
bus constitutivis exigunt rationem intrinsecam, 
et extrinsecam rationem,seu auctoritatem. Alii 
non copulative , sed disjunctive , aut ratio- 
nem , aut auctoritatem pro constitutivo as- 
signant . Rursus in auctoritatis conditionibus 
describendis si non dissidere, certe non con- 

venire videntur . Denique exceptionibus, mo- 
dificationibus , varietati , pro diversis casibus , 
ita omnia patefacta sunt , ut qui effusiores 
in hoc argumento pertractando fuerunt , ii- 
dem ut plurimum obscuriores et implicatio- 
res evaserint . Hoc autem ex eo etiam or- 
tum est, quod pauci ab initio, et in limi- 
ne suae disputationis enunciant , et designant 
classem hominum , pro quibus regulam Pro- 
babilismi constituunt . Quae enim statuitur 
Regula pro peritis Confessariis , moderanda 
est pro rudibus et idiotis Poenitentibus , et 
nisi separatim pro his duabus diversis omni- 
no classibus argumentum discutiatur, neces- 
se fit , ut saepe quae applicanda sunt rudibus 
et idiotis , periti , et docti pro se dicta ac- 
cipiant , et viceversa . Hinc ait Azorius in 
suis Institutionibus Moralib. lib. 2. cap. 17. 
Quinto quaeritur : An sit eadem ratio in his 
omnibus de homine rudi , et imperito , quae est 
de perito , et docto viro ? Respondent Henricus , 
et Conradus , non esse eandem rationem . Nam 
si vir sit peritus , et doctus , debet opinionum 
rationes , et pondera examinare , et excutere , 
ut prudenter agat . Si vero rudis sit et impe- 
ritus , ejus non est opinionum fundamenta di- 
scutere . Quare ut prudenter factitet , satis est 
si boni , et docti viri consilium , et opinionem 

sequatur. Sic etiam Syl vester v. dubium num.4. 
Idem est , fi dubitatur , an dubium sit scru- 
pulosum , nec ne . Et ratio hujus est , quia qui 
in hujusmodi consuluit virum bonum , idest pe- 
ritum et conscientiatum , etiamsi deinde consi- 
lio ejus erret , excusatur , quia laborat igno- 
rantia invincibili . Haec autem iayincibilis 
ignorantia non potest eodem modo suffraga- 
ri Confessario , qui ex officio tenetur in au- 
biis rationes expendere , et determinare suum 
judicium , quando potest , non solum super 
auctoritate, sed etiam super ratione . Hanc 
igitur distinctionem ego prae oculis habens 
ab initio professus sum regulam exhibere cum 
Benedicto XIV. pro Confessariis , qui saltem 
mediocriter docti , et periti praesumuntur . 
Etenim de rudibus et imperitis nullum fere 
negotium haberi potest , quum pro iis aucto- 
ritas sit ordinaria , et simplex regula in una* 
quaque obscura sententia, ut constat etiam 
apud eos , qui de hoc argumento disputan- 
tes sibi invicem in reliquis adyersantur . Ut 
autem , quod dico , factis evidenter demon- 
strem , aliquod specimen hic exhibebo de di- 
versa Probabilismi deffinitione etiam apud 
classicos Auctores , ut inde pateat , quam ve- 
rum sit, ex hac definitionis diversitate pluri- 
bus difficultatibus aditum adversus hujusmo- 

di opinionem patefactum fuisse , quae dein- 
de multis implexis responsionibus > modifica- 
tionibus , et evasionibus locum dederunt. 

Agmen agat clarissimus P. Paulus Segne- 
ri , qui Probabilismum ex Doctoribus , qui 
illum praecesserunt , inter prudentiae limites 
ita conscripsit , ut nescias , quae differentia 
assignari queat inter Probabilem opinionem , 
quam ipse exhibet , et eam * quam prudens 
ratio suadet , et gravis auctoritas confirmat . 
Opus esset omnes , et integras Epistolas le- 
gere , quas ipse de hoc argumento perscri- 
psit , ad quas lectorem remitto , et solum duo 
principalia Probabilismi constitutiva ex ipso 
recensebo . Sic igitur habet ep. i. num. 27. 
II primo Costitutivo della opinione veramente 
probabile ha da essere sempre questo , che non 
si regga sopra ragioni frivole , ma fonda - 
te , quali sicuramente mai non sono > le ragioni 
solubili ad evidenza . Vero e , che quelle ragio- 
ni stesse , che pajono ben fondate , non si han- 
no tanto subito a stimar tali , se non si sd , 
che dibattute fra Dottori con grande ardore han - 
no gid retto lungamente ali' incude , e tutt' ora 
reggono . Onde e , che non solo gli uomini ri- 
putati di buon giudizio , ma fino i Dottori clas- 
sici ne' loro libri le danno per meritevoli dei 
suo seguito ; e se pure taluno vi fa contrasto , 

si vede , cK e singolarc , ch' e stravagante , e 
che lo fa piu per /’ alto pregio , in cui tiene la 
mente propria , che per la gagliardia dell'oppo - 
sizione ... II secondo Costitutivo delle dottrine 
probabili questo e desso ; venire addotte , ed ap- 
provate da Autori Classici . Sed qui sunt Clas- 
sici Auctores ? Perlege eandem Epistolam , et 
inspicies , quot rigidae conditiones ad eum 
gradum promerendum a Patre Segneri exigan- 
tur; ita ut opinio in ejus sensu probabilis vix in 
conspectu suo probabiliorem sustinere possit . 

- Habeo etiam prae oculis breve , et di- 
scretum specimen opinionis Probabilis, a Pa- 
tre Dominico Turano S.Poenitentiariae Theo- 
logo exharatum , quod hic exhibeo ab ipsius 
originali transcriptum r Per poter seguire una 
Opinione meno probabile i Dottori , che cio dt~ 
fendono , richiedono onninamente necessarie le 
seguenti condizioni . Primo l' opinione stessa,che 
si ha per meno probabile , non deve avere con- 
tro di se niun principio certo , niun dogma , niu- 
na decisione , niun a riprovazione della Chie- 
sa . Secondo . Deve avere in favor suo ragio - 
ni gravi , solide , sensate , le quali anteceden - 
temente ad ogni affetto disordinato siano abili 
a guadagnar V assenso di un uomo prudente . 
Terzo . Deve essere stata esaminata seriamen- 
te da Dottori disapassionati , e perspicaci , e 

dopo tal esame dal commune di detti Dottori 
gi udi cata soda ,fondata in buona ragione, e de- 
gna di poter mu over e al suo assenso intelletti 
prudenti . E tal giudizio s' intende doversi da- 
re eziandio da quei Dottori , a cui forse paja 
piu probabile l' opposta , di modo che quantun- 
que essi abbracciano l' opposta , pure confcssino 
insieme , che quella , che seguono altri , non sia 
improbabile , o destituta di sode ragioni . Quar- 
to : finalmente , /7 che segue naturalmente dalle 
tre condizioni precedenti , 1' opinione debba in - 
tendersi meno probabile solamente respective , 
a parte di Autori , non a tutti : perche sempre 
vi saranno altri Autori , che piuttosto la stima- 
no piu probabile , cioe quelli Autori , che diret- 
tamente la difendono , e insegnano , e pero la 
preferiscono alia contraria . Se tali condizioni 
concorreranno nella particolare opinione meno 
probabile , ognun vede non poter si credere , che 
la dottrina riflessa , che insegna potersi , date 
dette condizioni , seguire la opinione particola- 
re meno probabile , sia fonte di depravazione di 
costumi nel Cristianesimo . Che poi dette con- 
dizioni debbano concorrere in quella stessa opi- 
nione meno probabile , che si dice poter seguir- 
sl , basta vedere eziandio il solo Padre Paolo 
Segneri nella prima delle sue notissime lettere 
su quella materia dei Probabile . 

Quis talia considerans non dicat, opinio- 
nem probabilem sic intellectam , et declara- 
tam ab omni prorsus laxitatis accusatione a- 
pud doctos , et sensatos homines se ipsam tue- 
ri ? Sed duo animadvertenda occurrunt . Pri- 
mo , quod tertia conditio a Patre Turano as- 
signata difficilis in praxi , et ardua evadit . 
Etenim Doctores non omnes casus ad examen 
revocare potuerunt , et non multi casus , aut 
sententiae invenientur, in quibus de gravi- 
tate , et soliditate rationum pro utraque par- 
te contradictionis omnes conveniant . Saepis- 
sime enim adversam veluti improbabilem op- 
pugnant praesertim Auctores , qui post exor- 
ta de hoc argumento dissidia scripserunt , et 
ex hoc ipso plures Doctores exceptionem pa- 
tientur , quoniam videbuntur nimis conten- 
tiose alterutram partem defendendam susce- 
pisse . Secundo , non omnes saltem verbo 
tenus in aliata deffinitione probabilis opinio- 
nis , et ejus conditionibus conformes sunt , 
unde fit , ut ajebam , quod vocabulum Pro- 
babilismi non apud omnes eodem omnino si- 
gnificatu accipiatur . Cujus veritatis quisquis 
per seipsum certiorari poterit , et tamen non- 
nulla exempla hic subjungam , ut specimen, 
quod promisi , lectoribus exhibeam . Franci- 
scus Suarez tom. 4. tract. 3. disp. 12. sect.6. 

num. i. Nobis nunc satis est , illam existima- 
ri opinionem probabilem , quae etiam nititur 
auctoritate aliqua digna fide , quae in re mo- 
rali multum habet ponderis , et non repugnat 
aut veritatibus ab Ecclesia receptis , aut evi- 
denti rationi : neque etiam temere contradicit 
communi , et receptae doctrinae Doctorum : un- 
de quo plus opinio partecipaverit utramque ha- 
rum rationum , eo erit probabilior . Thomas 
Sanchez in Decalog. lib. i. cap. 9. num. 6. 
Opinio probabilis est , quae rationibus alicujus 
momenti innititur , ita tamen , ut pro opposita 
parte nil convincens sit . 

Paulus Layman 1 . 1. tract. 1. cap. 5. §.2. 
num. 6. Probabilis sententia , uti communiter 
accipitur , ita definiri potest : Quae certitudi- 
nem non habens tamen vel gravi auctoritate , 
vel non modici momenti ratione nititur . Ga- 
briel Antoine de Conscient, c. 4. Opinio pro- 
babilis speculative , ac secundum se , est opinio 
verisimilis , sed non evidenter uera , sive est 
opinio , quae nititur motivo gravi , sed abso- 
lute fallibili . Opinio vero Probabilis prae ti ce , 
et respective ad Operantem , est ea , quae ap- 
paret ita verisimilis , seu niti motivo tam gra- 
vi quamvis absolute fallibili , ut post diligen- 
tem veritatis inquisitionem , possit merito ac 
prudenter approbari ut vera . Caramuel Apo- 

log. de Probabili n. 91. Opinio Probabilis ut 
sic , a rationali et autentica abstracta y debet 
sic definiri : Ubi non datur certitudo . . . Opi- 
nio, quae ratione gravi fulcitur , est probabilis : 
Et in Theolog. fundament. num.437. fand.11. 
Quid requiritur , ut opinio dicatur a ratione 
probabilis ? Requiritur , ut non sit evidenter 
falsa, et nihilominus sit gravi fundamento suf- 
fulta , quam possit vir doctus defendere , cui 
oppositam possit idem acriter impugnare . 

Joannes de Cardefnas tract. 1. de Proba- 
bilit. c. 2. num.16. Juxta sententiam commu- 
ni Doctorum suffragio approbatam ( quod in def- 
finitionibus necessarium est ) haec est dejfinitio 
opinionis probabilis moralis : Est conclusio in- 
certa prudenti fundamento nixa . ‘ 

Christianus Lupus in Dissertat, de Opi- 
nione Probab. cap. 2. Hanc quidam ita defi- 
niunt : Probabilis Opinio est , quae certitudi- 
nem non habens vel gravi auctoritate , vel non 
modica ratione nititur . Auctoritas gravis cen- 
seri debet , quae est saltem unius viri docti 
et probi . 

Antoninus Diana tom. 8. tract. i. de 
Opinione Probab. definitione omissa , ait re- 
sol. 1. num. 2. Operans secundum opinionem 
probabile m non potest judicari temerarius , ne- 
que imp ru dens . Habet enim pro se rationes ali- 
cujus momenti . 

Anacletus Reiffenstuel Teolog. Moral. 
tom. i. edit. Mutin. 1747. tract. 1. dist. 3. 
qu. 4. §. 1. num. 41. Opinio Probabilis gene- 
ratim illa censetur , quae gravi nititur funda- 
mento , licet non penitus certo , simulque nul- 
lam contra se habet rationem convincentem . Ita 
communior modus loquendi Doctorum . 

Lucius Ferrari v. Conscientia num. 6 . 3 . Con- 
scientia probabilis seu opinativa est judicium 
practicum intellectus ex gravi ratione , vel au- 
ctoritate adhaerentis uni parti contradictionis 
determinate , sed cum formidine de opposito ; 
est in re communis . Et num. 74. Opinio au- 
tem vere probabilis censetur illa , quae gravi 
sujfulta fundamento est consona Sacrae Scriptu- 
rae , sensui Ecclesiae , et Conciliorum , tradi- 
tioni Sanctorum Patrum , et doctrinae Theolo- 
gorum in Ecclesia communiter auctoritatem sor- 
titae . Vnde S. Thomas in opusc. 39. de fallac. 
cap. 2. sic praecise habet . Probabilia autem di- 
cuntur y quae ‘uidentur omnibus , vel pluribus 
sapientibus * aut omnibus , vel praecipuis , et 
maxime notis . 

Habes in hac parva serie non pauca , 
quae incertum tenere possint lectorem de 
constitutivis essentialibus opinionis probabi- 
lis . Et quod praecipuum est , pauci admo- 
dum sunt , qui ad statuendam Probabilita- 

t6m Opinionis pro homine mediocriter peri- 
to rationem cum auctoritate consociari ex- 
presse requirant . Adde difficultates supra ex- 
positas , quas hic refricare forte non inutile 
erit . Etenim difficulter multis persuaderi po- 
test , quomodo qui opinando judicat aliquam 
sententiam esse veram , aut verisimiliorem 
opposita , possit nihilominus etiam oppositam 
ita verisimilem , et probabilem judicare , ut 
aestimet virum prudentem illi assentiri posse . 
Et tamen inter caeteros ita expresse disserit 
doctissimus Lavman Theologus Moralis aut 
nulli » aut fere nulli secundus . Ipse enim l.i. 
tract. i. cap. 5. §.2. ita loquitur. Cum opi- 
nio sit animi sententia incerta , et non carens 
formidine oppositi , fieri potest , ut licet uni 
parti quaestionis opinative assentiaris , nihilo- 
minus alteram contradicentem Probabilem judi- 
ces : Non dico veram ; hoc enim impossibile est , 
ut intellectus duabus propositionibus contradi- 
centibus directe assentiatur , sive utramque ve- 
ram judicet . Sed hoc ipso , quod uni quaestio- 
nis parti , quamvis opinative , et debiliter as- 
sentiatur , Veramque judicet , ejus contradicen- 
ti dissentit , falsamque judicat . Cum quo ta- 
men , ut dixi , consistere potest , ut eandem Pro- 
babilem censeat . Immo nihil frequentius vide- 
re est apud doctores , quam ut sententiam ali - 

quam adductis rationibus , falsitatis arguant , 
cum interim eandem esse probabilem fateantur . 
Idem deinde asserit loquendo de Probabilio- 
ri . Si enim tibi pars opposita quaestionis pro- 
babilior yideatur , seu majora rationum momen- 
ta in illam partem perspicias , licet assensum 
omnem cohibere tunc possis , tamen ex hypotesi , 
quod alteri parti assentiri velis , necesse est , 
ut probabiliori assentiaris , alteri autem , quae 
minus probabilis tibi apparet , assentiri tunc 
non potes . Si enim minus probabili assentiaris , 
seu veram judices hoc ipso oppositam falsam ae- 
stimas , quod fieri non potest , dum ea tibi pro- 
babilior , seu verisimilior apparet , propterea 
quod intellectus judicativus secundum specifica- 
tionem non omnino liber sit , sed a rationibus , 
et motivis propositi objecti determinetur . . . Sed 
stante hypothesi , sive in sensu composito , dum 
inquam una pars contradictionis verisimilior 
apparet , quam pars opposita , non potest intel- 
lectus illi dissentire , et huic assentiri : quia 
id fieret sine ratione , immo contra rationem . 

In hac igitur opinatiyi judicii natura et 
actibus , videtur doctissimus Auctor cum Pro- 
babilioristis convenire . Dissentit autem,quum 
nihilominus putat , posse judicium opinati- 
vum determinatum pro una parte judicare 
eodem tempore , quod adsint etiam pro op- 

posita rationes probabiles seu verisimiles , et v 
quidem hujusmodi , ut ad se trahere possint 
assensum hominis prudentis, et saltem me- 
diocriter docti . 

Hoc autem ita intelligendum puto , ut 
dum ego opinativo judicio uni parti adhae- 
reo , eodem tempore existimem , quod pen- 
satis alterius partis rationibus et auctoritatibus 
illae tanti ponderis sint, ut alicujus etiam pru- 
dentis , et docti hominis assensum ad se per- 
trahere possent ; quae duo quidem judicia 
non sunt contradictoria, ideoque ab intelle- 
ctu eodem tempore, et simultanee pronuncia- 
ri non repugnat , ut supra diximus ; quia pro 
una parte fertur judicium opinati vum de ve- 
ritate , quod quum alicui formidini admixtum 
sit, non impedit, quin eodem tempore judi- 
cium feratur de verisimilitudine partis con- 
tradictoriae . Potius repugnare hoc videbitur, 
si judicium pro veritate unius partis foret ab- 
solutum , ac omnino firmum ac certum . Et 
pariter in altero discordat , quoniam stante 
etiam necessario assensu intellectus pro ea 
sententia , quam opinative et speculative ju- 
dicat veram , aut verisimiliorem , nihilomi- 
nus affirmat , quemlibet posse et licite , et 
practice sequi , et amplecti oppositam opi- 
nionem sibi cognitam , etsi ut minus Yerisimi* 

lem et minus tutam , determinando se non 
ex proprio judicio , sed ex judicio aliorum 
caeteroquin prudentium et doctorum homi- 
num . Assertio I. Ex duabus Contradicentibus 
probabilibus opinionibus , quae versantur circa 
actionem humanam , ari ea licita sit nec ne , 
quisque in praxi , sive operatione sequi potest , 
quam maluerit , etsi ipsi operanti speculative 
minus probabilis videatur. Assertio 2. Ex dua- 
bus ejusmodi Probabilibus partibus quaestionis 
licitum est , etiam eam sequi , quae minus tu- 
ta est , id est minus , quam ejus opposita re- 
mota videtur ab omni peccati specie . 

Negabunt autem semper Adversarii ac- 
cidere posse, ut postquam judicium determi- 
naverim etiam solummodo pro notabiliter 
majori verisimilitudine unius partis , nihilo- 
minus possim judicare eodem tempore , al- 
teram partem rationabiliter , et rigorose pro- 
babilem , et verisimilem existere . Hoc qui- 
dem , dicunt , accidere potest , quum major 
verisimilitudo est modici momenti ; sed de ea 
apud discretos Probabilioristas non discep- 
tatur, quia parvus excessus” in moralibus non 
consideratur - At quum verisimilitudo pro una 
sententia notabiliter major apparet, et quum 
excessus ad notabilem gradum ascendit, gra- 
vitas pro contradictoria ita minuitur , ut in 

levitatem evanescat . Et quamvis eam proba- 
bilem , scilicet verisimilem judicent etiam 
aliqui Classici Doctores , nihil mirum et in- 
suetum , etiam Classicos Doctores aliquando 
in suis opinionibus deceptos fuisse , ideoque 
eorum auctoritas in conflictu graviorum ra- 
tionum , ct aequalis auctoritatis alioruni Do- 
ctorum , quos in nostro opinativo duces , et 
consiliarios sumpsimus, parum ponderis ha- 
bere debet . Quod si etiam hoc simultaneum 
judicium conciliari possit , quum tamen vir 

f >rudens veritatem in omnibus rebus non so- 
um quaerere , sed etiam practice sequi te- 
neatur , contendunt , non esse prudentis ho- 
minis officium, deserere in praxi opinionem , 
quam judicat veram, aut magis verisimilem, 
et amplecti potius eam , quam judicat fal- 
sam , aut minus veritati consonam , quia sem- 
per supponitur , quod pro veritate , aut ma- 
jori verisimilitudine unius partis non solus 
ipse judicet , sed idipsum judicent simul cum 
ipso aliqui aut plures ex classicis Doctoribus . 
Non enim esse videtur prudentis viri , repu- 
diare sententiam judicio propriae rationis , et 
gravi aliorum auctoritate suffultam , et con- 
tra judicium directum rationis propriae con- 
tradictoriam sequi , quamvis etiam pro ista, 
gravis auctoritas adesse ostendatur . Neque 

subsistit, quod Probabiliorismum non sit ad 
praxim reducibile , aut onus nimis grave et 
importabile . Non enim insinuatur nisi in ca- 
su , in quo non suspensus , et anceps , sed 
suasus a ratione, et auctoritate judicaverim, 
quamvis cum aliqua formidine oppositi , unam 

{ jartem esse veram , aut notabiliter verisimi- 
iorcm quam altera . Nam, parva probabilita- 
tis praeponderantia in moralibus non attendi- 
tur, et pro nihilo reputatur, ut ait Antoine 
de Cometen, c. 4. qu. 4. resp. 1 . , ideoque re- 
quiritur , ut haec praeponderantia clare , et 
absque dubitatione post sufficiens examen co- 
gnoscatur . Hoc autem noi^ importat neque 
intellectui, neque voluntati onus nimis gra- 
ve, et supra vires humanae naturae . 

Sed reponent Probabilistae , posse me 
subiicere meum judicium judicio aliorum , 
qui apud omnes magno in pretio habentur , 
et ex reflexo judicio judicare, quod illa ma- 
jor verisimilitudo, quae me ad unam partem 
inflectit , vana , et apparens sit . Sublata ita- 
que praeponderantia opinionis ex parte mei 
judicii , remanet auctoritas Doctorum consu- 
lenda , qui quum aequalibus , aut ferme ae- 
qualibus viribus pro utraque parte disputent , 
in mea libertate est , ad quam libuerit descen- 
dere . Praeterquam quod nemo probare po« 

terit , quod , quum veritatem pro neutra par- 
te cum certitudine assequi possim , et incer- 
tum sit, pro qua parte sit falsitas , reprehen- 
dendus sim , si alterutram amplectar , dum- 
modo sit verisimilis . Ubi enim sufficienter 
declarata est lex de obligatione sequendi in 
omnibus id , quod est probabilius ? 

Haec ego ex utraque parte rursus refer- 
re , et conferre volui , ut quisquis videat , 
quam difficile sit tantas componere lites. Quod 
etiam difficilius apparebit, si quis non parvam 
de hoc argumento bibliotecam , quae ex scri- 
ptis utriusque partis Doctorum conflari pos- 
set , explorare auderet . Hinc concludit Pa- 
ter Dominicus Turano in brevi suo judicio su- 
pra citato : La questione controversa dei Pro- 
babile $ una delle piu difficili , sottili , ed in - 
trigate , che si trattino dalla Teologia e Scola- 
stica , e Morale . Si deve attentamente distin- 
guere la questione diretta dalla rijlessa . Si de- 
vono penetrare , e comparare molti principii ri- 
fiessi , e diretti . La stessa questione e dipen - 
dente , e complicata con le questioni piu consi- 
de rabili di varie materie teologiche , come de 
Prudentia, de Legibus, de Actibus humanis, 
de Regula honestatis , de Ignorantiis Scc. Da 
cid si ve de di quanta mole , ed ardui td debba 
essere l' esaminarla a fondo a Jine di vedere , se 
possa condannarsi o no . H 

Ut denrrum confirmem , quod supra attigi , 
de incertitudine Opinionis Probabilis atit Pro- 
babilioris apud Auctores,et de vera eorum men- 
te , qua sub istis vocabulis latet, dignoscenda, 
ut exinde in singularibus casibus resolutio de- 
promatur , factum proferam omni admiratio- 
ne dignum . Pater Carolus Morales Madriten- 
sis Clericus Regularis vindicavit a damnatis 
propositionibus Patrem Antonium Diana Ope- 
re in folio , quod continet pag. 1 46. , impresso 
Neapoli anno 1697. typis Felicis Mosca, quod 
appositum est in calce Tomi dogmatici Ope- 
rum ipsius Diana , pariter eodem anno , et in 
eadem typographia impressi. Inter propositio- 
nes proscriptas ab Innoc.XI. secunda ita se ha- 
bet : Probabiliter existimo , Judicem posse judi- 
care juxta opinionem etiam minus probabilem , 
Hanc ante Pontificiam condemnationem ut 

f jrobabilem docuerat Diana , sicuti ipse Mora- 
es fatetur . Sed ipsum defendere aggreditur , 
non solum ex eo quod propositio illa damnata 
non fuerat , quando ita scripserat Diana , ve- 
rum etiam quia ipse Diana contrariam negati- 
vam probabiliorem vocaverat . Ergo , inquit , 
hac ipsius Dianae confessione stante , damnatione 
ipsa , et his a me adnotatis etiam ex ipso Dia- 
na supra pro defensione propositionis trigesimae 
primae , dicendum potius videtur stare pro sen • 

(entia Pontificia y quam pro affirmativa hodie im- 
probabili , Attende nunc al tetani hujus vindi- 
cationis a Carolo Morales adductam rationem . 
Tum quia , ait , et melius , inter celebres , ac 
classicos Casuistas in moralibus , . quando Doctor 
asserit , Opinionem aliquam esse Probabiliorem > 
seu veriorem , eo ipso censetur contrariam fefel- 
lere , approbareque illam quam Probabiliorem 
vocat . Refert deinde articulum in Clemtntiuni. 
de Summ. Trinit. lib. i . tit.i . in fin . , in quo eli- 
gitur opinio de infusione yirtutum infantibus 
in Baptismo uti probabilior, nec ideo approba- 
tur contraria probabilis ; post quae conclu- 
dit. Ergo , etsi noster Diana celeberrimus inter 
Casuistas, ut omnes fatentur , vocetopinionemoon- 
trariam probabilem , dummodo hanc negativam 
fatetur probabiliorem esse, dicendum est , hanc te- 
nere hodie , et pro hac stare , non pro contraria » 
licet tot et tantos haberet patronos pro se , ob Quo- 
rum auctoritatem potius , quam propter intrinse- 
cam rationem forsitan vocavit eam Diana Jan- - 
tum probabilem . pag.64. num. 4. Sfed quorsum 
haec ? Ergo Diana, et caeteri Gfcftsici Docto- 
res , quum aliquam opinionem vocant. proba- 
bilem , et contrariam probabiliorem ;hanc ap- 
probant , illam refellunt . Non igitur suffibit, 
quod aliquis Doctor opinionem. aliquam pro- 
babilem vocet, ut dicatur ipsum earii 'Vere pro- 

babilem existimare . Vides, quam sit difficile 
ex Doctorum auctoritate alicujus opinionis 
probabilitatem dignoscere , et quomodo sub 
vocabulis Probabilis, et Probabilioris pene om- 
nia in moralibus tradita sint incerta, et flu- 
ctuantia . 

Quibus positis dico. Nonne satius esset, 
ut ad tantas dirimendas lites omnes eandem 
regulam amplecterentur , quae utpote a Sum- 
mo Pontifice insinuata tutissima est , et ab 
utriusque partis sententia si non speculative, 
certe in praxi , ut judicandum est , non alie- 
na ? Quid vult Probabiliorista , nisi ut sequa- 
mur probabiliorem opinionem , quam ipse 
putat a ratione homini prudenti veluti uni- 
cam suaderi , et ab auctoritate confirmari , 
ita ut opposita in conflictu , et eodem tem- 
pore judicari nequeat vera , aut verisimilis , 
et secundum rectam , et prudentem rationem 
probabilis ? Et quid contendit Probabilista , 
nisi ut pariter in conflictu sequi possimus al- 
terutram opinionem probabilem, nempe eam, 
quam , ut ait Layman de Consci . cap. 5. §.2. 
num. 6. , non modici momenti ratio alicui con- 
firmat , veritatisque consonam persuadet ! Non 
possumus autem judicare , quod aliqua sen- 
tentia alicui , caeteroquin docto , et pruden- 
ti , ut veritati consona rationabiliter persua- 

$a fuerit , nisi etiam nos suasi simus , quod 
reipsa veritati consona sit ; aliter Confessarius 
veluti quisque rudis idiota a simplici cujusque 
privati Doctoris auctoritate se abduci impune 
sineret . 

Quare optandum esset, ut omissis specu- ' 
lativis , et nocivis controversiis , omnes Con- 
fessarii eandem regulam amplecterentur a Be- 
nedicto XIV. propositam ; et in praxi , quum 
casus difficiliores , novi , et disputationi ob- 
noxii ad eos deferuntur , classicis Doctoribus 
prius consultis , et rationibus hinc inde ex- 
pensis , tandem in eam sententiam descende- 
rent , quam ratio suadet, et auctoritas firmat . 
Quis enim , ut ab initio dixi , reprehensibilis 
erit aut apud Deum , aut apud homines , si 
eas partes suscipiat , quas tum ratione , tum 
auctoritate plane confirmatas intelliget ? Ad 
quid aliud in rebus obscuris , et arduis tene- 
ri prudentem hominem demostrabitur ? Ne- 
que opus est , ut in declarando , quid sit ra- 
tionis suasio , et confirmatio auctoritatis plus 
quam fecimus immoremur. Intelligunt om- 
nes suasionem rectae rationis in rebus con- 
troversis tunc haberi, quum rejectis omnibus 
animi , et intellectus falsis, ineptis, et inju- 
stis praeoccupationibus , ratio juxta regulas 
ratiocinandi rite adhibitas inducit hominem 

prudentem , 6t saltem mediocriter doctum 
ad praebendum alicui parti judicii sui assen- 
sum , etsi non absit omnis formido de oppo- 
sito; et pariter hoc judicium auctoritate con- 
firmari, qUUm in eandem opinionem descen- 
disse videmus aliquos Doctores , qui apud vi- 
ros sensatos » et doctos pro peritioribus , et 
classicis habentur , et quos deceptos fuisse in 
rationibus pro sua opinione adauctis non e- 
vincitur a classicis Doctoribus oppositae sen- 
tentiae * Hac methodo servata , et in praxim 
deducta sive in consiliis, sive in scriptis, tan- 
dem ad eam regulam regressus fiet , quam 
usque ad posteriora saecula prudens antiqui- 
tas semper servavit' . Etenim , ut optime ait 
Melchior Canus de Loc. TheoL l.i.cap. 2*, om- 
ne argumentum vel a ratione , vel ab aucto- 
ritate ducitur, et his duobus modis ctyusque 
rei, quae m controversiam venit, assensionem 
facimus ... Quum vero auctoritas cum ratione 
concurrit, tunc omne argumentum cuicum- 
que prudenti viro satis probatur . Itaque si- 
mul eliminabitur illa methodus, quae non in- 
frequenter apud aliquos morales Theologos 
observatur , ut praetermissis rationibus , sim- 
pliciter dicatur : Hanc sententiam Less. Na - 
var. Dion, vocant probabilem . Layman Escob . 
Suarez probabiliorem . Sed pro unaquaque 

controversa opinione in medium adducetur ea 
sententia, quam ratio suadet, et auctoritas 
firmat , rationibus et auctoritatibus adversis 
solide repudiatis . Ac revera hoc solum est » 
quod et scribentis doctrinam praesefert , et 
legenti commodum praebet, ut aut veritatem 
invenire , aut saltem ad veritatem propius ac- 
cedere possit . Neque tamen contendo , quod 
hujus regulae ope omnia inter Doctores dis- 
sidia auferantur . Scio saepius evenire , quod 
uni ratio suadet , alteri non suadere , et etiam 
dissuadere interdum . Sed si quisque suaden- 
tes rationes in medium proferre , et auctori- 
tate plane confirmare debeat , cautus erit, ne 
ineptus , et singularis appareat ; et si hoc non 
praestet , facile a legentibus in suis fallaciis 
et cavillationibus deprehensus tenebitur . De- 
nique quum non omnes scopulos , et syrtes 
evitare possimus , ea tamen via gubernaculum 
dirigendum est, quae a syrtibus, et scopulis 
magis immunis aexistimatur . 

DISSERTATIO SECUNDA 


De Origine , et Usu Oblationum , 
Primitiarum , et Decimarum . 


De Origine , et Usu Oblationum , Primitia- 
rum , et Decimarum plura a Theologis , et 
Canonistis scripta , et disputata sunt , ut in 
eorum voluminibus deprehenditur . Verumta- 
men, quum cuj usque Scriptoris methodus sit 
ad suorum temporum utilitatem , et praxim , 
quae scribit , accomodare , in illud maxime 
suos labores contulerunt , ut Ecclesiasticas le- 
ges et consuetudines circa Decimarum obli- 
gationem recenserent ; pauci illarum veram o- 
riginem investigantes ea principia , et funda- 
menta nobis suppeditarunt , quae in quibus- 
cumque circumstantiis ad Fidelium obligatio- 
nem enodandam lumen adferre possent . Vi- 
dendum igitur est , unde origo Oblationum , 
Primitiarum, et Decimarum; cui earum do- 
minium spectet ; denique quibus usibus depu- 
tentur . Quibus rebus declaratis , obvium erit 
unicuique , de varia pr^ diversis circumstan- 
tiis Fidelium obligatione sententiam ferre . 

Ac primo quidem notum est, quod no- 
mine Decimarum intelligitur decima pars ex 
fructibus provenientibus ex terra , vel ex ani- 
malibus , quae praediales , reales , industria- 
Jes, vel mixtae Decimae vocari possunt . Sua- 
rez lib. i. de divi», cultu cap. 9 . Etenim de 
quibus rebus Decimae solvantur , ex Levitici 
tap. 27. eruitur , ubi Decimarum praeceptum 
a Domino declaratur . Omnes Decimae terrae , 
sive de frugibus , sive de pomis arborum , Do- 
mini sunt , et illi sanctificantur . v. 30. Omnium 
Decimarum bovis , et ovis , et caprae , quae sub 
pastoris virga transeunt , quicquid decimum 
venerit , sanctificabitur Domino . v. 3 2. Sed De- 
cimarum origo vel fundamenturtf ab initio 
mundi repetendum est,simul cum Primitiarum 
«Sacrificiorum origine et fundamento.Distin- 
guenda enim est in fiac materia Decimarum 
qualitas a quantitate , sive Decimarum sub- 
stantia a quota. Et quidem a quantitate, si- 
ve a quota Decimae accipiunt , ut Decimae 
vocentur : sed a jure naturali , et divino fun- 
damentum desumitur, ut Decimae solvantur, 
non quoad quantitatem , sed quoad substan- 
tiam. Immo addo , quod in Lege naturae, 
etsi Decimae ex praecepto divino positivo non 
solvebantur , existebat tamen earum radix et 
fundamentum , et solvebantur Deo non quo- 

ad quotam , sed quoad substantiam indistin- 
cte , et indivise cum ipsis Sacrificiis . Quare 
fundamentum et radix Decimarum eadem est, 
ac radix et fundamentum Sacrificiorum ; ideo- 
que si Sacrificiorum fundamentum indicabi- 
mus , Decimarum etiam fundamentum inve- 
niemus* Dico igitur, quod debitum Sacrifi- 
ciorum , et Decimarum fundatum est in de- 
bito Oblationum > quas homo ex jure natura- 
li et divino solvere Deo supremo rerum Au- 
ctori tenetur * Ratio est , quia nomen obla- 
tionis commune est ad omnes res , quae in 
cultum Dei exhibentur . D. Thomas 2. 2. qu , 
86. ari. 1. Haec autem ex dicendis quasi per 
gradus clarius patebunt , donec ad finem mi- 
hi propositum , Deo adjuvante , perveniam. 
Statuendum est igitur cum D. Thoma : 
Pertinere ad jus naturale , ut homo de rebus 
suis aliquid Deo exhibeat in ejus honorem . 2. 2, 
qu. 86. art. 4. Et ratio est, quia congruum 
et consentaneum naturali rationi apparet , ut 
homo per exhibitionem alicujus oblationis 
Deum recognoscat ut supremum suum aucto- 
rem , benefactorem, et finem ultimum; insu- 
per ut providum largitorem eorum fructuum, 
quos e terra vel animalibus percipit . Praeter- 
quam quod hujus subordinationis , et gratitu- 
dinis ostensione , et seipsum homo ad laudan- 

dum Deum excitat , et proximis de hoc in 
Deum officio exemplum praebet , et quasi 
Deum ipsum ad multiplicanda beneficia in 
sui favorem provocat . Optime hoc exponit 
idem D. Thomas i. 2. qu. 102. art. 3. ubi ait. 
Secundum quod per Sacrificia repraesentabatur 
ordinatio mentis in Deum , ad quam excitaba- 
tur sacrificium offerens . Ad rectam autem or- 
dinationem mentis in Deum pertinet , quod om- 
nia y quae homo habet , recognoscat a Deo , tan- 
quam a primo principio , et ordmet in Deum 
tanquam in ultimum finem : et hoc repraesenta- 
batur in oblationibus et sacrificiis , secundum 
quod homo ex rebus suis quasi in recognitionem, 
quod haberet ea a Deo , in honorem Dei ea of- 
ferebat , secundum quod dixit David 1 . Para- 
lip. 29. Tua sunt omnia , et quod de manu tua 
accepimus , dedimus tibi ; et ideo in oblatione 
sacrificiorum protestabatur homo , quod Deus 
esset primum principium creationis rerum , et 
ultimus finis , ad quem essent omnia referenda . 
Igitur dicendum est , quod in oblationum 
actione est proportio secundum communem 
aestimationem ad significandum animum sub- 
jectum et gratum Deo, et recte de illius ex- 
cellentia et providentia sentientem , et ab 
eo munera sperantem , et ad alios in ejus lau- 
dem provocandos intentum ; ideoque hujus- 

modi actio talis naturae est , Ut si quis ab ea 
omnimode abstineret, animi in Deum ingrati, 
et inobsequentis esse argueretur; quod sufficit, 
ut dicatur , exhibitionem Deo faciendam ab 
homine de rebus suis pertinere in communi ad 
jus naturale; S. Thom.2. 2. qu. %$.art.i.ad 1., 
vel saltem esse illi summopere consentaneum . 
Suarez lib. 1 . dedivin . cultu c.y.num. 3. et 4. - $ 
Insuper notandum est, quod nomine ob- 
lationis veniunt etiam ipsa sacrificia, quae Deo 
exhibentur, ita ut si aliquid exhibeatur incul- 
tum divinum , quasi in aliquod sacrum , quod 
inde fieri debeat, et consumendum sit , et ob- 
latio vocetur et sacrificium . D. Thom. 2. 2. qu. 
36 . art. 1. Unde Exodi 29. i3. dicitur . Offeres 
totum arietem in incensum super altare : oblatio 
est Domino , odor suavissimus victimae Domini :[ 
et Levit. 2. 1.. Anima , cum obtulerit oblatipnem 
sacrificii Domino , simila erit ejus oblatio . Item 
art. 3. ad tert. Sacrificia proprie dicuntur , quan- 
do circa res oblatas aliquid fit , scilicet quod 
animalia occidebantur et comburebantur , quod 
panis frangitur , et comeditur , et benedicitur ^ 
et hoc ipsum nomen sonat . Oblatio autem dicitur 
directe , cum Deo aliquid offertur , etiam si ni- 
hil circa ipsum fiat . Unde omne sacrificium est 
oblatio , sed non convertitur . Et Suarez de divin. 
cultu /, 1 . cap. 3. num. 1 . Ex quibus patet quod 

Decimae , Primitiae , et Sacrificia sunt Obla-» 
tiones factae Deo in recognitionem ejus supre- 
mi dominii , et in officium gratitudinis , ob- 
sequii, et impetrationis ; ideoque et Decimae 
et Primitiae et Sacrificia ex eodem, principio, 
et radice oriuntur . ~ „ 

Jam vero in lege naturae omnes oblatio- 
nes ordinarie erant Sacrificia , quia nullus.alius 
erat usus, ad quem deputarentur ,, nisi ad;con- 
sumationem in cultum divinum , quum neque 
pauperes erant , neque Sacerdotes , qui ege- 
rent stipendio, et ipsi familiarum primogeniti 
et Sacerdotes essent , et sacrificarent . Cornei, 
a Lapide in c. 7. ad Hebrae. v. 4. Ad Sacrificia 
autem ex tunc deputabantur terrae fructus , 
et animalia , et eorum primitiae , quae postea 
in lege Moysis etiam in alios usus conversae 
sunt . Patet hoc ex oblationibus , quas Deo 
exhibebant Cain et Abel , et quae secundum 
communem sententiam sacrificia fuere . Abel 
enim , cum esset Pastor ovium , obtulit de pri- 
mogenitis gregis sui , et de adipibus eorum . Et 
quia de primitiis et melioribus gregis sui sacri- 
ficabat, respexit Dominus ad Abel , et ad mu- 
nera ejus . Cain vero, cum esset agricola, offe- 
rebat de fructibus terrae munera Domino . Sed 
quia Cain primos et meliores fructus sibi reser- 
vabat, et de secundis et vilioribus offerebat. 

• ideo factum est , quod Dominus ad Cain , et 
ad munera ejus non respexit . Gen. 4. Cain * ait 
S. Ambrosius , obtulit a fructibus terrae , mn et 
primis fructibus primitias Deo . Hac est primitias 
sibi prius vendicare , Deo autem sequentia defer* 
re . De Cain et Abel lib. 1. cap. 7. et 10. Et licet 
de Adam simile quid non legatur, versimili- 
mum tamen est, filios a patris doctrina et ex- 
emplo id didicisse . .Noe etiam statim post di- 
luvium in gratiarum actionem aedificavit Al- 
tare Domino : et tollens de cunctis pecoribus , et 
volucribus mundis , obtulit holocausta super ai* 
tare . Meliora igitur etiam Noe Domino sa- 
crificavit; ideoque subjungitur , quod odora* 
tus est Dominus odorem suavitatis , et ait : Ne- 
quaquam ultra maledicam terrae propter homi- 
nes . Gen. 8. Abraam pariter saepius Deo al- 
tare erexisse , ut illi sacrificaret , legimus ia 
libro Genesis. Gen. cap. 12. v. 7. et 8 .cap* 
13. v. 78. Quum autem deinde Abraam , cae- 
sis Babyloniis , ab eorum manibus Lot filium 
fratris sui eripuisset , occurrit ei Melchisedeck 
Rex Salem , proferens panem et vinum ; erat 
enim Sacerdos Dei Altis simi , benedixit ei, et 
ait : Benedictus Abraam Deo excelso , qui -creer 
vit caelum et terram : et benedictus Deus ex- 
celsus , quo protegente , hostes in manibus tuis 
sunt . Et dedit ei Decimas ex omnibus * Gen. 

14. scilicet Abraam Decimas dedit Melchise- . 
decho, ut patet ad Hebr. 7. v. 4. Ubi notan- 
dum est , quum Abraam a Melchisedecho sibi 
in memoriam reduci audiret , quod ex sin- 
gulari Dei protectione hostes suos prostrave- 
rat, tunc excitatus est ad offerendum Deo in 
gratiarum actionem unum de decem ex spo- 
liis, quibus ditatus a Deo fuerat, atque has 
Decimas dedit Melchisedecho , qui erat Sa- 
cerdos Dei Altissimi . Arbitratus enim est , 
quod Deo offerret , et Deus acceptaret id , 
quod ejus Sacerdoti dabat . Aliter Sacrificium 
juxta morem Deo obtulisset , quod tunc fe- 
cisse hic non legitur . Ecce igitur , quod et- 
iam in conceptu Abraae , et ex naturali dicta- 
mine , fuerunt Decimae oblationes factae Deo, 
non minus ac Sacrificia . Quare ait S. Ambro- 
sius in hunc locum . Qui vincit , non debet ar- 
rogare sibi victoriam , sed deferre Deo . Hoc 
Abraam docet , qui triumpho humilior factus 
est , non superbior : Sacrificium denique obtulit , 
decimas dedit , quia scilicet Abraam patriarcha 
dando Decimas Melchisedecho , qui erat Ty- 
pus Christi , idem facere intendit , ac si Deo 
sacrificium offerret , ideoque ait Apostolus ad 
Hebrae. 7. 4. Intuemini autem , quantus sit hic , 
eui et Decimas dedit de Praecipuis Abraham Pa- 
triarcha . Praecipua autem ad Dei cultum per- 


tinebant, tit vidimus, et Deo sacrificando offe- 
rebantur . Quare ait Crisostomus in Gen. hom. 
35. num. S. Considerate autem , quantus ille , 
cui Decimas Abraam Patriarcha dedit de Primi- 
tiis , videlicet ex spoliis , quae adduxit , remu- 
neratus est Melchiscdecem , et Decimas ei segre- 
gavit de omnibus , ut gratum declarantes ani- 
mum , primitias eorum , quae sibi a Deo conce- 
duntur , offerant . Ecce igitur , quod Abraam 
Decimas Deo obtulit in manu Melchisedechi 
ejus Sacerdotis . Non enim Melchisedecho , 
sed Deo grati animi debitor erat Abraam . Re- 
vera JacobDeo ipsi Decimas se oblaturum pro- 
misit . Si fuerit Deus mecum , et custodierit me 
in via , per quam ego ambulo , et dederit mihi 
panem ad vescendum ; rever susque fuero prospe- 
re ad domum patris mei : erit mihi Dominus in 
Deum , et lapis iste, quem erexi in titulum , vo- 
cabitur Domus Dei : cunctorumque, quae dederis 
mihi. Decimas 0 feram tibi , Gen. 28. Et quidem 
Jacob , ut votum adimpleret , decimas in Sa- 
crificium Deo consumpturus erat super altare , 
quum non appareat , ad quem diversum usum 
tunc temporis decimas in Dei honorem depu- 
tare posset . S. Thom.2.. 2. qu.Sq, art. i.ad 3. 

Vides igitur , quod Oblatio est genus. Sa- 
crificia autem , Decimae , et Primitiae sunt 
diversae species Oblationis . Verumtamen ob- 

servandum occurrit , quod Sacrificium est 
Oblatio potissima , et dignissima , et a vul- 
gari oblatione ideo differt , quod in Sacrifi- 
cio realis quaedam immutatio seu destructio 
rei oblatae intercedit ; vulgaris autem obla- 
tio simplicem rei largitionem refert, et expri- 
mit . Juvat autem repetere , quod in lege na- 
turae ea omnia , quae Deo donabantur , per 
sacrificia immutabantur , et destruebantur , 
quia non erat alius modus ostendendi , quod 
hujusmodi res offerebantur Deo , neque Deus 
ad aliquem specialem usum ea , quae sibi ab 
hominibus donabantur , deputaverat ; atque 
etiam Deus ipse sensibilibus signis illam dona- 
tarum rerum destructionem sibi gratam esse 
ostendebat . Immo quum dicat Apostolus ad 
Hebrae. 1 1 . , quod Fide plurimam hostiam Abel 
quam Caiit obtulit Deo ; certum esse debet, non- 
nisi revelante , et per interiorem afflatum prae- 
cipiente Numine , id praestitisse . Ht naturali 
lege ductos fecisse testatur Chrysost. hom. 18. 
in Genes . et Cassian. Collat.S.cap. 23. Suarez 
l.i.de divin. cultu c. 3. num. 4 . ubi ait , et pro- 
bat, etiam apud gentes sacrificia in usu fuisse. 
Praeterea nulla tunc erat Sacrificiorum , sive 
oblationum assignata quantitas , sed quisque 
pro suo libitu et devotione offerebat, quamvis 
circa qualitatem de praecipuis, et pinguissi- 

mis offerre pii homines in more haberent . Tan- 
dem concludendum est , quod in lege naturae 
fundamentum oblationum fuit debitum reco- 
gnitionis supremi Dei dominii , et ostensionis 
grati animi propter terrae fructus ab eo accep- 
tos; pariter quod hujusmodi oblationes in Dei 
dominium cedebant; denique quod oblationes 
ad usum Sacrificiorum tunc temporis ferme 
unice deputabantur . 

Legem naturae subintravit lex scripta, 
in qua genus oblationum immutatum non est, 
sed a Deo ipso oblationes imperatae sunt 
quoad qualitatem , et quotam , et ad alios 
usus etiam assignatae praeter Sacrificia.Quam- i 
vis enim Sacrificium per se ex natura sua su- 
premum Dei dominatum magis significet , 
quam alia quaecumque res diversimode obla- 
ta , quia cum res perimitur, eripitur usibus 
humanis , et perfectius videtur tota in hono- 
rem Dei cedere , et significare omnia ab ipso 
pendere, et ipsum vitae necisque arbitrum 
esse ; nihilominus ejus supremi dominii si- 
gnificationi non officit, iramo potius illud am- 
plius declaratur , si ipse Deus imperet homi- 
ni , ut quae sibi oblata sunt , et sua fiunt , in 
usus a se praescriptos distribuat -r Hoc enim 
absolute jubere, et non attendere delibera- 
tionem subditi , est actus verae ac supremae 

dominationis . Praecepit igitur populo Hebrai- 
co Deus per Moysen , de quibus rebus sibi 
oblationes fierent , et earundem rerum quan- 
titatem , et simul earum usum destinavit , ut 
alia immediate in honorem proprium per sa- 
crificia destruerentur , alia vero cederent in 
usum Sacerdotum , et Levitarum , quos ad 
cultus et altaris sui ministerium constituerat . 
Sicut Princeps supremus vectigalia, et tributa 
praedialia suis subditis imponendo , alia ad sui 
ipsius persdnae usum reservat , alia vero in mi- 
litum et ministrorum mercedem assignat . Et 
sicuti quae immediate Magistratibus Principis 
ex ejus mandato solvuntur, mediate solvuntur 
ipsi Principi, et ad ejus dominium proprie re- / 
feruntur et spectant, ita omnia , quae in lege 
veteri immediate in usum Sacerdotum cede- 
bant, erant tamen tributa a Deo praescripta , 
Deo debita , et illi in suis Sacerdotibus per- 
soluta . Hoc autem manifeste patebit per sin- 
gula capita discurrendo , scilicet per Sacrifi- 
cia, Primitias , et Decimas; quae erant ut ita 
dicam tributa praedialia a Domino per Moysen 
Hebraeis imposita . 

Et primo quod spectat ad Sacrificia , su- 
perfluum esset demonstrare , quoniam haec 
erant oblationes immediate Deo exhibitae ; 
hoc enim satis et a nomine, et ab essentia 

ipsius Sacrificii declaratur . Sed potius obser- 
vandum est , quomodo Deus ipse de aliqui- 
bus ad Sacrificia deputatis partem sibi reser- 
vaverit, partem in usum Sacerdotum , et et- 
iam ipsorum offerentium designaverit . Talis 
erat Hostia pacifica ; quae non ex praecepto, 
sed vel ex voto , vel sponte offerebatur , pro 
pace idest salute , incolumitate , et prosperi- 
tate vel jam obtenta, vel obtinenda. Hoc 
erat aliquod animal ex bobus , vel ovibus , vel 
capris ; quod quidem animal gladio jugulaba- 
tur, et cujus una pars igne exurebatur , alte- 
ra cedebat in usum et cibum Sacerdotis , ter- 
tia relinquebatur in escam ejus , qui offere- 
bat. Levit, cap. 3. et 7. In Hostia vero pro 
•peccato pars cedebat Deo, pars Sacerdoti, 
nihil offerenti . Levit, cap. 7. v. 6. In Holo- 
causto totum comburebatur Deo , et nihil 
aliud Sacrificanti rependebatur , nisi pellis . 
Levit, cap. 7. v. 8. Sacerdos , qui oifert holocau- 
sti victimam , habebit pellem ejus . Sed notan- 
dum est , quibus verbis illud Levitid caput 
septimum concludatur . Ista est lex holocau- 
sti , et sacrificii pro peccato , atque delicto, et 
pro consecratione, et pacificorum victimis : quam 
constituit Dominus Moysi in Monte Sinai, quan- 
do mandavit filiis Israel , ut offerrent Oblatio- 
nes suas Domino in deserto Sinai . Ecce quo- 

modo sub genere Oblationum recensentur Sa- 
crificia , et quomodo Deus partem Sacrificio- 
rum sibi reservaverit per legem , partem Sa- 
cerdotibus cesserit ; ex quo certe non fiebat , 
ut Sacrificiorum oblationes propriae Dei non 
essent . 

Primitias vero sibi offerri Dominus prae- 
ceperat , sed earum usum ad Sacerdotes de- 
putaverat . Soli enim Sacerdotes et Pontifex , 
non autem Levitae proprie dicti accipiebant 
primitias , et primogenita a filiis Israel . Por- 
ro Primitiae solvebantur ter in anno , ut no- 
tant Lyranus , et alii . Primo in Paschate de 
novis spicis . Secundo in Pentecoste de novis 
panibus . Tertio in Septembri in festo Taber- 
naculorum de novis fructibus . De primitiis 
spicarum extat praeceptum Levit. ^.i 6. Quod 
autem Domino offerrentur, indicatur manife- 
ste et ibi , et Levit. 2. 14., ubi dicitur . Si 
autem obtuleris munus primarum frugum tua- 
rum Domino de spicis adhuc virentibus , torre- 
bis igni , et confringes in morem farris , et sic 
offeres primitias tuas Domino fundens super 
oleum , et thus imponens , quia Oblatio Domini 
est . De primitiis panum dicitur Levit. 23. 1 5 * 
Offeretis ex omnibus habitaculis vestris panes 
primitiarum duos de duabus decimis similae 
fermentatae , quos coquetis in primitias Domi - 

ni. EtNum. 15* 18- Separabitis primitias Do- 
mino de cibis vestris , sicut de areis primitias 
separatis , ita et de pulmentis dabitis primiti- 
va Domino . Denique de primitiis noyorum 
fructuum dicitur Deuter. 26. 2. Tolles de cun- 
ctis frugibus tuis primitias , et pones in cartal - 
lo , pergesque ad locum , quem Dominus Deus 
tuus elegerit , ut ibi invocetur nomen ejus . . . 
suscipiensquc Sacerdos cartallum de manu tua , 
ponet ante altare Domini Dei tui ; scilicet ut 
per hanc caeremoniam Deo ipsi offerrentur . 
Porro, quod has primitias Deus cesserit Sacer- 
dotibus , distincte describitur. Num. 18. 8. 
Locutusque est Dominus ad Aaaron : Ecce dedi 
tibi custodiam Primitiarum mearum . Omnia 
quae sanctificantur a filiis Israel , tradidi tibi , 
et filiis tuis , pro ojficio Sacerdotali legitima 
sempiterna . . . Omnem medullam olei , et vi- 
ni , ac frumenti , quidquid offerunt primitia- 
rum Domino , tibi dedi . Universa frugum ini- 
tia , quas gignit humus , et Domino deportan- 
tur , cedent in usus tuos . . . Omnes primitias 
Sanctuarii , quas offerunt filii Israel Domino , 
tibi dedi , et filiis ac filiabus tuis jure perpe- 
tuo . Immo etiam primogenita Sacerdoti assi- 
gnaverat Dominus . Ibi v. 15. Quidquid pri- 
mum erumpit e vulva cunctae carnis , quam 
offerunt Domino , sive ex hominibus , sive de 

pecoribus fuerit , tui juris erit . Haec autem 
in Sacerdotes deputaverat Dominus iis con- 
ditionibus , et dispensationibus, quae ibidem 
subjunguntur, et quas referre mei propositi 
non est . Ex his autem satis superque consta: , 
cui deberentur , et solverentur primitiae a 
populo Israel , et in quos usus a Domino ipso 
luerint assignatae . 

Reliquum est idem videre de Decimis . 
Et quidem quod decimas fructuum , pecorum, 
et jumentorum praeceperit Dominus sibi of- 
ferri a filiis Israel , extra omne dubium posi- 
tum est . Ait enim Dominus Levit, ij. 30. 
Omnes Decimae terrae , sive de frugibus , sive 
de pomis arborum , Domini sunt , et illi san- 
ctificantur . . . Omnium Decimarum bovis , et 
ovis , et caprae , quae sub pastoris virga tran- 
seunt , quiquid decimum venerit , sanctificabi- 
tur Domino . Eas autem idem Dominus assi- 
gnaverat Levitis , ut pretium sive stipendium 

{ >ro ministerio , quo serviebant in tabernacu- 
o testimonii . Num. 18. 21. Filiis autem Levi 
dedi omnes decimas Israelis in possessionem pro 
ministerio, quo serviunt mihi in tabernaculo 
foederis .Et v. 31. Comedetis eas in omnibus 
locis vestris , tam vos quam familiae vestrae : 
quia pretium est pro ministerio , quo servitis 
in tabernaculo testimonii . Ex quibus auctori- 

tatibus patet , quod Decimae erant oblatio- 
nes Deo faciendae ex praecepto ; Deus au- 
tem, ut earum Dominus, assignaverat ad Le- 
vitarum sustentationem . Unde eruitur , quod 
Levitae non essent mercenarii , aut stipen- 
diarii filiorum Israel , sed essent ipsius Dei 
stipendiarii pro ministerio in ejus cultum ex-, 
hibendo . Itaque filii Israel non solvendo De- 
cimas committebant peccatum inobedientiae 
contra Dei Legem positivam , et praeterea 
peccatum injustitiae in Levitas, qui ad De- 
cimas ex Dei ordinatione jus acquisierant . 
Istae vero Decimae quotannis Judaeis prae- 
scriptae non deferebantur in jerusalem , sed 
Levitae, ad quos illae pertinebant, collige- 
bant eas per civitates sibi vicinas . Corn. a 
Lapid. in c. 14. v. 22. Dctiter. Ex hisce deci- 
mis Levitae rursum Decimam pendebant Pon- 
tifici , et Sacerdotibus , ut patet . Num.iB. 26. 
Praecipe Levitis atque denuntia : Cum accepe- 
ritis a filiis Israel Decimas , quas dedi vobis ' , 
primitias earum offerte Domino , et date Aaron 
Sacerdoti . Omnia , quae offeretis ex decimis , 
et in Donaria Domini separabitis , optima , et 
electa erunt . Ecce rursus Decimarum oblatio 
vocatur Donarium Domini , quamvis Aaron sa- 
cerdos earum usum haberet . . \ . . \ 

Praeter has decimas quotannis Hebraei 

separabant , post primam illam decimationem, 
ex novem residuis partibus aliam decimam , 
ut ex ea euntes ad tabernaculum partim in 
itinere viverent , partim offerrent hostias pa- 
cificas , de quibus comederent coram Domi- 
no , una cum Levitis , quos ad epulandum se- 
cum invitabant. Deuter. 14. 22. Decimam par- 
tem separabis de cunctis fructibus tuis , qui na- 
scuntur in terra per annos singulos , et comedes 
in conspectu Domini Dei tui in loco , quem ele- 
gerit , ut in eo nomen illius invocetur &c. De 
his etiam mentio fit Deuter. 12. 17. 

' Erant denique tertiae Decimae , quae 
singulis trienniis separabantur, et dabantur 
pauperibus, viduis , pupillis, et Levitis in mo- 
dum eleemosynae. Deuter. 14. 28. Anno tertio 
separabis aliam decimam ex omnibus , quae na- 
scuntur tibi eo tempore , et repones intra januas 
tuas . Venietque Levites , qui aliam non habet 
partem , nec possessionem tecum , et peregrinus , 
ac pupillus , et vidua , qui intra portas tuas 
sunt , et comedent , et saturabuntur , ut bene- 
dicat tibi Dominus Deus tuus . Idem repetitur 
Deuter. 26. 12. Hinc de Tobia dicitur cap. 1. 
v. 7. , quod in anno tertio proselystis et adve- 
nis ministraret omnem decimationem . 

Neque vero , cum audis , quod Levitae 
non haberent partem , nec possessionem cum 

Israel , sic intelligas , quasi omni possessione 
destituti fuissent . Assignaverat enim illis Do- 
minus quadraginta octo urbes cum suburbanis 
suis ad pastum jumentorum . Num. 35. 2. Prae- 
cipite filiis Israel , ut dent Levitis dc possessio- 
nibus suis urbes ad habitandum , et suburbana 
earum per circuitum ... id est simul quadra- 
ginta octo cum suburbanis suis . Sed explican- 
dum est , quod Levitae non habebant in di- 
visione terrae promissionis portionem , sicut 
caeterae tribus , neque agros , vineas , et pra- 
ta praeter illa suburbana . Ex dictis colliges , 
quod praeceptum offerendi Deo aliquid ex 
terrae fructibus est naturale et morale quoad 
substantiam , positivum , et judiciale, et et- 
iam caeremoniale quoad quantitatem , et u- 
sum . Quod autem est naturale et morale per- 
severare semper debet ; sed quod erat posi- 
tivum et judiciale per se cessabat in nova le- 
ge gratiae ; et tamen ad ejus observantiam 
obligari poterant Fideles , si statueretur au- 
ctoritate eorum , quorum est condere legem 
Ecclesiasticam . Caeremonialia autem omni- 
no cessabant ; haec enim illicitum est serva- 
re tempore novae legis :S.Thom. 2. 2. qu. 87. 
art. 1. et Cajet, in dict. art. Igitur etiam in 
nova lege oblationes Domino de fructibus ter» 
rae perseverare debebant; determinatio au- 

tem certae partis , et assignatio ejus usus re- 
servabatur ordinationi Ecclesiae . 

Jam vero repetendum est, quod oblatio- 
nes dividebantur in sacrificia , primitias , et 
decimas. Sacrificia legalia pertinebant ad ce- 
raemoniale legis; ideoque quum sacrificia le- 
galia abolita essent in lege gratiae , oblatio- 
nes non poterant amplius destinari in sacri- 
ficiorum usum , nisi ex illa qualitate et quan- 
titate , quae ad materiam Sacramenti et Sa- 
crificii Altaris inservire poterat . Primitiae 

{ >ertinebant partim ad morale fundatum in 
ege naturali, ut vidimus ab initio mundi ser- 
vatum fuisse ; partim ad caeremoniale , quia 
ex primogenitis pecorum aliqua deputata e- 
rant in sacrificium Domino . Num. 18. 17. Sic 
etiam aliqua de primitiis . Lev.2. 1 6., et partim 
denique ad judiciale , quia earum usum maxi- 
ma ex parte Sacerdotibus Deus ipse assignave- 
rat. At decimae ad morale quoad substantiam, 
ad judiciale vero quoad quantitatem , et usum 
spectabant , quia eas Levitis Dominus deputa- 
verat pro stipendio in ministerio altaris . Di- 
cendum igitur , quod in genere Oblationes Deo 
faciendae etiam in lege gratiae perseverare de- 
bebant, sed quoad qualitatem , quantitatem, 
«t usum , erant determinandae ab Ecclesia . 
Nunc autem demonstrandum superest, quo- 

modo Ecclesia oblationum objectum non im- 
mutando , quod est Deus , et Dei cultus , ma- 
teriae qualitatem , quantitatem , et usum , pro 
auctoritate sibi a Deo attributa , assignaverit . 
Quare ostendam , quomodo etiam in nova le- 
ge oblationes ex intentione Fidelium , et Ec- 
clesiae auctoritate, non sacerdotibus, sed Deo 
ipsi fiant , et faciendae sint; earum autem de- 
terminatio ab Ecclesiae judicio pendeat , et 
semper processerit * 

Ac revera Ecclesiae formam Christus Do- 
minus adhuc in mortali carne vivens pro futu- 
ris temporibus descripsit . Ipsi autem princi- 
paliter offerebantur eleemosinae, quae in col- 
legii Apostolici sustentationem cedebant , et 
ludas ejus minister , ut ita dicam , in tempo- 
ralibus loculos habens ea , quae mittebantur , 
portabat . Ioan . 12! 6. Ipse Dominus, ait Beda in 
huc. 12., cui ministrabant Angeli , tamen ad 
informandam Ecclesiam suam loculos habuisse le- 
gitur , et a fidelibus oblata conservans , et suo- 
rum necessitatibus , aliisque indigentibus tri- 
buens . Pariter August. tract. 62. in Ioan. num.$. 
Habebat ergo et Dominus loculos , et a fidelibus 
oblata conservans , et suorum necessitatibus , et 
aliis indigentibus tribuebat . 

Christus autem e terris decedens reliquit 
Ecclesiae suae potestatem ordinandi ea , quae 

ad Fidelium disciplinam, et officia necessaria 
essent , et eidem non solum ad stabilitatem , 
sed etiam ad directionem , adsistentiae suae 
praesentiam promisit usque ad consumationem 
saeculi . Igitur et caeremoniales, et judiciales 
constitutiones Ecclesia semper pro auctoritate 
sibi a Christo Domino impertita ordinavit, et 
eas pro temporum et locorum circumstantiis 
temperavit . In materia vero Oblationum , de 
quibus agimus , moralem et naturalem obliga- 
tionem retinendo, earum quantitatem et usum 
providentia sua semper direxit . Etenim ratio 
oblationis, ut sic, non est legalis, $pd moralis, 
sicut ratio Templi, Sacerdotii, e£ similium ; 
et ideo non cessarunt per ablationem veteris 
legis , sed in sua morali , et quasi connaturali 
ratione permanserunt, et possunt per novam 
legem positivam praecipi . Suarez lib. citat, c. 
4. num. 9. Quare quum immediate post Christi 
Domini Ascensionem Fideles in commune suas 
substantias ad Apostolorum pedes deferrent , 
opus non erat , ut ipsis quotam Ecclesia prae- 
scriberet , sed tantum de oblationum usu dis- 
poneret . Et quia legalia Sacrificia de materia- 
libus rebus cessaverant, quoniam eis praestan- 
tius Sacrificium Corporis , et Sanguinis Domi- 
ni substitutura fuerat , ea, quae offerebantur , 
in Ministrorum sustentationem, pauperum. 

viduarum , et orphanorum inopiam sublevan- 
dam destinavit . Et quod illa oblatio pecuniae 
de venditis praediis fuerit facta Deo , depre- 
henditur ex delicto Ananiae, de quo dicitur, 
quod vendidit agrum , et fraudavit de pretio 
agri . Act. c. 5. Fraus enim non fit in re propria * \ 

sed aliena , quum res vendita , vel promissa 
surripitur, aut ex parte retinetur . UndeS. Au- 
gustinus serm.2j.de verbis Apostoli : Dum ex 
eo , quod promiserat , partem subtraxit , sacri- 
legii damnatur , et fraudis . Sacrilegii , quod 
Deum in pollicitatione fefellerit ; fraudis , quod 
integris muneribus portionem quamdam putave- 
rit substrahendam . Inde instavit ei Petrus , et ' 
dixit : Quare posuisti in corde tuo hanc rem ? Non 
es mentitus hominibus , sed Deo . Ergo Deo vo- 
verat , et promiserat . Ille enim dicitur men- 
tiri Deo, et Spiritui Sancto , qui id, quod ei 
promit , et vovit , non servat . Ita sentiunt 
plurimi ex Patribus , quos videre est apud Cor- 
nelium a Lapide in hunc locum . 

Quantae autem fuerint tunc temporis hu- 
jusmodi oblationes, testis est Paulus- Sarpi in 
tractatu de materia Benefciali , praesertim num. 

3. ubi ait : Nella Cittd di Roma , deve le ric- 
chezzc erano ampissime , anche le offerte erano 
cosi abbondanti , che intorno ali' anno 150. non so- 
lo bastavano a sostenere i Chierici , e poveri Cris- 

tiani di quella Cittd , ma ancora, a somministrare 
abbondantcmente alie altre Chiese non solo vici- 
ne , ma anche lontane , dando da vivere in di- 
verse provincie a Cristiani condannati a cavar 
metalli , e a prigioni , e altri miserabili Cristia- 
ni , e per mostrare l' abbondanza delle Oblazioni , 
diro solo questo , che Marcione circa il i 70. fece 
oblazione nella Chiesa Romana in una volta di 
5000. dramme d' oro . Illustrat deinde exemplo 
thesaurorum Ecclesiae * quos S. Laurentius in 
sinus pauperum recondiderat , et persecutio- 
num , quae post Comodum a gentilibus exci- 
tatae fuerunt , ut Ecclesiae Christianae bonis 
potirentur . 

Neque in iis Christianae Religionis exor- 
diis praedia offerre Deo, aut eorum fructus op- 
portunum fuisset , quum exagitati Fideles a Iu- 
daeis , et Gentilibus , a publica sui cultus pro- 
fessione in aliquibus abstinere cogerenftir , et 
haec sine aliqua notorietate peragi nequirent. 
Praeterquamquod subveniendum erat ex obla- 
tionibus inopiae viduarum , pupillorum , et 
pauperum , in quos pecuniam erogare facilius 
erat , et ab inimicorum cognitione magis re- 
motum, quam tritici, olei, et aliorum ter- 
rae fructuum distributio non fuisset . At vero 
ubicumque Christiani securius congregari po- 
tuerunt , et suos conventus peragere , statim 

Oblationum , Primitiarum , et Decimarum spe- 
cimen nobis ostenditur.Et quamvis,ut ab initio 
diximus. Oblatio sit genus. Primitiae, et De- 
cimae Oblationis sint species , tamen 'primae- 
vis illis temporibus obtinuit usus, ut Oblatio- 
nes vocarentur , quae ad Altare a Fidelibus de- 
ferebantur . Ex istis autem oblationibus pars in 
Sacrificii materiam adsumebantur , pars in usus 
ministrorum, et pauperum cedebat. Mabillon. 
dissert.de Oblation. Hinc S. Cyprianus ep. 64. 
deplorat caecitatem eorum Episcoporum, qui 
se prophanis Sacrificiis implicaverant, et dein- 
de sacerdotium Dei sibi rursus vindicare , et 
manum transferre ad Dei Sacrificium non vere- 
bantur, et addit rationem, ex qua hujusmodi 
apostatae ad sacrificium altaris inhiabant : 
Stipes , et oblationes , et lucra desiderant , quibus 
prius insatiabiles incubabant , Idem Cyprianus 
in libro de Opere et Eleemosynis acriter castigat 
divites matronas , quae egentes et pauperes mi- 
sericorditer non respiciebant , et adait : Locu- 
ples et dives es , et Dominicum celebrare te cre- 
dis , quae corban omn no non respicis , quae in 
Dominicum sine sacrificio venis , quae partem de 
sacrificio , quod pauper obtulit , sumis .... Cum- 
que universa , quae dantur , pupillis et viduis 
conferantur , dat illa , quam oportebat accipere , 
ut sciamus, quae poena sterilem divitem maneat , 

quando hoc ipso documento operari etiam pauperes 
debeant . Atque ut intelligamus haec opera Deo 
dari , et eum , quisquis haec faciat , Dominum 
promereri , Christus illud Dei dona appellat , et 
in dona Dei viduam duos quadrantes misisse si- 
gnificat . Quod autem istae eleemosynae prae- 
berentur a divitibus in Ecclesia , veluti obla- 
tiones Deo factae, et pauperibus distribuen- 
dae, patet, ubi deinde subjungit. Tuos ta- 
les munerarios , Christe , demonstra divites il- 
los , copiosil rebus affluentes , an in Ecclesia 
Praesidente , et spectante Te , ejusmodi munus 
edant , oppignoratis vel distractis rebus suis , 
immo ad caelestes thesauros mutata in melius 
possessione translatis . 

Canones, qui dicuntur Apostolici, nos 
edocent , de quibus rebus fieri soleret a Fi- 
delibus oblatio in Ecclesia ante altare . Prae- 
ter enim id , quod ex ordinatione Domini 
necessarium erat ad Sacrificium , scilicet pa- 
nem , et vinum , dicitur canon. 4. quod offer- 
re non liceat aliquid ad Altare praeter novas 
spicas , et uvas , et oleum ad luminaria , et 
thimiama , idest incensum , tempore quo sancta 
celebratur oblatio . Pecunia vero non videtur 
verisimile , quod ante Altare offerreretur ; sed 
in singulis Ecclesiis exposita erat Arca , quam 
Baronius ad an. 44. num. 69. Gazophilacium 

appellat , in quam pecuniae a Fidelibus in- 
ferebantur , ut colligitur ex Cypriano mox 
adducto , ex Tertulliano apol. cap. 39. , ex 
Justino apolog. 1. num. 67. Eumdem morem 
deponendi pecuniam in gazophilacio comme- 
morant Augustinus serm. 356. num. 13., et 
Paulinus ep. 34. , quorum proinde testimonio 
constat , labente saeculo quarto , et decur- 
rente quinto , illum perseverasse . Sanctus Ire- 
naeus de iisdem oblationibus mentionem fa- 
ciens declarat , quod in nova lege reprobatae 
non fuissent , et satis clare innuit , -quod Do- 
mino etiam tunc offerebantur . /. 4. cap . 34. 
Non genus oblationum reprobatum est : oblatio- 
nes enim et illic , oblationes autem et hic > sa- 
crificia et in Ecclesia , sed species immutata 
est tantum , quippe cum non a servis , sed a 
liberis offeratur . Unus enim , et idem Domi- 
nus . Qui plura de oblationibus primorum tem- f 
porum scire desiderat , adeat Tomassinum de 
Beneficiis part. 3. lib. 1. , Benedictum XIV. de 
Sacrific. Missae lib .3. cap. 21. et Cardin. de 
Petra Comment. tom.i. in Constit. 1. Anast.IV. 
num. 6. et sequ. , et Christ. Lupum in Concil. 
Roman. sub Nicolao II. c. 5. Oper. tom.$. , apud 
quos aliorum auctorum testimonia inveniet . 
Interea unusquique satis animadvertet / quod 
quae ad Altare offerebantur , et in gazophi- 

lacium dimittebantur a Fidelibus , erant ob- 
latio ab ipsis Deo facta , et tradita dispensa- 
tioni ejus ministrorum eodem modo , quoad 
substantiam , ac in veteri lege statutum fue- 
rat. Jam vero longiore sermone percurren- 
da est antiquitas circa praeceptum , et usum 
primitiarum , et decimarum . 

Canones Apostolorum , quamvis ab Apo- 
stolis ipsis conditi non fuerint , sunt tamen 
valde antiqui , et etiam critici , cum Alba- 
spinaeo , Cabassutio , Severinio Binio etc. , 
collectos fuisse ex pluribus Conciliis ante Ni- 
caenam Synodum celebratis a viris Aposto- 
lorum aetatis supparibus agnoscunt , ita ut 
ex Apostolica traditione ad nos dimanasse 
quoad primos quinquaginta plures eruditi 
opinentur . Inter eos can. 5. dicitur . Reliqua 
poma omnia ad domum primitiae episcopo , et 
- presbyteris dirigantur , non offerantur in alta- 
ri . Certum est autem , quod episcopus et pre- 
sbyteri dividant et diaconis , et reliquis cle- 
ricis . Ecce igitur primitiarum usus jam tum 
in Ecclesia , quae in Ministrorum alimoniam 
cedebant, sed de quibus hic non adducitur 
expressum praeceptum . Neque tamen ar- 
guendum est , quod hujusmodi oblationes 
Deo factae non essent , quia in domum epi- 
scopi inferebantur ; nam etiam apud Hebraeos 

Levitae colligebant, et in suas domos depor- 
tabant Decimas, quas sui juris esse Dominus 
ipse asseruerat . Luculentius loquuntur Con- 
stitutiones Apostolicae , de quarum auctore 
etsi non constet , atque adhuc sub judice lis 
sit, nemo tamen sanae mentis, opus esse an- 
tiquissimum , unquam negaverit . Vide Concil. 
Mansi tom.i. col.153. et seq. Ibi itaque lib.2. 
cap.2$. manifeste indicitur . Quae secundum 
Dei mandatum tribuuntur , Decimas dico , et 
Primitias , insumat Episcopus , ut homo Dei ; 
quae causa pauperum sponte offeruntur , di- 
stribuat decenter in pupillos , in viduas , in af- 
flictos , et calamitosos , et in hospites egentes, 
tanquam qui Deum habeat harum rerum ratio- 
cinatorem , quarum procurationem ei commise- 
rit . Impartite igitur , episcopi , cum justitia 
omnibus egentibus ; et vos utimini ex parte Bo- 
nis Domini , sed non abutimini . Deinde sub 
finem . Portiones , decimae , primitiae Christo 
Pontifici , et Ministris ejus : decimae salutaris 
principium nominis Jesu . . . Quae antea Sacri- 
ficia , nunc precationes , et obsecrationes , et Eu- 
charistiae ; quae tunc Primitiae , et Decimae , 
et portiones , ac dona , nunc Oblationes , quae 
per sanctos Episcopos offeruntur Domino Deo per 
Christum , qui pro omnibus mortuus est . Ex 
his patet , quod ea , quae Ecclesiae daban- 

tur a Fidelibus , computabantur inter Bona 
Dei , atque ut oblationes Factae Deo per Chri- 
stum > et quod sacrificiis antiquis Eucharistia 
successerat ; primitiae autem et decimae in- 
ter oblationes computabantur , quamvis de 
iis extitisse praeceptum videatur , ut argui- 
tur ex initio capitis hujus, et ex capite 30. 
lib. 8 ., ubi dicitur . Idem ipse (Matthaeus) 
de primitiis , et decimis constituo , ut omnes pri- 
mitiae offerantur episcopo , et presbyteris , ac 
diaconis ad eos alendos : omnis vero decima of- 
feratur ad alendos reliquos clericos , et virgi- 
nes , ac viduas , et pauperes : primitiae enim 
Sacerdotum sunt , et diaconorum , qui sacerdo- 
tibus ministrant . Ita etiam lib. 2 . cap. 35. Sic 
ergo facies tu , ut Dominus sanxit , dabisque 
Sacerdoti , quae ei debentur, primitias areae , 
et torcularis , et oblata pro peccatis ut media- 
tori Dei , et pro emundatione , et depulsione 
mali . Existimo tamen cum Cotelerio in Ad- 
notationibus ad hoc caput Constitutionum , 
quod ibi loquatur de praecepto naturali , non 
vero de praecepto positivo veteris legis , nisi 
quatenus praecepto naturali consonum erat. 
Unde fieri poterat , ut Decimae et Primitiae 
vocarentur simul praeceptae , et simul obla- 
tiones , et largitiones , quia scilicet , ut ab 
~initio diximus , praeceptae erant quoad sub- 

stantiam etiam in lege naturae , largitiones 
autem,et dona oblationes erant quoad quotam, 
quae cum non esset determinata , suscipiebat 
plus et minus ex magis aut minus liberali et 
grato animo offerentium . Hinc in eodem ca- 
pite 35. lib.i. subjungitur statim post verba 
a me relata : Tibi enim convenit , ut largia- 
ris , illi vero tamquam aeconomo , et admini- 
stratori rerum Ecclesiasticarum , ut dispenset . 
Ecce quod oblatio primitiarum , et decima- 
rum vocatur largitio . Et ita factum esse exi- 
stimo , donec Ecclesia , aut ipsa inveterata 
consuetudo praeceptum de quota determina- 
ta induxerit» 

Origenes , qui tertio saeculo florebat , 
et multo ante pacem datam Ecclesiae per Con- 
stantinum scribebat, hanc distinctionem in- 
ter praeceptum naturale , et positivum ad- 
notasse videtur homil. undecima in Humer, , 
ubi loquitur de primitiis » quas vidimus ab 
initio mundi ex dictamine rationali , et Dei 
ipsius afflatu in usu fuisse . Ait igitur : Pri- 
mitias omnium frugum , omniumque pecudum , 
sacerdotibus lex mandat offerri ... Et hoc est , 
quod docemur ex lege , quia nemo licite , nec 
legitime utatur fructibus , quod terra produxit , 
nec animantibus , quae pecudum protulit par- 
tus , nisi ex singulis quibusque Deo primitiae ^ 

idest sacerdotibus offerantur . Hanc ergo legem 
observari etiam secundum l i teram , sicut et alia 
nonnulla , necessarium puto . Ostendit deinde 
per totum num.i., variis adductis exemplis, 
quomodo ex iis , quae in Jege scripta sunt , 
•observanda sint aliqua ex Evangelii discipulis. 
Porro, num. 2. ita prosequitur . Sicut et in hoc 
sermone , quem habemus in manibus , arbitror 
evenire ; decet enim et utile est etiam > Sacer- 
dotibus Evangelii offerri Primitias . Ita enim 
et Dominus disposuit , ut qui Evangelium an- 
nuntiant , de Evangelio vivant , et qui altari 
deserviunt de altari participent . Et sicut hoc 
dignum et decens est , sic e contrario indecens 
et indignum existimo et impium , ut is , qui 
Deum colit , et ingreditur Ecclesiam Dei , qui 
scit sacerdotes et ministros altari , et aut ver- 
bo Dei , aut ministerio Ecclesiae deservire , de 
fructibus terrae , quos dat Deus , solem suum 
producendo , et pluvias suas ministrando , non 
offerat primitias sacerdotibus . Non mihi vide- 
tur hujusmodi anima habere memoriam Dei , nec 
cogitare , nec credere , quia Deus dederit fru- 
ctus , quos caepit , quos ita recondit quasi alie- 
nos a Deo . Si enim a Deo sibi datos crede- 
ret , sciret utique , munerando sacerdotes , ho- 
norare Deum de datis et muneribus suis . Ex 
quibus discimus , quod tempore Origenis vi- 


detur non extitisse praeceptum positivum Ec- 
clesiasticum , saltern universale , de solutio- 
ne Primitiarum ; aliter non dixisset , quod 
hanc ipse necessariam putabat, et decentem, 
et utilem judicabat, sed praeterea Ecclesiae 
praeceptum protulisset . Discimus secundo , 
eam fuisse sententiam Origenis , quod prae- 
ceptum veteris legis etiam in nova lege ob- 
servari debebat , quatenus praeceptum natu- 
rale et morale ab ipso Deo declaratum per 
Moysen . Tertio loco discimus , quod obla- 
tio de primitiis facta sacerdotibus est revera 
facta Deo , qui in Sacerdotibus honoratur , 
ac de altari suo dispensat ministris , qui alta- 
ri deserviunt , et quod eam omittere esset 
ex Origenis sententia indecens, indignum, et 
impium . Hoc autem dicebat Origenes ter- 
tio Ecclesiae saeculo , in quo adhuc vigebant 
persecutiones , ac proinde magis grave Fideli- 
bus esse debebat primitias solvere de fructibus, 
quos sibi ipsis eripi assidue periclitabantur 4fc 
Nec minus efficaciter loquuntur Pafft^, 
qui Ecclesiae pacem sunt sequuti. v S. Hiero- 
nymus in Malach. cap.%. ita loquitur. Quod 
de decimis , primitiisque diximus , quae olim 
dabantur a populo Sacerdotibus et Levit is , in 
Ecclesiae quoque populis intelligite : quibus prae- 
ceptum est , non solum decimas dare ct primi - 

tias , sed et vendere omnia, » quae habent , et 
dare pauperibus , et sequi Dominum Salvato- 
rem . Quod si facere nolumus , saltem Judaeo- 
rum imitemur exordia , ut pauperibus partem 
demus ex toto , et Sacerdotibus ac Levitis ho- 
norem debitum deferamus . Quod autem in 
Oriente solerent Fideles offerre Deo primi- 
tias, eruitur ex epist. 49. Juliani Apostatae ad 
Arsacium Galatiae Pontificem , in qua scri- 
bit : Doceto gentiles in ejusmodi Ministeria pe- 
cuniam conferre , et pagos Gentilium ex fructi- 
bus offerre Diis Primitias , et ejusmodi benefi- 
centiae officiis assuefacito . Scilicet volebat Ju- 
lianus gentilitatem inducere ad imitandam 
Christianorum munificentiam , ne minoris ae- 
stimari sua numina viderentur , quam Chri- 
stianorum Deus . 

Sanctus Augustinus Enarrat, in Psalm. 
146. num. 16. et 17. inculcat Fidelibus debi- 
tum de danda mercede operantibus in Evan- 
gelio . Ait enim inter caetera . Debetur plu- 
viae fructus , debetur servo cibus , sicut Domi- 
nus ait , manducate quae ab ipsis sunt . Et ne 
putarent aliquid de suo donare , dignus est enim , 
inquit ,operarius mercede sua . Simul autem pro- 
testatur , quod ipse hoc non quaerebat, sed 
si quaereret , fructum vestrum quaereremus , 
ait , et non vestras opes , sed vestram justi - 

tiam . Deinde subjungit . Estote exactores ve- 
stri , ne aliquid illi, qui vobis in Evangelio 
serviunt , non dico petere cogantur, nam forte 
nec coacti petunt ; sed ne silentio vos arguant . 
De eodem debito loquitur serm. 3. num. 9. 
in Psalm. 103. Ex quibus locis arguunt recen- 
tiores editores Operum S. Augustini , non es- 
se foetum hujus Doctoris sermones , qui a 
Baronio ad annum 37. num. 79. referuntur ad 
tuendam obligationem decimarum , et a To- 
massino de Beneficiis tom.^. lib.i. cap.4. n. ix. 
et 11. pariter citantur, quia adducto in lo- 
co non praeteriisset decimarum mentionem 
facere , si hujusmodi praeceptum ejus aetate 
viguisset . Verumtamen ex Canone Apostolo- 
rum citato , et Constitutionibus Apostolicis 
constat , quod etiam ante Augustini aetatem 
Decimarum et Primitiarum oblatio frequen- 
tabatur a Fidelibus sive ex praecepto positi- 
vo , sive ex naturali et morali , et insinua- 
tione Ecclesiae, et Fidelium consuetudine, 
«i non universe , saltem aliquibus in locis » 
Immo quum nullum in historiis certum indi- 
cium existat , quando talis lex primum pro- 
mulgata fuerit , liquido apparet , ait Layman, 
lib. 4. tract. 6. cap. 1. num. 1. , et sine teme- 
ritate negari non potest , esse hanc Apostoli- 
cam traditionem ; seu Ecclesiam statim ab ini - 

tio aequissimum , et necessarium judicasse , ut 
. Decimae bonorum etiam Evangelicae legis Mi- 
nistris , tamquam vitae stipendium , a Fide- 
libus tribuerentur . Et certe si Apostoli Mat- 
thaei vere esset praeceptum , quod registra- 
tum retulimus in cap. 30. lib. 8. Corytit. Apo- 
stolic. , de Apostolica traditione dubitari non 
posset . Sed ipsa Concilia , quae deinde ad- 
ducemus , ad antiquam consuetudinem suas 
leges referre manifestabunt . Quidquid sit , 
aliae etiam sunt causae , ex quibus ii sermo- 
nes Augustino abdicentur ; quare eos potius 
ad Caesarium Arelatensem cum recentioribus 
suo loco adjudicabimus . 

Atque ut a Conciliis incipiamus , in Con- 
cilio Gangrensi , quod circa annum 324. ce- 
lebratum fuit , in ejus Praefatione inter ac- 
cusationes Eustathianorum haec recensetur . 
Primitias quoque frugum ecclesiasticas , quae 
ab Omni Memoria Ecclesiae deferuntur , sibi- 
met et suis , veluti sanctis , dispensandas vin- 
dicare . Concil. Mansi, tom.i. coi. 1098. Vi- 
des antiquitatem Primitiarum in Ecclesia , de 
quibus initio saeculi quarti dicitur , quod ab 
omni memoria Ecclesiae deferebantur . Ne- 
scio , an Apostolicae traditionis circa Primitias 
magis firmum judicium , aut testimonium ad- 
duci possit . Sed in eodem Concilio aperte 


declaratur consuetudo Fidelium circa oblatio- 
nes delatas Ecclesiae , quae ab Episcopis etiam 
in pauperes dispensabantur . Etenim dicitur 
Can. 7. Si quis oblationes Ecclesiae extra Ec- 
clesiam accipere , vel dare voluerit , praeter 
Conscientiam Episcopi , vel ejus , cui hujusce- 
modi ojjicia commissa sunt , nec cum ejus vo- 
luerit agere consilio , anathema sit . Et Can. 8 . 
Si quis dederit , vel acceperit oblata praeter 
Episcopum , vel eum , qui constitutus est ab eo 
ad dispensandam misericordiam pauperibus , et 
qui dat , et qui accipit , anathema sit . Concil. 
Mansi tom.i. coi. 1107. 

Lucet etiam Primitiarum , et Decima- 
rum antiquitas in Ecclesia ex Isidori Pelusio- 
tae litteris ad Herminum Comitem lib. 1. 
ep. 3 1 7. Praeclare Dominum ornas > cum nobis 
fructuum tuorum Primitias tribuis , decimam- 
que partem ex ubertate terrae tuae , a quo eam 
accepisti , pendis . Vides, quomodo etiam tunc 
reputabatur, quod solutio decimarum fieret 
Deo in recognitionem fructuum , qui ex ejus 
largitione e solo percipiuntur. 

Cassianus, qui aetate Augustini floruit, 
piam consuetudinem deferendi decimas et pri- 
mitias Diaconiis commemorat . Refert enim 
Collat.11. cap. 1. et sequ. , quomodo . Aba- 
ti Joanni , qui Diaconiae praesidebat , certa- 

tim decimas , vel primitias frugum suarum pii 
Fideles offerebant , qui eos ita adhortabatur . 
cap. 2 . Delector quidem , o filii , pia vestrorum 
munerum largitate , et devotionem hujus obla- 
tionis , cujus dispensatio mihi credita est , gra- 
tanter amplector , quia fideliter Primitias ve- 
stras , ac Decimas indigentium usibus profuturas 
velut Sacrificium Domino bonae suavitatis offer- 
tis . Ad cujus verba Theonas ingemuit, c. Si- 
quidem cum decimas frugum suarum Diaconiae 
annis singulis pendere solitus esset , Primitia- 
rum rationem ne audisset quidem aliquando , 
quam tamen etiam si similiter adimplesset , 
longe nihilominus secundum Senis sententiam ab 
ev angelica perfectione distaret . Ita enim Ab- 
bas Joannes longo sermone disseruerat , ut vi-* 
deri potest cap. 3. et sequ. Ubi animadver- 
' tendum est , quod hujusmodi Decimae et Pri- 
mitiae Joanni non ut Monacho deferebantur, 
sed ut Praesidi Diaconiae : vocabatur autem 
Diaconia Diaconatus cum Aeconomi mune- 
re , qui pauperum sustentationi operam da- 
bat , ut eruitur ex Gregorio Magno /.8. ep.20. 
et /.9. ep. 24. , et videri potest apud Thomass. 
tom. 3. /. 3. cap. 29. 

S. Epiphanius haeres. 80. contra Massalia- 
nos ait . Sed et pastoribus propter assiduam oc- 
eupationem circa popules , et ecclesiasticam ad- 

ministrationem , et frequens ministerium , di- 
cit divina scriptura : Quis pascit gregem ovium, 
et de lacte ipsius non edit ? aut quis plantat 
vineam , et de fructu ipsius non participat ? 
Et dicit : Laborantem Agricolam oportet pri- 
mum fructuum participem fieri : quo presbyte- 
rum , aut episcopum quotidiano alimento non 
destitutum constitueret , inhortans populos , ut 
ex justis laboribus tribuant Sacerdotibus , quae 
ad alimentum pertinent , per Primitias , et Ob- 
■ lationes , atque alia . Sanctus Gregorius Na- 
2ianzenus veluti gravissimi piaculi reos illos 
arguebat , qui primitias Deo non solverent . 
Orat. 1 5 . Alius usuris terram contaminat , alius 
areae , et torcularis Primitiis Deum , qui omnia 
donaverat , fraudavit . Immo censet , aequum 
esse , ut Deo solvantur non agrestium tantum 
fructuum primitiae , sed et haereditatum . 
ep. 3o. Quemadmodum Areae et torcularis pri- 
mitias , et filiorum , eos qui vere filios amant , 
Deo consecrare justum ac pium est , quoniam 
ab ipso , et nos ipsi , et nostra omnia sunt , ita 
novae quoque haereditatis , ut pars prompte et 
libenter oblata majori parti securitatem conci- 
liet . Sanctus Joannes Chrysostomus divites ad- 
hortabatur , ut in singulis villis Ecclesias ae- 
dificarent , ecclesiasticos Ministros praefice- 
rent , ipsos alerent , et primitias offerrent . 


i6o 

in Acta hom. iR. n. 4. Si quid habes erogan- 
dum pauperibus , hac in re insume . Melius il- 
lic , quam hic . Ale doctorem 3 ale diaconum , 
et sacerdotalem caetum . Ac si uxorem vel spon- 
sam duceres , ac si Jiliam locares , sic esto er- 
ga Ecclesiam affectus . Dotem ipsi largire : sic 
tibi villa benedictione replebitur . Quid boni non 
illic erit ? Parumne est , quaeso , torcular be- 
nedici ? Parumne est , Deum prius ex omni- N 
bus fructibus tuis sortem , et Primitias accipe- 
re ? De decimis etiam loquitur Chrysostomus , 
non ut de lege ecclesiastica imposita in fa- 
vorem Sacerdotum , sed ut de subsidio pre- 
stando libenter pauperibus , et Sacerdotibus . 
Etenim quoad pauperes hoc inculcat hom.4. 
num.4. in ep. ad Ephes. Vae enim ei , qui non 
facit eleemosinam . Si hoc autem erat in vete- 
ri , multo magis in novo Testamento . Si ubi 
erat concessum possidere pecunias •, eis que frui , 
et eas curare , tanta gerebatur cura opis feren- 
dae paup iribus ; quanto magis ubi jubemur o- 
mnia eiicere ? Nam quid illi hoc faciebant ? De- 
cimas , et rursus deeimas praebebant orphanis , 
viduis , proselytis . Sed mihi quidam admirans 
dicebat ; ille dat Decimas . Quanto est hoc ple- 
num probro > et indecore , si quod apud Judaeos 
non habebatur in admiratione , hoc apud Chri- 
stianos factum est admirabile. Quoad autem 

Sacerdotes , ait non impositum esse in nova 
lege onus solvendi iis Decimas , sed tamen 
necessaria eis non suppeditare iniquum esse, 
et noluisse Deum quotam taxare , ut libere 
donantes majorem mercedem accipiant . Ait 
enim in epist. ad Philip, ham. 9. num. 3. et 4: 
Quid enim non absurdum sit ei , qui terreno Im- 
peratori militat , omnia suppeditare , et vesti- 
menta , et cibaria , non solum quantum neces- 
sitas postulat , sed etiam plus quam satis est ; 
ei vero , qui militat caelesti Imperatori , atque 
in acie stat adversus hostes longe graviores , 
quoniam non est colluctatio nobis , inquit , ad- 
versus sanguinem , et carnem , neque necessa- 
ria etiam suppeditare ? cujus hoc iniquitatis est ? 
quantum hoc ingrati , et parci animi vitium ? ... 
An non poterat Deus necessitatem faciendi im- 
ponere ? At non vult : vobis enim magis consu- 
lit , quam iis , qui aluntur . Ideo non vult vos 
ista ex necessitate facere , quoniam nulla vos 
maneret merces . Attamen multi eorum , qui hic 
sunt , Judaeis sunt inferiores ac viliores . Co- 
gita quot erant , quae a Judaeis dabantur , de- 
cimae , primitiae , rursus decimae , et rursus 
aliae decimae , et rursus aliae decimae tertiae , 
et siclum ; nec quisquam erat , qui diceret , sa- 
cerdotes multa devorare . Quo plura accipiunt , 
eo etiam tibi amplior merces . Ex quibus erui- 

tur , non fuisse tunc in Ecclesia Graeca prae- 
ceptum positivum de quota Decimarum sol- 
venda ; et tamen existimasse Sanctos Docto- 
res iniquum esse , de fructibus terrae Sacer- 
dotes non alere , qui Deo famulantur, et pro 
populo Israel laborant , et dimicant ; immo 
ad plura libere elargienda , quam Judaei coa- 
cte facerent. Fideles hortabantur . Vide etiam 
ejusdem Doctoris homil. iS.in i.ad Corinth. 

In Occidente pariter non satis adhuc con- 
stat , praeceptum positivum ecclesiasticum de 
Decimis pronunciatum fuisse , sed consuetu- 
dinem eas solvendi viguisse tunc temporis du- 
bitari nequit . Fames, quae anno 475. Gallias 
vexavit, aeque afflixit Raetios, Noricos, et 
alios boreales populos his finitimos . Hoc au- 
tem iis accidit ex negligentia solvendi Deci- 
mas , quae in pauperum usum deputatae erant . 
Propter hoc et ab hostibus graviter vexati fue- 
rant , ut iis S. Severinus praedixerat , et fami 
facti sunt obnoxii . Quare dicebat S. Severinus 
civibus ex oppido Lauriaco . Si Decimas ob- 
tulissetis pauperibus , non solum aeterna mer - 
cede Jrueremini , verum etiam commodis posse- 
tis abundare praesentibus . Ita narrat Eugipius , 
qui sancto viroSeverino discipulus inhaerebat . 
apud Baron. ad an. 47$. num. 3$. 

Julianus Pomerius , qui Arelatae in Gal- 
. / 

lia Presbyter ordinatus est, et exeunte sae- 
culo quinto , ineunte autem sexto floruit , 
hunc usum solvendi decimas commemorat, 
ubi pastores reprehendit , qui se ipsos pas- 
cunt , et pascendum gregem non respiciunt . 
De Vita Contempl. lib. i. cap. 21. num. 3. Lac 
et lanas ovium Christi oblationibus quotidianis , 
ac Decimis Fidelium gaudentes accipimus , et 
cura pascendorum gregum , ac reficiendorum , 
a quibus perverso ordine volumus pasci , depo- 
nimus . Item Caesarius , qui saeculo sexto Are- 
latensem Ecclesiam rexit , sermone 67. qui 
olim Augustino adscribebatur , et modo inter 
spurios rejectus est, et habetur m appendice 
num. 266 . , inter caetera Christiani officia 
haec recenset . Ille vere Christianus est . . . qui 
de fructibus suis non gustat , nisi prius ex ipsis 
aliquid Deo offerat , qui Decimas annis singu- 
lis erogandas pauperibus reddit , qui Sacerdoti- 
bus suis amorem impendit . „ . qui quando ad 
Ecclesiam venit , et oblationem , quae in alta- 
rio mittatur , exhibet , et pauperibus , secun- 
dum quod vires habet , argentum porrigit aut 
bucellam . Caesarii pariter putant critici esse 
sermonem , quem inter Augustini spurios con- 
jecerunt in ejus Appendice num. 277. , et in- 
ter Caesarii sermones habetur num. 77. , cui 
praefixus est titulus de reddendis Decimis . In 

eo autem totus incumbit ad ostendendum , 
quam justum sit Deo solvere Decimas , et 
quam iniquum , et periculosum eas non tri- 
buere , quae ad pauperes reficiendos inservi- 
re debebant . Propitio Christo , Fratres caris- 
simi , jam prope sunt dies , in quibus messes 
colligere debebamus ; et ideo gratias agentes Deo, 
qui dedit , de offerendis , imme de reddendis 
Decimis cogitemus . Deus enim noster , qui di- 
gnatus est totum dare , decimam a nobis dignar- 
tur repetere , non sibi , sed nobis sine dubio pro- 
futuram . Sic enim per Prophetam ipse promisit 
Malach. 3. 10., dicens : Inferte omnem Deci- 
mam in horreis meis , ut sit cibus in domo 
mea . . . Decimae enim tributa sunt egentium 
animarum . Redde ergo tributa pauperibus , of- 
fer libamina sacerdotibus . Quod si Decimas 
non habes fructuum terrenorum , quos habet a- 
gricola 3 quodcumque te pascit ingenium , Dei 
est , et inde Decimas expetit , unde vivis . De 
militia , de negotio , de artificio redde decimas ... 
Audi ergo indevota mortalitas . Nosti , quia, 
Dei sunt cuncta , quae percipis > et de suo non 
accomodas rerum omnium Creatori ? Non eget 
Dominus Deus , non praemium postulat , sed 
honorem , non de tuo aliquid exigit , quod re- 
fundas . Primitias rerum petit , et Decimas , et 
negas ? Avare quid faceres , si novem partibus 

sibi sumptis , tibi decimam reliquisset ? Ex qui- 
bus patet , quod collecta messe pii Fideles 
decimam partem separabant , quam in hor- . 
rea Ecclesiae inferebant , ut a Clero in pau- 
peres alimonia dispensaretur . Et notandum 
ubique, quod Deo decimas et primitias solvi 
debere Patres affirmant , quamvis ipsae in 
Sacerdotum mercedem , et pauperum cibum 
deinde cederent ; et praeterea quod hujus- 
modi tributum Deo debitum dicitur , in re- 
cognitionem ejus supremi dominii , et rela- 
tionem gratiarum , quae ipsi debentur ; quod 
est , ut ab initio notavimus , fundamentum 
praecepti naturalis de oblationibus Deo tri- 
buendis . Accedebant aliquando Episcoporum 
adhortationibus etiam Regum constitutiones . 
Etenim Rex Chlotarius in Constitutione data 
anno 560. jubet art. 1 1. Agraria , pascuaria , 
vel decimas porcorum Ecclesiae pro fidei no- 
strae devotione concedimus , ita ut actor , aut 
decimator in rebus Ecclesiae nullus accedat 
inter Capit. Regum Francor. a Balutio evul- 
gata . Mansi Concil. tom. 1 1. Appetid. coi. 7. 

Caesarii Arelatcnsis adhortationi con- 
gruit epistola synodica Episcoporum Provin- 
ciae Turonicae ad plebem missa post syno- 
dum , quae est secunda Turonensis anno 567. 
In ca dicunt Patres . Concil. Mansi tom . 9. coi. 

809. Illud vero instantissime commonemus , ut 
Abrahae documenta sequentes Decimas ex omni 
facultate non pigeat Deo pro reliquis , quae pos- 
sidetis , conservandis offerre 3 ne sibi ipse ino- 
piam generet , quia parva non tribuit , ut plu- 
ra retentet ; et quod dicendum est verius , suum 
persolvat pretium , ne se trahi videat peccato 
dominante captivum. Nec multo post scilicet 
an. 58 5 - Cancil. Matisconense can. 51. prae- 
cepit Decimas solvi sub poena excommuni- 
cationis. Concil. Mansi tom. 9. coi. 951. Le- 
ges itaque divinae consulentes Sacerdotibus , ac 
Ministris Ecclesiarum , pro haereditatis portio- 
ne omni populo praeceperunt , Decimas fructuum 
suorum locis sacris praestare , ut nullo labore 
impediti horis legitimis spiritualibus possint va- 
care ministeriis . Quas leges Christianorum con- 
geries longis temporibus custodivit intemeratas ; 
nunc autem paulatim praevaricatores legum pe- 
ne Christiani omnes ostenduntur , dum ea, quae 
divinitus sancita sunt , adimplere negligunt . 
Unde statuimus ac decernimus , ut mos anti- 
quus a Fidelibus reparetur , et Decimas eccle- 
si asticis famulantibus caeremoniis populus om- 
nis inferat , quas Sacerdotes aut in pauperum 
usum , aut in captivorum redemptionem prae- 
rogantes , suis orationibus pacem populo ac sa- 
lutem impetrent . Si quis autem contumax no- 

ecclesiae omni tempore separetur . Docent ergo 
Patres hujus Concilii , solutionem Decimarum 
esse conformem divinae legi; istas omnibus 
retro saeculis a Fidelibus universis persolutas 
fuisse ; eas tradi debere Sacerdotibus , ut quid- 
quid post aequam Clericorum sustentationem 
superfuerit , in pauperes et captivos eroge- 
tur . Ecce igitur , quomodo rursus confirme- 
tur, quod Decimarum solutio ex Apostolica 
traditione originem duxerit. Fideles autem 
pluribus saeculis sponte , et ut ita dicam li- 
bere eas persolvebant, et si quando in suo 
officio torpescerent. Episcopi eos reprehen- 
dendo , et adhortando ad debitum morem 
revocabant . Sed quum denique pene Chri- 
stiani omnes hoc debitum adimplere negli- 
gerent , coepit Ecclesia , quod naturaliter et 
divinitus olim sancitum erat , suo positivo 
praecepto declarare , determinare , et com- 
munire , et in praevaricatores sententiam fer- 
re . Quum vero Patres adducunt antiquam 
legem tamquam fundamentum hujus praece- 
pti , eam intelligunt quoad morale , non ve- 
ro quoad caeremoniale . Morale autem illius 
legis in naturali et divina intus posita lege , 
et per afflatum Spiritus Sancti etiam antiquis 
Patriarchis indicta , fundatur. Quare etiam 

S. Gregorius Magnus dicebat in Evang. hom. 
16. Unde fratres charissimi , sicut offerre in 
Lege jubemini Decimas rerum , ita etiam offer- 
re contendite et Decimas dierum . 

Opportunum quoque existimo animad- 
vertere , quod hoc Concilium probabiliter 
est primum , in quo inveniatur inflicta poe- 
na ecclesiastica non persolventibus Decimas. 
Etenim Acta Damasi , quae citantur a Baro- 
nio ad annum 382. num. 20. , et 384. n. 19., 
in quibus legebatur , ut primitiae ac decimae 
a Fidelibus darentur , et qui detrectarent , 
anathema ferirentur, et quae Martinus Mi- 
lesius Sarazanius eruta ex Mss. Archiv. Cano- 
nic. S. Petri in Vat. in vita et scriptis S.Dama- 
si Papae vulgaverat , apocryha ab eruditis 
nunc judicantur; uti videre est apud Coustant. 
tom. 1. ep. Rom. Pontif. pag. 603., et apud 
Mansi Concil. tom. 3. coi. 1259. Quare nescio, 
an pluris facienda sint Decreta ejusdem Da- 
masi a Gratiano, et Ivone relata, in quibus 
prohibetur , sub dominio laicorum detineri 
Oblationes , quae intra sanctam Ecclesiam 
offeruntur . 10. quae st. 1. Hanc consuetudinem ; 
et Mansi Concil. tom. 3. coi. 446. Hoc tamen 
valde simile est canoni 7. Commonitorii Theo-* 
phili Alexandrini , in quo dicitur : Quae in 
Sacrificii rationem offeruntur , post ea , quae in 

misteriorum usum consumuntur , Clericis divi- 
dant , et nec catechumenus ex eis bibat , vel co- 
medat , sed solum Clerici , et qui cum eis sunt 
fideles fratres . Mansi Concil. tom. 3.C0/.1258. 
Et hoc confirmat antiquam consuetudinem 
offerendi quantitatem panis et vini , quae non 
solum ad Sacrificium conficiendum sufficeret , 
sed etiam in Clericorum alimoniam redunda- 
ret.Floruit enim Theophilus Alexandrinus sae- 
culo quarto . • 

Atque hujus Canonis Concilii Matisco- 
nensis occasione considerandum est , quomo- 
do quaedam Ecclesiasticae -leges habent pro 
fundamento legem naturalem , et divinam , 
et non sunt nisi quaedam declaratio, deter- 
minatio , et praeceptio de materia , quae a- 
liunde saltem quoad substantiam praecepta 
est. In Ecclesia autem esse debet haec au- 
ctoritas declarandi , determinandi , et prae- 
cipiendi id,quod ad subditorum salutem con- 
ducit , et necessarium est , sicuti in civili com- 
munitate auctoritas inest regendi cives in or- 
dine ad temporalem felicitatem, et civilem 
concordiam . Quare debet esse in Ecclesia jus 
non solum dirigendi , sed etiam cogendi Fi- 
deles ad subministrandum , quod ad Dei cul- 
tum , et ejus Ministrorum , immo etiam pau- 
perum sustentationem congruit , sicuti in ci- 

vili potestate radicatur jus obligandi subditos 
ad tributa , quae in Principis , Ministrorum , 
Magistratuum , et totius communitatis susten- 
tationem , defensionem , et honorem compe- 
tit . Et quoniam in civili societate naturali- 
ter inest haec obligatio quoad substantiam, 
sed non determinata quoad modum et quo- 
tam ; haec autem determinatio fieri debet a 
legitima Praesidis auctoritate, qui modum et 
quotam imperet secundum sibi cognitas com- 
munitatis necessitates, et temporum circum- 
stantias; ita etiam in Ecclesiae subditis na- 
turaliter radicatur debitum offerendi Deo de 
terrae fructibus ad ejus cultum , et ejus Mi- 
nistrorum et pauperum alimoniam ; determi- 
natio autem quoad modum et quotam fit ab 
Ecclesiae legitima auctoritate , ita ut aut de- 
cimam , aut duodecimam , aut vigesimam par- 
tem praecipere possit , et suum praeceptum 
sanctione munire, uti praestat civilis aucto- 
ritas , secundum quod opportunum judicave- 
rit . Quae veritas veluti fax praeire debet ad 
explicanda plura Ecclesiae praecepta , ut est 
hoc de Decimis , et illud de Immunitate . 

Hujusmodi observatio viam sternit ad 
aliam non minus opportunam animadversio- 
nem . Quousque Ecclesia de decimis, aut im- 
munitate positivam legem non edidit, aut 

naturali lege tenebantur Fideles id praestare , 
sed indeterminate quoad modum , et quotam, 
quamvis divina lex data per Moysen quasi 
dux praelucebat ad dignoscendum , quid ma- 
gis conveniens , et Dei voluntati magis acco- 
modatum esset ; ideoque veteres Patres tam 
saepe de divina lege mentionem faciebant , 
et circa immunitatem, et circa decimas . Sed 
postquam accessit praeceptum , et determina- 
tio Ecclesiae utentis auctoritate sibi a Jesu 
Christo tradita , adstricti fuerunt Fideles , 
quoad modum, et quotam legitimo Ecclesiae 
mandato ; sicuti in civili societate naturali 
dictamine tenentur subditi in genere tributa 
Praesidi praestare, et humano imperio obii-, 
gantur aa determinatam tributi quantitatem , 
Hinc ulterius notandum est , quod donec Ec- 
clesia per canones generalium Conciliorum . 
aut per Pontificis Romani decreta, universa- 
lem legem non tulit de Immunitate , aut De- 
cimis , a dioecesanis aut provincialibus con- 
stitutionibus haec officia regulabantur , quae 
constitutiones , quum accomodatae essent pro 
locorum circumstantiis , et usibus , et parti- 
culares essent , non universales , hinc factum 
est , ut per plura saecula occurrat non modi- 
ca varietas , et diversitas pro singulis Ecde- 

siis circa praxim hujusmodi officiorum . Non 
ubique enim Decimarum lex priscis tempo- 
ribus indicta fuit , ut saepe diximus . Quare 
Alcuinus dehortabatur Carolum Magnum , ne 
sineret Decimas ab Hunnis colligi , qui non 
ita pridem Christi gregi accesserant , et ora- 
bat perpendi : Si melius sit rudibus populis in 
principio fidei , jugum Decimarum imponere , 
ut plena fiat per singulas domus exactio illa- 
rum . An Apostoli a Christo edocti exactiones 
decimarum exegissent . Nos in fide Catholica 
nati et enutriti , et edocti , vix consentimus 
substantiam nostram pleniter decimare . Quan- 
to magis tenera fides , et infantilis animus , 
et avara mens illarum largitati non consen- 
tit . Alcuinus ep. 71. Dehortabatur igitur Al- 
cuinus non qualemcumque , sed plenam De- 
cimarum exactionem , quia Decimae in Ec- 
clesia rigorose taxatae non erant , ut in anti- 
qua lege . Quae adnotatio magnam lucem , 
meo quidem judicio , afferre videtur ad re- 
fellendas difficultates , quas ex ecclesiastica 
historia praesertim contra Immunitatem ad- 
versarii egesserunt . Quid enim mirum , si 
» de Immunitate diversimode sancitum est in 
particularibus Conciliis , si ad Principum con- 
cessiones ab eis interdum appellabatur, si a 
Principibus ipsis Immunitatem quasi privile- 
gium recognoscere aliquoties profiteri visa 

sunt , et Regibus violantibus hanc Immuni- 
tatem nonsemper aperte , et auctoritative 
reluctabantur, quum nondum Ecclesia gene- 
ralem legem de ecclesiastica Immunitate 
sanciverat? Hoc autem factum non est ante 
Lateranense Oecumenicum Concilium anno 
«179., in quo de Immunitate universale de- 
cretum latum fuit. cap. 19. Quare post illud 
Lateranense Concilium Ecclesia semper con- 
tra Immunitatis violatores reclamavit, et poe- 
nis in eo constitutis illos coercuit . Sea his 
observationibus praehabitis, leges, et consti- 
tutiones circa Decimas enumerare prosequa- 
mur , in quibus eam varietatem inveniemus , 
cujus admirationem , et difficultatem praeoc- 
cupare opportunum , iramo necessarium vi- 
debatur 

Sanctus Gregorius Magnus interrogatus 
fuit ab Augustino , quem ad fidem Anglis prae- 
dicandam transmiserat , de his , quae Fidelium 
Oblationibus accedunt ad Altaria , quatitae de- 
beant fieri portiones . Respondit S. Gregorius . 
Mos autem Apostolicae Sedis est , ordinatis Epi- 
scopis praecepta tradere , ut de omni stipendio , 
quod accedit , quatuor fieri debeant portiones : 
una videlicet Episcopo et familiae ejus , propter 
hospitalitatem et susceptionem ; alia Clero , ter-, 
tia vero pauperibus , quarta Ecclesiis reparan - 

dis . Sed quia tua fraternitas Monasterii regu- 
lis erudita seorsum vivere non debeat a Cleri- 
cis suis in Ecclesia Anglorum , quae auctore Deo 
nuper adhuc ad fidem perducta est , hanc debet 
instituere conversationem , quae initio nascen- 
tis Ecclesiae fuit patribus nostris , in quibus 
nullus eorum ex his , quae possidebat , aliquid 
suum esse dicebat , sed erant illis omnia com- 
munia. S. Greg. /. 12. ep. 37. inter. 1. Vides , 
quod hic nulla de Decimis fit mentio in par- 
ticulari , sed tantum in genere de Oblationi- 
bus . Quare videtur , quod pro illo populo 
recenter ad fidem converso taxata non fue- 
rit, neque ab Augustino, neque a Gregorio 
qualitas , et quantitas Oblationum , sed re- 
lictum cujusque devotioni et pietati . Hae 
autem Oblationes non modicae erant, si Epi- 
scopi , totius Cleri , pauperum , et Ecclesia- 
rum necessitatibus subventionem praebebant . 
Verum postea Decimarum solutionem etiam 
in Angliam invectam fuisse eruitur ex eo , 
quod enarrat Beda de Eadberto , qui Episco- 
palibus infulis decoratus fuit , et quum non- 
dum Episcopus esset , juxta legem omnibus an- 
nis Decimam non solum quadrupedum , verum 
etiam frugum omnium atque pomorum , nec non 
et vestimentorum pauperibus dabat . Beda /.4. 
Hist. c. 29. Nisi potius dicere velimus , quod 

Beda ad legem divinam veteris Testamenti ap- 
pellaret . Immo Guilielmus Rex Conquaestor, 
apud Rogerum Hovedensem , Decimarum de- 
bitum admittebat esse stricti juris usque a 
temporibus Augustini . Haec enim Sanctus Au- 
gustinus praedicavit , et docuit , et haec con- 
cessa sunt a Rege , et a Baronibus , ct a Po- 
pulo . Quiquid sit , cerre patet , ab Augustino 
Oblationes fuisse statim in Anglia inductas, 
sive ex consilio , sive ex praecepto , sive quo- 
ad substantiam , sive etiam determinate quo- 
ad quotam . 

Circa annum 658. collocatur Concilium 
Namnetense , .cujus decimus Canon est de De- 
cimis , et Oblationibus , quas pauperum , et 
peregrinorum , et hospitum stipendia esse do- 
cet , iisque Praesby teros non quasi suis , sed 
quasi commendatis uti debere ; easque in qua- 
tuor partes divisas secundum Canones dispen- 
sare . Natal. Alex. hist. eccles. saecul. 7. c. 4. 
art. 24. P. le Cointe hoc Concilium circa an- 
num 6$6 f assignat ; P. Antonius Pagi circa 
annum 660. Incertum est autem apud erudi- 
tos , utrum ad citatum Concilium , an ad po- 
sterius hic Canon p ertineat , qui translatus 
videtur in librum 7. Capitularium . Vide Man- 
si Concil. tom. 11. coi. 60. et sequ . 

Scripsit RexPipinus Caroli Magni parens 

ad Lullum Archiepiscopum Moguntinum , ut 
Decimas auctoritate regia sibi accumulatas 
exigeret , nec ullum sineret abire immunem . 
Sic faciatis ordinare in verbo nostro , ut unus- 
quisque homo aut vellet , aut nollet , suam De- 
cimam daret . Du Chesne tom. 2. p. 633. 

Legitur in Canonum Hibernicorum Col- 
lectione , quae Dacherii judicio in exitu sae- 
culi septimi confecta creditur , et a cl.Man- 
si in suam Conciliorum collectionem relata 
fuit tom. 12. coi. 118. et sequ. , legitur , in- 
quam , disputatio quaedam de Decimis , cui 
titulus . Idem Synodus Sapientia sic de Deci- 
mis disputat . Ibi autem Deo Decimas offer- 
ri debere , et Primitias asseritur , et solum 
disputatur de quota , et qualitate earumdem , 
Uti ibidem videri potest, coi. 149. 

In Capitulari Caroli Regis Francorum 
an. 779. facto in synodali Concilio congre- 
gato ex Episcopis , Abbatibus , et Comitibus , 
una cum ipso Carolo Rege , jubetur cap.7. 
De Decimis , ut unusquisque suam Decimam 
donet , atque per jussionem Pontificis dispensen- 
tur . Mansi Concil. tom. 12. coi. 895. Simili- 
ter inter selecta Caroli Magni Capitula ec- 
clesiastica tit. 1. cap. i. dicitur . Quapropter 
nos y una cum consensu Episcoporum nostrorum , 
Abbatum , nec non aliorum Sacerdotum , haec 

tes enim jubemus , ut nullus quilibet ex fide- 
libus nostris a minimo ad maximum , in his , 
quae ad Deum pertinent. Episcopo inobediens pa- 
rere audeat de supradictis capitulis , seu aliis 
eruditionibus ad illorum ministeria pertinenti- 
bus : sed cum bona ‘voluntate , et omni man- 
suetudinis subjectione , unusquisque Sacerdoti 
suo propter Deum et pacis studium obtempera- 
re studeat . Si quis autem , quod absit , de 
Nonis , et Decimis , Censibusque reddendis , at- 
que Precariis renovandis negligens apparuerit . . . 
sciat se procul dubio , nisi se cito correxerit , 
in conspectu nostro exinde ducere rationes . 
Mansi tom. 13. coi. 1049. 

Notabile est Praeceptum ejusdem Karoli 
Magni de Institutione Episcopatuum per Sa- 
xoniam , quam nuperrime suae ditioni sub- 
jecerat . Datum est anno Christi 789. et sic 
incipit . In nomine Domini , et Salvatoris no- 
stri Jesu Christi Karolus divina ordinante pro- 
videntia Rex . Si Domino Deo exercituum suc- 
currente , in bellis victoria potiti sumus , in il- 
lo , et non in nobis gloriamur , et in hoc sae- 
culo pacem et prosperitatem , et in futuro per- 
petuae mercedis retributionem nos promereri con- 
fidimus . Quapropter noverint omnes Christi Fi- 
deles, quod Saxones , quos a progenitoribus no - 

stris ob suam pertinaciam perfidiae semper in- 
domabiles , ipsique Deo et nobis tamdiu rebel- 
les , quousque illius , non nostra , virtute ipsos 
et bellis vicimus , et ad Baptismi gratiam Deo 
annuente perduximus , pristinae libertati dona- 
tos , et omni nobis debito censu solutos , pro 
amore illius , qui nobis victoriam contulit , 
ipsi tributarios et subjugales devote addiximus , 
videlicet ut qui nostrae potestatis jugum hacte- 
nus ferre detrectaverunt , victi jam Deo gra- 
tias et armis et fide , Domino et Salvatori no- 
stro Jesu Christo , et Sacerdotibus ejus omnium 
suorum jumentorum , et fructuum , totiusque 
culturae Decimas ac nutriturae , divites , ac pau- 
peres legaliter constricti persolvant . Mansi Con- 
cil. tom. 13. Append. coi. 179. Idem reperitur 
in Capitulis pro Saxonia constitutis . cap. 17. 
ibid. coi. 183. 

In Concilio Francofordiensi an. 794. sta- 
tutum est can. 23. Ut decimas , et Nonas, si- 
ve census omnes generaliter donent , qui debi- 
tores sunt ex beneficiis , et rebus Ecclesiarum , 
secundum priorem capitularem Domini Regis . 
Et omnis homo ex sua proprietate legitimam 
Decimam ad Ecclesiam conferat . Experimento 
enim didicimus , in anno , quo illa valida fa- 
mes irrepsit , ebullire vacuas annonas a dae- 
monibus devoratas , et voces exprobrationis au- 

ditas . Ibidem coi. 192. Decimae autem et 
Nonae erant decima duplex , quam laici Be- 
neficiarii persolvere tenebantur Ecclesiae . 
Thomass. part. 3. I. 1. c. 8. De Oblationibus, 
et Decimarum praecepto fit pariter mentio 
a Theodulpho Episcopo Aurelianensi in suo 
Capitulari an. 797. cap. 6 .Eoeminae , Missam 
Sacerdote celebrante , nequaquam ad Altare ac- 
cedant , sed locis suis stent , et ibi Sacerdos 
earum Oblationes Deo oblaturus accipiat . Cap. 
35. indicitur mercatoribus , ut ipsi edam De- 
cimas solvant . Sicut enim ab his , qui labo- 
ri agrorum , et caeteris laboribus victum at- 
que vestitum , et necessaria usibus humanis 
acquirere hiantes stant , Decimae et eleemosi - 
nae dandae sunt ; ita his quoque , qui pro ne- 
cessitatibus suis negotiis insistunt , faciendum 
est . Mansi Concil. tom.i 3. coi. 996. , et 1004. Pa- 
riter Concilium Mogundnum an. 813. can.33. 
Admonemus , atque praecipimus , ut Decimas 
Deo omnino dari non negligatur , quas Deus 
ipse sibi dari constituit', quia timendum est , 
ut quisquis Deo debitum suum abstrahit , ne 
forte Deus per peccatum suum auferat ei ne- 
cessaria sua . Mansi Concil. tom. 14. coi. 73. 
In legibus Longobardorum libri, tit. 3. c.4. 
cautum est ; Ut Decimae populi in quatuor 
partes dividantur . Prima pars Episcopis detur , 

alia Clericis , tertia pauperibus , quarta in fa- 
brica ipsius Ecclesiae . ibid. Append. coi. 2$ 4.. 
Item in capitulari Episcoporum . c. 6. et 7. 
ibid. coi. 255. Pariter in Capitulari ad Salz 
an. 804. c. 2. et 3. Et sic deinde per alia Capi- 
tularia, quae superfluum ducimus recensere , 
In Ecclesia vero Graeca mos pariter erat 
deferendi ad Ecclesiam decimas et primitias. 
Sed quum Episcopi Ecclesiasticam severitatem 
in eos exercerent , qui Ecclesiam defrauda-, 
bant, poenarum gravitati intercessit, absque 
tamen legitima auctoritate Justinianus, ut in 
Codice de Episcop. et Cleric. c.38. Non opor- 
tet Episcopos aut Clericos cogere quosquam ad 
fructus offerendos , aut angarias dandas , aut 
alio modo vexare , aut excommunicare , aut 
anathematizare , aut denegare communionem , 
aut idcirco non baptizare . Laudat etiam Pho- 
tius in Nomocanone has Constitutiones , sed 
tamen fatetur vulgatissimum esse officium sol- 
vendi primitias , decimas , et oblationes , 
tit. 6. c. \ 2. 

Ad Occidentem redeamus , ubi traditio 
Apostolica intemerate servata fuit . Conci- 
lium Arelatense anno 813. can. 9. Ut unus-, 
quisque de propriis laboribus decimas , et pri- 
mitias Deo offerat , sicut scriptum est : Deci- 
mas et Primitias tuas non tardabis offerre Do- 

mino Deo tuo . Mansi tom. 14. coi. 60. Conci- 
lium Cabillonense anno 813. idem injungit, 
et addit. Can. i 3 . Quivero Decimas post cre - 
bras admonitiones dare neglexerint , excommu- 
nicentur . ibid. coi. 97. Capitulare Ahytonis 
Episcopi Basiliensis circa annum 822. can.15. 
Decima , quae a Fidelibus datur , Dei census 
nuncupanda est , et Deo ex integro reddenda . 
ibid. coi. 396. In Capitulari Lotharii primi 
Imperatoris condito ad Olonam an. 824. c.9. 
De Decimis vero dandis statuimus , ut sicut 
in Capitulari continetur , quod in Mantua fa- 
ctum est , observetur , ita quod qui eas dare 
nolunt , distringantur , atque per eos exsol- 
vantur . ibid. coi. 484. 

Jonas Aurelianensis Episcopus, qui sae- 
culo nono floruit, de Instit. laic. 1.2. c. 19. 
ait , non esse Nobilium , sed Episcoporum 
decernere , quae partitio fieri debeat Deci- 
marum , et Oblationum . Non enim ad lai- 
vorum , sed ad Pontificum Ministerium , per 
quos Basilicae Deo dedicantur , pertinet , qua- 
liter Oblationes , et Decimae Fidelium Deo Ob- 
latae dispensentur , ordinare . Pronuntiavit igi- 
tur , quod Decimae sint computandae inter 
Oblationes Deo immediate factas . Et prius 
dixerat , quod Oblationes et Decimae Fidelium 
solius Dei causa dari debeant . Deinde pluri- 

bus auctoritatibus Scripturae adductis conclu- 
dit : Evidentibus itaque indiciis declaratum est , 
qualiter Decimae Deo dari debeant . 

Plurimum confert ad confirmanda , quae 
huc usque per seriem exposuimus , Epistola 
Synodi Aquisgranensis secundi ad Pippinum 
data anno 836.; atque in tres libros divisa. 
Concil. Mansi tom. 14. coi. 697. et se qu. In ea 
enim primo diluunt Patres vulgarem illam 
circa Oblationes Deo factas difficultatem : 
Quid curae est inde Deo , sanctisque ejus , ob 
quorum amorem Deo dicantur oblatae , cum 
utique in eorumdem Sanctorum usus nihil ex 
eis cedat ? Et ubi Deus haec , quae Ecclesia- 
rum Rectores opponunt , jussit sibi offerri, prae- 
sertim cum omnia, quae in terris sunt , sua 
sint , et ille ea ad usus hominum creaverit ? 
lib. 1. num. 3* Huic argumentationi, quam 
insanissimam vocant, respondent Patres ex 
utriusque Testamenti paginis , et Sanctorum 
Patrum dictis . Itaque Scripturarum testimo- 
nia referunt , quae etiam nos ipsi superius 
descripsimus ; quibus probatur , quod Deus 
sive ante legem , sive in lege , quae sua sunt, 
et hominum gratia creavit , jussit ad tem- 
plum , et Sanctuarium suum offerri . Dein- 
de in libro tertio de praesentis temporis Ec- 
clesia eamdem institutionem , et consuetu- 

dinem ostendunt . Simul etiam comminatio- 
nes , et punitiones enumerant , quibus Deus 
homines absterruit a rapiendis , quae sibi 
oblata fuissent . Unde patet Oblationes Deo de- 
bitas , et gratas esse , in recognitionem servi- 
tutis , et gratitudinis nostrae , et quod Deus , 
sicut in votis sponte offerentium laetatur , ita 
in non offerentium , vel etiam quoquomodo au- 
ferre tentantium transgressionibus offenditur . 
1 . i. num. 9. Vide de hac re Nicolai primi 
Append. i. ep. 15. ad Aquitanos . Concil. Mansi 
tom. 15. coi. 386. Exigit enim Deus ut supre- 
mus Dominus -ab hominibus ea , quibus ipse 
non eget , ut ab eorum famulatu , et grati- 
tudine provocatus rursus ipsis tribuat , qui- 
bus egent . 

Concilium Moguntinum anno 847. de- 
nuo inculcat praeceptum Decimarum , quod 
anno 813. retulimus. Mansi tom. 14. col.906. 
can. 10. Synodus Ticinensis anno 850. can.17. 
sic praecipit . Omnes Christianos scire opor- 
tet , quia omnium rerum suarum Decimatio- 
nem Deo fideliter reddere debent : et secundum 
Episcoporum dispositionem Sacerdotum , et reli- 
quorum Clericorum usibus caeterisque ecclesia- 
sticis utilitatibus distribuendae sunt . . . Quis- 
quis igitur post monitionem Episcopi , et Sa- 
cerdotum , Decimas dare contempserit , vel pro 

suo arbitrio , quibus dandae non sunt , dari 
praesumpserit , tamquam divinarum sanctio- 
num contemptor et temerator sacerdotali est vi- 
gore plectendus , et sacrae communionis parti- 
cipatione removendus . Mansi tom. 14. coi. 936. 
Nicolaus Papa , in responsis ad consulta Bul- 
garorum , eos admonet de Primitiarum con- 
suetudine . num. 89* Fruges novas , et rerum 
offerre Primitias , etiam veteribus moris erat , 
quod pene in ipso initio mundi Abel et Cain 
egisse legimus . Mansi tom. 1 5. coi. 419. Con- 
cilium Wormatiense anno 868. can. 59. Ut 
Decimae in potestate Episcopi fiant , qualiter 
a praesby teris dispensentur : ibidem coi. 879. 
De earum obligatione item mentionem fe- 
cerat Wormatiense Capitulare anno 829. c. 6- 
'ibidem Append. coi. 449 “ Inter leges Aluredi , 
seu Aelfredi Regis ad an. 885. cap. 38: De- 
cimas tuas , et Primitias tuas , ambulantes et 
crescentes Des Deo .Mansi tom. 18. coi. 30. Con- 
cilium Triburiense an. 895. can. 13. De De- 
cimis Augustinus doctor mirabilis sub brevi ra- 
tiuncula satis videtur dilucidasse , cum ait : De- 
cimae ex debito requiruntur . Quid si diceret 
Deus ? Nempe meus es , 0 homo , mea est ter- 
ra , quam colis, mea semina , quae spargis , mea 
animalia , quae fatigas , meus est solis ardor : 
et cum pwnia mea sint , tu qui manus acco - 

modas , solam Decimam merebaris : sed servo 
tibi novem , da mihi Decimam . Si non dede- 
ris mihi Decimam , auferam novem . Si ergo 
quaerit aliquis , cur Decimae dentur , sciat 
quod ideo dandae sunt , ut hac devotione Deus 
placatus largius praestet , quae necessaria sunt , 
et ut Ministri Ecclesiae exinde relevati libe- 
riores fiant ad spiritualis servitii expletionem ; 
et ut munus populi ex hinc in quotidiana ob- 
latione Domino immoletur , nec non secundum 
statuta Canonum in sustentationem pauperum, 
et restaurationem Ecclesiarum proficiant , Qua- 
tuor enim fieri partes juxta Canones judica- 
mus de decimis , et oblationibus fidelium : ut 
una sit Episcopi , altera Clericorum , tertia 
pauperum , quarta restaurationi Ecclesiarum 
servetur , sicut in epistola Gelasii Papae capi- 
te vigesimo septimo legitur. Mansi tom. 18. 
coi. 139. 

Vides igitur, quomodo usque ad saecu- 
lum decimum oblationes, et decimae, et pri- 
mitiae a Fidelibus contributae fuerint , et in 
quos usus fere ubique deputatae erant . Quod 
si non ubique inductae fuerunt , aut solutae , 
saepe fuit in causa aut improvvida Clerico- 
rum exactio , aut laicorum dura avaritia . 
Decimas a Machabaeo Rege fuisse inductas 
in Scotiam , et Adam Carthanensem Episco- 

pum , qui ipsas sub excommunicatione cae- 
pit exigere , fuisse trucidatum a rusticis , scri- 
bit in Scotorum historia Hector Boetius /. 12. 
c.g. Decimas obstinate renuerunt solvere Hol- 
sati ut in Sclavorum Chronico apud Hem- 
boldum praesbyterum . /. 1. cap. 31. ita ut 
consultarent trucidare Episcopum , terram in- 
cendere , et fugere ad Regem Danorum . 
Etiam Sclavos , dum suscepere fidem , ad- 
versus Decimam expostulasse , et stipulatos 
fuisse cum Aldenburgensi Episcopo , refert 
idem Hemboldus. cap. 12. Quare sapienter 
Ecclesia Decimarum praeceptum pro loco- 
rum , et temporum circumstantiis semper 
temperavit . 

Jam vero institutam seriem prosequa- 
mur . Concilium Troslejanum anno 909.can.6., 
dum graviter conqueritur de injuriis Eccle- 
siae facultatibus illatis , refert inter caetera 
Toletani Concilii dispositionem , a quo or- 
dinatum fuit , ut omnia juxta constitutionem 
antiquam ad episcopi ordinationem , et po- 
testatem pertineant : Deinde subjungit . Quod 
si quaeritur , quae dicat Omnia , proculdubio 
Decimas , Primitias frugum , et Oblationes eo- 
rum , et ea quae parochiis in terris , vineis , 
mancipiis , atque pecuniis , seu quibuslibet re- 
bus , quaecumque Fideles obtulerint : quae om- 

ftia sub immunitate a tributis focalibus , et 
omni dominorum exactione libera sub potesta- 
te , et dispositione t ut diximus , episcoporum 
ac regimine , et dispensatione presbyterorum 
manere debent inconcussa . Adducit in con- 
firmationem Ludovici Capitularia , et Car- 
thaginensis Concilii canones . Postea invehi- 
tur in illos , qui decimas solvere renuebant 
de militia , de negotio , de lanarum tonsio- 
ne , de artificio , et de caeteris quibuscum- 
que sibi a Deo largitis commerciis , quibus 
ait . Primo omnium attendant , quia solius Dei 
causa Oblationes et Decimas suas Sacerdotibus , 
ut ipsi Deo , dare debeant ; et quia eas dan- 
do fideliter , nihil Deo , qui bonorum nostro- 
rum a se nobis collatorum non indiget , con- 
ferunt , sed ei sua reddunt , et pro parvis in 
praesenti maxima , et sibi in futurum profu- 
tura acquirunt . Adducit hic praecepta , et 
exempla antiquae legis , et denique conclu- 
dit . His igitur diligenter perspectis , monen- 
te Scriptura , Deum devote honoremus in dan- 
dis omnium , quae possidemus , rerum primi- 
tiis t et decimis , ut ab ipso percipere merea- 
mur , et necessaria boni commoda temporalis , 
et aeternae praemia felicitatis . Mansi tom.iS. 
col.ij\ et sequ. Nec minus in Anglia vi** 
gebant tunc temporis hujusmodi leges . Ete- 

nim inter Constitutiones Uldonis Archiepv- 
scopi Cantuariensis legitur c. io. Cum obte- 
statione praecipimus , ut omnes studeant de o- 
mnibus , quae possident , dare Decimas , quia 
speciale Domini Dei est , et de novem parti- 
bus sibi uivant , et eleemosynas tribuant, ad 
an. y 43. Mansi tom. 18. coi. 397. Pariter in- 
ter leges ecclesiasticas Edmundi Angliae Re-' 
gis part. 1 . cap. 2. Christianus quisque Deci- 
mas seminum , Primitias , nummumque elee- 
mosynarium illum religiose pendito : qui non 
solverit , anathema esto. Idem coi. 3 9 9. Con- 
cilium vero Engilenheimense in Gallia ad an. 
948. statuit can. 9. Ut decimae , quas Domi* 
nus praecipit in horreum suum deferri , si ec- 
clesiis Dei non fuerint redditae , sed nefaria 
cupiditate , quae saevior Aethnae ignibus ardet , 
a saecularibus fuerint retentae , saecularia su- 
per hoc non exerceantur judicia , nec in foren- 
sibus discutiantur causis , sed in sancta Syno- 
do ab ipsis Sacerdotibus , quorum deputatae sunt 
usibus , quid exinde debeat actitari , certis dif- 
finiatur promulgationibus . Mansi tom. 18. coi. 
421. Rursus in Anglia sub Edgaro Rege in 
ejus legibus ecclesiasticis praeceptum fuit 
cap. 3. Quisque fetuum Decimas omnes ante 
pentecosten persolvito : terrae quidem fructuum 
Decimas ante aequinoctium pendito : ipsas au - 

tem seminum Primitias sub festum divi Mur- 
tini reddito . Si quis non solverit , pocnds , ut 
judiciali libro proditum est , dato . ad an. 967. 
Mansi tom. 18. coi. 512. 

Concilium Aenhamense in Anglia anno 
1009. can. 10. Decimationes frugum , et vi- 
tulorum , et agnorum , nec non et aratrales elee- 
mosynae , ecclesiasticaque munera , Domino per 
singulos annos temporibus rependantur congruis . 
Mansi tom. 19. coi. 307. Sic etiam praecipit 
Rex Aethetredus circa an. 1012. in suis ec- 
clesiasticis legibus . cap. 3. et 7. ibidem coi. 
320. Renovatur hoc praeceptum in legibus 
Canuti Regis ad an. 1032. cap. 8. Et persol- 
vantur Dei jura quovis anno juste diligenter , 
hoc est arationis eleemosynae decimo quinto 
die a Paschate , et foetuum Decimae ad Pente- 
costen , et terrae Primitiae ad festum omnium 
Sanctorum . et cap.io. , et 11. ibidem coi. 558. 
In Concilio autem Tolosano ad an. 1056. 
can. 10. et 11. praeceptum est, quae pars 
decimarum episcopo , et praesbyteris as- 
signari , et solvi deberet . Mansi tom. 19. 
coi. 849. Concilium Romanum habitum an- 
no 1059. tempore Nicolai Papae secundi 
can. 5. praecipit: Deinde ut Decimae et Pri- 
mitiae , seu Oblationes vivorum et mortuorum 
Ecclesiis Dei fideliter reddantur a laicis ; et 

ut in dispositione episcoporum sint . Quas qui 
retinuerint , a sanctae Ecclesiae communione 
separentur . ibidem coi. 898. 

Interea animadvertendum est , in plu- 
ribus locis per Apostolica Privilegia Mona- 
chos a solutione Decimarum liberatos fuis- 
se ; ipsis etiam Parochiales Ecclesias cum De- 
cimarum , et Primitiarum jure concessas ; 
pariter Decimas non raro ab Episcopis datas 
laicis in feudum , aut Militarem Comraen- 
dam . De quibus rebus videri potest Thomas- 
sinus de Beneficiis part.3. lib.i. cap.io. et 11. 
Hoc autem confirmat Ecclesiae jus ad Deci- 
marum exactionem , et distributionem ; non 
enim in alios transferre jus potuisset, quod 
ipsa non possideret . Praeterquamquod eas- 
dem Decimas injuste a laicis extortas , aut 
occupatas ipsa Ecclesia in suis Conciliis sae- 
pe ad se revocavit , ut apud ipsum Thomas- 
sinum facile dignosci potest in citatis Jocis . 

Concilium Romanum quintum celebra- 
tum tempore S. Gregorii Papae septimi an- 
no 1078. can. 6. Decimas, quas in usum pie- 
tatis concessas esse canonica auctoritas demon- 
strat , a laicis possideri Apostolica auctoritate 
prohibemus : sive enim ab episcopis , vel regi- 
bus , vel quibuslibet personis eas acceperint , 
nisi Ecclesiae reddiderint , sciant se sacrilegii 

crimen committere , et eternae damnationis pe- 
riculum incurrere. Mansi tom.io. coi. 5 10. Pa- 
riter canone octavo inhibetur Abbatibus de- 
cimas et primitias , et reliqua , quae secun- 
dum statuta canonum ad episcopos pertinent, 
sine auctoritate Romani Pontificis , seu Epi- 
scopi consensu , in cujus dioecesi habitant , 
detinere . In Synodo Quintili Neburgensi sub 
eodem Gregorio anno 1085. dicitur can. 5. 
Item ne laici Decimas sibi vindicent in pro- 
prietatem , nec etiam in beneficium , nisi con- 
cessione legitimorum possessorum . Mansi ibi- 
dem coi. 608. Notat ad hunc Canonem Chri- 
stianus Lupus Operum tom. 6. pag. 353. edit. 
Venetae 1725., quod apud quosdam Germa- 
niae populos fuit admodum difficile decima- 
le onus inducere . Etenim anno post millesi- 
mum vigesimo secundo novellam fidem apud 
Polonos graviter cespitasse scribit Longinus 
Cracoviensis Ecclesiae Canonicus , quia non- 
nulli Nobiles ob onerosam Decimarum ma- 
nipularium solutionem onerosos Christianos 
ritus dicebant . Sed eorum dicteria , et con- 
spirationes in Ecclesiae Ministros Boleslaus ' 
Rex in ipso suo ortu extinxit , conspiratio- 
nis ducibus partim capitali supplicio addi- 
ctis , partim verberibus mulctatis . Item Da- 
ni , Sclavi , Norvuegi , et alii Boreales po- 

puli Decimas admittere noluerunt , ac illam 
ob rem Adebertus Hamburgensis episcopus 
summos sustinuit labores , et opus fuit , ut 
episcopi cum illis varia pacta , et moderami- 
na inirent , quae late exponit Arnoldus Ab- 
bas Lubecensis . De Sancto Canuto Danorum 
Rege scribit etiam Saxo Grammaticus : Canu - 
tus populares adhuc Sacrorum rudes Decimarum 
religioni assuefacere conabatur , sed irrita sua- 
sio fuit . Quippe maturitatem rerum capere no- 
vella cultus rudimenta nequibant . Et Deme- 
trius Dalmatiae Rex coram Gregorii septimi 
Legatis fecit hanc Synodalem professionem 
anno 1076. Primitiae, Decimae, omniumque 
ad Ecclesiam pertinentium procurator existam . 
Quod nempe populus jsti oneri refragaretur . 
Mansi ibidem coi. 473. Ex quibus eruitur. 
Decimarum praeceptum in nova lege esse 
ecclesiasticum quamvis ex veteri lege desum- 
ptum ; aliter Ecclesia illud moderari non po- 
tuisset ; fuisse tamen semper in Ecclesia con- 
suetudinem , ut pro ejus adimpletione quan- 
tum fieri posset secundum Evangelicae pru- 
dentiae monita instaret . 

• ( In Melfitano Concilio anno 1089. sub 

Urbano secundo renovatum fuit Decretum , 
ut nullus laicus Decimas suas , aut Ecclesiam , 
aut quidquid ecclesiastici juris est , sine con - 

sensu Episcopi , vel Romani concessione Ponti- 
ficis , Monasteriis aut Canonicis offerre prae- 
sumat . can. 5. Mansi tom. 20. coi. 723. Sub 
Ladislao Hungariae Rege , et Seraphino Ar- 
chiepiscopoStrigoniensi habita est anno 1092. 
Synodus Rabolchensis , in qua cap. 40. sta- 
tutum fuit : Episcopus accipiat Decimationem 
ab omnibus ; et deinde praescribitur regula 
circa modum exigendi , et poena in tran- 
sgressores . Mansi ibidem coi. 78*. Concilium 
Claromontanum anno 109S. can. 19. jubet: 
Ne laici Decimam partem de laboribus suis re- 
tineant , et sicut nec debent retinere , ita nec 
accipere . Mansi ibidem col.%1%. Rotomagen- 
se anno 1096. can. S. praecipit , quod nullus 
laicus participationem habeat in tertia parte De- 
cimae , vel in sepultura , vel in oblatione al- 
taris . ibidem coi. 924. Idem vetatur a Con- 
cilio Nemausensi an. 1096. can. 6. coi. 935. 
Renovatur Decretum contra offerentes deci- 
mas Monasteriis aut Canonicis in Romano 
Concilio anno 1099. can. 15. coi. 963. 

Anno Christi 1 126. Barcinonae Comitia 
generalia celebrata sunt , in quibus forma 
adsignata est , qug, Ecclesiae sine earum frau- 
de et absque contribuentium periculo Deci- 
mas capiant . Mansi tom.11. coi. 341. In Con- 
cilio autem Trecensi anno 1127. can. 10. 

Decimas , sicut Dei summi dominicas , ex in- 
tegro reddi praecipimus . Mansi ii id. coi .357. 
In Rotomagensi anno 1128. can. 3. prohibe- 
tur , ne Monachi vel Abbates Ecclesias seu De- 
cimas de manu laicorum recipiant . ibid. coi. 
376. Pariter in Palentino an. 1129. can. 16. 
jubetur , quod Laici Tertias Ecclesiarum , seu 
quascumque Oblationes , nulla occasione possi- 
deant : sed in dispositione episcoporum cuncta , 
quae fuerint Ecclesiarum , habeantur . ibid. 
coi. 387. Tertia dicebatur in Hispania tertia 
pars Decimarum , quae restaurandis Ecclesiis 
dicata erat , quae multoties a summis Pon- 
tificibus fuit deinde Hispaniae Regibus con- 
cessa ob Maurorum bella . Thomassin. part. 3. 
lib. 1. cap. 44. 

Jam vero etiam oecumenicum Latera- 
nense Concilium sub Innocentio secundo an- 
no 1139. can. 10. providit, ne abusus reti- 
nendi , aut usurpandi Decimas apud laicos 
diutius irreperet . Decimas Ecclesiarum , quas 
in usus pietatis concessa esse canonica demon- 
strat auctoritas , a laicis possideri Apostolica 
auctoritate prohibemus . Sive enim ab episco- 
pis , vel regibus , vel quibuslibet personis eas 
acceperint , nisi Ecclesiae reddiderint , sciant 
se Sacrilegii crimen committere , et periculum 
aeternae damnationis incurrere . Mansi tom.11. 

eoi. $28. Innovatur fere eisdem verbis haec 
prohibitio in Concilio Remensi an. 1148. 
can. 8. ibid. coi. 716. Usurpationes Decima- 
rum in causa fuerunt , cur in Concilio Abrin- 
catensi , in quo Henricus secundus Rex An- 
gliae denuo absolutus fuit a sacrilega nece 
S. Thomae Cantauriensis , Legati Cardinales 
inter caetera Decreta promulgarunt num. 8. 
Item de tertia parte Decimarum nihil presby- 
tero , qui servit Ecclesiae , auferatur . num. 9. 
Item his , qui Decimas haereditario jure te- 
nent , licentia sit , cui voluerint , idoneo cleri- 
co dare , eo quidem tenore , ut post eum ad Ec- 
clesiam , cui de jure competunt , revertantur . 
Mansi t. 22. coi. 140. In Londoniensi an.ii7$. 
sub Alexandro tertio can. 13. Omnes Decimae 
terrae sive de frugibus , sive de frudibus. Domi- 
ni sunt , et illi sanctificantur . Sed quia multi 
modo inveniuntur Decimas dare nolentes , sta- 
tuimus , ut juxta Domini Papae praecepta ad- 
moneantur semel , secundo , et tertio , ut de 
grano , de vino , de fructibus arborum de foe - 
tibus animalium , de lana , de agnis , de bu- 
tyro , de caseo , de lino , et canape , et de re- 
liquis , quae annuatim renovantur Decimas 
integre persolvant : quod si commoniti non e- 
mendaverint , anathemati se noverint subjace- 
re . Mansi tom. 22. coi. 1 50. 

Excessibus super detentione , et usurpa- 
tione Decimarum se opposuit etiam genera- 
le Lateranense tertium sub Alexandro tertio 
an. 1179., quod Can. 14. ait: Prohibemus et- 
iam , ne laici Decimas cum animarum suarum 
periculo detinentes , in alios laicos possint ali- 
quo modo transferre . Si quis vero receperit , 
et Ecclesiae non tradiderit , Christiana sepul- 
tura privetur. Mansi tom.'ii. eol.iib. In- col- 
lectione autem , quae pro Appendice ejusdem 
Concilii descripta reperitur apud Mansi , et 
quae prodiit in lucem per Bartholomaeum 
Laurens , Poin cognominatum , habentur in 
parte quarta quaedam capitula de Decimis 
praestandis , quae fere omnia in tertio De- 
cretalium tit. 30. referuntur , et Alexandro 
tertio adscribuntur . Mansi ibidem coi. 1^1. 

Clemens tertius Fidelibus in Vianensi 
Provincia constitutis , ut habetur in compi- 
latione ejus Decretorum edita a Mansi in 
Append. ad Miscellan. Baluzii tom.3. , scri- 
psit . Sicut Sancti Patres in suis tradiderunt 
Scripturis , de vino , grano , fructibus arbo- 
rum , pecoribus , hortis , et negotiatione , de ipsa 
etiam militia et de venatione , et de omnibus 
bonis Decimae sunt Ministris Ecclesiae tribuen- 
dae , ita etiam ut qui eas solvere neglexerint , 
Ecclesiasticae debeant districtione compelli * 

Praeterea sl quis Domino Decimas non dede- 
rit , quae sunt tributa egentium animarum , 
et ex debito requiruntur , ad decimam partem , 
ut docet Augustinus, revocari meretur . Volumus 
igitur , et districtione praecipitur , quatenus 
antequam deducatis de cunctis vestris bonis col- 
lectis expensas , salvis privilegiis Ecclesiae Ro- 
manae , Decimas •> ad quos pertinent , cum in- 
tegritate debita persolvatis . Haec Decretalis 
refertur c. 22. de Decimis ; sed ibi adscri- 
bitur Caelestino tertio . In Concilio Roto- 
magensi D. Walteri Archiepiscopi an. 1189. 
can.23. extant circa Decimas eadem decre- 
ta, quae supra in Londoniensi retulimus. Man- 
si tom.'ii. coi. 585. De Decimis persolvendis 
integre , et nullis ex fructibus subtractis ex- 
pensis r extat etiam Decretalis Caelestini ter- 
tii . cap. Ex parte 21. de decimis , et Mansi 
ibidem C0/.635. Hoc intimatur pariter in Con- 
cilio Eboracensi anno 1195. can. 8. Cum De- 
cimae sint tributa egentium animarum , et ex 
praecepto Domini dari debeant , non est red- 
dentis eas diminuere > Statuimus itaque , ut 
de his quae renovantur per annum , cum om- 
ni integritate Decimae debitae et consuetae con- 
ferantur , ut in primis Decimae absque ulla 
diminutione Ecclesiae dentur , postmodum de 
novem partibus mercedes messorum et aliorum 

N3 


Digitized by Google 



serventium pro arbitrio solvendis tribuantur . 
Mansi ibidem coi. 6 $4* Dalmaticum Concilium 
anno 1199* can. 3. jubet, ut Decimae , seu 
Oblationes fidelium tam pro vivis , quam pro 
defunctis , in quatuor partes dividantur , qua- 
rum una sit Episcopi , alia ecclesiarum , tertia 
pauperum , quarta clericorum . ibidem cvl. 702. 
Plura de Decimis renovat Londoniense an- 
no 1200. can. 9. , et detentores anathematis 
vinculo feriri jubet . Ait autem Concilium ; 
Deo et Sacerdotibus Dei Decimas dandas Abra - 
ham factis , et Jacob promissis insinuasse , et 
auctoritatem veteris , et novi testamenti ., nec 
noti et Sanctorum patrum statuta declarasse . 
ibidem coi. 718. Hujusmodi praeceptum in- 
dicit A venionense anno 1209. can. 5. ibidem 
coi. 787. In Parisiensi anno 1212. In Decimis 
reddatur Ecclesiis decima portio cum integrita- 
te . Qui non reddiderint , excommunicentur . 
ibidem coi. 8 $3. 

Concilium Lateranense quartum oecu- 
menicum sub Innocentio tertio anno 1215. 
cap. 54 * praescribit , ut Decimae ante tribu- 
ta solvantur , et rationem assignat . Cum au- 
tem in signum universalis dominii , quasi quo- 
dam titulo speciali sibi Dominus Decimas re - 
servaverit : nos et ecclesiarum dispendiis , et 
animarum periculis obviare volentes , statui - 

mus 3 ut in praerogativa dominii generalis ex* 
actionem tributorum et censuum praecedat so- 
lutio Decimarum : vel saltem hi , ad quos cen- 
sus et tributa indccimata pervenerint , quo- 
niam res cum onere suo transit , ea per cen- 
suram ecclesiasticam decimare cogantur Eccle- 
siis , quibus jure debentur . Mansi tom. 22. 
coi. 1042. Sed ejusdem Innocentii tertii o- 
mittenda non est Decretalis cap. Tuanobis^ 
a6. de Decimis , data Episcopo Vercellensi 
an. 1210. in qua quum jubeat Decimas sol- 
vere sine deductione seminis , et expensa- 
rum, rationem sequentibus verbis adducit: 
Cum enim Deus , cujus est terra et plenitudo 
ejus j orbis terrarum , et universi qui habitant 
in eo 3 deterioris conditionis esse non debeat » 
quam Dominus temporalis , cujus statutum de 
terris , quas exhibet aliis excolendas , non qui- 
dem deductis sumptibus aut semine separato , 
necessario cum integritate persolvitur ; nimis 
profecto videtur iniquum , si Decimae , quas 
Deus in signum universalis dominii sibi reddi 
praecepit , suas esse Decimas et Primitias as- 
severans 3 occasione praemissa, vel excogitata 
magis fraude , diminui valeant ; cum Deo de- 
bita sit solutio Decimarum , in tantum ut ad 
eas clericis exhibendas , quibus eas ipse pro sua 
tuitu concessit , laici si moniti reddere nolue- 

N 4 


•' Digitized by CjOOgle 



rint i ecclesiastica sunt districtione cogendi . 
Et cum de cunctis omnino proventibus Decimae 
sint reddendae , sicut colonus de parte fructuum, 
quae sibi remaneat ratione culturae , sic et Do- 
minus de portione , quam percepit ratione ter- 
rae , Decimam reddere sine diminutione tene- 
tur . Pretextu vero nequitiae Clericorum , ne- 
queunt eas , nisi quibus ex mandato debentur , 
pro suo arbitrio erogare : cum nulli sit lici- 
tum , aliena cuiquam concedere praeter Domi- 
ni voluntatem * Ex qua Innocentii tertii De- 
cretali plura eruuntur . Primo , Deum prae- 
cepisse sibi Decimas et Primitias solvi in si- 
gnum sui universalis dominii . Secundo , Deo 
ipsi debitam esse Decimarum solutionem . 
Tertio , ipsum Deum suas Decimas Clericis 
exhibendas pro suo cultu concessisse . Quar- 
to , laicos proinde debere Clericis praestare 
Decimas , ut mercedem pro eorum Mini- 
sterio a Deo super ; fructibus sibi reservatis 
'assignatam i Quod et ea, quae ab initio a£ 
firmavimus , cohfirmat , et ad reliqua , quae 
subinde dicemus * viam p-aeparat . Idem In-: 
‘liocentius tertius ep. 1 6 1/ Itb. i. praecepit , 
ut Nobiles Achaje Decimas suas solverent , 
^sicut ex communi jure > et speciali quoque 
"voto tenebantur . v « . v/.-. ' .: .‘i 

Superfluum esset, post haec tempora 

omnia Concilia , et Constitutiones recense- 
re , in quibus praeceptum de Decimis , et ea- 
rum quota renovatum fuit . Quare , ne le- 
ctorem taedio afficiamus , aliqua tantum in- 
dicare successive per temporum seriem con- 
tenti erimus . Constitutio Riccardi Poore Sa-v 
rum Episcopi circa annum 1217. cap. 31.! 
Mansi tom. 22. col.iiiq. Concilium Parisiense 
anno 1223.- can. 17. ibidem c<rl.~i 2 Q&. Sco- 
ticum 'Concilium anno i22$.iper plures ca- 
nones scilicet a . 34. usque ad 4$ .- Gregarii 
rioni Decret.41. Mansi thl.i2^s Con- 

stit. Wilielmi de Bleys anno 122V cap. 1 $. 
et- 1 6.' ibidem coi. 180. Statuta S. Ludovici 
cap. 9. jubent : Decimae sane , quibus fuit Ec- 
clesia longo tempore per malitiam inhabitantium 
defraudat a , statuimus , et ordinamus * quod 
restituantur. Ecclesiis , 1 et amplius laick. Deci- 
mas non detineant sed Ecclesiam eas libere 
habere permittant ibidem coi. 186^. Constitut. 
S. Edmundi Cantauriensis Archicpiscopi cir- 
ca annum 1236.;- cap. 40. ibidem coi. 427. 
jJIrevirense . Coniciiium anno 123#. can. 32. 
ibidem ^/.483. Wigomiensei anno 1240. can> 
•44. et sequ. ibidemne#/. 540. Parite^ plura 
constituta inveniuntur in Eboracensi- anno 
1250. ibidem coi. 790. Insulanum autem an? 
no risi. can. 5 - statuit \ Item .de Dccimlf 

exconimtinfcationi subiicit Ibidem. coLmi 4., 
et Concilium apud Pennam Fidelem a To- 
letanae Provinciae Praesulibus celebratum an- 
no 1302. can. 7. Mansi tom. 2?. Coi. 103. Se- 
pulturam Christianam denegat Concilium 
Nugaroliense anno 1303. can. 10. detentori- 
bus Decimarum , et eorum filiis , uxoribus , 
et familiae v ibidem coi. 1 14. De Decimis prae- 
dialibus ordinationem statuit Trevirense an- 
no 1310. can. 24. ibidem C0/.256. Concilium 
Palentinum anno 13.22* can. ii. providet su- 
per fraudibus , quas committebant religiosi 
in solutione Decimarum cum Dioecesanis 
praelatis . ibidem coi. 707* Marciacense an- 
no 1326. Decimarum detentoribus poenas 
infligit can. 23 . ibidem coi. 786. , item Lon- 
dinense anno 1328. can. 7. impedientibus Ob- 
lationes , et Decimarum collectionem . ibi- 
dem coi. 832. Tarraconense vero 211110:1329. 
cap. 44. et 45. quosdam abusus in. solutione 
Decimarum adhibitos prohibet , et decernit 
Saracenos solvere debere decimas ,- et primi- 
tias, de novalibus . ibidem coL 85 6. Beneven- 
tanum de Decimis providet anno 133.1. cap. 
43 .. et 44 . ?et 4$. ibidem coi. 9 59. Rotoma- 
gense anno . 1335 . jubet, ut non impedian- 
tur Ecclesiastici Decimas colligere.. can.:6. 
ibidem coi i 1042 . « item Salmanticense plura 

decernit anno 1355. cap.S. ibidem coi. 1050. 
pariter Avenionense anno 1337. cap.41. ibi- 
dem coi. 1098., Londinense an.1342. cap.4. 
ibidem coi. 1172., Parisiense an. x 346. cap. 
12. Mansi tom. 26. coi. 22. Florentinum eo- 
dem anno ibidem coi. 48. Dubliniense anno 
1348. cap. 1. , in quo dicitur » quod Domi- 
nus Decimas in signum universalis dominii si- 
bi reservavit , et reddi praecepit , et pro suo 
cultu eas Clericis , et Ministris Ecclesiae as- 
signavit , et concessit . ibidem coi.' 109. 

In Concilio Nicosiensi celebrato ab He- 
lia Archiepiscopo cum suifraganeis suis an- 
no 1 340. legitur Statutum primum de Deci- 
mis integre solvendis ; in quo aliae antiquio- 
res constitutiones pariter de Decimis addur 
cuntur ; et infligitur poena excommunicatio- 
nis ipso Facto a detentoribus incurrenda , et 
obduraris , et impoenitentibus privatio ec- 
clesiasticae sepulturae , cum vix umquam Ec- 
clesia valeat percipere , quod est suum . Man- 
si tom. 26. coi. 376. et sequ. Pariter eadem 
poena excommunicationis indicitur non sol- 
ventibus Decimas in Concilio Eboracensi cap. 
5- anno 1367. ibidem coi. 465 • et sequ.Qon- 
cilium Vaurense anno 1363. can. 69. deter- 
minat de quibus rebus vera Decima exsolva- 
tur 3 consuetudine quavis non obstante. F. ibi- 

dem coi. 51 6. Sic etiam pluribus capitibus 
Cracoviense in Polonia anno 1369. , ubi ra- 
ptoribus Decimarum excommunicatio indi- 
citur . ibidem coi. 552. et sequ . , et coi. $55. 
et sequ. Londinense vero anno 1399. cap.2$. 
providit abusui expensarum , quas pro De- 
cimarum asportatione impendere adigeban- 
tur beneficiati. ibidem coi. 926. 

Martinus quintus damnavit propositio- 
nes Wicleffi , inter quas 18. dicit. Decimae 
sunt purae eleemosynae , et possunt parochianl 
propter peccata suorum praelatorum ad libitum 
eas auferre . Mansi tom. 27. coi. 1 208. Theo- 
logi a Constantiensi Concilio deputati ad 
examinandas Wicleffi propositiones dixerunt . 
Pro prima parte est falsa et erronea , et con- 
tra determinationem Ecclesiae universaliter in- 
tellectam. Sic in brevi censura. Mansi tom. 
S&8. coi. 6s. In diffusa autem condemnatione 
haereticum vocant hunc articulum ; et pro- 
latis Scripturae locis, in quibus dicitur , Deum 
Levitis suas decimas assignasse , subjungunt. 
Ex his , et aliis clare patet , quod Decimae 
sint divini juris , sint Oblationes Deo sacri- 
ficatae non ad libitum hominum , sed ex prae- 
cepto et lege divina ad jus et possessionem 
Cleri pertinentes per Mandatum Dei , a manu 
et potestate laicali separatae in usus et neces - 

sarta Cleri . Sunt itaque Decimae Oblationes , 
quae secundum legem divinam sunt ad hono- 
rem Deo offerendae , et sorti suae puta Clero , 
non ut indigentiori et abjectiori , sed ut ma- 
jori ac digniori in hac parte tribuendae , ut 
possessio ejus sibi debita, juste et divini juris 
titulo , et ut pretium justum pro ministerio 
in Sanctuario Domini . Deinde : Nec populus 
Christianus tenetur minus Decimas Deo , quam 
ludaicus , sed magis . ibidem coi. io8. et sequ. 
Igitur confirmant , quod ab initio proposui , 
scilicet Decimas esse Oblationes , et quidem 
Deo datas , quas Deus ipse in veteri lege » 
et nunc Ecclesia , ut divinae voluntatis in- 
terpres , et divinorum jurium administfatrix, 
assignavit Clero , veluti mercedem et stipen- 
dium pro ministerio in Sanctuario Dei . Et 
quia Wicleffi error adhuc in aliquibus parti- 
bus serpebat * Concilium Parisiense an. 1429. 
can.31. hoc decretum protulit . Querimoniam 
plurimorum religiosorum , ac aliorum Ecclesia- 
sticorum audivimus , quod licet Dominus in 
veteri testamento districte praecipit , percepto- 
rum fructuum Ecclesiae ministris Decimas tri- 
buere > tamen his nostris temporibus easdem di- 
minuere conantur , ut jam ex his at i qui di- 
cant , et asserant , Decimalia jura , non nisi 
ad voluntatem fore solvenda , propter quod Ec- 

clesiae et earum Ministri maximum damnum 
patiuntur . Quapropter jubet populum admone- 
ri , omnes , qui ad solutionem Decimarum te- 
nentur , quod ipsi amodo illas solvant sine 
fraude , et deceptione qualibet , ulla contraria 
consuetudine non obstante , cum de omnibus fru- 
ctibus quibuscumque , ubicumque , et in quo- 
cumque loco sint , ad illas solvendas sub dam- 
nationis poena ex Dominico praecepto tenean- 
tur . Mansi tom. 28. coi.. 1 1 1 1. 

Jam vero ad perspiciendam Ecclesiae 
mentem , et institutionem circa Decimarum 
naturam, et solutionem , satis erit ad expo- 
sita Tridentini Concilii decretum addere . Ait 
igitur sess. 25. cap. 12. de Reform. Non sunt 
ferendi , qni variis artibus Decimas Ecclesiis 
obvenientes subtrahere moliuntur , aut qui ab 
aliis solvendas temere occupant , et in rem suam 
vertunt , cum Decimarum solutio debita sit 
Deo ; et qui eas dare noluerint , aut dantes im- 
pediunt , res alienas invadunt . Praecipit igi- 
tur Sancta Synodus omnibus cujuscumque gra- 
dus , et conditionis sint , ad quos Decimarum 
solutio spectat , ut eas , ad quas de jure tenen- 
tur , in posterum Cathedrali , aut quibuscum- 
que aliis Ecclesiis , vel personis , quibus legi- 
time debentur , integre persolvant . Qui vero 
tas subtrahunt , aut impediunt , excommuni-. 

centur , nec ab hoc crimine nisi plena restitu- 
tione secuta , absolvantur . 

Superfluum esset et molestum , plura 
congerere ad ostendendum , quae fuerit Fi- 
delium , Doctorum , et Ecclesiae mens circa 
naturam , et obligationem Oblationum , De- 
cimarum , et Primitiarum . Quare ut ad pro- 
positum meum, praejactis fundamentis , de- 
scendam , plures theses , sive propositiones sta- 
tuam , quarum veritas post exposita a quibus- 
cumque fere intuitive cognoscatur . Itaque sit 

I. Deo supremo rerum omnium Do- 
mino , et temporalium bonorum auctori , 
conservatori , et largitori debentur in gene- 
re aliquae Oblationes . Hoc probatur ex le- 
ge naturali , divina positiva , et ecclesiasti- 
ca. Et quod ex divina positiva, et ecclesiati- 
ca debeantur , jam plusquam satis ostensum 
est ex auctoritatibus supra adductis . Quod 
vero etiam ex naturali jtire , aut saltem ra- 
tionis dictamine , patet ex usu ab initio mun- 
di deducto usque ad legem datam per Moy- 
sen, ut supra auctoritate confirmavimus. 

II. Manifestum fit etiam. Oblationes 
Deo solvi ex rebus omnibus in recognitio- 
nem supremi ejus dominii, et largitionis, 
et in protestationem etiam gratiarum actio- 
ms pro acceptis beneficus . Hoc autem prae- 


Digitized by Google 



210 

stari potissimum ex fructibus terrae, de qui- 
bus omnes participes fiunt ad propriam ali- 
moniam , et quomm originem , incremen- 
tum , et conservationem Deo referre debe- 
mus . At vero fructuum terrae Oblatio ma- 
xime in Primitiis , et Decimis usitata fuit , 
ita ut in Primitiis oblatio exhiberetur Deo 
quoad, qualitatem de melioribus terrae fru- 
ctibus , in Decimis vero , quoad quantitatem 
vel quotam , et quidem de rebus omnibus . 
Hujusmodi usus ex naturalis ratione dicta- 
mine emanatum esse dignoscitur , non solum 
ex praxi apud Dei populum in lege naturae , 
sed etiam ex gentilium ritibus quoad eorum 
falsa numina; unde insuper arguendum est, 
gentiles et idololatras hoc debitum erga ve- 
rum Deum ante idololatriam ex Noe et ejus 
familia hausisse ; deinde vero ad falsos Deos 
antiquam institutionem ex errore transtulis- 
se . Igitur ostendendum superest , qualis fue- 
rit etiam apud gentiles primitiarum , et de- 
cimarum usus . 

Et quoad primos fructus , frugumque 
primitias, ait Plinius lib. 18. hist. cap. 2. 
Non degustabant novas fruges et vina , ante- 
quam Sacerdotes Primitias libassent . Et lib. 12. 
cap. 14. et 19. Pariter Maximus Tyrius dis- 
sert. 14. num. 85. Agricolas ab hac religio- 

sitate collaudat Porphyrius lib. 2. de absti* 
nent. Audi Simplicium in cap. 38. Epicteti. 
Aeternarum rerum , quas Deus dederit , Pri- 
mitias offero ; nam jus fasque postulat iis of- 
ferri primitias , qui dederunt , non quod his 
egeat Deus ( neque enim probitate nostra eget , 
neque rectis de se opinionibus ) sed nos per 
haec pro ea mensura , quae nobis convenit , 
illustrationis Divinae facti capaces Deum su- 
scipimus . Ovidius lib. 2 , Fast. Primitias Ce- 
reris farra referta dabant . Tibullus lib.i . eleg. 
Et quodeumque mihi pomum novus educat an- 
nus , libatum agricolae ponitur ante Deo . Pa- 
riter Apulejus in upol.Horatius 1.3.ode 22.Por- 
phiriusin libel.de abstin. animal ; Suidas verbo 
HcrmaycnN ide Gon^alez in 3.decret.tit,3Q.g.i. 
Censorin. de die nataf.c. 1 . Apud Graecos festa 
anniversaria Deorum primitiis et libationi- 
bus celebrabantur . Sanctio aeterna Atticam 
incolentibus , quae in omne tempus rata habea- 
tur , Deos honorare , et Heroes indigenas com- 
muniter secundum leges patrias , ac privatim 
pro virili , cum fausta apprecatione , fructuum- 
que Primitiis , et libis anniversariis . Ita a 
Dracone et Solone praeceptum fuerat . Cir- 
ca Decimas vero, apud Gentiles etiam recep- 
tas fuisse quoad earum praestationem, con- 
stat ex Diodoro Siculo lib. 5. Plutarc. pro- 

blem. c. 16. Herodoto lib. i. Plinio lib. 18. 
c. 2. et lib. 19. c. 14. Xenophont. de laudib. 
Agesilai , qui refert ipsum oraculi jussu tem- 
plum Dianae construxisse , ubi et annuam 
Decimam consecravit ex fructibus terrae . 
Vide Gonzalez tit. cit. in c. 7. num. 3. Cor- 
nei. a Lapide* in Numer. cap. 18. vers. 32. 
Negociatores Arabes nunquam commisissent, 
ut thuris aliquid venderent , non soluta De- 
cima Deo Sabi. Plin. lib. 12. cap. 14. Scri- 
bens ad Solonem Pisistratus , ut rediret Athe- 
nas, ideo potissimum suadere conatus est, 
quod Athenienses Decimam proventuum suo- 
rum conferrent offerendis in Deos sacrificiis . 
Laert. lib. 1. Vide etiam Calmet supplement. 
ad Dictionar. Biblic. v. Decimae ; et Baron. 
ad an. Christ. 57. num. 74., et Azorium In- 
' stit. Moral part. 1. lib. 7. de tertio Eccles. 
praecepto . 

III. Ex dictis deducitur, quod ipsum 
naturalis rationis dictamen docet , aliquas 
decimas et primitias offerendas Deo , quem 
solum verum et unicum supremum Numen, 
et bonorum Auctorem nos lumine fidei illu- 
strati agnoscimus . Itaque quum Judaeis Do- 
minus praecepit , ut sibi primitias , et deci- 
mas offerrent, positive declaravit, quomo- 
do terrae fructuum oblationem sibi praesta- 

ti vellet circa modum , tempus , et quanti- 
tatem . Atque haec lex taxativa cessavit qui- 
dem cum veteri lege ; sed permansit in suo 
vigore naturalis lex . Praeceptum autem Dei 
positivum esse debebat quasi regula ab ipso 
Deo proposita Ecclesiae , ut deinde quotam 
in Dei honorem , et cultum praestandum , 
pro temporum , et locorum circumstantiis 
determinaret . Quare denique concludendum. 
Oblationes in genere maxime de fructibus 
terrae esse perpetuam , et irrevocabilem na- 
turae legem , aut certe dictamen , et im- 
pulsum . Oblationes autem in specie Deci- 
marum , et Primitiarum , esse quidem con- 
formes naturali dictamini , sed tamen quoad 
quantitatem , et modum , et usum , ex po- 
sitiva lege determinandas esse , et statuendas , 
ut in conscientia obligent . Nisi enim acce- 
deret positivum praeceptum , satisfecissent 
homines naturali obligationi , si de fructi- 
bus terrae Oblationes Deo juxta propriae 
substantiae mensuram praebuissent . Haec au- 
tem esse potuisset aut decima , aut vigesi- 
ma, aut trigesima , et etiam minus , juxta 
cujuscumque conditionem , et statum . Qua- 
re jam ex communi consensu resoluta est 
quaestio , quae diu viguit inter Canonistas , 
et Theologos , scilicet an decimae sint in Ec- 

clesia de jure divino , vei humano . Etenim , 
ut ait Cardinal., de Petra in Constit. 6 . Ho- 
norii III. num.23. et sequ. Comment. tom.i . , 
praeceptum solvendi decimas secundum ra- 
tionem formalem , scilicet ad recognoscen- 
dum supremum Dei dominium , et ejus cul- 
tum conservandum in locis , et ministris , 
semper duravit , et durat ; secundum autem 
rationem materialem , quatenus determinat 
quotam , partem scilicet decimam fructuum, 
est in Ecclesia variabile , et realiter varium 
foit . Et ratio est , quia secundum rationem 
formalem hoc praeceptum est morale , se- 
cundum autem materialem rationem caere- 
moniale , et judiciale dici debet , ideoque 
secundum hanc rationem non est in nova 
Lege praeceptum positive divinum . Vide 
etiam Azorium loc. cit. de tertio Eccles. prae- 
cepto : ubi de hoc ad longum disserit . 

IV. Ecclesia igitur neque statim , ne- 
que ubique , neque uniformiter de Primitiis , 
et Decimis in novam legem praeceptum in- 
vexit . Abunde suppleverant initio Fidelium 
oblationes , quae sponte ad Ecclesiam defe- 
rebantur , et deinde accessit immobilium bo- 
norum oblatio , a quibus , quaecumque ad 
Dei cultum necessaria essent , depromeban- 
tur , et quorum redditibus Fidelium com- 

munitas magna ex parte de suo oblationum 
erga Deum debito exonerabatur . Sed tamen 
ubicumque , et quotiescumque Ecclesia de 
primitiis et decimis leges constituit , eas da- 
ri tamquam Deo debitas sancivit . Hanc for- 
mam per successivam seriem usque ad Tri- 
dentinum Concilium jam supra adnotavimus . 
Neque vero negotium pro hoc particulari 
facessere debet , si Theologi decimas et pri- 
mitias inter Oblationes Deo factas non re- 
tulerunt . Si enim attente eorum sententia 
perpendatur , fere nihil aliud dicere volue- 
runt , nisi quod in praesenti Ecclesiae pra- 
xi oblationes a decimis et primitiis distin- 
guuntur , quatenus oblationis nomen , quod 
est genus , translatum est-cx usu ad illam 
tantum oblationum speciem , quae ad altare 
a Christi Fidelibus deferebatur , sponde , et 
nulla praescripta quantitate ; decimae autem 
et primitiae oblationis nomen non retinue- 
runt, quatenus ex praecepto , et juxta prae- 
scriptam mensuram , persolvi Dei Ministris 
ab Ecclesia jussum fuit. Hinc est , quod sub 
oblationibus comprehendantur etiam omnia 
munera , et dona , quae fideles in vita , vel 
per mortem donant Ecclesiis , aut piis locis, 
etiam si non in templo , nec in Missa Deo 
offerantur . Et in hac ampla significatione vi- 

detur D.Thomas de oblationibus loqui, quum 
2.2. qu. 8 j. art.i. inter oblationes ponit, 
cum aliquis offert donatione inter vivof , vel 
testamento relinquit Ecclesiae aliquam rem mo- 
bilem , vel immobilem in posterum solvendam . 
Quod confirmatur ex chartis donationum , 
quae passim apud antiquorum diplomatum 
collectores inveniuntur , et quae saepe in- 
cipiunt : Offero Deo ec. Offero B. Mariae ec. 
Vide Annal. Benedict. et Camaldulenses ; 
Spicileg. d’Achery ; Auberti Miraei Oper. 
diplom., Murator. Antiquit. Italic. , Marte- 
ne Collect. Scriptor. , et Monastic. Anglican., 
et Sammart. Gallia Sacra . Caeterum non du- 
bitandum , quod decimae etiam et primitiae 
inter oblationes Deo factas computari debeant, 
saltem quando per modum largitibnis,non per 
modum contributionis deferuntur . Etenim 
ut ait Cardin. de Petra Comment. tom. i. in 
Constit. i. Anastas. iv. num. 3. nomenclatu- 
ram oblationis ostendit nomen ipsum ab of- 
ferendo desumptum , quod per se compre- 
hendit omnem actionem , qua res aliqua ad 
divinum cultum destinatur , ideoque etiam de- 
cimas et primitias , quatenus Deo offeruntur . 

Aliam etiam distinctionem inter obla- 
tiones induxerunt theologi . Hanc ex Franci- 
sco Suarez potissimum desumam , qui de re- 

lig. vol. i. /.i. de divino cultu cap.%. num.i. 
sic habet . Haec vero oblatio ulterius dividi 
potest ; nam quaedam offeruntur Deo ipsi im- 
mediate , tamquam illi , cui directe donantur , 
etiam si postea cedant in aliquem hominum 
usum , ut sunt multa ex his , quae in Eccle- 
sia , vel in altari offeruntur ; alia offeruntur 
Deo tamquam ei , propter quem donantur , 
proxime vero , et directe donantur Ministris 
ejus , ut fit in decimarum solutione ; sed illae 
communiter non censentur proprie oblationes : 
et ita D.Thomas i. 2 . qu. 8 5 . art. 3. ad 3. 
dixit , decimas non esse oblationes . Verumta- 
men animadvertendum est, quod D.Thomas 
loco citato Primitias inter oblationes nume- 
rat . Ait enim : Primitiae autem oblationes 
sunt , quia Deo offerebantur , ut legitur Deut. 
26. Non autem sunt sacrificia , quia nihil sa- 
crum circa eas fiebat . Decimae autem proprie 
loquendo non sunt sacrificia , neque oblationes , 
quia non immediate Deo , sed Ministris divi- 
ni cultus exhibentur . Igitur observationem 
ad solas decimas avocabo . Ubi notandum ju- 
dico , quod quaestio potius de nomine esse 
potest , quam de re ; et quod praeterea si 
decimae sub diverso respectu considerentur, 
et oblationes dici debent , et non debent . 
Etenim primo , quamquam decimae imme- 

diate Deo non persolvantur , tamen , ut di- 
ctum est, Deo in suis ministris persolvun- 
tur, quia ipsis dantur propter Dei cultum . 
Unde fit , quod Decimarum persolutio quoad 
actum externum sit facta Ministris, quoad 
autem actum internum voluntatis principali- 
ter sit facta Deo , sive in cultum Dei ; at- 
que proinde si decimarum solutio considere- 
tur quoad objectum voluntatis , a quo illa 
actio specificatur in ratione actionis religio- 
sae , dici debet facta Deo . Etenim , ut ait 
ipse D. Thomas i. 2. qu. 18. art. 6. Finis au- 
tem proprie est objectum interioris actus vo- 
luntarii ; id autem , circa quod est actio ex- 
terior , est objectum ejus , Sicut igitur actus 
exterior accipit speciem ab objecto , circa quod 
est , ita actus interior voluntatis accipit spe- 
ciem a fine , sicut a proprio objecto. Unde Yi- 
des , quod in solutione decimarum Ministri 
sunt objectum materiale, Deus autem, sive 
Dei cultus est objectum formale , quia ut 
prosequitur D. Thomas , actus humani species 
formaliter consideratur secundum finem , ma- 
terialiter autem secundum objectum exterioris 
actus , Et fit ulterius , quod Decimae imme- 
diate et) directe persolvantur Ministris quoad 
materiale , directe autem et immediate per- 
solvantur Deo quoad formale , sive quoad 

voluntatis intentionem , quae constituit illam 
decimarum solutionem in esse actus religio- 
si . Quod maxime considerandum est adpro- 

f >ositum nostrum . Nisi enim decimarum so- 
utio intelligatur esse facta Deo , et in ejus 
cultum , non posset esse actus religionis ,* 
qualiter ab omnibus consideratur , quia |ple ^ 
essentia actus religionis est , ut in Dei cul- 
tum referatur , sive quomodo ajunt ^ ut Deus 
sit illius actus objectum cui . Suarez de re - 
lig. vol.i. lib. i. cap. 4. num. 8. et 9; et Itb.i. 
de divino cultu cap. 9. num.i. ubi ait: Prae- 
ceptum hoc ( decimarum )- ad religionis vir- 
tutem pertinere , supponit D.Thomas 2.2. qu. 87. 
et cum eo Theologia omnis . Neque pariter , 
si id non admittatur , retentio , aut surre- 
ptio Decimarum vocari posset sacrilegium , 
ut passim dicitur a Patribus, Conciliis, et De-i 
cretalibus . Quibus omnibus inspectis et con*< 
sideratis dubitari nequit , decimarum solu- 
tionem Deum respicere , et fieri Deo , quoad 
principalem rationem hujusmodi actus ; ideo* 
que parum referre quoad rem , si dicatur 
cum D. Thoma , et aliis ^decimas non im- 
mediate Deo , sed Ministris divini cultus ex- 
hiberi . ' 

Dico autem secundo , quod decimae 
sub uno respectu considerari possunt ut Ob- 

lationes Deo immediate exhibitae , et sub 
alio respectu possunt ita non considerari , 
ideoque et inter oblationes numerari , et ab 
iis distingui . Etenim si supra relata aucto- 
ritatum series exploretur , manifeste appare- 
bit , quod in lege veteri non minus Decimae 
£ quj|m Primitiae ex ipso Dei praecepto Do- 
mini erant,et illi offerebantur . Levit. 27. 30. 
Omnes Decimae terrae , sive de frugibus , si- 
ve de pomis arborum , Domini sunt , et illi 
sanctificantur . Quid expressius dici poterat ? v 
Quoad vero novam legem vidimus Turonen- 
sis Concilii Synodicam anni 567. in qua di- 
citur . Illud <vero instantissime commonemus , 
ut Abrahae documenta sequentes Decimas ex 
omni facultate non pigeat Deo pro reliquis , 
quae possidetis , conservandis offerre . Plura de- 
inde similia per subsequentia Concilia no- 
tari poterunt usque ad Tridentinum, a quo 
expresse asseritur , quod Decimarutfi solutio 
debita sit Deo . Vides igitur , quae fuerit in- 
tentio Dei praecipientis , et deinde Ecclesiae 
ad ejus intentionem suas leges conformantis; 
scilicet ut non minus Decimae , quam pri- 
mitiae , sint qu< 5 clam veluti tributum Deo 
praestandum , ut supremo rerum Domino * 
et Largitori . Quare , si Deus et Ecclesia de 
earum distributione in Ministrorum usum 

nori disposuisset , etiam decimae et primi- 
tiae immediate Deo exhiberi deberent . Nec 
quia Deus et Ecclesia eas in Ministrorum 
usum deputavit , ideo decimae naturam tri- 
buti Deo persolvendi exuerunt . Sicuti si Rex 
vectigalia et tributa sibi debita in suorum 
Ministrorum mercedem assignet , non ideo 
cessabunt esse vectigalia et tributa Regi de- 
bita , quia ex ipsius jussu in Ministrorum 
manus , et sustentationem derivant . Et ta- 
men in tali casu dicitur , quod illa pecunia 
ex tributis et vectigalibus collecta immedia- 
te Regiis Ministris persolvitur . Ecce igitur 
quomodo decimae et sunt oblationes factae 
Deo , et non sunt illi immediate exhibitae ; 
et relate ad hanc secundam rationem inter 
oblationes non numerantur , quamvis ex ea- 
rum institutione et natura vere Deo de- 
beantur . 

V. Hoc autem sensim nos adduxit ad 
considerandum quasi duplex debitum in Chri- 
sti Fidelibus circa decimas et primitias . De- 
bent enim eas principaliter Deo in ejus cul- 
tum , ex institutione ipsius Dei , et Eccle- 
siae ; ideoque non solventes transgrediuntur 
praeceptum affirmativum ecclesiasticum cir- 
ca religionis cultum . Debent autem eas se- 
cundario Ecclesiae Ministris , quia ipsa Ec-». 

clesia , ut dominicorum bonorum admini- 
stratrix , in eorum sustentationem illas assi- 
gnavit , et a Christianis deferri praecepit , 
ideoque non solventes justitiam laedunt , 
quia aliorum jus invadunt, et sibi retinent, 
quod legitime , et ex praecepto aliis debent . 

Unde ait Azorius loc. cit. de tertio Eccl. 
praecept . , Decima debetur lege justitiae , quo- 
niam Ecclesia jubens decimam dari Clericis , 
eo ipso talem actum constituit in virtute ju- 
stitiae , et tribuit Parochis jus exigendi , et 
percipiendi decimas . Quod si Ecclesiae prae- 
ceptum non extaret , tamen aut terrae fru- 
ctus, aut aliam aequipollentem mercedem 
Ecclesiae Ministris persolvere tenerentur Fi- 
deles ex commutativa justitia , propter labo- 
res ab iis in eorum gratiam , et salutem im- 
pensos ; unde etiam ex hoc capite non sol- 
ventes decimas , aut aequipollentem merce- 
dem , graviter delinquunt . Habent itaque 
Sacerdotes jus ad decimas , et primitias ex 
duplici titulo , scilicet ex titulo assignationis 
sibi factae ab Ecclesia , et ex titulo hone- 
stae mercedis in sui sustentationem . Ad quod 
duplex jus mihi alludere videtur Apostolus, 
ubi ait J. Corinth. 9, Quoniam debet in spe , 
qui arat , arare , et qui triturat in spe fructus 
percipiendi. Si nos vobis spiritualia semina- 

metamus ? Ecce Igitur una radix decimarum, 
sive cujuscumque contributionis in Clerum , 
scilicet debitum , quo Ministris altaris de- 
bentur sumptus de ministerio . Et quod de- 
beantur potius in decimis et primitiis , quam 
in alia re , hoc est ex praecepto et deter- 
minatione Ecclesiae . Sequitur Apostolus : 
Nescitis quoniam qui in sacrario operantur , 
de iis , quae de sacrario sunt , edunt ? et qui 
altari deserviunt , cum altari participant ? Ec- 
ce altera ratio , seu titulus Cleri in Deci- 
mas ; quia quum decimae proprie et rigoro- 
se debitae sint Deo, sacrario, et altari, mi- 
nistri , qui ad Dei cultum deserviunt , deci- 
mas , quae de sacrario sunt , edunt , et de 
iis participant . Ubi addjp , hoc esse ex or- 
dinatione Dei etiam relate ad novam legem . 
Subjungit enim Apostolus : Ita et Dominus 
ordinavit iis , qui Evangelium annuntiant , de 
Evangelio vivere . Hoc optime declaratur ab 
Innoc. III. cap. cum secundum de praebendis . 

Est autem etiam alius Decimarum usus, 
et deputatio facta ab Ecclesia,scilicet in pau- 
peres , orphanps , et viduas . Hoc autem ab 
jnitio nascentis Ecclesiae in usu fuisse sci- 
mus , ita ut Diaconi eligerentur , et depu- 
tarentur in dispensationem eleemosinarum , 

b quae a Fidelibus in commune afferebantur . 
Ubi vero extitit deinde constituta lex de De- 
cimis et Primitiis , fuit ex eis , ut vidimus , 
portio assignata in pauperes . Immo erant 
aliqua officia Diaconiae nomine insignita , 
quae Aeconomatus munere pollebant ad re- 
cipiendas Decimas , et Primitias , et deinde 
in pauperes distribuendas , ut supra ex Cas- 
siano , et Sancto Gregorio Magno probavi- 
mus . Inde est , quod in cap. Tua nobis 26. 
de Decimis dicitur . Nec decimas , quae tri- 
buta sunt egentium animarum , praesumerent 
detinere ec. et cap. Decimae 66. caus.i6.quaest. 
I. Decimae tributa sunt egentium animarum . 
Nec etiam dubium, ut ait Suarez lib. 1. de 
divin. cultu cap. 1 1 . num. 7. , nec etiam du- 
bium esse potest , quin potuerit Ecclesia im- 
perare Decimas intuitu subventionis paupe- 
rum , praeter alia capita , quae per se cla- 
rissima sunt , quia haec cura , et sollicitu- 
do pauperum ad spirituale Ecclesiae regimen 
maxime pertinet , et ideo pastoribus Eccle- 
siae specialiter commissa est . 

VII. Quum autem praeceptum de De- 
cimis et Primitiis circa quotam sit praece- 
ptum positivum ecclesiasticum , evidens est , 
posse Ecclesiam illud moderari , remittere , 
et dispensare . Hoc asseritur contra aliquos 

Canonistas , qui docuerunt , non posse Sum- 
mum Pontificem tollere in totum hoc prae- 
ceptum , non solum quoad substantiam , sed 
etiam neque quoad quotam. Verum tamen est 
solum,non posse Ecclesiam dispensare , aut ef- 
ficere , quominus ministris ecclesiasticis con- 
grua sustentatio praebeatur ; quia hoc esset 
contra jus naturale , et divinum . Dignum est 
enim operarius mere e de sua . Quare si Deci- 
mae et Primitiae auferantur , aut etiam alia 
Bona Ecclesiastica, ex jure naturali et divi- 
no deberet alio sufficienti modo provideri 
Clericis de congrua sustentatione . Pariter 
tolli non potest per Ecclesiae auctoritatem, 
quod Deo aliquae Oblationes persolvantur 
in recognitionem universalis ejus Dominii . 
Jus enim naturale docet , quod fiat haec re- 
cognitio et protestatio per aliquod sensibi- 
le signum; et similiter quod fiat per oblatio- 
nem fructuum terrae , si non est rigorose 
de praecepto naturali , est saltem juri natu- 
rali summopere consentaneum ; sed deter- 
minatio illius signi per solutionem praecisam 
decimae partis fructuum , et primitiarum , 
non potest probari de puro jure naturali . 
Suarez lib. i. de divin. cultu cap. 13. num. 5. 
Quare ait D. Thomas 2. 2. qu. 87. art.i. ad 
secundum . Dicendum , quod praeceptum deci- 

marum quantum ad id , quod erat morale , 
datum est in Evanplio a Domino, ubi dicit 
Afatth. io. Dignus est Operarius mercede sua, 
et etiam ab Apostolo , ut patet, i . ad Corinth.g . , 
sed determinatio certae partis est reservata or- 
dinationi Ecclesiae . Sic etiam ait Azorius 
loc. cit. de tertio Eccles. praecept. Auctori- 
tate Pontificia fieri potest , ut Decima in to- 
tum non solvatur , dummodo Clericis , et Ec- 
clesiis aliunde subministrentur , quae sunt sim- 
pliciter ad vitae usum , et victum necessaria , 
quod juris naturalis , et divini est , et dum- 
modo aliquid offeratur Deo , ut agnoscatur su- 
premus rerum omnium Dominus , quod jus di- 
vinum , et naturale praescribit ; reliquum cum 
sit tantum juris Canonici, auctoritate Pontificis 
tolli potest . Addendum tamen est cum eo- 
dem Suarez ibidem n.io.et 1 1, quod quamvis 
absoluta potestate possit Summus Pontifex pe- 
nitus legem decimarum abrogare , non potest 
tamen licite id facere in totum * sed solum 
in particulari , et per dispensationem , quae 
non auferat praeceptum in totum , et jus 
commune ecclesiasticum . In hoc , ait Sua- 
rez , Canonistis assentior , Theologis non re- 
pugnantibus , ut ex declaratione patebit . 
Nam in primis certum est , talem abroga- 
tionem non posse licite fieri , quia non es- 

set dispensatio , sed dissipatio reddituum ec- 
clesiasticorum . Deinde hoc cederet in gra- 
vissimum , et generale damnum totius Eccle* 
siae non solum temporale , sed etiam spi- 
rituale , nisi aliunde per aequivalentem im*< 
mobilium bonorum quantitatem suppleretur ; 
quia divinus cultus minueretur, et iere iij 
universum indecenter , vel sine convenienti 
ornatu et honore fieret . Praeterea ecclesia- 
sticae personae vilescerent , essentque vela- 
ti mercenarii operarii laicorum , et ita ab 
eis contemnerentur , et saepe etiam coge-r 
rentur ad Sacramenta indigne tractanda , et 
de animarum cura non multum solliciti es- 
sent , humano et morali modo loquendo , 
neque in administrando suo munere aucto- 
ritatem et libertatem necessariam habere 
possent . Tandem subventio pauperum , et 
miserabilium personarum magna ex parte pe- 
riclitaretur , quarum curam Ecclesia abjice- 
re non potest , nec eis praejudicare in jure, 
quod legitime aquisiverunt super Decimis ab 
ipsa Ecclesia etiam in earum subsidium con- 
stitutis . Hoc ergo modo , concludit idem 
Aucto r,dico,non posse licite in totum tolli de- 
cimas , qui loquendi modus est consentaneus 
ipsi loquendi modo a Summis Pontificibus 
adhibito , ut constat ex cap. Litteras de re- 
stit. spoliat, cum similibus . P i 

Denique posse Ecclesiam , et Summum 
Pontificem non solum valide , sed etiam li- 
cite aliquos eximere a solutione decimarum, 
per dispensationem , per privilegium , per 
contrariam consuetudinem , aut eas etiam 
laicis ipsis applicare , dummodo congrua su- 
stentatio Clericis non auferatur , aut aliun- 
de suppleatur; certum est . Est enim com- 
munis assertio , et satis probata ex usu ipso , 
et praxi Summorum Pontificum ; ut colligi- 
tur ex cap. A nobis , et cap. Ex parte de De- 
cimis . De quo videri potest Azorius in tom.i. 
lib. 7. c. 37. qu. 6. 7. et 8 . Et ratio est, quia 
aliquibus in particulari concedi possunt pri- 
vilegia sine praejudicio boni communis . Qua- 
re tunc solum dici debent illicita hujusmodi 
privilegia ecclesiastica vel toti communitati, 
vel aliquibus in particulari concessa, quando 
cederent in detrimentum Dei cultus , con- 
gruae Clericorum sustentationis , et subven- 
tionis in pauperes , nec aliunde hoc dam- 
num compensari posset ; quamvis illud quo- 
que damnum tollerari posset suadere inter- 
dum major ipsius Ecclesiae , et consequenter 
divini cultus utilitas, vel etiam majoris dam- 
ni fuga , et evitatio . 

VIII. Fieri autem potest casus , ut De- 
cimarum et Primitiarum praestatio in aliquo 

loco bmnino deficiat > vel numquam indu- 
cta fuerit . Quaeritur , ad quid in eo casu 
tenerentur Fideles ? Respondendum , quod si 
Ecclesia ex immobilibus bonis sibi a Fideli- 
bus elargitis haberet , unde sufficienter et 
apte ad Dei cultum , Ecclesiarum reparatio- 
nem , Clericorum sustentationem , et pau- 
perum subventionem providere posset , vi- 
detur , quod Fideles rigorose ex praecepto 
non tenerentur aliquid praestare . Ratio est , 
quia Fidelium debitum aut ex lege ecclesia- 
stica repeti debet , aut ex naturali et di- 
vina . In casu autem proposito suppono , quod 
lex ecclesiastica aut promulgata non fuerit, 
aut in vigore non existat propter desuetu- 
dinem , vel propter aliquam aliam causam, 
non reclamante in contrarium Ecclesia . Et 
tunc , ait D. Thomas 2. 2. qu. 87. art. 1. ad 
quintum . Nec tamen sunt in statu damnatio- 
nis , qui non solvunt in locis illis , in qui- 
bus Ecclesia non petit , nisi forte propter obsti- 
nationem animi habentes voluntatem non sol- 
vendi , etiamsi ab eis peterentur . Quoad au- 
tem legem naturalem et divinam , ea ex du- 
plici capite considerari potest scilicet' ex 
mercede debita operariis evangelicis , et ex 
debito contributionis in Dei cultum , et re- 
cognitionis ejus supremi dominii . In casu 

autem exposito , si majores immobilia bona 
in Ecclesiam ad hujusmodi fines sufficienter, 
aut abunde contulerint , et Ecclesia illa bo- 
na adhuc possideat , videtur , quod ipsi de- 
bitum pro tota communitate persolverint , 
quae aliunde illis bonis frueretur , nisi a suis 
majoribus in hujusmodi usum deputata fuis- 
sent* Quare ex hoc capite dici posset, quod 
Fideles tunc ad nihil praestandum teneren- 
tur . Neque tamen per hoc intelligi deberet 
sublatum praeceptum et consilium de elee- 
mosynis in pauperes, et de pietate in Deum , 
et in Ecclesiam ; quod in quibuscumque cir- 
cumstantiis pro singulis subsistit , neque un- 
quam in Totum aufertur , etiamsi Ecclesia 
temporalibus bonis abunde afflueret . 

At vero si etiam immobilia bona ab Ec- 
clesia deficerent , ita ut redditus aut nullos , 
aut insufficientes haberet , tunc patet dupli- 
cem obligationem in Fidelibus reviviscere . 
Et primo quoad sustentationem Clericorum 
ex praecepto naturali , et divino ; neque ex 
mera charit-ate, aut gratitudine , sed ex po- 
sitiva justitia . Ratio patet ex dictis , quia 
ex titulo justitiae debetur merces operariis ; 
■quia nemo unquam militat suis stipendiis ; 
quia Dominus ipse dedit Ministris Evangelii 
ut de Evangelio viverent ;* quia qui seminat 


alteri spiritualia , justum est, ut metat ejus 
carnalia * Porro haec Clericorum sustentatio 
desumi debet ex eorum numero, ut deter- 
minetur quantitas stipendii , quam Fideles 
contribuere debent in eos distribuendam . In 
numero autem Clericorum , qui a Fidelibus 
sustentandi sunt , manifestum est , quod ii 
omnes comprehenduntur , qui praeter ma- 
jores Praelatos spiritualia Fidelibus admini- 
strant > et quibus ipsi Fideles indigent , ut 
in Dei cultu , et in via mandatorum ejus di- 
rigantur . Quare non solum Parochi in hoc 
numero computandi veniunt, sed ii omnes, 
qui eis in evangelico ministerio propter Fi- 
delium utilitatem , et necessitatem m spiri- 
tualibus cooperantur . Hic autem numerus 
ab Ecclesia solummodo taxari debet . E$t 
enim sola Ecclesia juaex legitimus de neces- 
sitate spirituali Fidelium , et de numero in- 
strumentorum , quibus opus est ad eorum sa- 
lutem . Et inde patet , quod consequenter 
sola Ecclesia praescribere potest Fidelibus 
quantitatem stipendii in Clerum submini- 
strandam , et quod nisi ultro et sponte Fide?* 
les necessaria in Clerum suppeditent , pos- 
sunt ab Ecclesia per spirituales poenas adr 
stringi . Sicut enim in viarum , pontium,, er 
sim ilium , quae ad publicum commodum et 

bonum civile aut politicum inserviunt, con- 
structione aut reparatione , iis Magistratibus 
parendum est , quoad quantitatem operario- 
rum , et contributionis , quibus a Principe 
ea cura demandata est , et qui praefecti fue- 
re ad judicandum de qualitate , et necessi- 
tate operis , ita etiam in necessitatibus spi- 
ritualibus iis obediendum est , qui a Deo 
ipso Fidelium directioni praepositi sunt , et 
quibus solis ex officio prospicere incumbit , 
quantus Operariorum numerus , et laboris in- 
stantia necessaria sit ad illum finem conse- 
quendum . Neque officit , quod Ecclesia de 
temporalibus disponendis directe auctorita- 
tem et jus non Iiabcat . Satis est ad illud , 
de quo loquimur , ut jus habeat praecipien- 
di, et determinandi pro Fidelibus id, ad quod 
ex lege naturali et divina tenentur, et de quo 
soli Ecclesiae judicium quoad forum conscien- 
tiae Dominus Jesus Christus reliquit . Inuti- 
le autem fuisset, si Christus Ecclesiae aucto- 
ritatem donasset , et obligationem imposuis- 
set dirigendi Fideles ad finem salutis , nisi 
Ecclesia ipsa posset etiam media ad eundem 
Enem praescribere , sive haec sint media spi- 
ritualia y sive sint temporalia . Cuicumque 
enim imponitur aliquod munus exequendum , 
opus est , ut eidem suppeditentur omnia me- 

dia necessaria ad finem . Et si hoc non con- 
cedatur , neganda foret Ecclesiae potestas ju- 
bendi circa plura moralia praecepta . Non 
enim posset Ecclesia leges praescribere . v.g. 
de restitutione , et quid , cui , quomodo , 
in quibus casibus restituendum ; neque simi- 
liter circa contractus , et alia hujusmodi , 
quae perficiuntur per res temporales , per 
pecuniam , aut per merces ; haec enim di- 
recte ejus dispositioni non subj iciuntur . Sect 
ne fucum faciant hujusmodi difficultates, sem- 
per ad manus habenda est haec distinctio / 
quod Ecclesia ex eo, quod non polleat di- 
recta auctoritate in res civiles et politicas ;» 
ideo non habet dispositionem , determina- 
tionem , imperium , et vim coactivam cir- 
ca eas in foro civili et politico, sed quia 
aliunde ex divina institutione possidet jus 
circa spiritualia , ideo etiam de omnibus de- 
terminare , et praecipere potest , quae tam- 
quam media utilia, aut necessaria ad spiritua- 
lia , et spiritualem finem referuntur , non 
quidem in foro civili , sed in foro spiritua- 
li , et conscientiae , ita ut inobedientes hu- 
jusmodi Ecclesiae praeceptis vere rei consti- 
tuantur in foro conscientiae apud Deum ; 
sicut inobedientes mandatis Principum rei 
declarantur in foro politico , et civili. Et; 

sicut ad potestatem civilem spectat cogni- 
tio , et judicium de transgressione in iegera 
politicam et civilem ; ita potestati Ecclesia- 
sticae competit cognitio , et judicium de 
peccato , sive de transgressione legis divi- 
nae , et ecclesiasticae ; et sicut civilis po- 
testas directe jus habet ad poenas tempo- 
rales constituendas et infligendas; ita habet 
Ecclesia ad poenas spirituales . Et hoc est , 
quod ipse Joannes Gersonius spirituali pote- 
stati non nimium certe addictus , tamen ul- 
tro et sponte fatetur , ubi ait * Tract. de po- 
test. Eccles. consider. 12. Potestas Ecclesiasti- 
ca Papalis non ita habet dominia et jura ter- 
reni simul , et caelestis imperii , quod possit 
ad libitum suum de bonis Clericorum , et mul- 
to minus holcorum disponere , quamvis conce- 
di debeat , quod habet in eis dominium quod- 
dam regitivum , dircctivum , regulativum , 

, ordinativum , Pariter Defensor auctoritatis 
saecularis , qui sub nomine Militis loquitur 
in tractatu de utraque potestate saeculari et 
ecclesiastica • qui Somnium Viridarii est in- 
scriptus , et compositus fuit ab Officiali regio 
in occasione dissidii intfer Bonifacium VJLIL 
et Philippum Francorum Regem , sic loqui- 
tur . Concedendum est , quod Principatus Pa- 
palis concernit temporalia , prout de neces sa- 

rio concernit spiritualia , cum ab eorum usu , 
vel abusu surgit peccatum . Apud Charlas de 
liber t. Eccles, Gallican. lib.4.. cap. 9. num. 4.'. 
Hoc igitur dico quoad potestatem Ecclesiae 
in hujusmodi casu , si deficerent bona ne- 
cessaria ad Cleri sustentationem . Non de- 
terminante autem Ecclesia de tali quota ,* 
tenetur quisque juxta vires et conscientiam 
suam . 

IX. Nunc venio ad alteram partem 
scilicet ad debitum Fidelium in supposito csC-* 
su circa Dei cultum . Et hoc caput exten- 
ditur ad omne id , quod ad honestum Dei 
cultum inservit, seu in aedificiis , seu in uten- 
silibus , seu in festis , et solemnitatibus , et 
similibus . Manifestum est enim eX supra- 
dictis~, quod jure naturali homo impellitur 
ad exhibendum Deo externum cultum , et 
ad protestandum illi submissionem animi sui , 
et recognitionem per aliquod sensibile si- 
gnum . Illa autem signa , quae exhibentur 
per genuflexiones , v/g. tunsiones pectoris, 
et similia , non sunt nisi in genere , et sunt 
signa ostensiva cujuscumque motus interio- 
ris in Deum , sive sit submissionis , sive de- 
precationis , sive poenitentiae . Sed non de- 
terminant in particulari recognitionem bo- 
norum temporalium a Deo , pro quibus ia 

particulari teneri homines relate ad Deum 
de aliquo sensibili signo , est consentaneum 
juri naturali , etiamsi non dicatur , quod sit 
a naturali lege rigorose , et universaliter prae- 
t ceptum . Non enim in hoc conveniunt Do- 
ctores ; quamvis difficile admodum sit a na- 
turali praecepto eximere in hac parte om- 
nino homines , qui ab initio mundi usque 
ad suprema tempora per exercitium obla- 
tionum , sive in sacrificiis , sive in decimis * 
et primitiis , sive in quibuscumque terrae 
fructibus, ostenderunt se naturaliter facere 
ea , quae legis sunt . Immo dicerem , quod 
naturalis praecepti circa oblationes in cultum 
Dei alia radix considerari potest ex debito 
cujuscumque non solum in Deum , sed etiam 
in proximum . Homo enim in societate de- 
gens tenetur proximo praebere exemplum 
suae pietatis et fidei erga Deum ; tenetur 
Deo publice protestari suam fidem et pie- 
tatem erga illum ; rursus tenetur cooperari 
cum proximo ad communem spiritualem uti-> 
litatem, et necessitatem . Et certe si ex na- 
turali jure quisque obligatur , ut civis par- 
ticularis , ad cooperandum communi bono 
civitati? , de quo participat , multo magis 
quisque Fidelis adstringitur ad coadjuvan- 
dum communi bono Ecclesiae > cujus est 

membrum, et de cujus bonis particeps est. 
Hoc autem debitum non adimpleretur ^ si Fi- 
delis ab oblationibus abstineret , quae neces- 
sariae sunt ad Dei cultum , et quae sunt si- 
gna particularia protestativa suae recognitio- 
nis de temporalibus bonis a Deo acceptis . 
Immo alii ob ejus exemplum ab oblationi- 
bus averterentur ; et hoc maxime procedit 
quoad divites , qui temporalibus bonis ma- 
gis abundant . Igitur non video , quare dici 
non debeat , quod a naturali jure saltem 
aliquo titulo proficiscatur debitum ad obla- 
tiones exhibendas incultum Dei publicum, 
si aliunde necessaria non suppetant , et si ab 
hoc debito Fidelium communitas per obla- 
tiones a suis majoribus factas magna ex par- 
te non liberetur . 

Dubium vero esse non potest ex supra 
probatis , quod in tali casu Ecclesia praece- 
ptive posset et quantitatem , et qualitatem 
Oblationum determinare . Idem enim dicen- 
dum est circa hoc , quod circa Clericorum 
stipendium diximus . Quod si Ecclesia hoc 
non determinet , reliquendum est cujuscum- 
que devotioni , ac pietati id praestare , quod 
certe non infra proprium debitum sit, cujus- 
cumque attentis viribus , et circumstantiis . 

X. Ulterius porro erit quaerendum cir- 

ca qualitatem hujusmodi Oblationum , an 
Fideles suo debito satisfacerent offerendo pe- 
cuniam , aut si illi , qui bonis immobilibus 
potiuntur , tenerentur ad exhibendos Deo in 
oblationem etiam fructus praediales . De hoc 
enim secundo dubitari potest. Et ratio est, 
quia , ut vidimus , ab initio mundi usque 
adhuc fuit semper apud Fideles Dei haec con- 
suetudo , ut ipsos terrae fructus offerrent si- 
ve in sacrificiis , primitiis , et decimis , sive 
in bonis immobilibus , quae ipsos fructus gi- 
gnunt . Videtur itaque , quod naturali ratio- 
ne dictante id constanter observaverint . Et 
revera , si Patrum et Conciliorum dicta ex- 
plorentur, quum de decimis et primitiis lo- 
quuntur , id omnino rationi consonum* inve- 
nitur , ut de bonis , quorum elargitionem a 
Deo homo recognoscit , de iisdem ei retri- 
buat ; ita ut species ipsa oblationis in testi- 
monium sit , quid homo facere intendat . 
Quare in pluribus locis adnotavimus, quod 
etiam negotiationis ,et cujuscumque fructife- 
rae industriae decimas personales Deo offer- 
ri majores nostri sanciverunt . Et ideo di- 
cendum , quod hoc sit summopere naturali 
rationi consonum ; nisi dicere velimus , id 
esse a naturali lege praeceptum saltem in 
communi , et dummodo aliquae circumstan- 


Digitized by Google 



\ 


*39 

tiae prudentum judicio pensandae non ad- 
versentur . Etenim possunt interdum aliquae 
circumstantiae concurrere , ex quibus non so- 
lum in commodum offerentium , sed etiam 
in ipsius divini cultus utilitatem , pecuniae 
elargitio potius , quam naturalium terrae fru- 
ctuum apta sit , ut accidit primis Ecclesiae 
temporibus . 

Addam vero, quod ex supra indicatis 
rationibus minime approbandum esset , si in 
communitate Christiana constans , et ratio- 
nabilis consuetudo usque ab initio mundi 
deducta penitus quasi per contrarium usum 
abrogaretur , ita ut de terrae fructibus Deo 
supremo rerum auctori , et elargitori nemo , 
aut fere nemo oblationem faceret, aut si ejus 
Sacerdotibus pecuniarum stipendium tantum 
praeberetur . Hoc esset Dei Ministros , et 
ipsum Deum quasi mercenarium facere , et 
minus pii et obsequentis in Deum animi 
indicium ostendere . Hoc esset falsis numi- 
nibus , et eorum sacerdotibus , quibus gen- 
tiles primitias et decimas tribuerunt , veri 
Dei Sacerdotes , et ipsum Deum post habi- 
tum quasi demonstrare . Igitur sin minus a 
naturali lege praeceptum , certe tamen na- 
turali legi , et divinae consonum erit , si quod 
non solum Abel , sed etiam Cain verosimi- 

liter a patre edocti ab initio mundi naturali 
dictamine , et divino afflatu ducti fecerunt, 
ut de terrae et animalium fructibus Deo of- 
ferrent ; si quod in veteri lege a Deo ipso 
praeceptum fuit ; si quod in Ecclesia vel per 
consuetudinem , vel per expressam legem , 
vel per voluntariam oblationem semper ser- 
vatum est, semper etiam servare Fideles cu- 
rent , ne gentilibus ipsis deteriores in con- 
spectu veri Numinis appareant . 

XI. .Alia etiam observatio fieri debet 
circa eleemosynas pauperibus erogandas . Vi- 
dimus enim , quod ab Ecclesiae initio hoc in 
more fuit apud Fideles , ut in Ecclesia obla- 
tiones fierent , quae non solum in Clerico- 
rum sustentationem , sed etiam ad alendos 
pauperes tribuebantur . Quare extabat ad hunc 
effectum in ecclesiis Gazophilacium , de quo 
scribit in Apologetico Tertullianus cap. 39. 
Haec quasi deposita pietatis sunt . Nam inde 
non epulis , nec potaculis , nec ingratis vora- 
trinis dispensatur , sed egenis alendis , human- 
disque , et pueris ac puellis re ac parentibus 
destitutis , jamque domesticis senibus , item 
naufragis , et si qui in metallis , et si qui in 
insulis , vel custodiis , dumtaxat ex causa Dei 
sectae , alumni Confessionis suae sunt . Hoc 
ipsum S. Crysostomus refert de usu sui tem* 

poribus , hom.43. in 1. ad Corinth. , item 
in epistol. de tradendis Basilicis S. Ambro- 
sius; in litteris ad Alethium Sanctus Pauli- 
nus ; et alii passiin Patres praedicant , et po- 
pulo commendant , uti apud Auctores supra 
citatos , quum de antiquis Oblationibus age- 
remus , facile dignosci potest . Hunc morem 
esse Apostolicum e Synagoga ad Ecclesiam 
traductum , advertit Chrysostomus in homi- 
liis super Matthaeum , et Hieronymus in li- 
bro adversus Vigilantium . Immo , ut cuique 
notum est , colligebantur pecuniae in Eccle- 
sia , et ad lunginquas regiones propter Fi- 
delium ibi degentium necessitates mitteban- 
tur . De Decimis jam vidimus , quod pau- 
peribus erat pars ab Ecclesiasticis admini- 
stratoribus juxta universalem consuetudinem 
adsignata . Similiter servatum fuit ex bonis 
immobilibus , quae postquam in Beneficia 
erecta fuere , hoc onus ad Beneficiatos secum 
detulerunt , ita ut necatores pauperum vo- 
j citarentur Clerici , qui ex superfluis reddi- 
tibus beneficialibus egenis non subvenirent . 

Etiam pro defunctis oblationes esse lon- 
ge antiquissimas affirmat in libro de Coro- 
na Militis Tertullianus cap. 3. , et in libro 
de Castitate cap . 1 1 . , et in libro de Mono- 
gamia cap . 10. Manifestum autem est cui- 

cumque , quomodo hujusmodi oblationes 
numquam in Ecclesia cessaverint , unde le- 
gata pia etiam testamento donata originem 
habuerunt . Quare incongruum , et a chri- 
stiana pietate omnino dissentaneum dicen- 
dum esset , si quod Apostoli instituerunt, 
quod majores tradiderunt , quod inviolabi- 
liter servavit antiquitas , et Ecclesia ad haec 
usque tempora incessanter custodivit , ali- 
quando oblivioni daretur . Quidquid de Cle- 
ricorum infideli administratione objici pos- 
set, jam praeoccupatum est ab antiquo Au- 
ctore Constitutionum Apostolicarum , qui 
1 . 2 . c. 13. ita inquit. Tibi laice convenit , 
ut largiaris . Episcopo vero tanquam aeconomo, 
et administratori rerum ecclesiasticarum , ut 
dispenset . Cave tamen , ne Episcopum ad ra- 
tiones voces , neque dispensationem illius ob- 
serves , quomodo eam gerat , aut quando , aut 
quibus , aut ubi , utrum bene an secus . Ha- 
bet enim ipse ratiocinatorem Deum , qui hanc 
illi procurationem in manus tradidit , qui ei 
Sacerdotium tantae dignitatis mandare voluit . 

XII. juvat plura ex iis , quae dicta 
sunt , joannis Azorii auctoritate confirmare, 
qui hujus argumenti naturam apprime atti- 
gisse mihi videtur . Instit. Moral. part. 1. 
lib. 7. de 3. Ecclesiae praecepto . Ea autem. 

quae sparsim de hac materia disserit , sum- 
matim , et diverso ordine colligam . Et pri- 
mo circa Oblationes ait , hoc nomine appel- 
lari quaecumque a piis Fidelibus Deo , et 
Ecclesiae offeruntur , sive res stabiles , sive 
mobiles sint . Quamvis consuetudine sit re- 
ceptum , ut oblationes specialiter dicantur’, 
quae altari , quum res divina fit , ab iis , 
qui Missae Sacrificio praesentes adsunt , of- 
feruntur . Deinde de Primitiis quaerit, an 
debeantur jure naturali ; et respondet, quod 
Primitiae , quatenus sunt ad usum sacrum , 
et honorem , ac cultum divinum , naturali 
jure solvuntur , secus vero jure tantum Pon- 
tificio . Pariter certa , et taxata pars Primi- 
tiarum Pontificio tantum jure debetur , quam- 
vis juris sit naturalis , ut aliquid in Dei ho- 
norem exhibeamus . Addit etiam , Primitias 
tali nomine vocari , quia sunt primi fructus 
ex agris percepti , et Deo ut largitori bo- 
norum , et Ecclesiae dati . Refert autem ex- 
emplum Cain, et Abel , qui sub lege, natu- 
rae primitias obtulerunt , et concludit hoc 
fecisse vel divinitus instigatos , vel suis a pa- 
rentibus institutos et admonitos , vel natu- 
rae instinctu , et impulsu motos . Tertio de 
Decimis ad idem quaesitum respondet eo- 
dem modo , eas jure naturali deberi ac solvi, 

quandocumque necessariae sunt ad commo- 
dum Parochi victum , vel - ad profitendum 
supremum Dei in res omnes dominatum , et 
imperium ; secus vero non naturali , sed Pon- 
tificio jure deberi ; et pariter quod pertinet 
ad certam et definitam quotam juris esse 
Pontificii , non naturalis . Addit praeterea : 
decimas , ut saepe dixi , potissimum solvi- 
mus , ut agnoscamus , ac profiteamur hisce 
muneribus Deum esse supremum rerum om- 
nium dominum , cujus imperio sumus subje- 
cti . Deinde , ut quas Deo possumus gratias 
debitas referamus ; sicut gratum animum no- 
strum beneficiis declaramus iis, qui sunt de 
nobis benemeriti : et principibus ac regibus 
non solum tributa pendimus , sed etiam mu- 
nera offerimus tamquam eorum imperio , do- 
minationi , et potestati subjecti : tributum 
enim et munus ipsis oblatum nostrae est ser- 
vitutis indicium , et argumentum , et testi- 
monium . Primitias offerimus , ut testemur 
Deum esse nostrorum bonorum datorem . 
Postremo asserit , quod Decimae solvuntur 
tamquam Clericorum commoda alimenta , 
tamquam merces laboris , et tamquam debi- 
ta ministerii ecclesiastici stipendia , et tam- 
quam obsequium debitum Deo , ut supremo 
rerum omnium domino . Denique quaerit : 

An oblationes jure naturali debeantur; et ~\ 
respondet; jure naturali offerri tantum debe- 
ri , quantum necessarium est ad Ecclesiae » 
vel Rectoris indigentiam sublevendam , si in 
ea versetur , et ad declarandum Deum esse 
summum rerum omnium dominum . 

Haec autem ex capite retuli , cui titu- 
lus : de Primitiis et Oblationibus : ut ex Azoril 
sententia etiam Theologorum caeterorum , et 
Canonistarum mens deprehendatur , quum 
asserunt, decimas et primitias deberi ex prae- 
cepto Ecclesiae in Ministrorum stipendium . 
Argui enim posset ex hoc, quod unice ad 
hunc finem debeantur . Vidisti autem , quom- 
modo Azorius duos fines in hujusmodi tribu- 
tis distinguat , et pro potissimo assignet te- 
stificationem supremi Dei Dominii , actionem 
gratiarum pro ejus beneficiis , et recognitio- 
nem divini nostrorum bonorum largitoris . 
Quare idem de aliorum mente dicendum ; 
non enim hunc praecipuum finem umquam 
excludunt , sed unice de eo disserunt , ad 
quem hujusmodi contributiones ab Ecclesia 
deputatae sunt , quia ad illum dubia in eo- 
rum disputationibus proposita referuntur . 
Caeterum non longe abest eorum mens ab 
iis , quae huc usque ex Conciliis maxime pro- 
bavi ; scilicet omnes in genere oblationes Deo 

exhiberi , et ab ipso per Ecclesiae organum 
ad Ministrorum usum , et pauperum susten- 
tationem fuisse assignatas , ad exemplum il- 
lius dispositionis , quae ab ipso Deo instituta 
fuit in veteri lege . Unde fit , quod numquam 
in Ecclesia deficere possint Oblationes quoad 
substantiam , quin Fideles injustitiae arguan- 
tur in Clerum , et inobsequentis ingrati ani- 
mi in Deum . 

Igitur , ut tandem vela colligamus , haec 
demonstrasse sufficiat . Primo ; supposito et- 
tiam , quod nullum existeret de Oblationibus 
praeceptum positivum , expressum , vel di- 
vinum , vel ecclesiasticum , nihilominus ex 
naturali lege tenerentur Fideles Deo offerre 
de bonis suis in recognitionem ejus supremi 
dominii , in gratiarum actionem , in cultum 
ejus publicum , et in stipendia ejus Mini- 
strorum . , 

Secundo : Est summopere naturali dicta- 
mini consentaneum , ut Fideles hoc suum er- 
ga Deum officium exhibeant non solum in pe- 
cuniis , sed etiam in naturalibus terrae fructi- 
bus ; et quidem circa modum hujus oblatio- 
nis > conforme est omnium saeculorum con- 
suetudini , ut fiat in primitiis , et decimis , 
aut aliqua portione , quae decimae accedat , 
ne Fideles videantur erga verum Deum mi- 

nori pietate pollere , quam ipsi gentiles erga 
falsa sua numina . Contrarium esset igitur a 
naturali dictamine , et impulsu dissentaneum, 
et a yera pietate , et religione difforme . 

Tertio : Apostolicae traditioni huc usque 
custoditae est pariter consonum , ut Fideles 
eas eleemosynas, quas in pauperes erogare, 
vel ex praecepto tenentur , vel ex consilio 
adducuntur, pro aliqua parte distribuendas 
tradant , et dispensandas Ecclesiae , cui pau- 
perum sollicitudo maxime incumbit , quae 
eorum necessitates facilius dignoscere potest , 
et quae ex hujusmodi eleemosynis multa 
commoda et subsidia in eorum etiam spi- 
ritualem salutem derivare poterit. 

dissertatio tertia 


De Regno Millenario Christi visibiliter 
conversantis in terra . 

C erinthus haereticus primi saeculi , teste 
Cajo Theologo apud Eusebium hist. lib . 3. cap. 
23., hanc fabulam asseveranter introduxit; 
Post resurrectionem carnis humanae regnum 
Christi terrestre futurum , et apud Jerusalem 
homines in carne cupiditatum , et voluptatum 
blanditiis inservituros ; Qui cum Sacrosanctis 
Dei eloquiis esset infensus , numerum mille 
annorum ( habuit enim in animo homines in frau- 
dem illicere ) in nuptiarum festis , et celebri- 
tate dicebat consumptum iri . Haec Cajus ; quae 
sententia manifeste contradicit Evangelio di- 
centi : Matth. 22. In resurrectione enim neque 
nubent , neque nubentur , sed erunt sicut Ange- 
li Dei . Ex assertione autem Caii apparet , 
quod Cerinthus non ante resurrectionem uni- 
versalem , sed post eam illud millenarium re- 
gnum somniaret . Neque huic assertioni con- 
tradatur Dionysius apud Eusebium loc. cit. , 
qui ejusdem Cerinthiani erroris mentionem 
tacit. Quidquid sit , quotquot haeretici illam 

deliciarum affluentiam , et intemperantiam , 
quae ventri , et veneri deserviunt , in mille- 
nario Christi regno visibiliter conversantis 
in terra , sive ante , sit post universalem 
hominum resurrectionem , asseruer.unt , Che- 
rintiani dicti sunt , aut Chiliastae , et in- 
ter haereticos a pluribus adnumerantur . Aug. 
de haeres. 8. Eundem errorem sequutus est 
Apollinarius , ut refert Epiphanius haeres. 77. 
in fine . Ipsos autem ex Judaeis hanc indeco- 
ram fabulam hausisse creditur , et fit verosi- 
mile , quia cum Rabbinorum figmentis ma- 
xime congruit , ut inter caeteros late probat, 
Cl. Dominicus Galliccioli in italica translatio- 
ne S. Justini tom. 2. Venet. 1799. pag. 347. 
Quare iidem Cherintiani addebant , quod in 
illo millenario regno circumcisio , et omnes 
legales J udaicae observantiae renovandae es- 
sent, ac praeterea Templum rursus, et otium 
Judaici Sabati instauratum foret , quod Scri- 
pturis manifeste contrariatur ; neque hoc ex- 
pectare fas est post consummatas Mosaicae 
legis figuras , perfectamque Danielis de per- 
petua abominatione prophetiam , et a legis 
servitute liberationem , Epiphan* haeres. ii~ 
et Dionys. apud Euseb. I. 3* c.28. 

Secundo autem Ecclesiae saeculo Papias 
Syrus , Hieropolitanus Episcopus , Auditor Jo- 

annis sive Apostoli , ut testatur Hieronymus , 
sive alterius Joannis praesbyteri , ut alii vo- 
lunt , edidit libros quinque , quorum inscri- 
ptio erat : Interpretatio Oraculorum Dominico- 
rum . Hominem mediocris admodum ingenii 
eum vocat Eusebius hist. Eccles. I. 3. c. 39. , 
ideoque ex male intellectis Apostolorum nar- 
rationibus , cum ea , quae arcano quodam 
sensu , et exempli causa ab illis dicebantur , 
non satis pervidisset, fabulam edidit de Chri- 
sti regno millenario post corporum resurre- 
ctionem in hac terra duraturo . Et quamvis 
Papias ab eodem Eusebio cap. 36. vocetur yir 
disertissimus , et eruditissimus , ac Scripturae 
peritus , tamen observandum est cum doctis- 
simo Valesio , hoc elogium ab antiquis Mss. 
abesse , neque legi apud Rufinum . Idipsum 
Papias persuasit Irenaeo , etiamsi ex Irenael 
scriptis adv. haeres. I. 5. c. 33. et sequ. depre- 
hendatur , quod Irenaeus illud ante judicii 
diem , et reproborum resurrectionem colloca- 
bat , ideoque circa temporis circumstantiam , 
quae in hoc argumento magni facienda est , 
a suo ipso praeceptore dissidebat . Etiam Ju- 
stinus hanc opinionem amplexus est , ut quam- 

{ durimis videtur manifeste erui ex ejus Dia- 
ogo cum Tryphone . Pariter Nepos in Egy- 
pto Episcopus pro millenario regno quaedam 

scripsit, sed talibus sententiis conferta, ut 
Dyonisius Alexandrinus aggressus sit illum re- 
futare, sicuti legitur apud Eusebium /. 7. r.24» 
Quin etiam contra Irenaeum scripsisse eun- 
dem Dyonisium auctor est Hieronymus in 
Praef. l. 18. comment. in Isai . , nisi potius di- 
cere velimus , quod uno et eodem libro Cerin- 
thum, Nepotem , et Irenaeum confutaverit 
Dyonisius ; quod puto esse magis verosimile . 
Accesserunt Papiae Lactantius, Tertullianus, 
Victorinus Pictaboniensis , Commodianus , 
et Sulpitius Severus in Dialogo, cui nomen 
Gallus. Praeterea presbyteri , de quibus me- 
minit Irenaeus ; quin etiam Martyres , et no- 
strorum plurima multitudo , ut testatur Hiero- 
nymus loc. cit. et in Jerem. c. 19. Praeter autem 
supra memoratum Dyonisium , contra hanc 
aliquorum Patrum opinionem, et contra Ce- 
rinthi errorem scripserunt Cajus, Eusebius, 
Rasilius Magnus epist. 74. ad Occid. Episc. , 
Epiphanius haeres . 77. Origenes prolog. in Can- 
ttc. et l. 2. de Principiis cap. 12. Gennadius de 
Eccles. dogmat. c.6. et 55. Phylastrius haer, 59. 
Ephrem Syrus , Theodoretus , Hieronymus , 
et Augustinus , ut videri potest apud Tille- 
mont les millenaires pag. 300. , et les Cerinth. 
pag. 54. tom. 2., et Nourry Apparat, ad Bibi io- 
thec. Maxim, tom. 2 . dissert. 1 . art. 2. Caete- 

rum pro certo habendum est, uti jam supra 
innuimus , opinionem istorum Patrum longe 
diferre ab errore Cerinthi , maxime propter 
causas superius adductas, ut contra Istigium 
ipsi Protestantes demonstrarunt, scilicet Bud- 
deus de Eccl. Apost. pag. 448.,' Valchius hist. 
Eccl. saecul. 1. pag. 502. , et Veisinanus Intro- 
duct. in memor. Eccl. Hist. Novi Testam, pag. 
132. , et alii apud Travasa tom. 1. pag. 366. 
Storia critic. degli Eresiarchi . 

At vero post quintum saeculum non 
inveniuntur ferme nisi haeretici , qui mille- 
narii regni opinionem propagaverint . Vide- 
ri potest eorum series apud Danielem Cra- 
merum in opere inscripto : Arbor haereticae 
consanguinitatis pag. 76. Pariter Federicus UI- 
ricus Callistus librum scripsit : De Chiliasmo 
tum antiquo , tum pridem renato , Helmstadt 
1692. Anabptistae eundem errorem instau- 
rarunt , ut referunt Pammei. in Paradox.14.. 
Tertulliani , et Staphileus in Epitom. haeres. 
Luteranor. , et Lindanus de haeres ; et Pra- 
teolus verBo Cherintiani , et Chiliastae . Etiam 
aliqui ex Protestantibus millenarii fuerunt , 
et inter caeteros Minister Jurieu , ut vide- 
ri potest apud Bossuet. ApocaL c. 20. , et Ni- 
cole Unite delfEglise Pracfac. pag. 28. Tille- 
mont. 1. 1. les Millenair. retert sequentia 

St dice , che si rinovano presentemente ( i Mil- 
lenarii ) tra gli Eretici di Svezia , e di Bran- 
deburgo . 

Plura etiam de recentiorum haeretico- 
rum circa hoc argumentum diversis fabulis 
inveniri poterunt apud Hermannum Hilde- 
brandt in ejus Opusculo typis impressum Her- 
bonae anno 1697., et cui titulus est: Scru- 
tinium de Vaticiniis propheticis de Gog et Magog . 
Ibi Hermannus quamvis Calvinisticae sectae 
addictus , tamen sui temporis Chiliastas ra- 
tionibus , et auctoritatibus non mediocriter 
exagitat . pag. 73. et sequ. Contra eos etiam 
scripsisse refert Crocium Antiweig. part. 1. 
sap. 13. quaest. 2. pag. 399. et sequ. , et Voe- 
tium part. 2. disput. pag. 1256.; et plures 
alios ab eodem Voetio cit. pag. 1264. Ab eo- 
dem Hermanno discimus , quod Alstedius as- 
seruit , Martyres resurrecturos, et in terris 
regnaturos ante judicii diem ; in diatribe 
apud Voetium pag. 1259. Ejusdem sententiae 
adhaesit etiam Piscator . Sed notandum ad 
propositum nostrum , quod Alstedius et Pi- 
scator negant , Christum in regno illo mil- 
lenario visibiliter in terras descensurum , et 
visibiliter regnaturum ; contra vero hoc Chri- 
sti regnum visibiliter commorantis in terra 
asseritur ab Archerio Anglo apud Voetium 

pag. 1266. et sequ. , qui eum refellit. Inter 
catholicos vero , qui millenarium regnum ali- 
quo modo restaurarunt , recensetur praeci- 
pue P. Antonius Vieyra in Opere , cui ti- 
tulus Clavis Prophetarum , vel Tractatus de 
Regno Christi in terris consummato . Idem opus 
etiam sub hoc diverso titulo refertur : Hi- 
storia de futuro : Expectationcs Portugalliae : 
Quintum Orbis imperium . Ut aliqua de hu- 
jusmodi Opere cognitio hauriatur , remitto 
Lectorem ad Dictionarium Theologicum Ro- 
mae impressum 1797. typis Desiderii lit. R. 
Regno Millenario di Cristo avanti la Risur - 
rezione . Notandum unice existimo , Patrem 
. Vieyra in aliquibus substantialibus suam opi- 
nionem variasse , ut ibi adnotatur . Sostenne 
egi i prima la futura vcnuta di Cristo persona- 
le per lo stabilimento ed esercizio di codesto 
impero ; e poi sanamente esclusa quella , non 
concede che la figurata e rappresentata di lui 
venuta nella persona di un Principe temporale . 

Haec summatim retuli de Millenario- 
rum historia , ex quibus quisque non me- 
diocrem historicam narrationem de Millena- 
riorum Variationibus conficere posset , quam 
ego propter librorum inopiam omisi , ne- 
que etiam omnino necessariam ad proposi- 
tum meum judicavi . Unum enim tantum- 

modo hic adnotandum censeo ex auctorita- 
tibus huc usque relatis ; scilicet Millenario- 
rum opinionem sive apud luxuriantes haere- 
ticos inquiratur , sive apud temperatos ca- 
tholicos , variam et inconstantem fuisse , 
maxime circa tempus hujusmodi millenario 
regno assignatum , quod alii ante universa- 
lem resurrectionem , et judicium , alii po- 
stea reposuerunt ; pariter circa visibilem Chri- 
sti commorationem et regnum in terris , 
quod visibile fore alii asserunt , alii infi- 
ciantur , alii de eo verbum non faciunt ; de- 
nique circa anticipatam aliquorum resurre- 
ctionem , quam alii de solis martyribus an- 
nunciant , alii de martyribus et virginibus , 
alii de omnibus sanctis indistincte, et uni- 
versim . Haec autem observatio sufficere po- 
test apud quemlibet mediocriter in theolo- 
gicis rebus versatum.ad praeoccupandum ejus 
animum contra millenarium regnum ; varie- 
tas enim et inconstantia in constitutivis es- 
sentialibus quamcumque opinionem de im- 
becillitate , immo etiam de falsitate arguit. 
Neque praeterea omittendum , quam parum 
subsidii etiam temperati millenarii ex anti- 
quis catholicis scriptoribus repetere possint , 
quia circa aliquas substantiales millenarii re- 
gni circumstantias illi inter se non conveniunt. 

Essentiales enim , ut dixi , in hanc opinio- 
nem a catholicis ipsis scriptoribus differentia 
invehitur, si millenarium regnum ante uni- 
versalem resurrectionem adijudicetur , aut 
si postea ; si JChristi visibilis praesentia in il- 
lud inferatur , aut si inficietur , aut si ab ea 
praescindatur . Si quis millenarium regnum 
pro tempore , quae universalem resurrectio- 
nem praecedet , adstruere velit , et in eo 
Christum visibiliter in terris regnaturum pro- 
bare contendat, negandum utique obfirma- 
to calamo erit , hujusmodi opinionem posse 
in sui praesidium avocare auctoritatem Pa- 
piae , aut aliorum , qui millenarium regnum 
post judicii universalis diem rejecerunt . Ve- 
nio nunc ad extrema tempora , ut narratio- 
nem meam breviter conficiam de Millena- 
riorum Variationibus . 

Non multis igitur abhinc annis prodiit 
cujusdam Auctoris liber sub ementito nomi- 
ne Enodit Papiae Lugano 1781., qui fuit in 
prohibitorum librorum Indicem relatus . Con- 
tinet liber iste Commentarium in Apoca- 
lypsim . Auctor autem nunc quasi incerte , 
nunc quasi asseveranter adstruit primam , seu 
anticipatam corporalem justorum resurrectio- 
nem , et eorum regnum non vero in terris, 
sed in Caelo cum Christo : terrestre autem 

regnum collocat pro eo tempore sub admi- 
nistratione Summi Pontificis Christi Vicarii 
in terris , et Petri successoris . cap. 20. Per- 
cio salvo sempre un miglior giudizio , no i a 
norma di quanto espone qui S. Giovanni della 
Risurrezione ; Pima diremo , che potranno ve- 
nire di fatto risuscitati tutti i giusti e regnar 
poi . . . Potran poi non solo risorgere , ma re- 

f nar con Gesis Cristo , non gid in terra visi - 
Umente , ma dal Cielo tenendo la Signoria 
della medesima coi Capo loro , eioe con Gesis 
Cristo dichiarato allora Monarca univerfale 
dei Mondo , lasciando intanto , che si ammi- 
nistri questo Regno temporale per mezzo dei 
Vicario di Gesis Cristo in terra , cici dei Suc- 
cessore di S. Pietro , il che se avessero consi- 
derato i Chiliasti non avrebbono spropositato 
nella troppo materiale intelligenza dei Regno 
di Gesis Cristo , e dei Santi : ma dei resto che 
qui si tocchi una Resurrezione particolare di 
tutti i giusti , non ci lascia luogo a dubitare 
quel , che siegue , poiche si dice , che gll altri 
morti cioe i reprobi non son tornati in vita , 
dunque t giusti son vissuti di fatto : altri - 
menti se nemmen essi fossero risorti , vanis- 
simo sarebbe il distinguerli dagli altri non ri- 
suscitati . . . Del resto il rivivere dei Giusti , 
che si pone in questo luogo , egli c una vera 

Resurrezione , e chiamasi la prima , con che 
s' insinua tacitamcntc , che deve essere distin- 
ta , e deve precedere la commune universale 
risurrezione , che si vedrd alia jine dei Mondo . 
Mirum est , quomodo hujusmodi Scriptor 
asserat, communem universalem resurrectio- 
nem futuram esse in fine mundi , postquam 
illi per longum tempus praecesisse affirma- 
verit resurrectionem omnium justorum : tutti 
i giusti . Neque praeterea legisse indicat tot 
Patres , Doctores , et Interpretes , qui pri- 
mam illam resurrectionem in spirituali sen- 
su interpretati sunt , atque ’ inter caeteros 
Bossuetius loc. cie., qui hoc negotium faci- 
li , et claro modo , nec violenter omnino 
confecit . Atque etiam huic Scriptori conve- 
nire posset, quod de Millenariis ajebat Hie- 
ronymus in Isai. c. 30. Mille quoque annorum 
fabulam , et terrenum Salvatoris imperium Ju- 
daico errore suscipiunt , non intelligentes Apo - 
calipsim Joannis in superficie litterae medulla- 
ta Ecclesiae Sacramenta contexere . 

Quibus praemissis jam ad propositum 
meum descendam . His enim consideratis , 
et Auctoribus , qui contra Chiliastas disse- 
ruerunt , magna ex parte exploratis , visum 
est de hoc argumento certam propositionem 
statuere , quae omnes anteactas iaisas, et 

improbabiles opiniones evertat , et regula 
sit ad explorandas alias , quae in posterum 
excitari possint . Itaque ex Scriptura , ex Pa- 
tribus , ex Conciliis , ex Doctoribus hoc cer- 
tum est , quod in secundo glorioso Christi 
Adventu statim omnes homines eodem mo- 
raliter tempore simul resurgent cum corpo- 
ribus suis , scilicet et electi , et reprobi ; 
illi quidem ut vitam aeternam recipiant , 
isti autem mortem sempiternam . Quo ut 
par est probato, sequitur; primo non posse 
inter Christi adventum , et universae carnis 
resurrectionem introduci temporale regnum 
mille annorum sub Christi imperio visibili- 
ter commorantis in terra ; secundo resurre- 
ctionem justorum praecessuram non esse lon- 
go , et notabili tempore reproborum resur- 
rectionem ; tertio denique et consequenter , 
opinionem quorumcumque etiam moderato- 
rum Millenariorum, qui adstruant , ' ad se- 
cundum gloriosum Christi adventum solos 
vel Martyres , ve} Sanctos resurrecturos , et 
cum Christo visibiliter in terris conversante 
regnaturos ante universalem resurrectionem , 
et judicium , per mille annos , aut per aliud 
longum non dissimile tempus , esse omnino 
a Catholico viro repudiandam . Haec autem, 
quum juxta ecclesiasticas regulas explorata 

fiierint , ita manifesta apparebunt , ut quae- 
cumque opposita sententia saltem omnino 
improbabilis haberi debeat apud Catholicos . 

In quo examine non omnes prorsus au- 
ctoritates referam , quae aliquo modo ad eun- 
dem scopum perducere possent , sed sele- 
ctas , perspicuas , et- ineluctabiles . Quid enim 
refert omnes Patres aut Doctores recensere, 
qui de secundo Christi Adventu ita loquuti 
sunt , ut in scriptis suis manifeste ostendant , 
illius Adventus moralem conjunctionemcum 
universae carnis resurrectione . Esset hoc onus 
et scribenti , et legenti importabile , et prae- 
terea omnind superfluum., quum sciant om- 
nes , neminem ex Patribus, aut Doctoribus 
post quintum saeculum extitisse , qui diver- 
simode loquutus fuerit ; neque si quis stet ex 
adverso , probatum Doctorem , aut Patrem 
post illud tempus pro Millenario regno pro- 
ducere possit . Quin etiam ex Scripturis , et 
Conciliis non omnia mihi decerpenda prae- 
scripsi , sed solum ea , quae quandam evi- 
dentiam praeseferunt . Hac enim servata me- 
thodo dissertationem meam ad arctiores qui- 
dem limites , sed eos et tutos , et inexpugna- 
biles revocavi . Qui diversa sentirent , pro- 
ferant , si possunt , pro sua opinione aucto- 
ritates tam claras , atque perspicuas , ut ego 

proferam pro praesenti , et communi Fide- 
lium doctrina. Quod si non poterunt , ne- 
cesse est , ut confugiant ad auctoritates ob- 
scuras , et dubias , atque illis deinde contra 
Patrum , et Interpretum communem , aut 
fere communem interpretationem , arbitra- 
rium sensum impingant . Ita fiet , ut non 
solum a recta interpretandi semita recedant , 
sed etiam in eum errorem incidant , ut cla- 
ras auctoritates per obscuras interpretari con- 
tendant , non vero ut communis et rationa- 
bilis regula exposcit , obscuras per claras . 
Et in hoc ipso suae opinionis imbecillitatem 

E rodere cogentur . His itaque praelibatis , 
aec sit Propositio , quam probare , et tue- 
ri profitemur . - • 

PROPOSITIO 

Cum Christus e Caelo •visibiliter » et in 
Gloria Secundo Adveniet , tunc et non postea 
fiet universalis defunctorum resurrectio , et 
universae carnis judicium , et simul pronun- 
tiabitur a Christo perpetua irrevocabilis sen- 
tentia seu vitae , seu mortis aeternae ; ideo - 
que inter secundum gloriosum Christi judicis 
Adventum , et universalem corporum Resurre- 
ctionem mille annorum spatium , aut alia no- 

tabilis mora temporis non intercedet , qua Chri- 
stus visibiliter regnet in terra cum Martyri - 
bus , aut aliis hominibus Sanctis , jam corpo- 
ribus suis rursus indutis . Probatur cx Scri- 
ptura , Conciliis , Patribus , Doctoribus , Fi- 
dei regulis, et communi constanti Ecclesiae 
Doctrina . 

Ait Job de se ipso 19. 2$. Scio enim , 
quod Redemptor meus vivit , et in novissimo 
die de terra surrecturus sum , et rursum cir- 
cumdabor pelle mea . Quid est autem novis- 
simus dies in Scripturis , nisi dies postremus ? 
Nec invenies hanc dictionem in numero sin- 
gulari , nisi in hoc sensu , alias dicitur : no- 
vissima hora , novissima tempora , novissima 
dies : Ergo Job , qui utique erat vir justus 
et sanctus , surrecturus est in postremo die 
saeculi , non igitur mille annis ante seculi 
consummationem* Idem cap. 14. v. 12. ait 
de omnibus omnino hominibus sine ulla di- 
stinctione justorum , aut reproborum : Ho- 
mo , cum dormierit , non resurget , donec at- 
teratur Caelum ; non evigilabit , nec resurget 
de somno suo . Loquitur autem de somno mor- 
tis . Ergo non resurget homo usque ad fi- 
nem mundi , quando Coelum atter etur , ut 
ait Apostolus Petrus 2. Petr. 3. , ideoque ad 
illud tempus resurrectio omnium hominum 

differtur . Ita S. Thomas in 4. Sentent. distinet. 
43 - *rt. 3., et Gregorius in Job. 14. 1 

Liquet enim , »0» resurget , scilicet do - 

atteratur Coelum : quia nisi mundi hujus 
finis advenerit , humanum genus a somno mor- 
tis ad vitam non evigilabit . Non ergo quia 
non resurgat omnino , sed quia ante contritio- 
nem Coeli humanum genus minime resurgat , 
insinuat . Loquitur autem Job de omni ho- 
mine , quod improprie diceretur , si magna 
Martyrum multitudo , aut Sanctorum ab hac 
communi lege exciperetur . 

In capite 16. Matthei v. 27. Ait Jesus 
Discipulis suis : Filius enim hominis venturus 
est in Gloria Patris sui cum Angelis suis : et 
tunc reddet unicuique secundum opera ejus . 
Habemus hic expressis verbis praenuntiatum 
a Christo Domino ipsius adventum in glo- 
ria , et simul sententiam pro justis, et im- 
piis omnibus «in judicio universali , cui prae- 
cedere debet generalis resurrectio mortuo- 
rum . Si autem interponatur spatium mille 
Annorum inter gloriosum adventum Christi 
et universale judicium , quomodo salvabitur 
proprietas illius particulae : et tunc reddet ; 
quae in sensu obvio , et communi denotat 
unionem et connexionem immediatam ad- 
ventus Domini cum universali judicio , et 

sententia pro omnibus aeternae poenae , 
vel mercedis ? . • 

Pariter ejusdem Matthaei c. 25. 31. et 
sequi dicitur : Cum •venerit Filius hominis in 
majestate sua , et omnes Angeli ejus cum eo , 
tunc sedebit super sedem majestatis suae , et 
congregabuntur ante eum omnes gentes , et se- 
parabit eos ab invicem , sicut Pastor segregat 
oves ab haedis , et statuet oves quidem a dex- 
tris suis , haedos autem a sinistris . 'Tunc di- 
cet Rex his , qui a dextris ejus erunt etc.Tunc 
dicet et his , qui a sinistris sunt , etc. Et ibunt 
hi in supplicium aeternum : Justi autem in 
vitam aeternam . In hac tam manifesta de- 
scriptione judicii universalis evidentissime 
constat „ quod adventus Christi immediate , 
et sine intervallo unietur , et copulabitus 
judicio omnium gentium , sententiae pro ma* 
lis et justis, et ipsius perpetuae executioni : 
Cum venerit Filius hominis ec. Tunc sedebit ec . , 
et congregabuntur ante eum omnes gentes . Tunc 
dicet Rex ec. et ibunt hi in supplicium ec. Quo- 
modo hoc explicabitur sine cavillatione , si 
spatium mille annorum interponatur inter 
gloriosum -^Christi adventum , et universale 
judicium? . 

* In capite Joannis quinto v. 28.' dicit 
Christus : Nolite mirari hoc , quia venit ho *• 

ra 3 in qua omnes » qui in monumentis sunt , 
audient vocem Filii Dei , et procedent qui bo- 
na fecerunt in resurrectionem vitae , qui vero 
mala egerunt in resurrectionem judicii . Ecce 
hic manifeste dignoscitur , quod in una , et 
eadem hora omnes justi , et mali , qui mor- 
tui erant, resurrecturi sunt simul ; ideoque 
non erit notabiliter separata resurrectio aut 
omnium , aut magnae partis justorum a re- 
surrectione malorum . Quod autem etiam 
justi resurrecturi sint in novissimo die , et 
non antea , patet praeterea ex capite Joan- 
nis sexto vers. 39. Haec est autem voluntas 
ejus 3 qui misit me Patris , ut omne , quod 
dedit mihi , non perdam ex eo , sed resusci- 
tem in novissimo die . Hic rursus indiscrimi- 
natim , et indistincte de omnibus electis lo- 
quitur sive Martyribus , sive non , et de Apo- 
stolis etiam, qui foturi erant Martyres , quod 
omnes simul resuscitaturus esset in novissi- 
mo die , scilicet in die universalis resurre- 
ctionis . Unde Martha de Lazaro loquens di- 
cebat . Joan. 11. 24. Scio , quia resurget in 
resurrectione in novissimo die . Et Job de se 
ipso ioquens, 19. v. 2$. ut vidimus ; Credo , 
quod Redemptos meus vivit , et in novissimo 
die de terra surrecturus sum . Dicitur autem 
in Scriptura novissimum , quod est postre- 

mum . Igitur Christus in Evangelio non aliam 
promittit suscitationem j quam postremam 
et universalem . . H , 

S. Judas Apostolus in epist. cathol. v.14. 
et 1 sic ait . Ecce venit Dominus in San- 
ctis millibus suis facere judicium contra om- 
nes , et arguere omnes impios de omnibus ope- 
ribus impietatis eorum , quibus impie egerunt , 
et de omnibus duris , quae locuti sunt contra 
Deum peccatores impii . Vides , quomodo con- 
jungat adventum Domini cum judicio *unir 
versali £ Vides , quomodo judicium contra 
omnes comprehendit etiam impios sui tem- 
poris , quibus apposite loquitur in illo loco ? 
Non igitur intelligit .solura omnes illos im- 
pios , qui vivent in tempore adventus Domini . 

Dicebat Sanctus Petrus ad Judaeos Act. 
3. 19. et sequ. Poenitemini igitur , et con- 
vertimini , ut deleantur peccata, vestra ; ut 
cum venerint tempora refrigerii a conspectu 
Domini , et miserit eum , qui praedicatus est 
vobis , Jesum Christum , quem oportet quidem 
Coelum suscipere usque in tempora restitutionis 
ompium , quae locutus est Deus per os Sancto- 
rum suorum a saeculo Prophetarum . Notan- 
dum , quod aliqui expositores intelligunt il- 
lud refrigerii a conspectu Domini pro beati? 
tudine visionis ex conspectu Domini , qua 

S. Petrus volebat Judaeos allicere ad conver- 
sionem, et quae omnibus omnino justis in 
vita aeterna donabitur , quum Dominus mi- 
serit Jesum Christum, qui ab Apostolis prae- 
dicabatur , et qui in Coelum ascenderat , 
unde venturus erit in tempore restitutionis 
omnium . Quaerendum itaque est , quale sit 
hoc tempus restitutionis omnium ; neque ab 
alio clarius accipi potest , quam ab ipso Pe- 
tro , qui hoc Judaeis praedicabat, et dein- 
de in 2. epist. cap. 3. late explicat , quum 
disserit de die judicii , de conflagratione mun- 
di > et de renovatione Coelorum , et terrae . 
Ibi enim ait . vers. 10. et sequ. Adveniet 
autem dies ' Domini , ut fur , in quo 
coeli magno .impetu trans ient , elementa vero 
calore solventur , terra autem , et quae in 
ipsa sunt opera , exurentur . Cum igitur haec 
omnia dissolvenda sint , quales oportet vos es- 
se in sanctis conversationibus , et pietatibus , 
expect antes , et properantes in adventum diei 
Domini , per quem coeli ardentes solventur , 
et elementa ignis ardore tabescent . Novos ve- 
ro coelos , et novam terram secundum promissa 
ipsius expectamus , in quibus justitia habitat . 
Ecce quale futurum sit tempus restitutionis 
omnium, scilicet, quando in adventu Do^ 
mini coeli ti^nsient, et solventur, et terra 

cum operibus , quae in ea sunt tum a na- 
tura, tum ab arte composita exuretur , et 
coeli novi, et nova terra apparebit . Igitur 
illud restitutionis est idem in eo loco ac re- 
novationis . Ex quibus sequitur , quod inter 
conflagrationem mundi, adventum Domini, 
universale judicium , et rerum omnium re- 
novationem , non possit intercedere spatium , 
et regnum mille annorum , sed statim post 
adventum Domini, et judicium , caeli et ter- 
ra universim renovabuntur . Hoc autem per 
os Prophetarum Deus praedixerat , ut per Isa- 
iam 65. 1 7. et 66. 22. et 64. 4. Hoc etiam co- 
haeret cum iis , quae in Apocalypsi post re- 
surrectionem , et universale judicium descri- 
buntur c. 21. Et vidi caelum novum , et ter- 
ram novam ; primum enim caelum , et prima 
terra abiit , et mare jam non est . Cujus vero 
generis futura, sit haec renovatio ad proposi- 
tum meum non interest . Satis est ostendis- 
se , quod S. Petrus conjungit adventum Do- 
mini cum fine mundi , et renovatione rerum 
omnium , non cum regno millenario , quod 
mundi finem praecedere debeat; et insuper, 
quod a Prophetis praedicta de glorioso Chri- 
sti regno non ad illud millenarium in terra 
hac , sed ad aeternum post hujus terrae uni- 
versalem renovationem aptanda sint . Videri 
potest Cornei, a Lapide in loc. cit. 

Ait Apostolus ad Colossenses 3. 4. Mor- 
tui enim estis , et vita vestra est abscondita 
cum Christo in Deo . Cum Christus apparuerit 
vita vestra , tunc et vos apparebitis cum ipso 
in gloria . Ecce quomodo hic aperte conjun- 
git adventum Christi cum omnium justorum 
resurrectione , et gloria . In prima autem ad 
Corinthios cap. 15. v. 51. et seq. non distin- 
guit tempus resurrectionis justorum a tempo- 
re resurrectionis reproborum , sed solum ait , 
quod justi mutabuntur in gloriam juxta illud 
supra memoratum Christi : qui bona fecerunt , 
procedent in resurrectionem vitae . Ait igitur 
Paulus . Ecce mysterium vobis dico : Omnes qui- 
dem resurgemus , sed non omnes immutabimur . 
In momento , in ictu oculi , in novissima tuba 
canet enim tuba , et mortui resurgent incorru- 
pti : et nos immutabimur . Hic aperte profite- 
tur universalem resurrectionem justorum et 
reproborum in novissima tuba, quae resurre- 
ctionem praecedet ; omnes resurgemus , sed 
non omnes immutabimur . Si omnes et soli ju- 
sti immutabuntur in resurrectione universali, 1 
ergo non antea ; non ergo ad regnandum 
cum gloria visibiliter in terris cum Christo 
per mille annos ante resurrectionem univer- 
sae carnis . Quid autem evidentius de con- 
junctione adventus Domini cum resurrectio- 


Digilized by Google 



1 


27 * 

ne et judicio omnium electorum, et reprobo- 
rum, quam id, quod meminit idem Paulus 
2. ad Thessal. i. 6. et seq. Si tamen justum est 
apud Deum retribuere tribulationem iis , qui 
•vos tribulant : et vobis , qui tribulamini requiem 
nobiscum in revelatione Domini Jesu de Caelo 
cum Angelis virtutis ejus . Ecce secundus et 
gloriosus adventus Domini ad retribuendam 
vindictam in impios, et etiam in eos, qui^ 
vivebant tempore Apostolorum , quos tunc 
resurrecturos proinde supponitur , sicut et ju- 
stos : Sequitur : In flamma ignis dantis vindi * 
ctam iis , qui non noverunt Deum , et qui non 
obediunt Evangelio Domini nostri Jesu Christi i 
qui poenas dabunt in interitu aeternas a facie 
Domini , et a gloria virtutis ejus , cum vcne* 
rit glorificari in Sanctis , et admirabilis fieri 
in omnibus , qui crediderunt . Vides hic etiam 
manifestius judicium , et sententiam aeter- 
nae damnationis indiscriminatim super om- 
nes infideles , et inobedientes Evangelio , et 
quando ? Cum venerit Dominus , et admirabi-> 
lis fiet in omnibus , qui crediderunt , et glori - 
ficabitur in Sanctis , qui aeternam mercedem 
recipient . Si sancti , si justi, si martyres mil- 
le annorum spatio ante reproborum resurre- 
ctionem et judicium , visibiliter et gloriose 
cum corporibus suis regnaturi essent cum 

Christo in terris , non ergo impii condemna- 
buntur in aeternum supplicium , quum Chri- 
stus veniet , et glorificabitur in Sanctis , et fiet 
admirabilis in omnibus , qui in eum credide- 
runt , sed multo postea , scilicet post mille 
annorum spatium . Ergo admisso regno mil- 
lenario martyrum , aut justorum visibiliter 
commorantium in terris cum Christo , Apo- 
stoli verba in sensu obvio, et communi fal- 
sitatem continerent . Quis catholicus hoc di- 
xerit? S. Joannes Apostolus in Apocalypsi c.i. 
copulat adventum Domini cum judicio om- 
nium hominum , ita ut dicat , quod omnes 
visuri sunt ejus gloriosum adventum , etiam 
illi , qui eum pupugerunt ; hoc autem intel- 
ligi nequit, nisi in ejus adventu etiam impii 
surrecturi sint . v. 7. Ecce veniet cum nubi- 
bus , et videbit eum omnis oculus , et qui eum 
pupugerunt . Et plangent se super eum omnes 
tribus terrae . Quomodo autem cum venerit , 
videbit eum omnis oculus, et etiam ipsi, qui 
eum crucifixerunt, nisi omnes jam resurre- 
xerint ? Si spatium mille annorum inter ad- 
ventum Domini , et resurrectionem univer- 
sae carnis introducatur , non stabit illud : ve- 
niet , et videbit eum omnis oculus . Nimis enim 
longe distaret praesentia omnium hominum 
ab ejus adventu . 

Quid vero , si consulamus Symbola, quae 
pro regula Fidei statuit, aut accepit Eccle- 
sia? Videbis in iis adventum Etamini ita cum 
universali judicio copulari , ut ad hunc prae- 
cipuum finem venturum e caelo Dominum 
expresse significent . Symbolum , quod dici- 
tur Apostolorum . Ascendit ad caelos , sedet ad 
dexteram Dei Patris omnipotentis . Inde ventu - 
rus est judicare vivos , et mortuos . Symbolum 
Nicenum . Et adscendit in caelos , et iterum 
venturus est judicare vivos , et mortuos . apud 
Christ. Lupum tom. i. Symbolum Constanti- 
nopolitanum . Ascendit in caelos , sedet ad 
dexteram Dei Patris . Inde venturus est cum 
gloria judicare vivos et mortuos , cujus regni 
non erit finis . Apud eund. tom. i . pag. 347. 
Hic igitur sic arguo. Aut symbolum ibi lo- 
quitur de judicio universali , aut non . Si de 
universali judicio loquitur, manifestum est, 
quod illum judicium conjungitur cum adven- 
tu Christi , ac proinde supponit universalem 
resurrectionem , et excludit regnum millena- 
rium , quod inter adventum Christi , et ge- 
neralem resurrectionem existat . Si vero di- 
cas , quod non loquitur de universali , sed de 
aliquo particulari judicio, quomodo suppo- 
ni potest Symbolum Fidei de particulari 

loqui , et de universali tacere ? quomodo 
de universali judicio articulum illum sem- 
per interpretata est Catholica Ecclesia ? Sed 
quid expressius , quam id , quod contine- 
tur in Symbolo , quod dicitur Sancti Atha- 
nasii , et ab Ecclesia per tot saecula usque 
ad nos adoptatum fuit . Ascendit ad caelos , 
sedet ad dexteram Dei Patris Omnipotentis , in- 
de venturus est judicare vivos et mortuos . Ad 
cujus adventum omnes homines resurgere ha- 
bent cum corporibus suis , et reddituri sunt de 
factis propriis rationem . Et qui bona egerunt , 
ibunt in vitam aeternam , qui vero mala , in 
ignem aeternum . Ecce ad adventum Domini , 
quod idem est ac si diceret , statim ac adve- 
nerit Dominus , Omnes homines, et non so- 
lum justi , aut Martyres surrecturi sunt ; et 
Omnes judicandi sunt, et post judicium ae- 
ternum praemium , vel poenam aeternam re- 
cipient. Haec est Fides Catholica , quae reve- 
ra in Ecclesia Catholica ubique praedicatur , 
et quam omnes Catholici profitentur . 

Auctor Constitutionum Apostolorum qui- 
cumque fuerit , initio tertii aut quarti saecu- 
li floruisse , eruditorum fere communis hodie 
sententia est . Illud opus , quamvis aliqua 
contineat ab Apostolorum gravitate aliena , 
nihilominus utile est ad multa , et dogmatum 

' nostrorum vetustati adstruendae apprime ne- 
cessarium . Concil. Mansi tom. i. coi. 256. Ibi 
igitur lib. 7. cap. 33. describitur futurus Chri- 
sti adventus cum universali resurrectione , et 
judicio conjunctus . Ait enim . Deinde vox 
tubae inflante Archangelo , et interea mortuorum 
suscitatio ; ac tunc veniet Dominus in terrae 
motu cum omnibus Sanctis suis super nubes , co- 
mitatus Angelis virtutis suae in solio regni ad 
judicandum diabolum mundi deceptorem , et ad 
retribuendum cuique pro meritis . Tunc abibunt 
scelerati in aeternum supplicium , justi vero 
proficiscentur ad vitam immortalem , et ea pos- 
sidebunt , quae oculus non vidit , neque auris 
audivit , neque in cor hominis ascenderunt > 
quae praeparavit Deus diligentibus eum , et 
gaudebunt in regno Dei gaudio supra quam di- 
ci potest magno in Christo Jesu . Concil. Man- 
si tom. 1. coi. 507. 

Notandum hic censeo » quod in veteri- 
bus Patribus saepissime Comminatio reperi- 
tur de imminenti Christi adventu , et umver- * 
sali judicio, ut de rebus omnino conjunctis 
et simultaneis . Et quum Patres haec comme- 
morant , Fidelibus suae aetatis universim , et 
indistincte loquuntur, ut justos omnes ad pa- 
tientiam in tribulationibus , et tentationibus , 
excitent , et peccatores a viis iniquitatis de- 

terreant. Hic autem loquendi modus suppo- 
nebat , quod ii omnes , qui praesentes tunc 
aderant , sive justi, sive mali, ad Christi 
adventum surrecturi simul essent, et judi- 
cium , et sententiam subituri . Immo consi- 
dera Apostolum Paulum ad Hebraeos scriben- 
tem cap. io. Ibi urget Hebraeos conversos, 
ut in fide constantes sint , et tanto magis , 
quanto •videritis appropinquantem diem . De 
hoc die certe dicit , quae paulo post sequun- 
tur . Terribilis autem quaedam expectatio ju- 
dicii , ignis aemulatio , quae consumptura est 
adversarios . Denique addit . Adhuc enim mo- 
dicum aliquantulum qui venturus est veniet , 
et non tardabit . Ad quid autem ista , si ve- 
niens Christus solos Martyres aut Sanctorum 
aliquem praefinitum numerum excitaturus 
esset a morte , et cum iis regnaturus , non 
vero omnes revocaturus ad vitam , et justos 
simul , et impios judicaturus ? Ad quid in- 
quam , si qui venturus est, veniet, et dein- 
de post adventum suum per mille annorum 
spatium universalem resurrectionem et judi- 
cium differet ? Hoc fuisset Hebraeos quasi de- 
cipere, qui ex Pauli sententia expectare de- 
buissent simul cum Christi adventu ignis ae- 
mulationem in adversarios, quae tamen fu- 
tura non erat nisi mille annis post ejus ad- 

ventum ; expectare etiam debuissent in ejus 
adventu promissionem renumerationis , ut ibi 
Paulus commemorat, neque tamen eam conse- 
quuturi fuissent nisi mille annis post adven- 
tum ejus; immo neque ejus adventum essent 
visuri , nisi inter Martyres , aut Sanctos ad 
millenarium regnum resurrecturos computa- 
rentur . Hujusmodi* absurda ex hoc Pauli lo- 
co , ex Jacob. epist^cap. et magis etiam 
ex 2. epist. Petri cap. 3*» et ex pluribus San- 
ctorum Patrum dictis sequerentur, si mille- 
narii Regni fabula admittatur . 

Luculentissimum autem etiam testimo- 
nium habemus sexto saeculo in professione 
'Fidei Pelagii primi , quae inscribitur : Fides 
Papae Pelagii ; et ab eo directa fuit ad Chil- 
debertum Regem , cap. 1 6. Legitur autem 
tem. 9. Concil. Mansi edit. Zatta 1763. coi. 728. 
^ 729. et 730. Ibi enim ait ; Quem (Christum) 
credo et confiteor secundum testificationem An- 
gelorum , sicut ascendit in caelos , ita ventu- 
rum judicare vivos , et mortuos . Omnes enim 
homines ah Adam usque ad consumationcm sae- 
culi natos , et mortuos , cum ipso Adam , e jus- 
que Uxore, qui non ex aliis parentibus nati 
sunt , sed alter de terra , altera autem de co- 
sta viri creati sunt , Tunc resurrecturos esse 
confiteor , et adstare ante tribunal Christi , ut 

recipiat unusquisque propria corporis , prout 
gessit , sive bona , sive mala : Et Justos quidem 
per largissimam gratiam Dei , ut pote vasa mi- 
sericordiae in gloriam praeparata , aeternae 
vitae praemiis donaturum , in societate vide- 
licet Angelorum , absque ullo jam lapsus sui 
metu sine fine victuros ; iniquos autem arbitrio 
voluntatis propriae vasa irae apta in interi- 
tum permanentes , qui viam Domini aut non 
agnoverunt , aut cognitam diversis capti prae- 
varicationibus reliquerunt - , in poenis aeterni 
atque inextinguibilis ignis , ut sine fine ar- 
deant , justissimo judicio traditurum . Haec 
est igitur Fides mea , et spes mea , quae in me 
dono misericordiae Dei est : pro qua maxime 
paratos esse debere Beatus Petrus Apostolus prae- 
cipit ad respondendum omni poscenti nos ratio- 
nem . Supervacaneum est , hunc locum adno- 
tationibus illustrare , quum tam distincte ex- 
primat resurrectionem universalem tum ju- 
storum , tum reproborum conjunctam cum 
adventu Christi judicis , ut declaratione om- 
nino non egeat . 

Nec minus distincte loquitur ad propo- 
situm nostrum Professio Fidei determinata in 
occumenico Concilio Lateranensi anno 12 15. 
et praefixa libris Decretalium . Ibi enim sic 
legitur ..v Venturus ( Christus ) in fine saeculi 

judicaturus vivos et mortuos , et redditurus sin - 
£«/// secundum opera sua , /4/» reprobis , quam 
electis : /»// propriis resurgent 

corporibus , ^«4? »««c gestant , «r recipiant se- 
cundum opera sua ,sive bona fuerint , sive ma- 
la , illi cum diabolo poenam perpetuam , et isti 
cum Christo gloriam sempiternam . Si inter 
adventum Domini , et universale judicium 
hic descriptum interiiciatur resurrectio par- 
tialis justorum , ac regnum visibile Christi 
cum ipsis per mille annorum spatium , et de- 
inde fiat resurrectio generalis reliquorum , 
nonne omnia improprie , inadaequate , et fal- 
laciter, exposita , et expressa dicenda essent 
in hac Fidei professione ? Quis igitur hoc 
dixerit ? 

Pariter Benedictus XII. in Constit. quae 
incipit Benedictus Deus an. 1336., ubi pro- 
nuntiat definitionem circa beatitudinem et 
damnationem Animarum post mortem , et an- 
te universalem resurrectionem , ait ^.3. Quod- 
que postquam inchoata fuerit , vel erit talis in - 
stuitiva , ac facialis visio , et fruitio in eis- 
dem , eadem visio , et fruitio sine aliq ua inter- 
cisione , aut evacuatione praedictae visionis , 
et fruitionis continuata extitit , et continuabi- 
tur usque ad finale judicium , et ex tunc usque 
in sempiternum . Et deinde §. 4. Et quod ni- 

hilominus in die judicii omnes homines ante 
tribunal Christi cum suis corporibus comparebunt 
reddituri de factis propriis rationem , ut refe- 
rat unusquisque propria corporis , prout gessit 
sive bonum sive malum . Cherubini BuJlar. 
tom. i. pag. 186. Ecce etiam hic usque ad 
universale judicium dilata resurrectio om- 
nium hominum , et restitutio corporis sive 
ad fruendum , sive ad cruciandum . 

Haec tam clare , et litteraliter expressa 
sunt in textibus , quos usque adhuc retuli- 
mus , ut mirum videatur , quomodo Catho- 
licus quisquam inter secundum adventum 
Domini , et universale judicium intromittere 
cogitaverit partialem justorum , aut Marty- 
rum resurrectionem , et regnum visibile et 
temporale Christi in terra per mille anno- 
rum spatium . Nihilominus non defuerunt ali- 
qui , qui hujusmodi resurrectionem , et re- 
gnum in sacris literis manifeste , et literar 
liter expressum deprehendisse judicaverint . 
Si ita esset , et ipsi seipsos non seducerent , 
opus foret dicere , quod Ecclesia Scriptu* 
ris contradicat , et ipsae etiam Scripturae 
sibi invicem contradicant, quoniam ex tex- 
tibus , et definitionibus supra relatis con- 
trarium omnino eruitur . Hoc autem dice- 
re quam sit absurdum , nemo non videt . 

Quis vero est in Scriptura locus , ubi tam 
clare suam opinionem legerint? Non unus 
quidem , sed plures ; praecipuus autem , et 
veluti caeterorum fundamentum est cap. 20. 
Apocalipsis . Hoc itaque fundamentum ever- 
tere mihi in animo est , quo penitus sublato 
etiam caetera corruere necesse erit . Igitur 
Apocalyp. c. 20. postquam Joannes c. 1 8. et 
19. descripserat judicium Babylonis , et inte- 
ritum bestiae , pseudo-prophetae , et eorum, 
qui bestiae caracterem acceperunt, et ejus 
imaginem adoraverunt, sic ait x Et vidi An- 
gelum descendentem de caelo habentem elavem 
abyssi , et catenam magnam in manu sua . Et 
apprehendit draconem serpentem antiquum , qui 
est Diabolus , et Satanas , et ligavit eum per 
annos mille , et misit eum in abyssum , et clatt- 
sit , et signavit super illum , ut non seducat 
amplius gentes , donec consumentur mille anni : 
et post haec oportet illum solvi modico tempore . 
Et vidi sedes , et sederunt super eas , et judi- 
cium datum est illis : et animas decollatorum 
propter testimonium Jesu , et propter verbum 
Dei , et qui non adoraverunt bestiam , neque 
imaginem ejus , nec acceperunt characterem ejus 
in frontibus , aut in manibus suis , et vixerunt , 
et regnaverunt cum Christo mille annis . Cae - 
teri mortuorum r+n vixerunt , donec consu- 

mentur mille anni. Haec est resurrectio pri - - 
ma . Beatus et Sanctus , qui habet partem in 
resurrectione prima : in his secunda mors non 
habet potestatem , sed erunt Sacerdotes Dei , et 
Christi , et regnabunt cum illo mille annis . Et 
cum consummati fuerint mille anni &c. Et 
deinde describitur generale judicium futurum 
post mille annos . Hic locus videtur aliqui- 
bus manifeste adducere ad praedictam sen- 
tentiam confirmandam , quia in eo designa- 
tur resurrectio prima, et vita, et regnum 
decollatorum propter testimonium Jesu cum 
Christo mille annis , J et post haec solutio Sa- 
tanae , et denique resurrectio , et judicium 
universale . 

Plures interpretes, et doctores in hoc 
capite explicando et ejus sensum aperiendo 
laboraverunt . Conveniunt omnes , aut fere 
omnes , primam illam resurrectionem et re- 
gnum cum Christo non esse temporaliter , 
et carnaliter accipiendum , sed spiritualiter . 
Nemo autem , mea quidem sententia , ita 
clare et manifeste hunc spiritualem sensum 
ex illo capite deprompsit ut Augustinus de 
Civit. Dei /.20. c. 6, et seq. , et deinde Sua~ 
rez de Incarnatione part. 2. disp. 50. sect. 8. 
-et Bossuet inApocaly. c. 20. Quare ipsos om* 
nino sequar , et eorum «estigiis inhaerebo - 

Non est igitur dubitandum 7 quod Aposto- 
lus Joannes pro illa prima resurrectione in- 
tellexerit resurrectionem spiritualem anima- 
rum a morte pecciti , et infidelitatis ad il- 
lam vitam fidei , et gratiae , quam conse- 
quitur gloria , per spatium mille annorum , 
quod significat longum tempus indefinitum, 
scilicet ab initio Ecclesiae usque ad extre- 
ma tempora mundi . Etenim status infideli- 
tatis , et peccati vocatur mors in Scripturis 
sacris . Habent enim et animae mortem suam 
in impietate atque peccatis : secundum quam 
mortem mortui sunt , de quibus idem Do- 
minus ait : Matth. 8. 22. Sinite mortuos se - 
pelire mortuos suos ; ut scilicet in anima mor- 
tui in corpore mortuos sepelirent . Sic etiam 
ait pater ille de filio suo profugo , qui re- 
dierat ad domum patris. Luc. 15.24. Filius 
meus mortuus erat , et revixit ; et Joan. 6. 
50. de iis , qui sumunt Corpus Christi : Hic 
est Panis de coelo descendens , ut si quis ex 
ipso manducaverit , non moriatur ; scilicet mor- 
te spirituali . De hac dicitur ad Ephes.5.14. 
Surge qui dormis , et exurge a mortuis , et il- 
luminabit te Christus ; et ad Colossen. 2. 13. 
Et vos cum mortui essetis in delictis , et in 
praeputio camis vestrae , convivificavit cum 
illo . E$ 1. ad Timoth. 5.6. Nam quae in de- 

litys est , vivens mortua, est ; Et Jacob 2.17. 
Vides si non habet opera , mortua est . Apoc.3. 1 * 
Nomen habes quod vivas > et mortuus es . Ec- 
ce igitur quomodo in Scripturis peccatum , 
et infidelitas vocentur mors . Videamus dein- 
de , quomodo qui a peccato , et infidelitate 
convertuntur , dicantur resurgere , et vivere * 
Joan. 11.25. Marthae dixit Jesus : Ego sum 
resurrectio , et vita : qui credit in me > etiam 
si mortuus fuerit , vivet : Et omnis qui vi- 
vit , et credit in me , non morietur in aeter- 
num . Ad Roman. 8. 6. Nam prudentia car- 
nis mors est : prudentia autem spiritus vita , 
et pax . ad Ephes. 2. 5. et 6. Et cum essemus 
mortui peccatis convivificavit nos in Christo 
( cujus gratia estis salvati ) et conresuscita- 
vit , et conscedere fecit in caelestibus in Chri- 
sto Jesu . Coloss. 3. 1. Si consurrexistis cum 
Christo , quae sursum sunt sapite . et Coloss. 
2. 12. In quo et resurrexistis per fidem . Et 
alia similia in pluribus locis . 

Pariter glorificatio Animarum piarum 
vocatur resurrectio , et vita , et contra im- 
pii morientes dicuntur non vivere , et non 
resurgere , scilicet spiritualiter per gratiam» 
et gloriam, quum etiajp ipsi adhuc vivant, 
et in novissimo die corporaliter resurrectu- 
ri sint . Unde Isaias c. 26. 14. de improbis 

morientibus ait : Morientes non vivant , gi- 
gantes non resurgant ; contra vero de piis mo- 
rientibus . v. 19. Vivent mortui tui, interfe- 
cti mei resurgent . 

Denique videndum superest , quomodo 
Ecclesia a primo Christi adventu usque ad 
consummationem saeculi saepe dicatur Chri- 
sti regnum, et justos regnare cum Christo , 
et Christum cum ipsis semper esse . Matth. 
28. 20. Ecce ego vobiscum sum usque in con- 
summationem saeculi . Matth. c, 12. 28. Per- 
venit in vos Regnum Dei . et 13. 38. Ager au- 
tem est mundus : Bonum vero semen hi sunt 
filii Regni : Zizania autem filii sunt nequam . 
et 21. 43. Auferetur a vobis regnum Dei , et 
dabitur genti facienti fructus ejus . Mare. 1 5 .43 . 
Erat expectans regnum Dei . Luc. 1. 32. Dabit 
illi Dominus Deus sedem David patris ejus , 
et regnabit in domo Jacob in aeternum , et re- 
gni ejus non erit finis . Apoc. 1 . 6 . Fecit nos 
regnum , et Sacerdotes Deo , et Patri suo ; et 
5. 10. Fecisti nos Deo nostro Regnum , et Sa- 
cerdotes , et regnabimus super terram . Et pa- 
riter alia quamplurima praesertim in Evan- 
gelio . Hinc ait S. Gregorius hom. 12. in 
Evangelia : Sciendum nobis est , quod saepe in 
sacro eloquio Regnum coelorum praesentis tem- 
poris Ecclesia dicitur . Superfluum esset in his 

textibus explicandis immorari , de quorum 
sensu spirituali vel metaphorico apud Patres , 
Doctores , et Interpretes non ambigitur . 

Praeterea est alia mors , cui respondet 
resurrectio ad aeternam vitam , et gloriam . 
Haec scilicet mors est ea , quae fit in Chri- 
sto, et per quam Sancti moriuntur mundo, 
de qua loquitur Apostolus ad Colos. 2. 20. 
Mortui estis cum Christo ab elementis hujus 
mundi ; et c. 3. 3. Mortui enim estis , et vi- 
ta vestra abscondita est cum Christo in Deo . 
Denique idem Apostolus , saepe commemo- 
rat mortuos peccato ; scilicet eos , qui a pec- 
cando destiterunt per gratiam Christi . Rom. 
6. 2. Qui enim mortui sumus peccato , quomo- 
do adhuc vivimus in illo ? . . . Hoc scientes , 
quia vetus homo noster simul crucifixus est , 
ut destruatur corpus peccati , et ultra non ser- 
viamus peccato . Qui enim mortuus est , justi- 
ficatus est a peccato . Si autem mortui sumus 
cum Christo : Credimus , quia simul etiam vi- 
vemus cum Christo ; et Petri 2. 24. Ut pec- 
cato mortui justitiae vivatis . 

His autem positis obvia erit explicatio 
illius capitis Apocalypsis , in quo S. joannes 
veluti epiloguin facit totius temporis mili- 
tantis Ecclesiae . Itaque Angelus ille descen- 
dens de coelo , qui ligavit Satanam per an- 

nos mille , ut non seducat amplius gentes , 
commode interpretatur esse Christum Do- 
minum , qui de coelo descendit , et incar- 
natus est , et qui in Scriptura dicitur Ange- 
lus testamenti , et magni consilii Angelus , 
Ipse autem alligavit Satanam , scilicet Prin- 
cipem Daemoniorum , et detrusit eum in 
Infernum , ut non seducat amplius gentes ; 
scilicet ut non immittat in eis errorem su- 
perstitionis , et idololatriae , qua seducebat 
populos , ut seipsum adorarent . Et de facto 
post adventum Domini Jesu idololatria non 
amplius in populos de novo disseminata est , 
immo paulatim ab eis fere ubique defecit 
per Evangelii praedicationem . Quod autem 
non omnes daemones , sed princeps daemo* 
niorum nomine Satanae ibi significetur , au* 
ctor est etiam Gregorius lib.4» Moral. c. 13.» 
et Lactantius 1 . 7. c.24. » et 26» Pariter quod 
Christus Dominus alligaverit Satanam , et 
potentiam ejus imminuerit, indicatur mani- 
feste. Lucae 11.21. et seq. ubi de Satana, 
et de se ipso ait ipse Christus : Cum fortis 
armatus custodit atrium suum in pace sunt 
omnia , quae possidet . Si autem fortior eo su- 
perveniens vicerit eum , universa arma ejus 
auferet , in quibus confidebat . Et consentiunt 
in hac imminutione diabolicae potestatis per 

adventum Christi Patres passim, et Docto- 
res . Ita S. Augustinus lib. 20. de Civ. Dei 
c. 7. et 8., et S. Gregorius 7. Morai. c.18. 
Et quidem de Christo ait Apostolus, quod 
expolians principatus , et potestates , traduxit 
confidenter , palam triumphans illos in semet- 
ipso . Colos. 2. 15. 

Ligatus fuit autem a Christo Satanas 
fer mille annos , quod spatium significat in 
Scriptura tempus indefinitum . Psalm. 104. 
Verbum , quod mandavit in mille generationes . 
Et hoc tempus est illud , quod excurrit ab 
Incarnatione Domini usque ad adventum An- 
tichristi , et designatur per tempus indefini- 
tum , quia noluit Deus , ut scirent homines 
tempora vel momenta , quae posuit in sua 
potestate . Post haec autem oportet Satanam 
solvi modico tempore ; scilicet tempore An- 
tichristi , in quo Satanas rursus seducet gen- 
tes ad idololatriam , quia faciet se ipsum ado- 
rare in Antichristo , qui ab eo possidebitur 
2. ad Thessalon. 2. Extollitur supra omne , 
quod dicitur Deus , ita ut in Templo Dei se- 
deat ostendens se tamquam sit Deus . 

Et vidi sedes , et sederunt super eas , et 
judicium datum est illis , et Animas decolla- 
torum propter testimonium Jesu , et propter 
verbum Dei , et qui non adoraverunt bestiam , 

neque imaginem ejus , nec acceperunt chara- 
cterem ejus in frontibus , aut in manibus suis , 
et vixerunt , et regnaverunt cum Christo mil- 
le annis . Hic loquitur S. Joannes non solum 
de animabus Martyrum , quae licet impias 
videantur mortuae , et annihilatae , in coe- 
lo tamen vivunt, et regnant cum Christo 
mille annis jam dictis , idest toto tempore , 
quod fluit a Christo usque ad Antichristum , 
et diem judicii ; Sed etiam de animabus ju- 
stis , quae non adoraverunt bestiam , neque 
imaginem ejus, scilicet impietatem » ct inun* 
dum , et coetum impiorum , et mundano- 
rum ; Cornei, a Lapid. in c % 1 7. Apocalypsi 
v. 3. , neque acceperunt characterem ejus in 
frontibus per professionem , et in manibus per . 
operationem . S. August.l. 20. Civit, c, 9. Ete* 
nim inscriptio in fronte , ait S. Prosper in 
dimidio temporis cap. 5 . est gloriatio in mcb 
lis operibus 3 inscriptio in manu est operat io* 

Et obserya , quod Apostolus loquitur sim- 
pliciter de animabus , non ergo der Sanctis 
jam resurrectis, et de animabus corpori unir. 
tis . Non dicit quod : viderit corpora < de«i 
collatorum resurrexisse, sed tantum animas, 
vixisse ; et dicit animas regnare , non San- 
ctos corpore indutos . Hae sunt illae Animae " 
mortuae peccato , et mundo , mortuae etiam 

cum Christo , et in Christo eonresuscitatae , 
quae vivunt cum Christo ; hi sunt illi mor- 
tui , qui vivent, et interfecti qui resurgent , 
Hi sunt illi , qui facti sunt Deo nostro Re- 
gnum , et Sacerdotes , et regnabunt super 
terram , ideoque data est illis sedes in Coelo , 
et judicium de hostibus suis . Congruit hu- 
jusmodi sensus tot Sacrae Scripturae locutio- 
nibus , quas supra retulimus , nec mirum es- 
se debet, si aliquantum allegorice , et figu- 
rate loquatur Joannes in Apocalypsi, quae est 
Prophetia , cum tam saepe , ut vidimus , eas- 
dem locutiones adhibuerit Apostolus Paulus 
in epistolis suis , quae suorum discipulorum 
intellectui magis accomodatae esse debebant, 
quam prophetiae . 

Sequitur : Caeteri mortuorum non vixe- 
runt , donec Consumentur mille anni . Scilicet 
caeteri mortuorum , qui non sunt mortui cum 
Christo , et in Christo , sed in peccatis mo- 
riuntur et propter peccatum mortui dicun- 
tur, non vixerunt vitam gratiae , et gloriae. 
Donec consumentur mille anni . Non est hoc 
Joco illa particula donec accipienda eo sen- 
su , ut credatur illos mortuos post spatium 
mille annorum spiritualiter vivere debere , 
quia qui in peccatis mortui 1 sunt, et ad ge- 
hennam detrusi fuere, numquam in Christo 

vivificabuntur . In Scriptura enim non raro 
particula donec indicat id tantum , quod fa- 
ctum, vel faciendum est usque ad certum 
tempus, quamvis etiam eo tempore elapso, 
eadem res nihilo secius in eodem statu per- 
maneat . Hinc de S. Josepho scriptum est 
Matth. 1. 25. Et non cognoscebat eam (nempe 
B. Virginem ) donec peperit Jilium suum pri- 
mogenitum . Nec tamen ex illa particula do- 
nec inferre licet,, quod post natum Salvato- 
rem illi duo conjuges matrimonium consu- 
maverint . Pater apud Psalmistam 109. 1, 
Messiam alloquens : Sede a dextris meis * 
donec ponam inimicos tuos scabellum pedum 
tuorum Et tamen etiam post subjectos sibi 
hostes Christus regnabit in dextera Pei Pa- 
rtis n Vide Gen. 28. J jv, et i.Reg. r 5- 35. », 
Isa. 46* 4., Matth. 12. 20., Psalra. 

Imrao aitlsidorus Pelusiota 1 . i.,ep. vojt 
donec , pro perpetuo , in Divina Scriptura sae- 
pe posita reperitur, ut ait Pominus. in paia 
46. Donec senueritis , ego sum . Inde est , quod 
particula donec , et etiain usque ad» usque 
quo , quo » tantisper dum , et similes, modo 
negant, modo affirmant de tempore fututo, 
modo notant numquam , modo designa&t sjem - 
per . Sic igitur in hoc loco illa particula, don&t 
tantum significat id,quod toto illo tempore fu* 

turum non sit, non tamen quid post illud 
tempus sit futurum . Suarez loc. cit. , et Au- 
gust. de Civ. Dei 1 . 20. c. 7. n. 4. Haec est 
resurrectio prima . Scilicet prima respectu ju- 
storum , et etiam prima dignitate , resurre- 
ctio spiritualis de morte infidelitatis, et pec- 
cati ad vitam Fidei , et gratiae , de morte 
corporali ad vitam immutabilem gratiae , et 
gloriae ; de morte , per quam Sancti moriun- 
tur mundo , ad vitam , per quam in aeter- 
num vivent cum Christo ; a morte, per quam 
vetus homo crucifixus est , et destructum 
fuit corpus peccati , ad vitam , per quam re- 
novatur homo in perpetuam spiritualem in- 
corruptionem . Sicut enim qui corpore re- 
surrecturi sunt in die judicii non amplius cor- 
porali morte morientur , ita qui spirituali- 
ter resurgit , et vivit cum gloria in Christo , 
non morietur in aeternum . In hoc enim si- 
ta est resurrectio plena, adaequata, et per- 
fecta justorum , ut non simpliciter resurgant 
in Christo a morte peccati, sed ita resurgant, 
ut amplius peccato subditi esse non possint , 
et gloriam perennem accipiant ; et haec ad- 
aequata resurrectio animae non consumma- 
tur , ac perficitur , nisi quum post mortem 
corporalem ponitur Anima in statu perma- 
nenti tum gratiae , tum gloriae . Qui enim 

resurgunt a morte infidelitatis , et peccati , 
donec in mundo versantur , sunt adhuc ei- 
dem morti obnoxii , ideoque non potest di- 
ci de illis, quod resurrectione perfecta , et 
gloriosa jam resurrexerint . Hinc ait Suarez 
loc. cit. hanc spiritualem resurrectionem in- 
choari per gratiam , perfici autem in gloria . 
Et Calmet . Sancti autem Martyres resurre- 
ctionem illam obtinuerunt , quae a peccatis exi- 
mit , et eam , quae a corpore mortis liberat ; 
tam pariter , quae a Purgatorii poenis immu- 
nem reddit , ideoque merito prima resurrectio- 
ne donati dicuntur , opperiuntur que secundam , 
quae corpora animabus perpetuo vinculo socia- 
bit . Idem explicabo per verba Cornelii a La- 
pide . Prima ergo resurrectio est beatitudo so- 
lius Animae , qua Anima sola per mortem tran- 
sit in vitam , et regnum caeleste . Haec di- 
citur resurrectio ; quia Sancti , quum positis 
hic corporibus moriuntur , eo quod in vitam 
novam , eamque feliciorem evadunt , et tras- 
migrant , quodammodo resurgere videntur . Ani- 
ma enim , moriente corpore , videtur paritet 
mori corpori , sicut corpus moritur animae , at- 
que per hanc mortem transire in vitam caele 
stem . Secunda resurrectio est plena beatitudo , 
qua Anima cum corpore in fine mundi plene in 
eandem vitam beatam resurgent . Et nota rur- 

sus pro quibus dicat : haec est resurrectio pri- 
ma, . Dicit scilicet pro animis decollatorum , 
qui vixerunt et regnaverunt cum Christo mil- 
le annis . Igitur haec resurrectio prima est 
solummodo Vita et Regnum Animarum san- 
ctarum cum Christo in caelis . Si ponas illas 
Animas corpori restitutas , et regnantes in 
terris,addis aliquid summopere notabile, quod 
.Joannes non dixit; immo primam resurre- 
ctionem diversimode omnino reprehesentas 
ab eo , quod Joannes significavit . Sequitur 
deinde : Beatus , et Sanctus , qui habet partem 
in resurrectione prima : in his secunda mors 
non habet potestatem : sed erunt Sacerdotes Dei , 
.et Christi , et regnabunt cum illo mille annis : 
Nempe qui sunt admissi ad regnandum prae- 
.senti tempore cum Christo in caelo , sunt 
Beati , et Sancti . De iis dixerat etiam c. 3. 
21. Qui vicerit , dabo ei sedere mecum in trho- 
no meo : sicut et ego vici , et sedi cum Patre 
meo in trhono ejus . Hoc est in caelis , ubi 
Christus sedet ad dexteram Patris . Quare 
-dicit sedi , et non sedebo ; et ex comparatio- 
ne , quam hio instituit» sicut Christus loqui- 
tur de regno , et sede sua in caelis » sic in 
caelis , et non in terrena Jerusalem opus est 
collocare regnum , et sedes Sanctorum ; Qui 
;e r paelo regnant etiam super terram per ho- 

nores.quos a Fidelibus accipiunt, et per mi- 
racula , quibus a Deo glorificantur . In iis 
non habet potestatem secunda mors , scilicet 
damnatio aeterna reproborum in die judicii, 
de qua dicitur deinde : Et Infernus , et mors 
misi sunt in stagnum ignis . Haec est mors se - 
eunda . Quae etiam vocatur mors aeterna * 
Hinc superius cap. 2. v. 10. et 11. dicitur : 
Esto fidelis usque ad mortem , et dabo tibi co- 
ronam vitae . Qui habet aurem , audiat , quid 
Spiritus dicat Ecclesiis ; Qui vicerit non laede- 
tur a morte secunda . Manifestum est , quod 
in eodem loco loquitur primum de morte 
corporali , usque ad mortem , et deinde de 
morte aeterna damnationis , quam non in- 
currit , qui perseveraverit usque in finem , et 
vicerit : non laedetur a morte secunda . Illi 
autem Sancti , et Beati sunt Sacerdotes my- 
stici Dei et Christi , quia scilicet offerunt 
Deo sacrificia laudis , gratiarum actiones , et 
omnis obsequii , ut explicat Cornelius a La- 
pide. 

Ne quis autem miretur , Joannem prius 
loqui de resurrectione spirituali , et deinde 
de corporali in die judicii , attendat , quid 
ipse .referat in Evangelio prolatum fuisse 9 
Christo . Joan. 5. 24. « sequ. Amen , amm 
dico vobis , quia qui verbum meum audit > & 

credit ei , qui misit me , habet vitam aeternam , 
et in judicium non venit , sed transiit a morte 
in vitam . Arnen , amen dico vobis , quia ve- 
nit hora , et nunc est , quando mortui audient 
vocem Filii Dei , et qui audierint vivent . Au- 
diamus igitur Augustinum in hunc locum . 
de Civ. Dei 1. 20 . cap. 6. Nondum de secun- 
da resurrectione , id est corporum , loquitur, 
quae in fine futura est; sed de prima , quae 
nunc est . Hanc quippe ut distingueret, ait , 
Venit hora , et nunc est . Non autem ista cor- 
porum , sed Animarum est . Habent enim 
et animae mortem suam in impietate , atque 
peccatis . Propter istos ergo impietate , et 
iniquitate in anima mortuos. Venit , inquit , 
hora , et nunc est , quando mortui audient vo- 
cem Filii Dei , et qui audierint vivent . Qui 
audierint , qui obedierint , qui crediderint , 
et usque in finem perseveraverint . Nec fecit 
hic ullam differentiam bonorum , et malo- 
rum . Omnibus enim bonum est audire vo- 
cem ejus, et vivere ad vitam pietatis, ex 
impietatis morte transeundo . . . Qui per re- 
missionem peccatorum vivunt, jam non sibi 
vivant i sed ei , qui pro omnibus mortuus est 
propter peccata nostra , et resurrexit propter 
justificationem nostram , ut credentes m eum, 
quj ' justificat impium , ex impietate justifi- 

cati , tamquam ex morte vivificati , ad pri- 
mam resurrectionem quae nunc est , pertinere 
possimus . Ad hanc enim Primam non pertinent , 
nisi qui Beati erunt in aeternum : Ad secun- 
dam vero de qua mox locuturus est , et bea- 
tos pertinere docebit, et miseros : Ista est 
misericordiae , illa judicii , Ecce quomodo 
etiam Augustinus primam resurrectionem vo- 
cat eam , quae inchoatur in hac vita per gra- 
tiam , et perficitur in altera per gloriam . 

Deinde subjungit Christus in eodem lo- 
co v. 28. et 29. Nolite mirari hoc : nempe , 
nolite mirari hoc , quod dixi de resurrectio- 
ne spirituali a morte peccati ad vitam aeter- 
nam ; et cur ? Quia venit hora , in qua om- 
nes , qui in monumentis sunt , audient vocem 
Filii Dei . Et procedent , qui bona fecerunt in 
resurrectionem vitae , qui vero mala egerunt in 
resurrectionem judicii . Scilicet ex potestate su- 
scitandi animas a morte peccati ad vitam gra- 
tiae , tamquam ex re majori , et difficiliori , 
probat Christus se habere potestatem susci- 
tandi corpora , quod minus , et facilius est . 
Cornei, a Lapide . Et quod de hac loquatur 
in hoc secundo loco , subdit Augustinus r Ve- 
nit enim hora ( ubi non ait , et nunc est , quia 
in fine saeculi erit , hoc est in ultimo et ma- 
ximo judicio Dei ) quando omnes , qui in mo- 

numentis sunt , audient vocem ejus, et proce- 
dent . Non dixit, quemadmodum in prima, 
et qui audierint vivent . Non enim omnes 
vivent , ea scilicet , quae quoniam beata est , 
sola vita dicenda est . Nam utique non sine 
qualicumque vita possent audire , et de mo- 
numentis resurgente carne procedere . Qua- 
re autem non omnes vivent , in eo quod se- 
quitur docet : Qui bona , inquit , fecerunt in 
resurrectionem vitae , hi sunt qui vivent : qui 
vero mala egerunt in resurrectionem judicii , 
hi sunt qui non vivent , quia secunda morte 
morientur , Mala quippe egerunt , quoniam 
male vixerunt ; male autem vixerunt quia in 
prima , quae nunc est, animarum resurrectio- 
ne non revixerunt , aut in eo quod revixerant 
non in finem usque manserunt ; sicut ergo 
duae sunt regenerationes , de quibus jam su- 
pra locutus sum , una secundum fidem , quae 
nunc fit per Baptismum ; alia secundum car- 
nem, quae fiet in ejus incorruptione, atque 
immortalitate per judicium magnum , atque 
novissimum : ita sunt et resurrectiones duae , 
una prima, quae et nunc est, et animarum 
est , quae venire non permittit in mortem 
secundam; alia secunda, quae nunc non est, 
sed in saeculi fine futura est , nec animarum , 
sed corporum est, quae per ultimum judi- 

cium alios mittet in secundam mortem , alios 
in eam vitam , quae non habet mortem . 

Sequitur Augustinus cap. 7. De his dua- 
bus resurrectionibus idem Joannes Evangeli- 
sta in libro, qui dicitur Apocalypsis, eo mo- 
do locutus est, ut earum prima a quibusdam 
nostris non intellecta , insuper etiam in quas- 
dam ridiculas fabulas verteretur , Et revera 
mirandum est, quod fere nulli fuerint Seri* 
ptores , qui ad hoc Augustini argumentum 
attenderint . Nullum enim aliud est , quod ad 
explicationem c.20. Apocalypsis adeo confe- 
rat . Idem enim est Christus Jesus, qui loquitur 
inEvangelio Joannis, et qui in Apocalypsi per 
Angelum loquitur ; et idem Joannes , qui scri- 
bebat in Evangelio , quod ab ipso audierat , 
et quod ab ipso audierat, scribebat in Apo* 
calypsi. In Evangelio fit transitus a spirituali 
morte , vita , et resurrectione ad resurrectio- 
nem corporalem , et vitam , et mortem ae- 
ternam . Idem itaque fit in Apocalypsi, et lo- 
cus Evangelii interpretatur locum Apocalypsis. 

Post autem universae carnis resurrectio- 
nem describitur in Apocalypsi cap.21. ,et 22. 
felicitas aeterna Sanctorum in caelis . Haec 
est interpretatio obvia, et magis communis . 
Et nihilominus aliqui de terrena , nova , et 
felicissima Jcmialem interpretati sunt , quod 

c. 2i. v. 2. dicitur : Et ego Jo annes vidi San- 
ctam Civitatem Jerusalem novam descendentem 
a Caelo , sicut sponsam ornatam viro suo . Ma- 
terialiter hujusmodi descensum intellexerunt 
de caelo in terram . Sed sub nomine Jerusa- 
lem intelligitur illic triumphans Ecclesia ; et 
de caelo descendere ista Civitas dicitur, quo- 
niam caelestis est gratia , qua Deus eam fe- 
cit. . . Et de caelo quidem ab initio sui de- 
scendit , ex quo per hujus saeculi tempus , 
gratia Dei desuper veniente per lavacrum ge- 
nerationis in Spiritu Sancto misso de caelo 
subinde cives ejus accrescunt. Sed per judi- 
cium Dei , quod erit novissimum per ejus fi- 
lium Jesum Christum , tanta ejus , et tam 
nova de Dei munere claritas apparebit, ut 
nulla remaneant vetustatis vestigia ; quando- 
quidem et corpora ad incorruptionem atque 
immortalitatem novam ex vetere corruptio- 
ne , atque mortalitate transibunt . Nam hoc 
de isto tempore accipere , quo regnat cum Re- 
suo mille annis , impudentiae nimiae mihi 
videtur : Cum apertissime dicat ; Absterget 
Deus omnem lacrymam ab oculis eorum ; et 
mors jam non erit , neque luctus , neque cla- 
mor , sed nec ullus dolor. Quis vero tam sit 
'absurdus, et obstinatissima contentione vesa- 
nus , qui audeat affirmare in hujus mortali- 

tatis aerumnis, non dico populum Sanctum , 
sed unumquemque Sanctorum , qui hanc vel 
ducat, vel ducturus sit, vel duxerit vitam, 
nullas habentem lacrymas , et dolores : Cum 
potius quanto quisque est sanctior , et desi- 
derii sancti plenior, tanto sit ejus in orando 
fletus uberior? . . . Verum in his verbis, ubi 
ait: Absterget Deus omnem lacrqmam ab oculis 
eorum &c. tanta luce dicta sunt de saeculo 
futuro, et immortalitate, atque aeternitate 
Sanctorum , (tunc enim solum , atque ibi so- 
lum ista non erunt ) ut nulla debeamus in lit- 
teris Sacris quaerere, vel legere manifesta, 
si haec putaverimus obscura . Ita S. Augusti- 
nus 1 . 20. de Civit. Dei cap. 17. Et revera, 
ejusdem Apocalypsis cap. 3. v. 12. dicitur. 
Qui vicerit faciam illum columnam in templo 
Dei mei , et foras non egredietur amplius : Et 
scribam super eum nomen Dei mei , et nomen 
civitatis Dei mei novae Jerusalem , quae de * 
scendit de caelo a Deo meo , et nomen meum no - 
vum. Ecce hic rursus dicitur de mystica Je* 
rusalem , quod jam descenderit de caelo, 
quia scilicet Ecclesia tum militans , tum try- 
umphans est origine sua caelestis , in caelis 
enim orta est , et a Deo producta ; unde ipsa 
a caelis ad homines terrestres descendere vi- 
detur , cum eos facit caelestes , ac beatos - 
Ita Cornei, a Lapide . 

Qui vero non absimilem interpretatio- 
nem c. 20. Apoc. inspicere vellet , legat Be- 
rengaudi expositionem Vision. 5. olim attri- 
butam S. Ambrosio , et quae invenitur inter 
Ambrosiana falso recepta . Oper. S. Ambr. tom. 
8. edit. Vertet. Pit ter i 1782. _ i 

Verum tamen est , quod ex his locis 
Apocalypsis male intellectis aliqui ex antiquis • 
Patribus decepti in opinionem millenariorum 
descenderunt , et cum eis, ut testatur S. Hie- 
ronymus in c. 20. Jerem. , multi Ecclesiasti- 
corum virorum » et martyres ; qui putabant 
Christum visibiliter cum Sanctis in vitam re- 
stitutis regnaturum in terris ante diem judi- 
cii per mille annos . Non sunt autem isti con- 
fundendi cum sequacibus Cerinthi , qui huic 
regno carnales illicitas voluptates assignabant. 
Ideaque neque a S. Augustino 1 . 20. de Civ. 
Dei c. 7. , neque. z\S. Hieronymo loc. cit. in- 
ter haereticos reJati sunt, in eis locis , in qui- 
bus hujusmodi Doctores haereticorum senten- 
tiam refutarunt. . Qui vero huic sententiae 
plus auctoritatis conciliavit i Papias fuit , Jo- 
annis Evangelistae discipulus , et socius S. Po- 
lycarpi, qui opinionem de millenario Christi 
in terris regno ex Apostolis , eorumque disci- 
pulis sese hausisse affirmabat . Euseb. /. 3. hist. 
Eccles. c. 39. , idque persuasit Justino Marty- 

ri . Dial. cum Triphon. , Tertulliano l. contr. 
Marcion. cap. 24. , Irenaeo l. 5. cap. 33., La- 
ctantio /. 7. c. 24 . , Victorino apud Hieron. in 
Ezech. 36. , et in Isai. 65. et aliis quibusdam . 
Contra vero eandem sententiam alii ex anti- 
quis Patribus impugnarunt . S. Dionysius Ale- 
xandrinus apud £#/?&./. 7.c\24.data opera refel- 
lit Nepotem , qui librum scripserat pro tuen- 
da Millenariorum opinione . Cajus praesby* 
ter Romanae Ecclesiae apud Euseb. I. 2: c. 28. 
sententiam hanc inter Cerinthi fabellas tra- 
ducit , eandemque non semel Origenes in 
scriptis suis reijcit. /. 2. de Princip. c. 2. Deni- 
que per S. Augustinum , et S. Hieronymum , 
qui eam flocci fecerunt , non amplius inter 
Catholicos probatos Doctores visa est . HaeC 
jam supra innuimus . 

Non desunt tamen aliqui , qui eam non 
omnino spernendam judicent ex hoc ipso, 
quod per quinque fere saecula a plurimis Ec- 
clesiasticis viris, et martyribus adoptata fue- 
rit, adeo ut * S. Hieronymus propter tantam 
auctoritatem diceret , se non posse hanc sen- 
tentiam damnare, et unumquemque in suo 
sensu abundare , et cuncta judicio Domini 
reservari . In J erem. 20. Et in praefat. ad f.6$. 
Isai. ait , quod in hac parte dumtaxat pluri 1 
ma nostrorum multitudo Appolli narium se- 

qufcbatur . Nihilominus dicendum , quod re* 
gnum illud Millenarium amplius sustineri non 
possit, si Ecclesiasticae auctoritatis regulae 
recte attendantur . Etenim exploremus pri- 
mum, quanti lacienda sit auctoritas Patrum , 
qui pro millenarii Regni sententia adducun- 
tur . Dux et antisignanus hujus sententiae fuit 
Papias., qui testatur in initio sui operis se 
ea, quae ad fidem pertinent, ab iliis, qui 
Apostolis noti, et familiares erant , accepis- 
se i Sed audiamus Eusebium, quid de eo, et 
de ipsius sententia referat . Euseb. lib.3. c. 33. 
Alia praeterea idem Auctor , quasi traditione 
non scripta ad se pervenisse commonstrat , quae 
peregrinas quasdam Salvatoris parabolas , et 
novas ejus doctrinas , aliaque nonnulla com- 
menticiis fabulis referta continent : in quibus 
asserit , Regnum Christi post universae carnis 
resurrectionem mille annos humano , et corporeo 
more in terra hac continuatum et stabilitum 
fore : quae quidem dogmata credo , eum pro- 
pter ea excepisse , quod Apostoli cas interpretatio- 
nes , quae ab illis essent arcanis figuris , et pa- 
rabolis suboscuris expositae , male intellexis- 
set . Nam homo erat ( sicut ex ejus scriptis fa- 
cile licet conjecturam capere ) ingenii pertenuis : 
Caeterum plerisque Ecclesiasticis viris , qui no- 
minis antiquitatem pro suarum partium defen- 

sione citabant , persimilis erroris auctor exti - 
tit , ut Irenaeo , et si quisquam alius eadem 
cum illo sentire videbatur . Ita apud Baron. 
Ego autem summopere miratus sum , quod 
pro Millenario Regno ante universale judi- 
cium quasi auctor , et testis inter Catholicos 
Doctores adducatur hic Papias . Non enim 
ille mille annos illius regni ante judicium sta-, 
tuebat , sed expresse , ut testatur Eusebius , 
post universae carnis a mortuis resurrectionem . 
Differt igitur omnino sententia Papiae a vul- 
gari millenariorum opinione de partiali re- 
surrectione justorum, et eorum regno cum 
Christo visibiliter conversante in terris per 
mille annos ante resurrectionem reproborum, 
et universale judicium . Idem dicendum es- 
set de S. Irenaeo , qui hanc sententiam a Pa- 
pia hauserat . Sed tamen si percurrantur ca- 
pita 33. et 34. , et 35. 36. I. 5. , in quibus 
exponit sententiam de temporali , et terre- 
no regno Sanctorum , contrarium apparebit 
et hoc eo magis ostendit diversitatem et in- 
constantiam hujus opinionis . , . 

Notandum est autem circa Papiam , 
quod eum Eusebius vocat hominem mediocris 
admodum ingenii , juxta translationem Vale-, 
sii , aut juxta alios pertenuis ingenii , et qui- 
dem in interpretandis Scripturis . Quare et- 

iam illi duae aliae antiquatae , et obsoletae 
opiniones tribuuntur, quae ex eadem falsa 
sacrarum litterarum interpretatione ortum 
habuerunt . Prima est, quod Angeli, quibus 
a Deo cura aliqua administrationis commissa 
fuerat , potentia sua abusi ab officio deeras- 
sent . Altera, quod Judas non statim suspen- 
dio perierit, sed delapsus supervixerit, et 
curru ita compressus fuerit , ut ejus effunde- 
rentur omnia intestina . Vide Petrum Halloix 
in Vit. Scriptor. Ecclcs. Oricnt. primi saec. Dua - 
ci 1633. pag. 662. coi. 2. Hoc autem probat, 
quod non omnia, quae orali traditione Pa- 
pias acceperat , erant a falsitatis, et absur- 
ditatis nota innocua , et defaecata . Quod si 
liber de Ecclesiae Hier archia Dionysio Areopa- 
gitae tjribuendus esset , ut ipse Petrus Halloix 
contra Calvinistam Scultetum contendit , ibi- 
dem in Dionys. qu.2.pag. 175. et seq. , dicen- 
dum esset, jam ab initio modeste quidem, 
sed tamen manifeste opinionem Papiae tam- 
quam errorem explosam fuisse . Ait enim Au- 
ctor Eccles. Hierarc. c. 7. Alii autem , nescio 
quo pacto , ad terrestrem , et corpoream incli- 
nantes intclligentiam probis , ac justis sanctis- 
simum , atque beatissimum finem huic vitae 
similem promissum esse dixerunt : et cibos mor- 
tali conditioni proprios iis , qui pares futuri 

sunt Angelis , non recte projecerunt . Faxit ve- 
ro Deus , ut ne quis Sanctissimorum virorum 
in hos aliquando errores delabatur . Verosimi A 
liter ad Papiam , et ejus asseclas etiam allude- 
bat Origenes , qui in Prologo in Cantic. ita 
scripsit . Unde accidit, ut simpliciores qui- 
dam nescientes distinguere, ac secernere quae 
sint , quae in Scripturis divinis interiori ho- 
mini , quae vero exteriori deputanda sint , 
vocabulorum similitudinibus decepti ad ine- 
ptas quasdam fabulas et figmenta inania se 
contulerint : ut etiam post resurrectionem ci- 
bis corporalibus utendum crederent , potum- 
que sumendum non solum ex illa vite vera , 
et vivente in saecula , verum et ex his viti * 
bus et fructibus ligni. Haec de Papia; nunc 
vero quoad Irenaeum * 

Dicendum igitur , quod illa opinio San- 
cti Irenaei inter ejus naevos, qui tamen pau- 
ci sunt, ennumeranda est, quam ex libris 
Papiae desumpsit , et ex quorundam praesby- 
terorum relatione . Neque hoc officit ejus au* 
ctoritati in caeteris apud doctos , qui sciunt 
etiam in viros pios aliquando irrepere posse 
aliquam credulitatem - Et revera difficile est 
a simplicis credulitatis nota eximere* quod 
S.Irenaeus a Praesbyteris acceptum refert*, 
tamquam auditum a Joanne, et Jdanni di- 

Va 

ctum a Domino circa felicitatem regni mil- 
lenarii : cap. 33. Venient dies , in quibus vi- 
neae nascentur singulae decem millia palmitum 
habentes , et in uno palmite dena millia brachio - 
rum , et in uno vero palmite decem millia 
flagellorum , et in unoquoque flagello dena 
millia botruum , et in unoquoque botro dena 
millia acinorum , et unumquodque acinum ex- 
pressum dabit vigintiquinque metretas vini . Et 
cum eorum apprehenderit aliquis Sanctorum bo- 
trum , alius clamabit . Botrus ego melior sum , 
me sume , per me Dominum benedic . Simili- 
ter et granum tritici decem millia spicarum 
generaturum , et unumquamque spicam habitu- 
ram decem millia granorum , et unumquodque 
granum quinque bilibres similae clarae mun- 
dae , et reliqua autem poma , et semina , et 
herbam secundum congruentiam in consequen- 
tem : Et omnia animalia iis cibis utentia , quae 
a terra accipiuntur , pacifica , et consentanea 
invicem fieri subjecta hominibus cum omni sub- 
jectione . Haec autem et Papias Joannis Audi- 
tor % Poly carpi autem contubernalis , vetus ho- 
mo per scripturam testimonium perhibet in 
quarto librorum suorum ; sunt enim illi quin- 
que libri conscripti . Et adjecit dicens : Haec 
autem credibilia sunt credentibus . Et Juda » 
inquit , proditore non credente » et interrogan- 

U t Quomodo ergo tales geniturae a Domino 
perficientur ? Dixisse Dominum : Videbunt , 
qui venient in illa . Quis autem credere po- 
terit, talia fuisse dicta a Christo Domino ? 
Hinc nil mirum si , ut ait S. Hieronymus praefi 
in c. 6 $ . Is ai . , adversus eum vir eloquentissl - 
mus Dionysius Alexandrinae Ecclesiae Ponti- 
fex elegantem scripsit librum irridens mille 
annorum fabulam . Quantum hic loquendi 
modus distat ab eo , quem in Evangeliis ad- 
miramur ? Plura alia sunt in sequentibus ca- 
pitibus , quae non bene sonant . Videtur enim, 
quod Sancti isti in ilio regno non fruentur 
visione Dei , sed ad incorruptionem , et glo- 
riam praeparabuntur, cap. 35. Et sicut vere 
resurgit , sic et vere praemeditabitur incorru- 
ptelam , et augebitur , et vigebit in Regni tem- 
poribus , ut fiat capax gloriae Patris . Deinde 
omnibus renovatis vere in Civitate habitabit 
Dei ; scilicet post universale judicium . Tunc 
autem cap. 36. , quemadmodum Praesbytert 
dicunt , tunc qui digni fuerint caelorum con- 
versatione , illuc transibunt idest in caelos , alii 
tuto Paradisi delitiis utentur , alii autem spe- 
ciositatem civitatis possidebunt ; ubique autem 
Deus videbitur : Confer quae dicit , cap. 31. 
Manifestum est , quia et discipulorum ejus , 
propter quos et haec operatus est Dominus , Atti* 

mae abibunt w invisibilem locum definitum eis 
a Deo , et ibi usque ad resurrectionem commo- 
rabuntur sustinentes resurrectionem , post reci- 
pientes corpora , et perfecte resurgentes , hoc est 
corporaliter , quemadmodum et Dominus resur- 
rexit 3 sic venient ad conspectum Dei . Si S.Ire- 
nacus , ut aliqui suspicati sunt , putavit vi- 
sionem , et fruitionem Dei diferri Animabus 
beatis post mortem usque ad supremum ju- 
dicium , nihil mirum esset , si descenderit 
in eam opinionem , ut crederet Sanctos re- 
surrecturos ante universale judicium , et per 
mille annos fruituros bonis temporalibus , et 
cibo , et potu in terrestri regno Jerusalem , 
et ibi ad visionem , et fruitionem Dei prae-, 
parari . Sed quoniam nunc temporis salva fi- 
de negari non potest, quod Animae Sancto- 
rum facie ad faciem videant Deum ante diem 
resurrectionis, et judicii, ut in Concil. Flo- 
rentin. definitum est contra errorem Arme- 
norum , ita etiam corruit regnum temporale ~ 
millenarium , quod videtur illam beatificae vi- 
sionis privationem apud Irenaeum suppone- 
re . Non omittam autem , quod in Eusebio 
notavi , qui refert hist. Eccles . /. 5. c. 20 . , Ire- 
naeum adversus.Valentinianos librum scripsis- 
se de Octonario , qui nobis excidit, etincu- 
jusjfine iraec legabantur. Adjuro te , qui tran- 

scripseris hunc librum , per Dominum nostrum 
Jesum Christum , et per gloriosum ejus Adven- 
tum , in quo judicaturus est vivos , et mor- 
tuos &c. Ita Irenaeus ex testimonio Eusebii . 
Hic autem Irenaeus certe loquitur ex com- 
muni fide et doctrina sui temporis, et conjun- 
git gloriosum Christi adventum cum judicio 
vivorum , et mortuorum . Haec autem verba 
non video , quomodo aliter interpretari pos- 
sint, nisi de judicio universali, in quo si 
mortui judicandi sunt, utiqfte supponitur, 
quod surrexerint , et non solum justi mortui 
sed etiam impii , quia de mortuis omnibus 
indistincte , et de eorum judicio loquitur Ire- 
naeus cum Apostolorum Symbolo . 

Caeterum eoncludendum est, quod de 
hoc argumento nulla fides sit Irenaeo , qui 
nimis facilem aurem simplicibus Praesbyteris 
praebuit , neque hoc officit eximiae doctrinae 
ipsius Irenaei in caeteris , quoniam et Euse- 
bius , qui illam millenariorum sententiam ir- 
risit , tamen et merito Irenaeum inter eos 
recenset, quibus propter verae rectaeque opi- 
nionis Ecclesiasticae patrocinium plurima fi- 
des adjungenda est . 

Quid autem de Sancto Justino dicam T 
Omnes conveniunt , in Dialogo cum Trypho* 1 
ne cap,8o. «t8i., Justinum cum tempera*; 

tis Millenariis sentire , quamvis ibidem fatea- 
tur , diversimode opinari plures Christianos 
etiam ex eo generet quod piam , ac puram, 
sequitur sententiam . Nuperrime tamen Joan- 
, nes Baptista Galliciolli in dubium revocavit , 
an Justini opinio conveniat in omnibus cum 
caeteris millenariis , ut videre est in ejus ita- 
lica translatione Operum S. Justini ; Venetiis 
j 799. typis Antonii Curti tom. 2. in notis pag. 
347. et seq. Hoc autem certum est, quod in 
Apologia prima , in qua publice Christiano- 
rum fidem ad Antoninum Pium exponit , ita 
loquitur de secundo adventu Christi , et uni- 
versali resurrectione , ut nullum locum inter- 
medium pro regno mille annorum ibi relin- 
quat . Ait enim num. 52. Duos enim illius ad- 
ventus praedixerunt Prophetae , unum quidem , 
qut jam exhibitus est , tamquam despecti , et 
passibilis hominis % alterum autem , quando cum 
gloria e caelis una cum angelico ipsius exer- 
citis adventurus praedicatur : quando et corpo- 
ra exuscitabit omnium ,t quicumque extiterunt 
hominum ; ac dignorum quidem corpora induet 
incorruptione . , iniquorum autem in perpetuo 
sensu cum pravis daemonibus in ignem aeter - 
msfn mittet .^Jicce adventus secundus Christi , 
et immediata simultanea resurrectio omnium 
hemmum simul., cura retributione aeterni 
- *■ v 

praemii , vel poenae. Equidem* etiam hic 
miratus sum , hunc locum praeteriri fere ab 
omnibus, qui de opinione Justini circa regnum 
millenarium agunf. Eam tamen notavit Mo- 
nacus ex Congregat. S. Mauri in Praefat. ad 
Justinum part. 2. c. 12. 'Facile autem est ani- 
madvertere , quod in Dialogo cum Tripho- 
ne Justinus loquitur de privata opinione ; in 
apologia autem de communi Christianorum 
doctrina . Quomodo autem illa privata opi- 
nio cum hac communi doctrina convenire 
possit , difficile erit explicare . Quare e6 mi- 
nus improbabilis videtur sententia Cl. Gallic- 
ciolli , qui de Justini opinione in Dialogo 
expressa dubitavit . Et revera in ipso Dialogo 
Justinus antea dixerat de secundo Christi ad- 
ventu , quod in eo alii in condemnationem 
mittentur , alii doloris expertem statum con- 
sequentur , sine intervallo temporis inter 
istos, et illos . num. 45. Et in secundo ipsius 
Christi adventu ab his , qui in eum credunt ; 
et ita vivunt , ut ei placeant , penitus ( mors ) 
facesset , nec jam ulla sit ; cum alii quidem in 
judicium, et condemnationem ignis perpetuo cru- 
ciandi mittentur , alii vero perpessionis , et 
corruptionis , et doloris expertem statum , at- 
que immortalitatem consequentur . Sic num. 3 $ . 
Judaeis credentibus salutem aeternam pro- 

mittit in secundo adventu , qui gloriosus futu- 
rus est ; non credentibus autem aeternum 
ignem minatur . Agit etiam n. 14. de dupli- 
ci adventu, quorum in altero plangent Ju- 
daei interfectores Christi ; quod repetit rur- 
sus n. 32. Quare difficile erit, diversos hu- 
jusmodi locos conciliare cum millenariorum 
opinione . Si autem dici posset , quod in prae- 
senti eruditis non arridet, Apologiam , quae 
nunc dicitur prima , esse secundam , ut in 
antiquis editionibus invenitur , et citatur ab 
Eusebio , et a S. Joanne Damasceno , et prae- 
terea esse posteriorem Dialogo , ut de secun- 
da Apologia nunc asseritur . Gallic. in prae - 
fat. ad Dialog. n. 8., obvium esset dicere, 
quod Justinus melius de fide edoctus Millena- 
riorum sententiam deinde exuerit . Quidquid 
sit, major fides debetur Justino, quum in 
publico profert communem sui temporis Chri- 
stianorum doctrinam, quam cum privatam 
opinionem obscure Judaeo Triphoni exponit « 
Lactantius Firmianus indubitate fuit in 
sententia Millenariorum . Patet manifeste 
ex cap. 24. , et seq. I. 7. divinar. institut. Sed 
de ejus auctoritate audiatur Bellarminus de 
script. Eccles. Et quidem Opera omnia , exce- 
ptis carminibus , sine controversia Lactantii 
sunt ; et quemadmodum ad eloquentiam Lullia- 

nam proxime accedunt , ita erroribus variis sic 
deformata sunt , ut non sine causa Gelasius Pa- 
pa in Concilio Romano apocrypha censeri volue- 
rit . A S. Hieronymo etiam dicitur in super- 
stitionibus gentilium refellendis solidior , 
quam in Religionis Christianae dogmatibus 
confirmandis . Quid igitur conferre potest ad 
illam opinionem corroborandam Lactantii au- 
ctoritas ? 

Tertullianus contra Mare ion. /.- jf. r. 24. 
in opinionem Millenariorum descendere osten- 
dit J Sed in libro de Praescriptionibus , ubi 
Regulam fidei exponit , juxta communem , 
antiquam , et praesentem doctrinam loqui-* 
tur . Ait enim c. 13. Regula est autem fidei , 
ut jam hinc quid credamus profiteamur „ illa 
scilicet qua creditur . Jesum Christum 
tertia die resurrexisse f in caelos ereptum se- 
dere ad dexteram Patris : misisse vicariani vim 
Spiritus Sancti , qui credentes agat : Venturum 
cum claritate ad sumendos Sanctos in vitae 
aeternae , et promissorum caelestium fructum , 
et ad prophanos judicandos igni perpetuo , facta 
utriusque partis resuscitatione cum carnis resur- 
rectione . Haec regula a Christo ut probabitur 
instituta , nullas habet apud nos quaestiones , 
nisi quas haereses inferunt , et quae haereticos 
faciunt . Vides , quomodo hic Tertullianus 


Digitized by Google 


3*5 

manifeste connectat adventum Christi cum 
universali hominum resurrectione, et judicio . 
Ubi igitur locus regno millenario Christi in 
terram advenientis , et visibiliter cum Sanctis 
resurrecturis ante diem judicii pariter in ter- 
ra commorantis ? Hujusmodi itaque erat com- 
munis fides et doctrina tempore Tertulliani, 
ut ipsemet fatetur . Ex privatis autem Tertul- 
liani opinionibus , quae saepe erroribus sca- 
tent , nullum nobis negotium adversarii fa- 
cessere poterunt. Notandum praeterea , quod 
Tertullianus in eo loco contra Marcionem ju- 
stis post resurrectionem non corporales, sed 
spirituales unice delicias repromittit per mil- 
le annos in terra , in Civitate Hierusalem e 
caelo delata . Hanc dicimus excipiendis resur- 
rectione Sanctis , et refovendis omnium bono- 
rum utique spiritualium copia in compensatio- 
nem eorum , quae in saeculo vel despeximus , a 
Deo prospectam . Sed forte in 1 . de Fidelium 
spe diversimode loquebatur, quia eum Gen- 
nadius inter eos recenset , qui Sanctis cibum 
et potum post resurrectionem promittebant . 
de Eccles. Dogmat. c. 55. 

Cum Millenariis vero a S. Hieronymo 
annumerantur etiam Victorinus Pictabonien- 
sis Episcopus , et Severus Sulpitius in Dialo- 
go , cui Gallo nomen imposuit . in Ezech. 


eap.% 6. Sed Victorini opera a Gelasio Pon- 
tifice in Apocryphorum classem rejecta sunt, 
eo quod , ait Natalis Alexander saecul. 4* 
c. 6. art. 2. , Millenariorum fabulas in eis ob- 
truderet , praecipue in commentario in Apo- ' 
calypsim . Quamobrem qui nunc extat com- 
mentarius sub ejus nomine, cum ibi contra 
Millenarios totis viribus pugnet , falso ei ad-' 
scribitur . Pariter Sulpitii Severi Dialogi , in 
quibus interlocutores sunt Posthumianus et Gal- 
lus , a Gelasio Papa inter apocrypha relata sunt 
ob eandem opinionem . Natal. saecul. 6.- c.4. 
art. 2. 

Inter Millenarios etiam adscribitur Com- 
modianus , qui saeculo quarto floruit . A Ge- 
lasio ejus opera inter apocrypha rejecta sunt . 
De eo sic scribit Gennadius in Catal. Quia pa- 
rum nostrorum attigerat liter as , magis illorum 
dogmata destruere potuit , quam nostra firma- 
re . Unde et de divinis repromissionibus ad- 
versus illos vili satis , et crasso , ut ita di- 
xerim , sensu disseruit , stuporem illis , nobis 
desperationem incutiens , Tertullianum et La- 
ctantium , et Papiam auctores secutus . 

Notandum autem est , quod opera a Ge- 
lasio inter apocrypha recensita sunt quidem 
ex aliqua parte eo nomine inusta , quod fal- 
so adscripta Patribus aut £cclesiac circum- 

ferentur, sed ex maxima parte, quod fabu- 
las, et errores continerent , aut quia ab 
haereticis et schismaticis adulterata , et in fa- 
vorem haeresis , aut schismatis praedicata fue- 
rint £x prima classe certe non sunt Opuscu- 
la Lactantii , Victorini ., Posthumiani et Gal- 
li , et Commodiani . Restat igitur , ut inter 
ea adnumerentur , de quibus ait Gelasius in 
Decreto : Caetera , quae ab haereticis sive 
schismaticis conscripta , vel praedicata sunt , 
nullatenus recipit Catholica , et Apostolica Ro- 
mana Ecclesia , e quibus pauca , quae ad me- 
moriam venerunt , et catholicis vitanda sunt , 
credimus esse subdenda . Concil. Mansi tom. 
8. coi. i $o. 

Quibus positis manifestum est, quam 
parvi sit facienda auctoritas Patrum , qui pro 
Millenariorum sententia adducuntur . Primo 
enim non traditionis auctoritatem praesefe- 
runt , quoniam illud traditum censetur : quod 
semper , quod ubique , quod ab omnibus tra- 
ditum est ; ut ait Vincentius Lirinensis in 
Commonitorio . Perpetua autem traditio ad- 
duci nequit pro sententia , quae sub finem 
secundi saeculi incaepit , et quidem in fide 
unius Papiae viri admodum mediocris inget 
nii , ,et aliquorum Praesby terorum , quorum 
nomina ignorantur ; deinde vero sub saeculi 

quinti finem inter catholicos omnino defe- 
cit ; neque pariter universalitas , quum pau- 
ci fuerint ex Patribus, qui eam docuerunt, 
et si demantur eorum opera , quae inter apo- 
crypha a Gelasio recensentur , et inter quae 
etiam Tertulliani opuscula , et Nepotis com* 
putantur, vix tres, aut quatuor fide digni 
supersint . Secundo dux , et antesignanus in- 
ter catholicos hujus sententiae fuit ille Pa- 
pias , qui in Scripturis interpretandis ut ho- 
mo admodum mediocris ingenii ab Eusebio 
traducitur . Tertio plura ridicula , et inde- 
cora in hanc sententiam invexerunt ipse Pa- 
pias , Irenaeus, et Nepos . Quarto publica, 
et communis Christianorum doctrina per ea 
saecula valde absimilis erat, ut ex ipso Ju- 
stino , et Tertulliano discitur , et ex aliis 
pluribus Patribus , qui diversimode sentie- 
bant , Cajo , Dionysio Alexandrino , Euse- 
bio , Augustino , Hieronymo , Epiphanio , 
Gregorip-Nazianzeno , EfremSyro, et Theo- 
doreto ; vide. Tillcmont de Millenariis ; quo- 
rum Opera aut inter suscipienda expresse a 
Gelasio adnumerantur , aut certe inter apo- 
crypha non rejiciuntur . Quinto haec senten- 
tia , quamvis ab illicitis carnalibus volupta- 
tibus abstineat , tamen aliquem favorem prae- 
stare videtur Apollinari , et ejus sequaci* 

bus, et ideo etiam post saeculum quintum 
fuit a Catholicis destituta . Sexto non solum 
non conveniunt illi Patres inter se de mille- 
narii regni deliciis , eventibus, et circumstan- 
tiis, sed neque etiam de tempore scilicet an 
ante , an post universalem resurrectionem , 
ut in Papia adnotavimus , et in Irenaeo . 
Quare etiam ad traditionis auctoritatem huic 
sententiae conciliandam uniformitas doctri- 
nae in ejus Patronis deest . Vide Tournclly 
de Deo qu. 12. art. 1. Denique Commodia- 
ni , Victorini , Posthumiani et Galli opuscu- 
la inter apocrypha recensita , et quidem pro- 
babiliter ob Millenariorum sententiam , ar- 
gumento sunt, hanc opinionem a Romana Ec- 
clesia etiam in Auctoribus caeteroquin Ca- 
tholicis repudiatam fuisse . Gennadius , qui 
fuit Gelasio cohaevus , vidimus , quomodo 
eam in Commodiano reprehenderit; et cer- 
te post Gelasii Decretum talis opinio , ut 
diximus , inter Catholicos non amplius revi- 
xit , quia fortasse eam virtualiter , et impli- 
cite a Gelasio in suo Decreto damnatam 
agnoverunt . 

Verumtamen subjungere poteris , non 
fuisse solum aliquos Patres , qui pro tempe- 
rata Millenariorum sententia steterunt, sed 
etiam plurimam nostrorum multitudinem , ut 

testatur S. Hieronymus prae/, in l. 1 8. com-' 
ment. in Isaiam . Respondeo primo , non plu- 
ris faciendam esse multitudinis opinionem , 
quam eorum Patrum ,, a quibus eam nostri 
didicerunt . Deinde vero si attendatur testi- 
monium Hieronymi , illa multitudo , non 
Papiam , sed Apollinarium , quamvis solum 
in hac parte , sequebatur . Ait enim . Cui 
( Dionysio Alexandrino ) duobus voluminibus 
respondit Apollinarius , quem non solum suae 
sectae homines , sed et nostrorum in hac par- 
te dumtaxat plurima sequitur multitudo ; ut 
praesaga mente jam cernam , quantorum in me 
rabies concitanda sit . Quibus non invideo , si 
tantum amant terram , ut in regno Christi ter- 
rena desiderent : et post ciborum abundantiam , 
gulaeque , ac ventris ingluviem , ea quae sub 
ventre sunt , quaerant . De quibus . . . Domi- 
nus atque Salvator . . . Erratis , inquit , nescien- 
tes Scripturas , neque virtutem Dei . In resur- 
rectione enim neque nubent , neque nubentur , 
sed erunt similes Angelorum . Quas nuptias 
Nostros expetisse alibi etiam reprehendit Hie- 
ronymus. l.io. in c. 35. Isai . Judaei autem 
et Nostri judaizantes ad secundum ( adventum ) 
referui:t ... hostiarum sanguinem , c unet arum- 
que gentium servitutem , et uxorum pulchritu- 
dinem desiderantes. Quare nemo non videt, 

quam parum , immo nihil , ad Millenarii 
regni stabilitatem conferat illa quamplurima 
Nostrorum multitudo , quae Judaicas fabulas 
sequebatur . Quod si alibi idem Hieronymus 
affirmat, etiam Ecclesiasticos viros , et Mar- 
tyres dixisse , rursum restitui debere victi- 
mas , Sacrificia , et conjugia Sanctorum , et re- 
gnum in terris Domini Salvatoris ; ac prop- 
ter eorum auctoritatem se non posse eam 
sententiam damnare, in Jerem. c. 19., non 
ideo nunc talis sententia non est damnan- 
da , postquam contraire evangelicis litte- 
ris legalium observantiarum restitutionem, 
et Sanctorum post resurrectionem conju- 
gia omnis Ecclesia fatetur ; et postquam de- 
finitum est , Sanctorum animas divina vi- 
sione , et beatitudine frui ante suorum cor- 
porum restitutionem , post quam Sanctis jam 
Deum videntibus, et fruentibus humana con- 
jugia tribuere et indecorum , et absurdum 
esset . Certe etiam Gennadius eos , qui nu- 
ptiarum copulam post resurrectionem deli- 
rabant , ad Cherinthi , et Marcionis scholam 
adscribit , eos vero , qui simpliciter cibum , 
et potum, inter discipulos Papiae , Irenaei , 
Tertulliani , et Lactantii recenset . de Eccle. 
dogm. cap. 55. Quid vero dicam de discipu- 
lis Nepotis, qui adeo multi erant , ut in Ar- 
siniotica praefectura, sicuti Dionysius refert 

apud Euseb. hist. Eccles. I.7. c.24. , propter 
eos schismata , et integrarum Ecclesiarum 
defectiones fierent ? Quod sane indicat , ejus 
sententiam a pluribus in Ecclesia non bene 
auditam fuisse . Ipsi autem illius libri prae- 
cones erant quidam Doctores , qui legem qui- 
dem , ac prophetas nihili faciant ; Evangelia 
sequi negligant ; Apostolorum epistolas contem- 
nant : hujus vero libri doctrinam quasi ma- 
gnum aliquod , et arcanum Sacramentum ven- 
ditent , et simpliciores quosdam ex fratribus 
nostris nihil sublime , atque magnificum , nec 
de glorioso prorsusque divino adventu Domini 
nostri , nec de resurrectione nostra , nostrique 
ad Christum aggregatione , et adsimilatione sen- 
tire patiantur , sed levia quaedam , ac mor- 
talia , et qualia nunc homines sperare solent , 
in regno Dei cogitare jubeant . Haec de illis 
Dionysius loc. cit. Quis autem hanc discipu- 
lorum Nepotis multitudinem tam inepte , et 
irrationabiliter sentientem, pro millenarii re- 
gni adstruenda opinione aliquid conferre prae- 
sumat , aut inde potius contra eandem opinio- 
nem validissima argumenta non depromat ? 

Sed dixerit aliquis : Esto quod aliquo- 
rum Patrum auctoritas parum ponderis tri- 
buat Millenariorum sententiae . Tamen ve- 
rum est, quod opposita sententia non ora- 

nes Ecclesiae Patres pro se habet , ideoque 
tam firma non est , et certa , ut catholico 
ab ea recedere non liceat . Illud enim tan- 
tum absque ulla dubitatione credendum du- 
cimus cum Vincendo Lirinensi , quod non 
unum , aut duos tantum , sed omnes pariter 
uno , eodemque consensu aperte , frequen- 
ter , perseveranter Patres tenuisse , scripsis- 
se, docuisse cognovimus. In hoc autem ar- 
gumento non certe omnes Patres idem sen- 
sisse intelligimus , sed plures , et quidem ex 
prioribus saeculis pro Millenariis stetisse de- 
monstramus . Respondeo , me temperatam 
Millenariorum sententiam non ut haereticam 
traducere ; sed tamen contendo , quod in 
praesenti tempore sit ad minimum improba- 
bilis , quia ex una parte est destituta omni 
gravi auctoritate, ex altera vero habet auctori- 
tates contra se gravissimas , et ineluctabiles . 

Et quoad primum , si qua esset pro Mil- 
lenariorum sententia gravis Patrum auctori- 
tas , ea foret , quam supra adduximus , et ex- 
planavimus . Sed rationes , et animadversio- 
nes jam relatae satis manifeste evincunt , 
nihil roboris eorum auctoritatem in Mille- 
nariam opinionem conferre ; quod pauci , 
nec primi saeculi , nec omnes primae notae, 
nec inter se conformes , nec sibi ipsis con- 

stantes , et plures inter apocryphos relati , 
ex eis ostendantur . Ergo non est , cur su- 
per eorum auctoritate Millenariorum opinio 
innitatur . Contra vero textus Evangelii , A- 
postolorum , et Conciliorum , in sensu ob- 
vio et fere semper litterali explicati , juxta 
magis communem interpretationem Patrum • 
et sensum Ecclesiae , probant , ut vidimus , 
non intercedere inter secundum Christi ad- 
ventum , et universalem defunctorum resur- 
rectionem hoc mille annorum spatium . In 
idipsum conveniunt Patres , et traditio pri- 
mi saeculi , et etiam post exortam Papiae 
opinionem , excepto Justino , et Irenaeo , 
omnes Patres , et Doctores primae notae , 
usque ad quintum saeculum . Post illud ve- 
ro saeculum , in quo fortasse moderata Mil- 
lenariorum sententia in Victorino, Commo- 
diano , et Sulpitio Severo,a Gelasii Papae De- 
creto repudiata est , nemo inter Patres , et 
Doctores Ecclesiae invenitur , qui Millena- 
rium regnum asseruerit ; plures illud oppu- 
gnarunt ; omnes , quum de adventu Domi- 
ni , et resurrectione agunt , ita loquuntur , 
ut in sensu obvio , et litterali significent, 
moraliter simultaneam fore resurrectionem 
justorum , et reproborum , et nullum nota- 
bile tempus inter gloriosum Christi adven- 

tum , et universae carnis resurrectionem in- 
tercessurum .Audi Gennadium, qui sub quin- 
ti saeculi finem floruit : Erit resurrectio mor- 
tuorum omnium hominum , sed Una , et Insi- 
mul , et Semel . Non prima justorum , et se- 
cunda peccatorum , ut fabula est somniatorum ; 
sed Una Omnium . Apud Huetium in notis 
ad Origenem in Matthae. tom. 17. edit. Ve- 
net. 1743. tom. 3. pag. 449. Ergo auctoritas 
Scripturarum , Ecclesiae , et communis Pa- 
trum stat pro sententia Millenariis opposita. 
Dico : communis Patrum ; primo quia dissen- 
sus aliquorum respectu aliorum multitudinis 
facit equidem , ut aliorum sententia non pos- 
sit vocari omnino unanimis , et universalis , 
sed non aufert oppositae sententiae , quod 
sit communis , quum in magna communita- 
te aliquorum dissensus non attendatur , ma- 
xime , ut in casu nostro , si non sit in iis- 
dem circumstantiis , et ejusdem conditionis; 
deinde vero, quia 'regula est, quum Patres 
pro aliquo tempore quamlibet sententiam 
pro utraque parte irreprehensibiliter docue- 
runt , et deinde velut agmine facto unam 
partem deserentes ad aliam omnes confuge- 
runt , quod eorum auctoritas ab eo tempo- 
re computari debeat, in quo unanimi con- 
sensu aliquam partem amplexi sunt . Immo 

hoc manifeste indicat , quod oppositam , 

consideratis mature rationibus , et auctorita- 
tibus , tandem ut improbabilem rejecerunt . 

Accedit autem , quod universa Theolo- 
gorum schola contra Millenarios sentiat , ita 
ut a duodecimo saeculo usque ad decimum no- 
num , in quo versamur , nemo fere probatae 
notae , et doctrinae Theologus ostendi possit, 
qui illud mille annorum regnum inter glorio- 
sum Christi adventum , et universae carnis re- 
surrectionem admiserit , non solum in sensu 
Cerinthi , sed neque in sensu Papiae , et Ire- 
naei .Nemo autem ignorat, quanti facienda sit 
concors omnium Theologorum de fide aut mo- 
ribus sententia ; ita ut asserat Melchior Canus 
de Loc. Theol. I. 7. c. 4. ter. Conci, quod illi con- 
tradicere , si haere sis non est , at haere si pro- 
ximum est . Neque hoc dico , quasi Mille- 
nariorum temperatae sententiae hanc notam 
impingere velim . Etenim ab hac nota eam 
fortasse excipere poterit aliquorum Patrum 
antiqua auctoritas. Nihilominus animadver- 
tendum est , quod , quum scholae Theolo- 
gorum fuerint illis Patribus posteriores , et 
eos ad examen revocaverint , et cum alio- 
rum Patrum agmine contulerint , et Scrip- 
turarum , et Conciliorum auctoritati com- 
paraverint , si eaedem scholae unanimi vo- 

to in eandem sententiam concesserunt , evi- 
dens signum est , quod oppositam a Scrip- 
turis , Conciliis , et meliori Patrum , et Do- 
ctorum auctoritate alienam esse intellexerunt. 
Praeterea , ut ait ibidem Melchior Canus , 
si in aliqua quaestione , quae fidem respi- 
cit , universi Theologi errarent , Ecclesiam 
item errandi periculo exponerent . Sive enim 
qui confessiones audiunt , sive qui ad po- 
pulum habent conciones , ii omnes plebem 
instituunt , sicuti a Theologis acceperunt . 
Quod revera accidit in casu nostro . In om- 
nibus enim Catechismis , et Concionibus , 
et in explicatione Symboli , quum de uni- 
versali judicio sermo habetur , omnes pasto- 
res , catechistae , et concionatores in Catho- 
lica Ecclesia exponunt gloriosum Christi ad- 
ventum cum universae carnis resurrectione , 
et judicio conjunctum . Ita fit , ut si hoc 
falsum esset , Ecclesia ipsa , in Theologorum 
fide communem errorem dissimulando , Chri- 
sti fideles suo silentio deciperet . Atque Deus 
> ipse , si Theologorum omnium errorem non 
aperiret , in necessariis Christiano populo 
deesset . Quid enim facturus est populus impe- 
ritus , nisi eos sequi , quos pro illo tempore Ec- 
clesiasticae Doctrinae magistros accepit , ab- 
sque Catholicae Ecclesiae contradictione ? 

Ad confirmationem audiantur aliqui ex 

praecipuis Theologiae Doctoribus . S. Tho- 
mas in 4. Sentent. dist.43. qu. 1. art.3., do- 
cet, quod resurrectio differtur usque ad finem 
mundi , in quo omnes simul resurgent . Sic 
Job. 24. et Hebr. 1 1 . Deinde ad quartum di- 
cendum , quod occasione illorum verborum ( Apo- 
1 calips. cap. 20. ) ut Augustinus narrat . 1.2 o. 
de Civ. Dei quidam haeretici posuerunt pri- 
mam resurrectionem futuram esse mortuorum , 
ut cum Christo in terra mille annis regnarent , 
unde vocati sunt Chiliastae quasi Millenarii . 
Et Augustinus ibidem ostendit , verba illa ali- 
ter esse intelligenda , scilicet de resurrectione 
spirituali , per quam homines a peccatis dono 
gratiae resurgunt ; secunda autem resurrectio 
est corporum . Regnum autem Christi dicitur 
Ecclesia , in qua eum ipso non solum martyres , 
sed etiam alii electi regnant , ut a parte per 
totum intelligatur , vel regnant cum Christo 
in gloria quantum ad omnes ; et fit speciali- 
ter mentio de Martyribus , quia ipsi praeci- 
pue regnant mortui , qui usque ad mortem se- 
cundum veritatem certaverunt . Millenarius 
autem non significat aliquem certum numerum , 
sed designat totum tempus , quod nunc agitur . 

Pariter S. Bonavent. in 4. Sentent. dist. 
43. art. 1. qu. 3. Conci, asserit, quod Re- 
surrectio corporum erit simul , non successiva , 

quod pluribus rationibus potest confirmari . In 
Breviloquio Oper. tom. $. edit. Venet. 1754. 
part. 7. cap. 5 . De resurrectione autem corpo- 
rum hoc tenendum est , quod omnium corpora 
hominum in generali resurrectione resurgent > 
nulla in eis existente distantia quantum ad 
ordinationem temporis , sed magis quantum ad 
ordinationem dignitatis . Et in Centiloquio ibi- 
dem part. 4. sect. 2. Unde videndum est de re- 
surrectione , de qua secundum fidem Catholi- 
cam est tenendum , quod omnia corpora homi- 
num resurgent in generali judicio , non existen- 
te in eis distantia quantum ad ordinem tem- 
poris , sed potius quantum ad ordinem digni- 
tatis . Ergo juxta S. Bonaventurae doctri- 
nam non est secundum fidem catholicam 
separare justorum resurrectionem a resurre- 
ctione reproborum per mille annorum spa- 
tium . Cardinalis Bellarminus in lib. 3. de 
Roman. Pontifice cap. 17. refert ex Lactantio 
sententiam quae docet , post Antichristi oc- 
cisionem appariturum Christum , futuram 
resurrectionem , et regnaturos Sanctos cum 
Christo hic in terris mille annis , in summa 
pace et tranquillitate, infidelibus quidem in- 
terim non exterminatis , sed pacifice servien- 
tibus'. Quibus finitis , iterum solvendum diat 
bolum , et excitandum bellum atrocissimum 

omnium gentium , quae per mille annos ser- 
vierunt sanctis , et hoc esse praelium Gog , 
et Magog , de quo loquuntur Ezech. et^Joan. 

Sed paulo post divinitus occidendos omnes 
impios , et tunc futuram secundam resurre- 
ctionem , et mundum penitus innovandum . 
Subjungit . Haec opinio fuit etiam multorum 
veterum , ut Papiae , Justini , Irenaei , Ter- 
tulliani , Apollinaris , et quorumdam aliorum . 

Sed jam dudum explosa est tanquam error 
exploratus . 

Franciscus Suarez Oper. tom. 17. edit. 
Venet. 1746. disp. 50. sect. 8. Dicendum est 
tamen , resurrectionem justorum non esse futu- 
ram ante diem judicii , et illa die omnes ho- 
mines resurrecturos ; quare non intercedet ma- ' 
gna mora inter resurrectionem justorum , et 
iniquorum . Haec assertio est certa , et qua- 
tenus repugnat citato ( Chiliastarum ) errori 
existimo esse de fide . Legatur per totum . 

Igitur concludendum puto cum Vincen- 
do Lirinensi Commonit. cap. 2. In ipsa item 
Catholica Ecclesia magnopere curandum est , 
ut id teneamus , quod ubique , quod semper , 
quod ab omnibus creditum est . Addam ego : • 

Et si hoc inveniri de aliqua sententia non 
possit , teneamus saltem , quod fere ubique , 
quod fere semper , quod fere ab omnibus 
creditum est . Sequitur Lirinensis . Sed hoc 

Sta demum fiet , si sequamur universitatem , 
antiquitatem , consensionem . Sequemur autem 
universitatem hoc modo , si hanc unam fidem 
veram esse fateamur , quam tota per orbem 
terrarum confitetur Ecclesia ; antiquitatem ve - 
ro ita , si ab his sensibus nullatenus receda- 
mus , quos Sanctos majores , ac Patres nostros 
celebrasse manifestum est ; consensionem quo- 
que itidem , si in ipsa vetustate omnium , vel 
certe pene omnium , Sacerdotum pariter , et Ma- 
gistrorum definitiones sententiasque sectemur . 
Quid autem si Sanctus , si Doctus , si Epi- 
scopus , Confessor , et Martyr inveniatur > 
qui praeter aliorum doctrinam senserit ? Re- 
spondet inferius ipse Lirinensis . Quidquid 
vero quamvis ille Sanctus , et Doctus , quam- 
vis Episcopus , quamvis Confessor , et Martyr , 
praeter omnes , aut etiam contra omnes sense- 
rit , id inter proprias , et occultas } et priva- 
tas opiniunculas a communis , et publicae ge- 
neralis sententiae auctoritate secretum sit , 
nec cum summo aeternae salutis periculo , ju- 
xta sacrilegam haereticorum , et schismatico- 
rum consuetudinem , universalis dogmatis an- 
tiqua veritate dimissa , unius hominis novi - 
tium sectemur errorem . Igitur qualis luit ab 
initio in re proposita communis , et publi- 
ca generalis sententiae auctoritas ? Jam iu- 


vesrigavimus , et vidimus universale dogma 
fuisse , quod inter secundum gloriosum Chri- 
sti adventum , et generalem resurrectionem , 
et judicium nulla notabilis mora temporis 
intercedet , sed ad adventum Domini omnes 
homines resurgere habent cum corporibus 
suis , et reddituri sunt de factis propriis ra- 
tionem . Haec est Fides Catholica . Hanc 
ipsam ut communem sententiam , et doctri- 
nam in suis scriptis' testatam reliquerunt Ju- 
stinus , Irenaeus , et Tertullianus , ut supra 
notavimus . Quod si isti praeter communem 
doctrinam aliquid senserunt , id inter pro- 
prias , et occultas , et privatas opiniuncuias i 
a communis , et publicae generalis^ senten- 
tiae auctoritate secretum sit . Patribus enim 
hac lege , ut inquit idem Lirinensis , cre^ 
dendum est , ut quidquid vel omnes , vel plu- 
res , uno eodemque sensu manifeste , frequen- 
ter , perieveranter , velut quodam consentiente 
sibi magistrorum concilio , accipiendo , tenen- 
do y tradendo firmaverint , id pro indubitato , 
certo , ratoque habeatur . Quae regula nisi ser- 
vetur , jam pronum esset, aliquas privatas, 
et incertas nonnullorum Patrum opiniuncu- 
ias praeferri communi , publicae , et coni 
stanti aliorum doctrinae, quae fuit' semper 
in Ecclesia regula ad discernendas veras tra- 
ditiones a fallacibus * et incertis . 

Praeterquamquod observandum est , 
quo fundamento * aut qua suppositione in- 
nixi Patres aliqui privatas suas opiniunculas 
defenderint . Si enim deprehendatur , quod 
falso aliquo supposito decepti , aut ex igno- 
rantia veritatis ab Ecclesia nondum ad cre- 
dendum propositae , singularem aliquam opi- 
nionem amplexi fuerint , ipsi certe omhino 
ab errore absolvendi sunt , quia nondum ve- 
ritas manifesta erat, sed non qui eos subse- 
quuti sunt , postquam Ecclesia contrarium 
declaravit . Jam vero si diligenter explore- 
tur apud antiquitatem temperata illa Mil- 
lenariorum sententia , facile erit agnoscere , 
quod connexa erat quasi consequenter alicui 
errori nondum ab Ecclesia expresse reproba- 
to . Etenim inficiari nequit , fuisse aliquos 
Patres , qui incerti erant de tempore , in 
quo justorum Animae * quae nulla consper- 
sae sint macula, aut omnem maculam in 
purgatorio igne exuerint , clara Dei visione 
potiantur . Immo nonnulli ex ipsis videtur , 
quod putaverint , hujusmodi visionem etiam 
pro Sanctis usque ad diem judicii diferri . 
In his refertur a Petavio Irenaeus , qui hae- 
res. , 1 . 5. c. 31, ait: Animae abibunt in invi- 
sibilem locum definitum eis a Deo , et ibi us- 
que ad resurrectionem commorabuntur sustinen - 

tes resurrectionem , post recipientes corpora , et 
perfecte resurgentes , hoc est corporaliter , quem - 
admodum et Dominus resurrexit , sic venient 
ad conspectum Dei . Deinde post resurrectio- 
nem justorum illud Millenarium regnum cum 
Christo adstruere videtur , ut Sancti per vi- 
sionem Christi paulatim ad videndum Dei 
Patris gloriam assuescant . l.$. c. 35. Ex vi* 
sione Domini , et per ipsum assuentes capere 
gloriam Dei Patris , et cum Sanctis Angelis 
conversationem . Idem Irenaeus 1 . $• c. 5. in- 
sinuat , quod justi interea deferantur in Pa- 
radisum , in quo ab initio Adam positus fuit, 
et ibi maneant usque ad consummationem coa- 
uspicantes incorruptelam . A quibus autem 
Irenaeus hanc opinionem didicerat ? A prae* 
sbyteris illis , a quibus de Millenario regno 
edoctus fuerat . Quapropter dicunt praesbqte ~ 
ri , qui sunt Apostolorum discipuli , illos , qui 
translati sunt, illuc translatos esse Ecce ini- 
tium et series totius falsae illius traditionis . 
Papias et praesbyteri simplices , qui diceban- 
tur Apostolorum discipuli , et qui ab eis au- 
dita materialiter interpretabantur . Itaque 
statuebant Animas Sanctoruiri in invisibili \ 
sed terrestri Paradiso expectare visionem Dei 
usque ad justorum resurrectionem / deinde 
suis corporibus restitutas regnare ia terris 

cum Christo per mille annorum spatium , et 
illic ex visione Christi assuescere , et prae- 
parari ad visionem Dei Patris , quae locum 
haberet post extremum orbis judicium , et 
terrae conflagrationem . Supposita illa dila- 
tione gloriae et visionis et fruitionis Dei pro 
justis Animabus , non adeo absurdum videba- 
tur illud Sanctorum regnum , quia quum non- 
dum fruerentur Deo , usquedum ipsius clara 
visione potirentur , interea terrae deliciis , 
et corporeis honestis voluptatibus participes 
fiebant in compensationem laborum , et per- 
secutionum , quas hic , dum viverent , su- 
stinuerant; denique post universale judicium 
perfecta et aeterna gloria potiebantur . Idem 
sensisse Lactantius videtur . Inst. 1 . 7. c. 20. 
23. , et 26. ubi concludit . Cum vero com- 
pleti fuerint mille anni , renovabitur mun- 
dus a Deo , et coelum complicabitur , et terra 
mutabitur , et transformabit Deus homines in 
similitudinem Angelorum , et erunt candidi si- 
cut lux , et versabuntur semper in conspectu 
Omnipotentis : Et Domino suo sacrificabunt , 
et servient in aeternum . Alii etiam Patres 
fuerunt , qui de hac materia obscure locuti 
sunt , ut videri potest inter caeteros apud 
Dionys. Petavium de Deo l. 7. c.14. , et apud 
Laurentium Berti de Theolog. discipl, tom.u 
l. 3. c. 9. 10. , et 1 1. , ' 

Nunc vero , salva fide , amplius, dubi- 
tari nequit , quod animabus justis , quae 
nulla conspersae macula excedunt , aut om- 
nem maculam in purgatorio igne exuerunt. 
Dei visio , et gloria non differtur , sed sta- 
tim ad eam admittuntur . Sic deffinitum fuit 
in Florentini Concilii Sess. ultim. in De- 
cret. unionis , et Tri dent. Sess. 25. > et Be- 
nedict. XII. Extravagant. Benedictus Deus . 
Quibus positis facile est animadvertere : pri- 
mo , quod millenarii sistematis everso fun-s 
damento necesse est totum corruere sjstema . 
Quum enim aliqui opinabantur , diferri us- 
que ad extremum judicii diem Dei visionem 
et fruitionem in Sanctis , non adeo incon- 
gruum , 'et absurdum videbatur, ut interea 
terrenis deliciis per mille annos potirentur 
in corpore reassumpto , sed non adaequate 
glorificato . Sed nunc et incongruum, et ab- 
surdum esset , terrenas quasvis vel modera- * 
tas delicias, et voluptates , et cibum , et po- 
tum Sanctis, qui Dei visione fruuntur , in reas- 
sumpto corpore tribuere , et inconcepibilis 
esset eorum vivendi modus hic in terris cum 
caeteris mortalibus, qui eadem visionenon 
fruuntur. Secundo, quum aliqui Patres aut 
dubie , aut asseveranter pro dilatione gloriae 
in Animabus Sanctorum opinaverint , et ta- 

men contra paucorum opiniunculam praeva- 
luerit in Ecclesia auctoritas Scripturarum , 
communis traditio , et caeterorum Patrum 
doctrina , ita ut contrarium tandem .Ecclesia 
definierit ; nihil obstat praesenti communi 
Ecclesiae doctrinae de morali conjunctione 
adventus Christi cum universali justorum , et 
reproborum resurrectione, paucorum Patrum 
dubia , et obscura , aut privata contraria 
opinio , quum caeteroquin pro communi do- 
ctrina pugnet saeculorum universitas , et mo- 
raliter unanimis Patrum , Doctorum , immo 
et Conciliorum auctoritas . Quare non ob- 
stante veteri aliquorum opinione , commu- 
nis de hoc argumento doctrina proxima fi- 
dei dicenda videtur , et opposita omnino 
a catholicis repudianda . Denique quum evi- 
dentissime Constet ex Scripturis , ex Tradi- 
tione , et Patribus , et universali Ecclesiae 
doctrina i, Cok i ?. S. Thom. in 4. Sentent. 
dist. 44. qu. 2. art. 1 . et sequ. immutationem 
gloriosam, incorruptibilem, et immortalem 
in corporibus Sanctorum fieri adaequate de- 
bere in eorum resurrectione , non postea , 
manifestum est , quantum absurditatis accre- 
sceret opinioni , quae doceat Sanctos fruen- 
tes visione Dei , et indutos corporibus adae- 
quate gloriosis , conversaturos in terris cum 

caeteris hominibus mortalibus , et tot mi- 
seriis in corpore obnoxiis. Quis agilia, sub- 
tilia , splendida , et impassibilia Beatorum 
corpora neque in suo conceptu cum passi- 
bilibus caeterorum corporibus associare po- 
terit ? De Christo autem idipsum etiam as- 
serere , catholicas aures et mentes omnino 
refugit . 

Quare tot absurda , et ridicula , et Ec- 
clesiasticae auctoritati contraria , etiam ex 
temperata Millenariorum sententia deducurt- 
tur , ut a Catholico viro omnino respuen- 
da sit . In hac autem disputatione , quam 
institui , quisquis facile intueri , et dignosce- 
re poterit , me de quacumque alia senten- 
tia , quae Millenariorum non sit , sermonem 
non habuisse ; scilicet nec de transitoria vi- 
sibili Apparitione Christi ante eum, qui voca- 
tur secundus Christi gloriosus Adventus , ne- 
que de particulari aliquorum justorum re- 
surrectione ante postremum judicium, ne- 
que de renovatione coeli , et terrae post 
ipsum finale judicium . Sunt istae , et circa 
ista , diversae sententiae , quas attingere nec 
mei propositi erat , neque necessarium exi- 
stimavi ad examen revocare . Itaque solum- 
modo repetam , quod ab initio mihi pro- 

Ya 


Digilized by Google 



i 


340 

bandum proposueram : Cum Christus e coelo 
visibiliter , et in gloria secundo adveniet , tunc 
et non postea fiet universalis defunctorum re- 
surrectio et universae carnis judicium , et si- 
mul a Christo pronuntiabitur perpetua irrevo- 
cabilis sententia seu vitae , seu mortis aeter- 
nae ; Ideoque inter secundum gloriosum Christi 
judicis adventum , et universalem corporum 
resurrectionem , mille annorum spatium , aut 
alia notabilis mora temporis non intercedet , 
qua visibiliter Christus regnet in terra cum 
Animabus Sanctis jam corpori restitutis . 

DISSERTATIO QUARTA 


An Summus Pontifex habeat auctoritatem desti- 
tuendi Episcopum invitum , et reluctantem 
a propria Sede ob Ecclesiae necessitatem , v 
aut magnam utilitatem . 

E ruditissimus Cardin. de Petra tom. i. Com- 
mcnt. in Constit. 2. Leonis IX. proponit sibi 
examinandam hanc quaestionem . An revoca- 
ta sententia depositionis , possit Episcopus re- 
dire ad suam Ecclesiam . Huic quaestioni oc- 
casionem dedit casus , qui evenerat in Gallia 
1 in personam Episcopi Lugdunensis . Dispu- 
tatio praedicta a nemine adhuc tractata fue- 
rat lato calamo . Sed tamen subjungit Cl. Au- 
ctor num. 3. aliqua dicere propono ex moni- 
to Pauli de Cast. in leg. Clodius , ubi ait: 
Sed perniciosus est talis timor , ubi adest tam 
bona ratio , et miserrimus est intellectus nolit 
consulere „■ nisi ubi reperitur determinatum a 
Doctoribus . Qualiter enim scientia nostra fuis- 
set augmentata , si ita fecissent antiqui ? Ea- 
dem ratione controversiam ad examen avo- 
care aggredior , quae apud Doctores yix ta- 

cta , (nullibi vero , ut opinor , expresse per- 
tractata invenitur . Est vero ista : An Summus 
Pontifex polleat auctoritate destituendi Episco- 
pum invitum et reluctantem a propria Sede ob 
magnam Ecclesiae necessitatem , aut utilitatem . 

Primo autem statuendum est, posse Epi- 
scopum sua Sede destitui propter Ecclesiae 
necessitatem , aut magnam utilitatem . Et 
hoc quidem facillime probatur , quia po- 
test adesse talis necessitas Ecclesiae , aut uti- 
litas , propter quam Episcopus teneatur sppn- 
te suae Sedi renuntiare , ut v. g. quando illi 
manifeste constet , se propter aliquas ingru- 
entes circumstantias noxium fieri populo , aut 
illius spirituali bono impedimento esse , nec 
ullam adesse viam succurrendi spirituali ne- 
cessitati illius plebis , nisi ipse se abdicet ab 
illius regimine . Tunc enim graviter urget 
praeceptum spiritualis charitatis in proximum , 
quae postulat , ut illi sua commoda postpo- 
nat . Enim vero , ait Thomassinus de Benefi- 
ciis part .2. lib. 2 . cap. 64. num. 3., eccui du- 
bium est , quin teneantur omnes vim sibi ad- 
ferre , et imperare sibi , ut velint , quod no- 
lebant ? Loquitur de Episcopis in casu pro- 
posito . 

Deinde vero pro consequenti infer- 
tur, qdod si nolit Episcopus in casu hujus- 

modi necessitatis sponte Episcopatui cede- 
re , per Superiorem adigi potest , ut Episco- 
patui cedat . Neque enim satis provviae Ec- 
clesiae regimen a Christo institutum fuisset , 
neque satis esset Ecclesiae bono , et Fidelium 
saluti consultum , nisi Suprema Auctoritas 
adesset , quae in hujusmodi casibus posset 
bona provvidere , et pericula amovere . Qua- 
re prosequitur Thomassinus : Si quis vero Epi- 
scopus in ejusmodi temporum , rerumque mo- 
lestiis otium suum , privatamque quietem an- 
teponeret publicae Ecclesiae necessitati et salu- 
ti , quis abnuat profiteri , et esse debere pote- 
statem superiorem , qua compellatur officio fun- 
gi , nec sibi , sed Ecclesiae fateri se natum , 
se ordinatum Episcopum universae ? 

Tertio , hanc supremam potestatem in 
Romano Pontifice residere nemo catholicus 
inficiari poterit. Sequitur enim ex jure Pri- 
matus jurisdictionis Supremae in Ecclesiam 
universalem , quem Primatum si quis atten- 
tare innitatur, jam cum eo contendendum 
non est de catholica doctrina , et discipli- 
na , quia se catholicum non esse , satis ipsa 
sua aggressione profitetur . Neque ex hoc se- 
quitur , ut aliqui ex industria autumant, quod 
oecumenici Concilii suprema auctoritas tolla- 

tur , aut infirmetur . Sed idem ille Summus 
Pontifex , qui est Concilii Caput , per quem 
Concilium legitime congregatum constituitur, 
et sine cujus suffragio , accessione , et aucto- 
ritate Concilii decisiones , aut leges vim non 
habent obligandi universos Fideles , idem ipse 
est visibile Caput , qui extra Concilium Ec- 
clesiae praesidet , et suprema potestate a Do- 
mino Jesu Christo accepta illius necessitati- 
bus in diem emergentibus assidua sollicitu- 
dine succurrit . Immo tam longe abest, quod 
potestas destituendi Episcopum propter Ec- 
clesiae necessitatem competere unice oecu- 
menico Concilio probetur , ut casus ipse pro- 
positus evincat , nane potestatem etiam resi- 
dere debere in Romano Pontifice extra Con- 
cilium . Etenim casus propositus est circa Epi- 
scopum , qui propter Ecclesiae necessitatem 
renunciare Episcopatui teneatur , et renuat 
suo officio , et debito fungi . Jam vero nisi 
supponatur in Romano Pontifice auctoritas de- 
stituendi Episcopum in hujusmodi urgentibus 
necessitatibus , frustra quaereretur in oecu- 
menico Concilio remedium opportunum ejus- 
modi malis , quae saepe prompta medela in- 
digent , neque ad incertum tempus , et pro- 
babilissime numquam obventurum , differri 
possunt . 


Digitized by Google 



34 * 

Quod si Romano Pontifici haec auctori- 
tas competere debet , jam non est ulterius 
quaerendum , an ad illam in talibus casibus 
exercendam indigeat Provincialis Concilii ac- 
cessipne , consilio , judicio , et consensu . 
Optimum quidem hoc erit medium ad di- 
gnoscendam cum majori securitate Ecclesiae 
necessitatem , et ad justificandam coram ipsa 
Ecclesia Pontificiam deliberationem . Sed num- 
quam probari poterit , quod ad actus valo- 
rem Provincialis Concilii auctoritas necessa- 
ria sit, nec possit Summus Pontifex id sine 
Provinciali Concilio deliberare , quod potest 
sine Concilio Universali . Probandum enim 
esset , quod Pontifex in suis judiciis procede- 
re nequeat absque consensu Provincialium 
Episcoporum . Hoc autem est contra natu- 
ram, et essentiam supremi Primatus in Ec- 
clesia , et dici deberet institutum contra ip- 
sius Ecclesiae bonum. Fieri enim potest, ut 
Provincialis Concilii sententia exquiri , expe- 
ctari , et audiri nequeat absque scandalo et 
detrimento . Necesse est igitur , ut in hujus- 
modi eventibus competat Romano Pontifici 
suprema , absoluta , et independes auctori-' 
tas ; et ipse pro sua prudentia Provincialium 
Episcoporum inquirat , aut non inquirat con- 
silium . Neque etiam contra hanc assertio 

nem per Canones progredi posset , quia Ca- 
nones ipsi ex Romani Pontificis consensu con- 
diti sunt , et in ipsis interdum dispensare non 
solum est ejus auctoritatis , sed etiam debi- 
ti , propter Ecclesiae necessitatem . Etenim 
quae sunt illae humanae leges , a quibus ali- 
quando dispensari propter commune bonum 
non contingat, et quarum dispensationi non 
sit in humana republica potestas aliqua de- 
putata? Quod si in Ecclesia hujusmodi po- 
testas necessaria est , quae alia assignari po- 
terit praeter illam , quae residet in Romano 
Pontifice , a quo ipsi Canones suam vim ac- 
cipiunt ? Negare autem Summo Pontifici po- 
testatem condendi, moderandi, dispensandi, 
et mutandi Canones , ubi occurrat Ecclesiae 
necessitas , pertinet ad temeritatem haere- 
ticorum , aut ad imbecillitatem imperitorum . 
Etenim , ut loquitur Petrus Alliacus de au- 
ctori (. Eccles. part. j. conclus. 2. Plenitudo ju- 
risdictionis proprie loquendo solum residet in 
Romano , scu Summo Pontifice Petro succeden- 
te , Quis autem dixerit, non posse novos Ca- 
nones cpndere, aut in iis dispensare Papam , 
qui solys pptitur jurisdictionis plenitudine? 
Cur vocabitur plenitudo , si plene omnia non 
possjt, quae ecclesiasticam disciplinam re- 
spiciunt ? Hanc plenitudinem potestatis fate- 

tur in Summo Pontifice etiam Auctor Defens. 
I. ii. c. 2. ut datam a Christo, et inauferi- 
bilem ab Ecclesia ; sed subdit , hujus pot** 
statis exercitium , et usum canonibus moderan- 
dum . Non abnuo , si pro moderandum in- 
telligat dirigendum , regulandum , aut ordi- 
nandum ; nego, si intelligat cogendum , aut 
coarctandum . Canones fuerunt semper pro re- 
gula directiva Summis Pontificibus ; non pos- 
sunt autem haberi pro regula humana obli- 
gativa, nisi excludatur a Papa potestatis et 
jurisdictionis plenitudo . Concedere Papae ju- 
risdictionis et potestatis plenitudinem a Chri- 
sto ipsi in B. Petro collatam , et simul asse- 
rere in eo subjectivam dependentiam a Le- 
gibus Ecclesiasticis , aut ab Episcopis , qui 
sunt ei subditi , et subordinati , est prope- 
modum contradicere sibi ipsi , aut inconse- 
quenter ratiocinari . Si plenitudo potestatis, 
ergo suprema potestas ; si plenitudo data a 
Christo , ergo non auferibilis , nec mode- 
randa ab hominibus . Non autem apud ca- 
tholicos, et sapientes viros haec potestasita 
illimitata intelligitur , ut licite possit Papa 
pro libitu , sine gravi causa , arbitrarie et ai- 

? 30 tice tale munus exercere ; multo minus ut 
ossit canones mutare in iis, quae naturale 
aut divinum jus respiciunt . Absit hoc a ca- 


Digitized by Google 



343 

tholico , et sapienti viro . Sed addam cum 
Charlas , de Ubertat. Eccles. Gallic. lib. 9. 
num. 19. , contra jus Divinum , et contra Ec- 
clesiasticam traditionem esse putamus , negare 
Summum Pontificem Canones seu Leges Eccle- 
siasticas instituere posse , etiamsi per se , aut 
per Legatos suos Concilio non praesideat , et 0- 
mnium Patrum suffragia , et consensum sub- 
ducat . Credimus etiam Summi Pontificis esse , 
non Richerii , aut ejus sectatorum discernere > 
an dispensare conveniat . Quidquid ex ratio- 
ne vel auctoritate opponant, nihil aliud pro- 
babit , nisi a Summo Pontifice summam re- 
verentiam deberi legibus a suis Antecessori- 
bus , et ab Ecclesia universa constitutis , et 
ab omnium Fidelium diuturnissima observan- 
tia consecratis ; probabit, non posse Papam 
absque gravi causa canones licite mutare , 
aut in iis dispensare ; probabit , nihil uin- 
quam posse contra justitiam in subditos , aut 
in perniciem Ecclesiae . Hoc unice erui po- 
terit ex cumulo auctoritatum , quo obruere 
hoc Summi Pontificis jus attentabunt . Cae- 
terum ipse Auctor Defensionis ec. I. u.c.16. 
ita asserit : Dispensationes nemo Catholicus , 
nemo veri regiminis sciens , aut rerum Eccle- 
siasticarum gnarus abstulerit . Has toto animo 
amplectitur ea , quam Pontificiae Potestati ma - 

ximt adversari putant , Basileaensis Synodus . 
Sic enim loquitur epist. Synod. num. 5 . Per Con- 
cilium autem statuta in nullo derogant suae 
( Pontificis ) potestati quin pro tempore , loco , 
causisque , et personis , utilitate , vel necessi- 
tate suadente moderari , dispensareque possit , 
atque uti Summi Principis epieixeia , quae ab 
eo auferri nequit . Vide etiam Charlas de Li- 
bert. Eccles. Gallican. lib. 9. cap. 3. Audiatur 
idem Auctor Defens. /. 11. c. 10. Concedimus 
enim in jure quidem ecclesiastico , Papam ni- 
hil non posse , cum necessitas id postularit . 
Quid est hoc aliud nisi concedere , Papam 
omnia posse etiam praeter et supra Cano- 
nes , cum necessitas hoc postulat ? Judicare 
autem de necessitate debet pertinere ad ean- 
dem supremam potestatem , quae omnia po- 
test . Cui enim independenter competit au- 
ctoritas , spectare debet etiam cognitio de 
causis ejus exercitii . Sunt haec principia , 
et requisita cujuscumque humanae guberna- 
tionis , et potestatis . 

Neque pariter difficultas creari potest 
in auctoritatem destituendi Episcopos , quam 
Romano Pontifici asserimus ,, ex ratione sub- 
jecti , sive personae , in quam hujusmodi au- 
ctoritas exercetur. Non sunt enim Episcopi 
tamquam cappellani amovibiles , qui ad nu* 

tum Patroni , aut Episcopi ab officio suo de- 
stitui possint; sed eorum jurisdictio est or- 
dinaria , non delegata ; est immediate ab ipso 
Deo , non a Romano Pontifice . Ergo non 
potest Romanus Pontifex ad nutum eam Epi- 
scopis auferre . Vide autem , ne rursus in ean- 
dem calumniosam suppositionem relabaris . 
Nemo enim dicet, posse Romanum Pontifi- 
cem jurisdictionem super aliqua dioecesi Epi- 
scopo auferre ad nutum , scilicet ad libitum , 
arbitrarie , et sine gravi causa . In hoc sen- 
su nemo est , qui tantum contendat de Ro- 
mano Pontifice . Sed assertam potestatem 
tuemur ad nutum quidem Pontificis , sed ad 
nutum , qui procedat ex gravi causa urgen- 
tis utilitatis , aut necessitatis Ecclesiae. Ne- 
que in hujusmodi circumstantiis obstat , quod 
jurisdictio Episcoporum sit ordinaria , non 
delegata . Quid enim est jurisdictio ordina- 
ria ? Est illa , quae cuipiam jure proprio , seu 
ratione Officii , aut Dignitatis ex lege , ca- 
none , vel consuetudine competit . Hoc au- 
tem probat , quod quatenus durat jus , offi- 
• cium , aut dignitas , durat etiam jurisdictio 
ordinaria , si illi competat , ut certe compe- 
tit Episcopali officio , et dignitati . Sed non 
probat , quod ipsum jus , officium , aut di- 
gnitas non sit auferibilis in aliquo casu , et 

aliquo eventu a superiori potestate . Aliter 
neque Ecclesia posset vel Parochum , vel Epi- 
scopum destituere . Sed potius dicendum , 
quod sicut Parochi institutio , et destitutio 
pertinet ad Episcopum , sic Episcopi institu- 
tio , et destitutio pertinet ad Romanum Pon- 
tificem ; et sicuti ordinaria jurisdictio , qua 
Parochus fungitur in sua Paroechia , non ob- 
stat , quin Episcopus possit illum destituere ; 
sic non obstat in Episcopo , respectu ad suam 
dioecesim , quin possit a Summo Pontifice 
destitui . Et quidem est effatum in jure ca- 
nonico receptum , quod ad quem spectat In- 
stitutio , ad eundem' et Destitutio c. in La- 
teranensi de Praebend. , c. Conquerente oeco- 
nomo xde officio judic. ordinar. Fagnani c. 
Quanto de Translat. Episc, nura. 45. Quum 
itaque ad Summum Pontificem spectet Epi- 
scoporum institutio , sive intitulatio , ad eun- 
dem et spectat eorum destitutio . Sunt ab- 
sque dubio Episcopi jurisdictione ordinaria 
praediti in suam Dioecesim , et quidein per 
se perpetua; sed non ideo excluditur casus, 
in quo a legitimo Superiore ex gravibus ra- 
tionibus destitui possint . Sic et Parochi ju- 
risdictione ordinaria et per se perpetua po- 
tiuntur in sua Parochia ; neque ideo tamen 1 
jurisdictio illa est inauferibilis ab Episcopo i 

cujus sunt subditi . Imriio addam . Sicuti ter- 
ritorium Paraechiae cujuscunque est pars to- 
tius Dioecesis , et in illud territorium juris- 
dictionem ordinariam obtinet et Parochus, 
et Episcopus , sic territorium cujuscumque 
Episcopatus est pars totius Ecclesiae , et in 
illud territorium jurisdictionem obtinet et Epi- 
scopus , et Romanus Pontifex. Et sicuti qui 
Parocho subditi sunt , subduntur etiam Epi- 
scopo , ita subditi Episcopo sunt etiam sub- 
diti Romano Pontifici . Et sicut Episcopus 
praebet et subtrahit Parochis locum , et ma- 
teriam jurisdictionis Parochialis , scilicet ter- 
ritorium , et subditos , ita et Romanus Pon- 
tifex praebet et subtrahit Episcopis materiam 
et locum Episcopalis jurisdictionis . Denique 
sicut Parochi , non obstante jurisdictione or- 
dinaria in Paraechiam Episcopi subditi sunt , 
sic et Episcopi, non obstante ordinaria ju- 
risdictione in Dioecesim , subduntur Roma- 
no Pontifici . Haec autem intelligenda sunt 
absque praejudicio universalis Primatus in 
Ecclesiam , qui Romano Pontifici ex divina 
institutionecompetit,etexquo non solum Epi- 
scopi , sed et Parochi, et universi Fideles 
illius ordinariae jurisdictioni subijciuntur . 
Non facit ergo jurisdictio ordinaria quamvis 
perpetua , ut sit omnino inauferibilis , aut in- 

dependens a superiore legitimo , sed impor- 
tat solum , ut annexa sit officio , et digni- 
tati jure proprio, quoad officium durat et 
id ignitas , atque ut auferri nequeat , nisi ex 
gravi causa , et per legitimum Superiorem . 

Verumtamen fatemur , quod non est 
omnino, sive ex omni parte comparanda ju- 
risdictio Parochorum cum jurisdictione Epi- 
scoporum ; maxime quia institutio Episcopa- 
tus cum ordinaria et perpetua jurisdictione 
est immediate a Jesu Christo , institutio au- 
tem Parochorum , quatenus sunt non solum 
coadjutores ad nutum Episcopi , sed etiam 
praediti jurisdictione^ ordinaria et perpetua, 
debet dici ex institutione ipsius Ecclesiae ; 
ita ut ordinaria et perpetua jurisdictio sit 
in eis ex canone , non ex divina institutio- 
ne . Petav. de Ecdts. hierarcL lib. 3. cap.ib. 
num. 3. Natal. Alex, saccul. 3. cap. 2. num. 8 . 
cum schol. et notis . Sed hoc tantummodo 
evincere voluimus , non esse talem ordina- 
riae jurisdictionis essentiam , ut sit inaufe- 
ribiiis a Superiore pro quocumque eventu ; 
ideoque non obstare naturam ordinariae ju- 
risdictionis Episcoporum , quamvis a Christo 
institutae , quominus a Summo Pontifice pos- 
sit auferri , quum Ecclesiae necessitati expe- 
dierit . Distinguendum autem semper est ia 

hac quaestione , ut mox videbimus , cum Ger- 
sone , jurisdictio Episcopalis ab illius acqui- 
sitione alicui personae particulari . Et quidem 
jurisdictio Episcoporum ordinaria pertinet ad 
institutionem Christi , ita ut nemo possit es- 
se Episcopus alicujus dioecesis absque ordi- 
naria jurisdictione . Sed Papa potest libere 
facere , ut talis sit Episcopus hujus Dioece- 
sis , et potest cum gravi causa facere , ut 
amplius non sit illius dioecesis Episcopus , 
ideoque ut amittat illam jurisdictionem , quae 
ex jure divino est annexa Episcopatui alicu- 
jus particularis dioecesis . Nemo autem inter 
catholicos inficiari poterit , quod Episcopi sint 
revera subditi Romano Pontifici . Supremum 
Sacerdotalis Ordinis gradum tenet Romanus Pon- 
tifex , amplissimamque jurisdictionem in Chri- 
stianos omnes , et Episcopos universos , non qui- 
dem ullis Synodicis , aut aliis humanis Consti- 
tutionibus , sed Divinitus datam ; ait Natalis 
Alexand. Theolog. Dogmat. et Moral. tom. 2 . 
de Sacram. Ordin. cap. 2. de hierarch. Eccles. 
art. 2. Et deinde loquens de obedientia de- 
bita Romano Pontifici juxta formulam pro- 
fessionis fidei a Pio IV. praescriptam , et ab 
Ecclesia Catholica receptam , admonet Su- 
periores , ut illam diligenter inculcent Do- 
ttoris Angelici certissimam , et ad fidem per- 

tinentem sententiam : Subesse Romano Ponti - 
fici est de necessitate salutis . Sed quis magis 
ad propositum nostrum , quam Gersonius Can- 
cellarius Parisiensis de Statib. Eccles. consid.%. 
qui ait : Status Praelationis Episcopalis habuit 
in Apostolis , et in successoribus usum , vel ex- 
ercitium suae potestatis sub Papa Petro , et suc- 
cessoribus ejus tanquam sub habente , vel ha- 
bentibus plenitudinem fontalem Episcopalis au- 
ctoritatis . Unde quoad talia , minores Prae- 
lati , scilicet Curati , subsunt Episcopis , a qui- 
bus usus suae potestatis quandoque limitatur , 
vel arcetur ; et sic a Papa posse fieri circa 
Praelatos majores , ex certis et rationabilibus 
causis , non est ambigendum . Et deinde Con- 
sider. 4. Status Episcopalis non ita subest sta- 
tui Papali , quod illum possit Papa annullare , 
sicut nec status Papalis posset humanitus de- 
stitui . Nihilominus idem status Episcopalis quo- 
ad acquisitionem isti personae , et quoad sui 
exercitium subest rationabili Papae voluntati 
ad utilitatem Ecclesiae . ; 

Hinc vero via sternitur ad resolvendam 
alteram difficultatem in eo positam , quod 
Episcopi suam jurisdictionem immediate a Deo 
accipiant; unde concluditur posse quidem a 
Romano Pontifice eos non intitulari in Epi* 
scopali Sede ; sed statim ac intitulati fuerint. 

tunc in ipsos veluti in personam ab homine 
designatam Deus ipse immediate jurisdictio- 
nem confert , ideoque non potest Romanus 
Pontifex id , quod Dominus contulit , aufer- 
re . Ad simile sicuti ipse Romanus Pontifex 
a Cardinalium Collegio , non a Deo imme- 
diate eligitur , et deinde posita electione ta- 
lis personae , in eam immediate Deus ipse 
confert jurisdictionem plenariam in Ecclesiam 
universalem , quam deinde nullus hominum 
potest ab ipso tollere . Plura huic difficultati 
reponenda sunt . Primo enim Romanus Pon- 
tifex per sententiam totius orthodoxae Eccle- 
siae suam jurisdictionem immediate a Deo 
accipit; de jurisdictione autem episcopali im- 
mediate a Deo collata sunt inter catholicos 
ipsos sapientissimos Doctores contradictoriae 
opiniones . Non potest igitur paritas institui 
inter duos terminos, quorum unus certus est, 
alter vero summa incertitudine laborat . Ete- 
nim a plurimis negabitur suppositum , quod 
ab adversariis invincibiliter probari omnino 
non poterit . Secundo , supposita etiam ju- 
risdictione immediate a Deo collata Episco- 
pis, illa est essentialiter diversa a Papali ju- 
risdictione , quia haec nulli hominum subor- 
dinatur , Episcopalis vero juxta catholicam 
fidem subordinatur Romano Pontifici . Hinc 

Papalis a nullo homine auferri potest , quia 
non habet superiorem legitimum , a quo au- 
feratur ; potest autem auferri Episcopalis , quae 
subditur Superiori scilicet Papae . Tertio io 
electione Summi Pontificis non intervenit ex 
parte eligentium neque confirmatio , neque 
attributio territorii et subditorum , sed de- 
signata persona ab electoribus , ei imme- 
diate a Deo confertur potestas , et- jurisdi- 
ctio in universalem Ecclesiam ; contra vero 
electio Episcopi non sufficit , ut acquirat ju- 
risdictionem in Dioecesim , ad quam eligi- 
tur, sed insuper requiritur Summi Pontificis 
confirmatio , a qua accipit Electus jurisdi- 
ctionem . Layman quaest. canonic. de Praelat. 
Ecclesias f. cap. 12. num. 129. et cap.i$. n.ibi. 
et 162. Suarez de Fide disp.io . sect.4. »«.2. 
et 3. et ibi Turrecrem. Cajetan. Turrianus. 
Card. de Petra tom. 1. Commentar, ad Con- 
stit. Apostol. 3. proemial. num. 46. et ad 
Constit. Gelasit /. num. 9. et tom. 4. ad Con- 
stit. 5. Clem.Vl. num. 1 5. Charlas de Libert. 
Eccles. lib. 8. cap. 9. num. 4. Ubi notanda sunt 
verba supradictae Confirmationis Episcoporum 
nomine Papae peractae , quae sic se habent : 
Papa Ecclesiae N. de Persona R. N. Apostoli- 
ca auctoritate providit , ipsumque illi in Epi- 
scopum praeficit , et Pastoralem curam , regi- 

men , et administrationem ipsius Ecclesiae s ibi 
in spiritualibus , et temporalibus plenarie com- 
mittendo , absolvens eundem ec. A Summo Pon- 
tifice itaque praeficitur Episcopus alicui Dioe- 
cesi ; ab ipso curam , et regimen , et admi- 
nistrationem illius sumit ; ideoque ah ipso 
ex justa causa spoliari potest regimine , et 
administratione , quia omnis res , per quascun- 
que causas nascitur , per easdem dissolvitur . 
Contra vero Summus Pontitex non accipit ab 
Ecclesia potestatem , regimen , et admini- 
strationem , quia ut ait Suarez loc. cit. , si 
Ecclesia praeberet hanc potestatem , posset 
illam limitare , vel augere , vel modum illi 
praescribere, ut solet Pontifex , cum Episco- 
pos creat . Irnmo , addit , Christus non de- 
dit hanc potestatem toti Ecclesiae ; ergo nec 
ipsa potest illam dare ; quia nemo potest 
plus juris transferre in alium , quam sibi com- 
petere dignoscatur . Denique quidquid sit de 
opinione circa collationem jurisdictionis Epi- 
scopalis , concludendum est cum Bened. XIV. 
de Synod. Dioeces. lib. 7. cap. 8. num.j . , quod 
Episcoporum jurisdictio , sive sit immediate a 
Christo , sive a Summo Pontifice , ita semper 
huic subes t , ut consentientibus omnibus catho- 
licis , ejus auctoritate et imperio limitari , at- 
que ex legitima causa omnino auferri possit . 

Hinc scripsit etiam Thomas ab Argentina 
Theologiam Parisiis professus circa annum 
144$. dist. 2$ quae st. I. art. 2 . Cum igitur 
jurisdictio spiritualis cujuslibet Sacerdotis de - 
pendeat a Summo Pontifice , apud quem solum 
residet Jurisdictionis Plenitudo , tam in fieri , 
quam in conservari , ipse enim quotidie potest 
dare et Auferre hujusmodi jurisdictionem, prout 
ad statum Ecclesiae gubernandum ipse viderit 
expedire . 

Quae autem erit legitima causa desti- 
tutionis Episcoporum ? Ea dicenda est , quae 
facit , ut Episcopus cedere teneatur , et quam 
inter caeteros designat Laysman quaest. Ca- 
non. de Praelat. Ecclesiast. num. 17$. , ubi 
quaerit : Numquid ob malitiam , seu inobedien- 
tiam plebis , aut populi scandalum Episcopus 
cedere debet . Resp. 1 . Non ob quamlibet cul- 
pam , aut inobedientiam plebis Pastor eam de- 
serere debet ; sed si ita pertinaciter se oppo- 
nat , et a Pastore abhorreat , ut ad majus ma- 
lum vitandum , ne forte in lupos convertan- 
tur , idest a vera Religione , vel Ecclesiae uni- 
tate omnino deficiant , tali casu ipsis quando- 
que ad tempus cedendum est , et cum Superio- 
ris licentia Pastor amovendus . Idque etiam de 
Parochis , et aliis Animarum Pastoribus diei 
debet , interdum amovendos , aut transferen- 

dos esse , si plebs , aut subditi eorum , adeo 
ipsis , quamvis culpabiliter , contradicant , aut 
ab eis abhorreant , ut spes nulla reconciliationis 
exis tat . Resp. 1. Si populus grave scandalum 
ex Episcopi alteriusve Praelati praesentia pa- 
tiatur , distinguendum est inter scandalum pha- 
risaicum seu ex malitia profectum , et scan- 
dalum pusillorum , seu ex ignorantia aut infir- 
mitate ortum : ob hoc scandalum vitandum fre- 
quentius cedendum est jure , quod aliquis ha- 
bet . Sed pharisaicus minus plerumque curan- 
dum est , nisi cum pertinaciter malis etiam 
simpliciores , et innocentes involvantur , et ad 
ruinam trahantur . Cujus rei exemplum habe- 
mus in S. Gregorio Nazianzeno , qui sponte 
cessit Ecclesia Constantinopolitana , ob scanda- 
lum et seditionem sedandam , quae ob ejus be- 
nefacta exorta fuerat . Huc usque Layman . 

Attendendum est , quod scribit S. Au- 
gust. de epistola data a catholicis Episcopis 
ad Gognitorem ante Collationem cum Do- 
natistis . Ea habetur in lib. de gestis cum 
Emerito num. 5. et sequ. , ubi Catholici Epi- 
scopi spoponderunt , si Catholica Ecclesia 
apud se esse probaretur , nolle tamen Epi- 
scopatus honorem Donatistis auferre . Poterit 
quippe , ajunt , unusquisque nostrum honoris 
sibi socio copulato , vicissim sedere eminentius , 


Digitized by Google 



361 

sicut peregrino Episcopo juxta considente colle - 
ga . Sin hoc fieri non posset , subjungunt : 
utrique de medio discedamus . Et rationem ad- 
dunt . Quid enim dubitemus , Redemptori no- 
stro sacrificium istius humilitatis offerre ? An 
vero ille de coelis in humana membra descen- 
dit , ut membra ejus essemus ; et nos , ne ipsa 
ejus membra crudeli divisione lanientur , de- 
scendere de cathedris formidamus ? . . . Episco- 
pi autem propter Christianos populos ordinamur : 
quod ergo Christianis populis ad Christianam 
pacem prodest , hoc de nostro episcopatu facia- 
mus . Ubi advertendum est , paratos fuisse 
Episcopos Catholicos ad descendendum de Ca- 
thedris , non quia catholicae plebi invisi es- 
sent , sed ut Donatistas lucrifacerent , et Ca- 
tholicae unitati conciliarent . In his figitur 
casibus , in quibus Episcopus cedere tenea- 
tur , poterit Summus Pontifex eum destitue- 
re , et adigere ad id , ad quod praestandum 
obligatur . 

Nolim autem , ut aliquis dicat , hoc jus 
destitutionis esse novum in Romano Pontifi- 
ce . Ouid , si ostenderim hoc jus Papam sae- 
pissime exercuisse , et exercere absque ca- 
tholicae Ecclesiae contradictione ? Et tamen 
hoc demonstrare aggredior , ac sine magna 
difficultate illustrare confido . Etenim procul 

dubio Romano Pontifici jus competit in Epi- 
scoporum translationes , et eas antiquissime 
praestitisse dignoscitur . Nemo catholicus hoc 
inficiabitur , nisi ad schismaticorum partes sc 
transferre deliberet . Interrogo nunc , quid 
importet Translatio Episcoporum ? Haec qui- 
dem Translatio fit , quum aliquis Episcopus 
propriam Sedem relinquit , et in alia Sede col- 
locatur , quae translatio si fiat propria aucto- 
ritate non sustinetur ; si autem fiat aucto- 
ritate superioris , et justa interveniente cau- 
sa , valida et licita est , et a sacris canonibus 
approbata . can. 14. Apost. Episcopo non li- 
cere alienam parochiam , propria relicta , per- 
vadere t licet cogatur a plurimis . Nisi forte 
quis cum rationabili causa compellatur , tam- 
quam qui possit ibidem constitutis plus lucri 
conferre » et in causa religionis aliquid profe- 
ctus prospicere . Et hoc non a semetipso perten- 
tet y sed multorum episcoporum judicio , et ma- 
xima supplicatione perficiat , Evidens autem 
est * quod in Translatione Episcopi habentur 
duo termini , scilicet Destitutio ab una Ec- 
clesia , et Institutio in altera . Isti duo ter- 
mini sunt quidem correlativi , ut habeatur , 
et possit dici Translatio , quae fieri nequit 
nisi de uno loco ad alium ; sed singuli per 
se ipsos subsistunt . Et sicuti potest haberi 
institutio in una Sede absque destitutione ab 


Digitized by Google 



altera ; et tunc non dicitur Translatio , sed 
simpliciter Institutio in aliqua Sede ; ita ha* 
beri potest destitutio ab una Sede sine intK 
tulatione in altera , et tunc similiter non 
Translatio , sed Destitutio vocabitur . 

Verum ad propositum nostrum observan- 
dum est , quod in Translatione nulla difficul- 
tas cadit in terminum ad quem , sive in In- 
titulationem in nova paroechia , sed in ter- 
minum a quo , sive in Destitutionem ab al- 
tera . Et haec difficultas valde agitata fuit ab 
iis , qui contendebant , Episcopum cum pro- 
pria Ecclesia contrahere conjugium spiritua- 
le, et indissolubile ad similitudinem matri- 
monialis , .et carnalis conjugii . Hoc autem 
amplius sustineri nequit , quum omnes Do- 
ctores consentiant , contrahi quidem ab Epi-« 
scopo quoddam conjugium spirituale cum pro- 
pria Ecclesia ; sed hoc solubile esse ad nu- 
tum Vicarii Christi , et pro Ecclesiae utili- 
tate . Leuren. /. I. tit. 7. £#.416., Gonzalez 
in cap. 1 . de Translat. Decr. I. 1 . tit. 7. , Fa- 
gnani in cap.i. et 2. , Pirhing. in tit. de Tran- 
lat. 1. num. 7. Vanespen. part. 1. tit. i5* 
cap. 5. num. 20. qui ait. Quidquid sit , illud 
certum est , juxta stabilitam jure communi De- 
cretalium t/ et hodie per totam Ecclesiam rece- 
ptam disciplinam , Translationes Episcoporum , 

uti et Cessiones soli Romano Pontifici esse re - 
servatas ; nec posse sine ejus expressa licentia 
Episcopum a vinculo , quo suae Ecclesiae est 
obligatus , absolvi . Fit itaque in Translatio- 
ne Episcoporum ex Superioris auctoritate dis- 
solutio conjugii cum una Ecclesia , et novum 
conjugium cum altera . Ubi plura animad- 
verto . Primum has esse duas res omnino se- 
parabiles, et unam ab altera per se non de- 
pendentem . Secundo, in translatione Episco- 
pi nullam posse intervenire difficultatem quoad 
lntitulationem in aliqua paroechia . Tertio , 
totam igitur difficultatem versari in dissolu- 
tione conjugii cum prima Sponsa , sive in 
destitutione propriae Sedis . Quarto denique , 
non obstante hac difficultate , Romanum Pon- 
tificem suprema potestate pollere ad dissol- 
vendum spirituale conjugium Episcopi cum 
propria Ecclesia , sive ad illum de propria 
Ecclesia destituendum , ut ad aliam transfe- 
rat . Quid igitur difficultatis superest , ut Sum- 
mus Pontifex , qui potest Episcopum ab una 
Ecclesia destituere , et instituere in altera , 
et sic ab una Ecclesia ad alteram transfer- 
re , dicatur , posse etiam de una Ecclesia Epi- 
scopum absolute destituere , quin illum ad 
aliam Ecclesiam transferat ? Certe difficultas 
versari non potest circa potestatem , sive po- 


I 


testatis vim et essentiam , sed ad summum 
circa modum . Quatuor vero incongrua cir- 
ca modum considerari possunt ; quod invi- 
tus ; quod non auditus ; quod absque aliorum 
suffragio ; denique quod sine alterius Sedis in - 
titulatione aliquis Episcopus a propria Sede 

f >er Summum Pontificem destituatur . Singu- 
a igitur percurramus simul cum aliis , quae 
post ista examinata, et resoluta, obviam 
fient . 

Quaeritur itaque primo; an possit Summus 
Pontifex Episcopum invitum a propria Sede desti- 
tuere? Hoc vero supra attigi,et nulla potest esse 
difficultas , postquam ex communi hodie sen- 
tentia receptum est , posse Summum Ponti- 
ficem invitum Episcopum ab una Ecclesia ad 
aliam transferre , uti videri potest apud Fa- 
gnan. c. Quanto de Translat. num. 100. , et 
sequ. num. 38. et sequ. Pirhing de Translat . 
§. 2. num. 13. Reiffenstuel lib. 1. tit. 7. §.2. 
num. 22. et sequ. Conditio autem communi- 
ter a moderatis Canonistis in hoc casu requi- 
sita est, quod hoc fiat ex causa communis 
necessitatis , aut utilitatis . Immo notandum 
est , quod in hujusmodi casu distinguunt ab- 
dicationem a propria Sede , et intitulationem 
in altera , qui sunt duo termini requisiti ad 
veram et perfectam Translationem . Et quo- 

ad primum asserunt , hoc esse in potestate 
Summi Pontificis , concurrente causa com- 
munis utilitatis , aut necessitatis , non tamen 
sine causa , et pro libito dumtaxat . Ratio 
est , quia etsi spirituale conjugium mera hu- 
mana potestate dissolvi non possit , solvi ta- 
men poterit auctoritate Summi Pontificis a 
Deo accepta , quando hoc expedit ad bonum 
universalis Ecclesiae ; et quoniam etiam ma- 
trimonium carnale consummatum inter infi- 
deles dissolvitur invito altero conjuge , quan- 
do unus eorum ad fidem convertitur , et al- 
ter renuit secum habitare sine contumelia 
Creatoris ; quod concessum est in bonum 
Commune fidei , et in bonum spirituale Infide- 
lis conversi ; a fortiori debet esse in Eccle- 
sia potestas dissolvendi spirituale conjugium, 
quod non importat vinculum tam arctum , 
atque indissolubile , ut matrimonium carna- 
le , dummodo inde proveniat commune bo- 
num Ecclesiae universalis , aut etiam priva- 
tum viduatae Ecclesiae particularis , quam- 
vis Episcopus suam Sponsam relinquere re- 
nuat . Et nisi haec potestas in Summo Pon- 
tifice admittatur , non posset ei concedi pa- 
riter auctoritas acceptandi cessiones , et re- 
nunciationes Episcopatuum , in quibus inter- 
venit eadem spiritualis conjugii dissolutio . 

Quoad vero secundum dicunt , quod quam- 
vis Papa ex justa causa possit Episcopum et- 
iam invitum transferre seu separare a sua Ec- 
clesia , ut illa carere debeat , non potest ta- 
men is alligari Ecclesiae alicui , nisi consen- 
tiat ; quia ad valorem tum carnalis , tum spi- 
ritualis conjugii, requiritur consensus con* 
trahentium . Cap. cum inter de elect. ut per 
mutuum consensum eligentium , et electi quasi 
conjugale vinculum spiritualiter sit contractum . 
Quia tamen translatus tenetur consentire , si 
publicum bonum Ecclesiae talem translatio- 
nem exigat , potest a Papa poenis cogi , ut 
consentiat , et ex nolente fiat volens . Pi- 
rhing. loc. cit. 

Certum est , ait de Petra , quod Papa 
possit nedum deponere , sed etiam cogere 
Episcopum ad resignandum, si justa concur- 
rat causa , ut in cap. ex litteris io. de ex* 
cess. Praelat. , et clare in cap. quidam de re-* 
nunciatione , ubi Gloss. v. compellendos ; et ra- 
tio compellendi est utilitas Ecclesiae , et ip- 
sius Episcopi . tom. i . Comment. in Const. i. 
Leon. 9. n. 22. Ubi vides , quod agitur non 
jam de translatione , sed de destitutione prae- 
cepta, et coacta . Et infra num.%o. Spiritua- 
le conjugium inter Episcopum et Ecclesiam non 
contrahitur propter bonum privatum ipsius , 

sed propter bonum Ecclesiae , et sic non ut ei 
praesit , sed ut prosit ; quod non est in matri- 
monio carnali . Unde existente justa causa pro 
utilitate Ecclesiae , et populorum , erit liberum 
Papae , Episcopum transferre , ei removere . 

Sed praestat audire Fagnanum loc. cit. 
num. ioo. et sequ. Ait igitur . In translatio- 
ne duo extrema sunt consideranda , videlicet 
terminus a quo , idest Ecclesia , a qua Epi- 
scopus transfertur t et terminus ad quem , idest 
Ecclesia , ad quam fit translatio . Quod igi- 
tur spectat ad primum extremum , indubitan- 
ter concludendum est , ex causa communis ne- 
cessitatis , vel utilitatis , Episcopum etiam in- 
vitum absolvi posse a vinculo prioris Eccle- 
siae , ita ut si Summi Pontificis voluntas sit , 
eum omnino utcumque invitum transferre , il - 
lico solvatur spirituale conjugium , et vacet Ec- 
clesia , nec ad eam detur regressus . Haec con- 
clusio communi omnium consensu recepta est t 
ut patet ex auctoribus supra citatis pro tertia 
opinione num. 58., et probatur efficaciter ra- 
tionibus , et juribus ibidem adductis num. 59. 
usque ad ' num. 73. Quoad vero secundum 
extremum , solutio videtur pendere ab inspe- 
ctione , an Episcopus contrahat spirituale con- 
jugium cum secunda Ecclesia , necne ; nam si 
contrahat > alligari non poterit secundae Eccle- 

siae , nisi consentiat , quia ad validitatem ma- 
trimonii spiritualis , sicut et carnalis , neces- 
sarius est consensus . Huc usque Fagnanus ; et 
postquam resolvit num. 1 17. suam sententiam 
esse, quod contrahat, concludit num.nU.: 
Papam posse quidem transferre Episcopum in- 
vitum , sed non quoad hoc , ut praecise alli- 
getur secundae Ecclesiae , nisi consentiat . Hoc 
autem quid est aliud , nisi Papam posse Epi- 
scopum etiam invitum a sua Sede destitue- 
re , non posse autem invitum in alia Sede 
intitulare ? ■ ”1. . . 

Pariter Leurenius de jur. canonicj lib. 1. 
tit. 7. <7». 418. quaerens , num Episcopus in- 
vitus a Papa transferri possit, respondet . Po- 
test • invitum absolvere a vinculo cum priore 
Ecclesia , exigente causa justa , ita ut revera 
ea Ecclesia vacet , etiam ante translationem 
ejus ad aliam Ecclesiam , non secus ac solve- 
re potest vinculum matrimonii carnalis rati , 
altero conjugum invito . Ecce hic apertissime 
asserit Leurenius potestatem Papae in de- 
stitutionem Episcopi . Deinde autem subjun- 
git , quod videtur probabilius ,, non posse ; Pa- 
pam Episcopum invitum transferre ad aliarq 
Ecclesiam , seu separatum a sua Ecclesia copu- 
lare alteri Ecclesiae conjugio spirituali , ntsj 
ipse consentiat. In quo etiam cum. aliis su? 

pra citatis concordat . Addit qu. 419. , quae 
sint causae , ob quas Episcopus etiam invi- 
tus , scilicet nonnisi praecepto vel intenta- 
tione poenarum , transferri possit , magna 
videlicet necessitas , et evidens utilitas Ec- 
clesiae, ad quam vel a qua transfertur; #/- 
mirum dum id suadet et urget bonum pacis , 
tt concordiae . 

Quare , ut ab initio dixi , casus propo- 
situs de destitutione Episcopi inviti jam so- 
lutus est implicite in casu de translatione 
Episcopi pariter inviti . Etenim ut jam ex- 
posui ex rationabili sententia Canonistarum , 
potest dari casus , quod ob communem ne- 
cessitatem aut utilitatem Papa transferat in- 
vitum Episcopum , qui si ad Ecclesiam , ad 
quam a Papa electus fuit , migrare nolit , 
sua Sede tamen legitime destitutus remanet , 
quin ad eam jus habeat amplius remeandi. 
Hoc autem evidenter supponit, quod Papa 
habeat potestatem destituendi Episcopum et- 
iam invitum ex causa communi utilitatis, aut 
necessitatis . Immo ex dictis manifeste erui- 
tur , quod Papa possit invitum Episcopum a 
sua Sede destituere , non vero possit invitum 
in alia Sede intitulare . 

Possunt de hac re etiam consuli Cano- 
nistae in commentariis circa regulas Juris in 


Digitized by Google 



Sexto , ubi pro regula 23. haec assignatur . 
Sine culpa , nisi subsit causa , non est aliquis 
puniendus . Explicatur autem hoc sensu , quod 
nemo sit puniendus absque culpa , aut gra- 
tandus sine causa justa bonum commune , 
seii publicum concernente . Vide Reilfenstuel 
in juris canon ic. tom. 6. 

Sed praestat hoc loco referre Decreta- 
lem Innocentii tertii cap. Inter corporalia 2. 
de translat. Episcopi , ex qua plura erui po- 
terunt ad propositum institutae quaestionis . 
Cum Turonensis Archiepiscopus propria au- 
ctoritate praesumpsisset quendam , qui fue- 
rat electus in Episcopum Abricensem , et per 
Metropolitanum suum fuerat confirmatus , 
transferre ad Andegavensem Ecclesiam , ac 
Episcopum consecrare , attendens Innocen- 
tius , hoc attentatum esse in derogationem 
Apostolicae dignitatis , cui soli competit Epi- 
scoporum translatio , ipsum electum a Pon- 
tificalis officii exeeutione suspendit , aucto- 
ritatibus evidenter ostendens , quod idem ju- 
ris habet Summus Pontifex in confirmatis 
electis , quam in Episcopis consecratis , quo- 
ad eorum translationem . Asserit enim , non 
solum Episcopum consecratum , sed etiam 
electum confirmatum suae Ecclesiae matri- 
monialiter esse alligatum . Conjugium au- 

tem , inquit , quod est inter Episcopum et Ec- 
clesiam , Omnipotens Deus suo tantum judicio 
reservavit dissolvendum : qui dissolutionem 
carnalis conjugii , quod est inter virum , et 
faeminam suo tantum judicio reservavit , prae- 
cipiens , ut quod Deus conjunxit , homo non 
separet . Non enim humana , sed divina potius 
potestate conjugium spirituale dissolvitur , cum 
per translationem , vel depositionem , aut etiam 
cessionem auctoritate Romani Pontificis , quem 
constat esse Vicarium Jesu Christi , Episcopus 
ab Ecclesia remo vetur : et ideo tria haec , quae 
praemisimus , non tam constitutione canonica , 
quam institutione divina , soli sunt Romano 
Pontifici reservata . Hic statim discimus , et- 
iam destitutionem Episcopi institutione divi- 
na esse soli Romano Pontifici reservatam , 
quia etiam per destitutionem conjugium spi- 
rituale ■ ; quod inter Episcopum et Ecclesiam 
contractum fuit , dissolvitur . Ergo non per- 
tinet ad Provincialem Synodum destitutio , 
neque Provincialis Synodi consensu indiget 
Papa ad destitutionem Episcopi . Opponeba- 
tur autem , quod per canonicas sanctiones 
reservatur Summo Pontifici Translatio. Epi- 
scoporum , sed non fit ab illis mentio de 
electis confirmatis , qui nondum consecrati 
Episcopi sunt. Respondet Innocentius, quod 

Episcopalis dignitas nihil addit quoad vincu- 
lum spiritualis conjugii ; deinde subjungit . 
Licet usque ad tempora ista , quod factum fue- 
rat de Episcopis , expressum non fuerat de Ele- 
ctis , propter expressam tamen similitudinem , 
vel identitatem potius , nemini poterat videri 
dubium subtiliter intuenti , cum idem judicium 
de similibus sit habendum . Hinc igitur infe- 
ro primo , quod quum Summus Pontifex ex 
omnium consensu possit Episcopum transfer- 
re , et translatio importet destitutionem si- 
cut terminum a quo , scilicet dissolutionem 
spiritualis conjugii , dicendum infero , quod 
propter expressam similitudinem , vel potius 
identitatem rationis , poterit Papa Episcopum 
simpliciter destituere , et ejus conjugium dis- 
solvere , licet usque ad tempora ista hoc in 
jure expressum non fuerit , cum idem judi- 
cium de similibus sit habendum . Deinde quum 
meliores Canonistae consentiant , et Summus 
Pontifex possideat , quod possit Episcopum 
quamvis invitum ex causa transferre , nemi- 
ni potest videri dubium ex similitudine , et 
indentitate rationis , quod possit Episcopum 
etiam invitum ex causa destituere * Tertio 
quod nihil obstat novitas facti quoad desti- 
tutionem , sicuti non obstavit Innocentio quo- 
ad translationem electi confirmati , quia om- 

nia nova sunt, quum fieri incipiunt, neque 
aliquid factum esset , nisi aliquando heri 
caepisset . Si qua autem rationis diversitas 
alicui appareat inter translationem , et de- 
stitutionem , in responsionibus ad sequentes 
quaesitus solutio dabitur . 

Quaeritur deinde ; an possit Summus Pon- 
tifex invitum Episcopum destituere , eo non au- 
dito . Respondeo : posse etiam eo non au- 
dito , dummodo Summo Pontifici manifeste 
constet de necessitate Ecclesiae pro destitu- 
tione Episcopi , et pariter constet , ipsam 
Ecclesiae necessitatem exigere , ne differatur 
destitutio . Antequam vero hic articulus per- 
tractetur , praenotandum est , destitutionem 
Episcopi essentialiter diferre ab ejus deposi- 
tione . Etenim destitutio Episcopi non est in 
poenam , sed fit unice ob Ecclesiae necessi- 
tatem , non vero propter aliquam ejus cul- 
pam ; ideoque non requirit judicium , et sen- 
tentiam , et consequenter neque ordinem ju- 
ris judicialis Contra vero depositio fit in 
bonum quidem Ecclesiae , sed ob culpam et 
in poenam Episcopi praevaricantis . Inde fit, 
ut ad ejus depositionem exigatur sententia 
a judice , quam praecedere debet judicium, 
sive legitima rei controversae apud judicem 
inter actorem , et reum disceptatio , et qui- 


Dtgitized by Googl 



dem juxta regulas, et ordinem juris; ordo 
autem juris exigit, ut pars conventa citetur , 
et audiatur . Si autem ad sententiam deve- 
niatur non servato juris ordine , sententia 
injusta est , et omnino irrita . Quarta Syno- 
dus Carthaginiensis statuit can. 30. Caveant 
Judices Ecclesiae , ne absente reo , cujus causa 
ventilatur , sententiam proferant , quia irrita 
erit . Hoc clamant omnia jura , et leges , et 
ipsae Summorum Pontificum Constitutiones; 
et patet ex titul. de sententia , et re judica • 
ta lib. 2. Decret. ubi cap. 19. ait Innocen- 
tius III. In causis , quae Summi Pontificis ju- 
dicio deciduntur , et ordo juris , et vigor ae- 
quitatis est subtiliter observandus , cum in si- 
milibus casibus caeteri teneantur similiter ju- 
dicare . Facillimum esset ex Conciliis , ex 
historia Ecclesiastica , ex Decretalibus , et ex 
Canonistis auctoritates, et exempla conglo- 
merare ad hanc veritatem comprobandam • 
de qua nemini licet dubitare , quia et ipsi 
naturali juri innititur , ne aliquis puniatur 
inauditus . Sed inutile onus sibi imponeret » 
qui hujusmodi laborem in se susciperet , quum 
non agatur in casu proposito de depositio* 
ne , et de poena , quae provenit ex pote* 
state judiciaria , sed de simplici destitutio* 
ne , quae procedit ex potestate suprema * 
praeceptiva , et oeconomica . A a 4 

Itaque praemittendum est cum Franci- 
sco Suarez , quod Potestas praeceptiva in 
duas species distinguenda est, quas potesta- 
tem oeconomicam et politicam , et jurisdi- 
ctionis appellare possumus . Suarez de legib. 
lib. i. cap. 8. num. 4. Pariter Canonistae so- 
lent in Papa distinguere duplicem potesta- 
tem ; aliam , quae est suprema et absoluta , 
et vocatur etiam plenitudo potestatis, nullis 
juris canonici regulis limitata ; aliam , quae 
dicitur ordinaria , et est a Canonico jure re- 
gulata . Fagnani lib. 3. in cap. Constitutioni- 
bus de Cleric. aegrotant, num. 72. et sequ. 
Neque quod dicitur ordinaria , intelligitur 
in eo sensu , in quo usurpatur de jurisdictio- 
ne ordinaria , quae cuipiam jure proprio com- 
petit , et cui opponitur delegata . Etenim in 
noc sensu etiam plenitudo potestatis est in 
Summo Pontifice ordinaria , quia illi com- 
petit jure proprio Pontificii Primatus . Sed 
ex objectis di versificatur potestas ista Ponti- 
ficia , scilicet quatenus versatur circa objecta 
ordinaria , vel extraordinaria . Ita Sanctus Pe- 
trus Apostolorum Princeps habuit ab ipso 
Christo Domino in Ecclesiam et hanc pote- 
statem ordinariam , et ipsam plenitudinem 
potestatis , quae in ejus Successores ex ipsius 
Dei institutione derivata est . Utraque autem 

necessaria erat ad Ecclesiae regimen , ut si 
quando occurreret casus , in quo a consue- 
tis regulis propter ipsius Ecclesiae bonum de- 
clinandum esset, quomodo non raro accidit, 
posset Summus Pontifex per hanc plenitudi- 
nem potestatis , absque contradictione , Ec- 
clesiae utilitati , et necessitati prospicere . 
Haec potestas , sive Yocetur plenitudo pote- 
statis , sive potestas suprema et absoluta , si- 
ve oeconomica et dominativa , sive etiam su- 
pereminens dominium , aut potius potestas , 
cum Grotio lib. 2. de jure belli cap. 14. §.7., 
sive denique imperium cum Cocceio comment. 
in 8. ejusdem Grotii , existit, et existere 
debet in Summo Pontifice ; aliter non satis 
provvisum fuisset in institutione Ecclesiae ejus 
necessitatibus . Jam vero hujusmodi potestas 
distinguitur a potestate judiciaria , quae spe- 
ctat ad ordinariam , et manifestum est ex 
ipsius natura , et fine , eo quod a consuetis 
juris regulis non dirigitur, nisi in quantum 
regulae illae pertinent ad jus divinum , et 
naturale immutabile . Quare numquam hu- 
jusmodi plenitudo potestatis ad hoc niti de- 
bet , ut quodlibet moliatur injustum contra 
privatos, aut aliquid efficiat publicae utili- 
tati nocivum . . - ’ >: 

Debet igitur adesse causa notabilis uti* 


\ 


Digitized by Google 



litatis, aut necessitatis Ecclesiae , ut Summus 
«Pontifex ejusmodi plenitudine potestatis uta- 
tur , maxime si ab ea jus quaesitum alterius 
auferatur. Est enim data haec potestas , nec 
aliter dari poterat , in aedificationem , non 
vero in destructionem . Quare etiam mode- 
rati , et prudentes Canonistae consentiunt , 
non posse Summum Pontificem pro libito 
suae voluntatis, et sine causa Clericum spo- 
liare jure quaesito in Beneficium . Fagnani 
lib.i.Decr. c. Quanto de Translatione num.Bl. 
et sequ. et lib .3. c. Corisultation. de Institut: 
num. 50. et sequ. Sed si adsit causa publicae 
utilitatis et necessitatis , satis probatum et 
exploratum est ex meliorum sententia , pos- 
se Principem auferre jus alterius . Justa au- 
tem causa auferendi alicui jus quaesitum de 
jure gentium est favor publicus; ut /. item 
si verberatum , De rei vendi c. /. Lu- 

cius , ff. de evict . et not. in L Antiochens. , ff. 
de privileg. credit. Fagnani lib. 1. cap. Quae 
in Ecclesiarum de Constit. num. 118. et 119. 
Concordat Grotius de jure belli ac pacis lib.i. 
eap. 14. 7. ubi ait : Sed hoc quoque scien- 

dum est , posse subditis jus etiam quaesitum 
auferri per regem duplici modo , aut in poe- 
nam , aut ex vi supereminentis dominii . Sed 
sst id Jiat ex vi supereminentis dominii , pri - 

mum requiritur utilitas publica ; deinde , ut , 
si Jieri potest , compensatio Jiat ei , qui suum 
amisit ex communi . Ita etiam Cocceius com - 
in loc. cit. admittit duos casus , in qui- 
bus Princeps potest auferre subditis jus quae- 
situm ; i .si subditis in poenam auferatur ; nam 
ex injuria tunc tenentur : 2. ob utilitatem pu- 
blicam ; id que ex obligatione , qua cives ad 
ea , quae ad salutem publicam pertinent , con- 
tribuere tenentur . Addit vero contra Grotiura; 
tunc non vi supereminentis dominii ; sed vi 
legitimi imperii subditis jus quaesitum aufer* , 
ri . Quae discrepantia , e£ controversia est 
tantum fere de nomine . Jam vero si Prin- 
ceps talia potest in subditos ob utilitatem 
publicam civilem ; cur Papa , cui divinitus et 
immediate collata est potestas universalis in 
Ecclesiam , idem non poterit in Episcopos 
agere , si Ecclesiae utilitas , aut necessitas id 
exposcat? Nonne etiam Episcopi, ut cives* 
ex obligatione tenentur ad ea, quae ad sa- 
lutem publicam pertinent , contribuere * et 
consensum praebere ? 

Sed dices : Quorsum haec ? teneantur 
utique ; sed naturalis aequitas , et ipsa Ec- 
clesiae utilitas postulat, ut audiantur in hu- 
jusmodi casibus interesse habentes . Equidem , 
et absque dubitatione ulla haec vera sunt > 

et ordinarie sunt servanda . Sed modo loqui- 
mur de casu , in quo in praesens jEpiscopi 
destituendi convenire nequeant apud Sum- 
mum Pontificem , neque interrogari , et au- 
diri possint , et si eorum destitutio differa- 
tur , Ecclesiae unius , aut multarum Eccle- 
siarum salus periclitetur ; et eo magis si uni- 
versa Ecclesia ob hujusmodi dilationem in 
discrimen adducatur. Nunc autem dico, quod 
talibus circumstantiis suppositis , eadem Eccle- 
siae necessitas, quae* ab Episcopis consensum in 
propriam destitutionem expostulat,ab iis etiam 
assensum exigit, ne destitutio differatur; ideo- 
que contenti esse debent , si in talibus circum- 
stantiis neque audiantur , neque consulantur , 
neque interrogentur . In Summo vero Pon- 
tifice eadem plenitudo potestatis , quae fa- 
cit, ut invitos Episcoposin talibus circum- 
stantiis destituere possit , confert etiam , ut 
iis non auditis id possit praestare . Si hoc non 
procedit ex consueto ordine juris, nihil in- 
terest ; non agit enim in hoc casu Summus 
Pontifex ex potestate judiciaria, sed ex po- 
testate oeconomica ; non agit ex potestate 
ordinaria a jure regulata , sed ex .potestate 
extraordinaria , scilicet ex plenitudine pote- 
statis supereminentis , ex potestate imperii 
regulis juris non subjecta ; non agit per ju- 

risdictionem contentiosam , sed per jurisdi- 
ctionem supremam ; non agit per modum ju- 
, dicii , et sententiae , sed per modum dispen» 
sationis, et dispositionis . Et praeterea no- 
tandum est, quod. quum dicitur, non age- 
re ex ordine juris, loquimur de jure civili 
aut canonico , non vero de jure naturali!* 
aut divino, aut etiam publico . Hic' enim 
modus agendi in casibus, extraordinariis est 
quidem praeter jus civile aur canonicum.* 
quod ad ejusmodi extraordinarios casus non 
extenditur , sed non est praeter; jus natura? 
le , aut divinum, aut etiam publicum ,..quia 
haec ipsa jura Principi , et Summo- Pontifici 
hanc potestatem tribuunt pro talibus circum- 
stantiis ; unde male argueret , qui diceret , 
hujusmodi dispositionem opponi regulis juris. 

Aut enim hoc diceret de regulis juris cano- 
nici , et quum jus canonicum non provvideal 
nisi casibus ordinariis , et ordini judiciario * 
non potest illi opponi dispositio facta in casu 
extraordinario non • contemplato in canonicd 
jure , et extra formam judicii < Aut hoc as- 
sereret de regulis juris naturalis, divini, et; 
publici, et tunc absolute negandum , Yalern 
dispositionem ab hujusmodi juribus difformem 
esse , immo dicendum ,- esse secundumitajia 
jura , quae publicae utilitatis et _ necessitati 5 


Digitized by Googli 


j8a 

ita provvidere intelligiint , in adductis cir- 
cumstantiis , et subintellectis necessariis illis 
conditionibus . 

Immo etiam in causis judiciariis potest 
dispensative a regulis canonici juris agere 
Summus Pontifex pro casibus extraordinariis, 
dummodo urgeat Ecclesiae necessitas , et jus 
naturale aut divinum non violetur . Hinc in 
relata Decretali Innocentii III. de sententia 
et re judic. cap. In causis , postquam dixit 
Summus Pontifex , quod in causis judiciali- 
bus decisis a Papa ordo juris , et vigor ae- 
quitatis est subtiliter observandus , adjungit 
statim : nisi forte cum aliquid causa necessi- 
tatis et utilitatis inspecta , dispensative duxe- 
rit statuendum . 

Quare admittitur ab omnibus praeter 
judicium ordinarium , seu solemne , etiam 
judicium Summarium, vel extraordinarium, 
in quo possunt omitti illae solemnitates , 
<|uae jure positivo requiruntur , propter ce- 
lerem causae expeditionem , non autem ea 
praetermitti possunt , quae de jure naturali , 
aut gentium , sunt necessaria ad legitimam 
Causae decisionem . Ferrari v. Judicium n.i r. 
et sequ. Sic Joannes Gerbais de caus. major i 
*rt. ii. in fine loquens de Commissariis ab 
Urbano VIII. datis die octava mensis Octo- 

bris anno 1632. ad instantiam Ludovici XIII. 
Francorum Regis adversus quosdam ejus Re- 
gni Praelatos, ait formam illam judicii,. «t 
scilicet Summus Pontifex supremum causae 
judicium aliis immediate committeret , ne- 
cessarium fuisse , ob genus criminis , quod cum 
praesentem Imperio suo ( Ludovici ) ruinam 
intentaret , longiorem , tametsi canonicam , jtu 
Hicii formam non sinebat usurpari . Quare 
Charlas in tract. de libert. Eccles. Gallic. lib.fs. 
cap. 7. num. 4. postquam dixit , non debere 
Summum Pontificem solitum judiciarium or- 
dinem praetermittere vitandae perturbationis 
causa, subjungit ; non tamen ideo invalida 
esse Summi Pontificis Decreta , dummodo in iis 
nihil desideretur illorum , quae lex Divina , 
vel naturalis praecipit ; praesertim si praeter- 
mittere ordinem necessitas , aut magna utilitas 
suadeat ; puta si ejus, conditionis sit negotium, 
ut nisi celerrimum ajfifptur remedium , pluri- 
ma consecutura sint mala , qualia essent dog - 
mata perniciosa , Sacramentorum prophanatie? 
nes ec. Addit deinde . Vel enim forma illa 
est a Rege , aut populi usu constituta f et sic 
Summum Pontificem ut pote superiorem ligare 
nequit . Vel ab Ecclesia ipsa inducta est , et 
ita Supremi Pastoris est , super ea dispensare 
postulante necessitate , vel Ecclesiae utilitate , 

Si itaque in judiciis potest Summus Pontifex 
juris ordinem aliquando praetermittere, mul- 
to magis id poterit in causis , quae judicia- 
les non sunt , et in casibus particularibus et 
extraordinariis , pro quibus a jure canonico 
nulla forma constituta est. Satis erit, quod 
Summus Pontifex in sua deliberatione natu- 
rale , aut divinum jus non laedat . 

Igitur tota quaestio ad hoc reducitur, 
ut exploretur , an' destituere Episcopum ab- 
sentem et non auditum , quum gravis Eccle- 
siae necessitas urget sit contra jus natura- 
le , aut divinum . Et quidem si agatur de 
reo alicujUs criminis , citationem esse de jure 
naturali ac divino consentiunt omnes fere Do - 
ctores; ait' Charlas loc. cit. cap. fl. num. i. , 
ita scilicet , ut nemo condemnetur , nisi se de- 
fendendi facultatem habuerit . Subjungit ri; 2. 
Ea de causa inhumanto ' semper habita sunt illa 
judicia ,- quae cohtr^WrsWtes nOn auditos , nec 
*uocat(ss prolata fuerurtt 1 ^ Ipsimet Pagani ab eis 
abhorruerunt . Non est consuetudo Romanis da- 
mnare aliquem ’ hominem , priusquam is , qui 
accusatur , praesentes habeat accusatores , locum- 
que defendendi accipiat ad abluenda * crimina . 
Verba sunt Festi ad Judaeos S. Pauli damna- 
tionem urgentes . Act. 2$. 16. Itaque Sanctus 
Joannes Chrisostomus de hac injustitia con- 

querens in epistola ad Sanctum Innocentium 
Romanum Pontificem scribebat . Neque in 
Gentilium judiciis , neque in Barbarorum tri- 
bunalibus talia attentata sunt unquam ; immo 
vero neque Scythae neque Sauromatae unquam 
judicarunt , judicium dandum uni parti , Ab- 
sente ea , quae accusatur . Et Clement. Pasto- 
ralis versus finem dicitur v De crtfnine gravi 
delato facultas defensionis , quae a jure natu- 
rali provenit , adimi non valet , cum illa tol- 
lere Imperatori non licuerit , quae juris na- 
turalis existunt . 

Sed quae ratio praecipua est , cur in 
absentem non citatum , aut non auditum , 
sententiam' proferri prohibeat jus gentium 
non solum, sed etiam naturale et divinum? 
Quia nemo condemnari debet , nisi se de- 
fendendi facultatem habuerit . Poena enim 
irrogatur propter delictum, et injustum est , 
quod aliquis ut delinquens infametur , et 
condemnetur , qui facultatem defendendi ju- 
ra , vitam , et famam propriam non obtinue- 
rit . Licet enim factum ipsum possit omnino 
notorium , et evidens esse , tamen ejus ma- 
litia plurimum ab adjunctis , seu circumstan- 
tiis pendet, quarum saltem aliquas nemo alius, 
praeter ipsum facti auctorem, ordinarie no* 
visse potest . Praeterquamquod nimis interest 

omne periculum praecavere ^ ne insons dam- 
netur , ne calumniae accusatorum in inson- 
tes praevaleant , ne publica justitia in suspi- 
cionem violentiae inducatur , et ne judices 
arbitrarie aliquid decernere attentent contra 
subditorum jura . Haec autem ratio non mi- 
litat adaequate , et pro semper , ubi non agi- 
tur de poena in delinquentem , sed de prov- 
videntia in bonum Ecclesiae . Quare summo- 
pere attendenda est haec differentia inter de- 
positionem et destitutionem Episcopi , quod 
depositio habet pro objecto nnali proximo 
et immediato punitionem rei , destitutio, au- 
tem pro objecto finali proximo et immedia- 
to habet Ecclesiae utilitatem . Ex finali au- 
tem objecto a deliberante, intento diversifi- 
cantur etiam media ad finem consequendum . 
Esto igitur quod non possit Papa reum pu- 
nire , ideoque Episcopum deponere , nisi reo 
citato , convento , - aut audito , et per publi- 
cas probationes . Verum quum non agitur de 
puniendo crimine , sed de avertendo malo , 
quod Ecclesiae imminet , poterit Summus 
Pontifex Episcopum destituere , eo non ci- 
tato, aut audito, quia non agit ut Judex ,. 
sed ut Defendens auctoritate sibi a Christo 
Domino tradita Ecclesiam sibi commissam . 
Igitur in hoc easu objectum Pontificiae dis- 

positionis non est judicium rei , sed salus Ec- 
clesiae ; ad Ecclesiae autem salutem neque 
a jure naturali, neque a Divino praescribun- 
tur ea omnia media, quae ad judicium rei 
requiruntur , 

Immo probat etiam Lessius,quod quamvis 
Princeps quantumvis certus de crimine,non po- 
test ordinarie condemnare nisi citatum et audi- 
tum , tamen in quibusdam casibus id non est ne - 
cesse servare . Plurimum autem interest hos ex- 
traordinarios casus ennumcrare , et referre 
ex Lessio/. 2.C29. num. 100. et 101. , quia ex 
ejus doctrina non modicum lumen praesenti 
argumento accedet , Ait igitur , non esse ne- 
cesse illum ordinem servare ; Primo si cri- 
men est publicum , ut recte Navarr. cap. 25. 
num. 10. Sic latrones reperti in crimine , in- 
terdum e vestigio suspenduntur sine ulla de- 
fensione , aut processu . Ratio est , quia factum 
notorium, seu publicum , est loco accusatoris , 
et testium , nec relinquit illi jus ullum defen- 
dendi sese in judicio . Secundo quando esset pe- 
riculum rebellionis , seu alterius gravis turba- 
tionis , si juridice procederetur , ut idem Na - 
varrus docet , et Silvester v. Homicidium 1. 
qu. 2. ex Archidiacon. , ut si esset valde po- 
tens . Tunc tamen debet ejus causa privatim 
discuti , nisi sit omnino evidens . Tertio quan « 

do quis machinatur rcipublicae , vel privatis 
perniciem , quae aliter averti nequit , ut ante 
dictum est . Sed hoc non tam est punire cri- 
men commissum , quam impedire malum im- 
pendens . Quarto si crimen soli Principi , et 
tribus aliis notum sit , ita ut juridice probari 
possit : tune enim posset occulte interfici reus , 
sine citatione et probationibus , si publice absque 
gravi aliquo incommodo puniri non possit . Ra- 
tio est , quia quando crimen sic est probabile , 
manifestum est , reum non habere justam ullam 
defensionem in judicio . Ita Petrus Navarra 
num. 192. et Arragon. qu. 67. art.i. , qui pro 
eadem sententia citat Grcgorium Lopez . Idem 
sentit Covarruv. lib. 1 . variar. cap. 1 . num. 7. 
et Jurisperiti supra citati . . 

Eandem quaestionem pertractat Thomas 
Sanchez Consil. Moral. lib. 3. cap. unie, dub.4 .. , 
ubi inter caeteras sequentem conclusionem sta- 
tuit . In duplici casu potest procedi contra par- 
tem non citatam , nec auditam . Primus est , 
quando crimen est tiotorium , et liquido et cer- 
to constaret , nullam defensionem esse reo ; tunc 
enim non esset necessaria citatio . Ratio , quia 
citatio est , ut citatus se defendat ; ergo ubi 
certo constat non adesse defensionem , frustra 
est citatio . Sic Panorm. ec. ec. Secundus ca- 
sus est , quando Princeps non recognoscens su - 

penorem , magna et justa de causa omittit vo- 
care reum , et ipsum audire ; nempe quia ti- 
metur grave scandalum , modo tamen curet al- 
legari , et probari pro reo quaecumque possunt . 

Addam etiam auctoritatem Pauli Lay- 
man, qui lib. 3. Tract. 6. cap~. 3. num. 1. sic 
ait . Porro citatio , per quam Reo praesenti co- 
pia datur se defendendi , et ab objecta respon- 
dendi , adeo necessaria est naturali et gentium * 
jure , ut sine ea processus judicii , et lata sen- 
tentia irrita censeatur , excepto si notorium 
sit t nullam Reo defensionem competere posse , 1 

sicut ex communi tradit . Abb. c. dilecti num.6. 
de Judic. Nav. I. 2. cons. $ . num. 3. de appellat, 
et in Man. c. 25. num. 10. P. Navor. 1 . 2 . c. 3. 
num. 192., ubi ajunt , si certum sit , Reum 
de atroci crimine juridice convinci non posse , 
nulla illi legitima exceptione , aut defensione 
competente , at vero ad evitandum grave ma- 
lum y juridico processu necessario superseden- ' 
dum esse existimetur y tunc absque eo ad con - 
demnatoriam sententiam , ejusque executionem 
procedere interdum Principi concessum esse . Vi- 
de etiam Mynsing. cent. 2. observ. 91. Gail. 

/. 1. obsv. 4?., et sequ. Idem confirmat Leu- 
renius /. 1. tit. 32. qu. 894. num. 4. 

Quare , ut tandem ad certam et di- 
stinctam conclusionem deveniamus , habemus 

ex probatissimis et dbctissimis theologis , ca- 
nonistis , et jurisperitis , quod ordinarie reus 
condemnari non potest nisi citatus et audi- 
tus , et hoc jus illi competit ex jure natu- 
rali et gentium . Sed nihilominus dari casus 
extraordinarios , in quibus etiam reus non 
citatus , neque auditus juste condemnari pos- 
sit , quin jus naturale aut gentium violetur , 
Hi autem extraordinarii casus sunt, quando 
factum notorium, seu publicum est loco accu- 
satoris et testium , nec relinquit reo jus ullum 
defendendi se in judicio ; quando esset peri- 
culum rebellionis , vel alterius gravis turba- 
tionis , si juridice procederetur ; quando quis 
machinatur reipublicae perniciem , quae aliter 
averti nequit ; denique quando reo nulla legiti- 
ma exceptione , aut defensione competente , ad 
evitattdum grave malum juridico processu ne- 
cessario supersedendum existimetur . 

Si igitur hoc licet in causis criminalibus 
contra reos , et factum in talibus circumstan- 
tiis tenet , et validum est ; quanto magis , 
ubi non agitur per viam judicii , et jurisdi- 
ctionis contentiosae , sed per viam oecono- 
micam, dispensativam, et dispositivam , non 
ad punitionem rei , sed ad salutem Ecclesiae ? 
Dicamus equidem, non deberi ordinarie de- 
stitui Episcopum a Summo Pontifice absque 

ejus consensu , et ipso non audito; hoc enim 
summopere congruit juri naturali , et eccle- 
siastico . Sed tamen inficiari non poterit, li- 
citum esse Summo Pontifici Episcopum desti- 
tuere , quamvis invitum , et non auditum , 
in aliquo extraordinario casu , in quo concur- 
rat aliqua ex circumstantiis praedictis; quan- 
do Summo Pontifici ita. notoria et manifesta est 
necessitas Ecclesiae , ut non relinquat Episco- 
po jus ullum ad resistendum praecepto Papae , 
et ad renuendam renuntiationem ; quando esset 
periculum gravis perturbationis in Ecclesia , 
si juridice procederetur , aut Episcopi destitu- 
tio differreretur ; quando gravis Ecclesiae per- 
nicies aliter averti nequit ; quando denique 
Summo Pontifici evidenter innotescit , nullam 
Episcopo legitimam exceptionem competere , et 
aliud grave malum evitari necesse sit per prom- 
ptam , et non retardatam ejusdem Episcopi de- 
stitutionem ■ -In his omnibus casibus, dum- 
modo manifeste constet Summo Pontifici Ec- 
clesiae necessitas , evidens est , ipsi compete- 
re jus destituendi Episcopum quamvis non 
auditum , vel invitum ; immo jure merito 
ejus consensum praesumi , qui si non adsit, 
ab ipso per Supremum Pontificem derogari 
poterit . 

Ratio intrinseca utriusque in eo funda-; 

tur , quod sicuti a jure naturali et gentium 
difforme et exhorbitans est , si aliquis punia- 
tur , aut jure quaesito privetur non citatus, 
neque auditus , ita eidem naturali juri et 
gentium consonum est , si hoc fiat , quando 
aliter a Republica, aut ab Ecclesia imminens 
malum averti nequit , et manifeste Supremo 
Principi constat aut de reatu delinquentis , 
aut de necessitate Reipublicae , vel Ecclesiae, 
unde quisquis ob commune bonum teneatur 
^uo privato juri cedere . In quo casu mani- 
festum est , Supremam Potestatem a privatis 
nihil aliud exposcere , aut exigere nisi id , 
quod ex jure naturali et gentium deberent. 
Et revera si apud juris peritos valet illud ef- 
fatum : Salus Reipublicae suprema lex esto ; 
eo magis extendi hoc debet ad Ecclesiam , 
ita ut jure dicatur : Salus Ecclesiae suprema 
lex esto . Quod semper intelligendum est , 
dummodo jus naturale , aut divinum , aut 
gentium non violetur.Ubi ad majorem de- 
clarationem notandum est, non omnia jura 
naturalia et gentium obligare semper , et ad 
semper , sive in omnibus circumstantiis , ita 
ut nullam exceptionem sive temporis , sive 
modi umquam patiantur . Sunt enim aliqua 
jura naturalia permissiva , aut negativa , aut 
concessiva licita , et data hominibus , ut re- 

rum communitas , hominum libertas , et si- 
milia, de quibus lex naturae non praecipit, 
ut in eo statu permaneant , sed hoc relinquit 
hominum dispositioni juxta rationis exigen- 
tiam . Suarez de legib. lib.i . cap. 14. num. 6. 
Et hoc etiam locum habet , quando jus na- 
turale aliquod cum altero naturali jure al- 
tioris ordinis decertat , ita ut utrumque ser- 
vari nequeat . Sic cum jus privatum in bona 
externa juri communi reipublicae nocet,possunt 
subdito auferri bona externa immediate a ma- 
gistratu, qui ex dominio alto,quod respublica si- 
bi retinet super ejusmodi bona subditorum,po- 
test de iis, causa interveniente , disponere , ut 
cum supra citatis asserit de Lugo de just. et jur. 
disp. 10. sect. 4.. num. 109. Immo propter pu- 
blicam salutem potest Princeps subditum inno- 
centem adigere , ut se hostibus tradat , quia pri- 
vatus tenetur se exponere periculo vitae pro- 
pter publicam salutem , et hinc potest Prin- 
ceps eum cogere , ut debito suo satisfaciat . 
ibid. num. 114. 

Huc usque probatis non officit promis- 
sio facta ab Alexandro V. in Concilio Pisa- 
no sess. 21., ut refert Thomassinus de Bene • 
Jietis part. 2. lib. 2. cap. 64. , in quo Papa pol- 
licitus est , sacro approbante Concilio , non fa- 
cere translationes de invitis , nisi parte audi- 
ta , et vocata » et de consensu majoris partis 

Cardinalium , nisi ex causis justis et rationa- 
bilibus . Neque pariter obstat dispositio Con- 
cilii Constantiensis Sess. 39. eadem de cau- 
sa, et iisdem conditionibus concepta, quam 
in Mantuana Synodo laudavit Pius secundus 
Pontifex , qui Regis Christianissimi Legatis 
petentibus , ut Januae Archi-Praesul ad aliam 
Ecclesiam transferretur , respondit : Obstant 
desiderio vestro Decreta Summorum Pontificum , 
quae Praelatos invitos non cognita causa tran- 
sferri prohibent . Quod etiam in Constantiensi 
Concilio extitit repetitum ; apud Lucam Dache- 
rium Spicii. tom.S. pag.296. Idem Decretum 
renovatum fuit in Concilio Basiieensi . Sess.23. 
Et certe , subjungit Christianus Lupus in can. 
13. Dictatus S. Gregor ii VII. Oper. tom. 
inviti Episcopi translatio rigidissime damna- 
ta est per Felicis tertii Romanam Synodum . 
Translationes omnes aboleri , aut certe intra 
necessariam causam juxta praesentem Dicta- 
tum circumscribi urgebant apud Tridentinam 
Synodum per litteras etiam Sanctus Thomas 
de Villanova Valentinus apud Hispanos Ar- 
chiepiscopus , et viva voce Hieronymus Se- 
ripandus Archiepiscopus Salernitanus, Sanctae- 
que Romanae Ecclesiae Cardinalis , et dictae 
Synodo Praesidens Legatus . Verum istius di- 
sciplinae tempus nondum advenerat . Huc us- 

que Christianus Lupus . Ubi notandum, quod' 
ea , quae de translationibus dicta sunt , mul- 
to magis Episcoporum destitutionibus appli- 
cari debent , scilicet ut non fiant de invi- 
tis , nisi parte audita et vocata , atque in- 
super , ut habet can. 13. Dictatus Gregor ii VII. 
necessitate cogente . 

Verum quis non videat, haec Decreta 
valere solum , ut caeteros Canones discipli- 
nares , pro regula in casibus ordinariis , non 
autem pro extraordinariis , et urgentibus co- 
gente necessitate ? Quis nesciat , Summos 
Pontifices coactive non subijci , sed tantum 
directive vel Conciliorum Decretis , vel suo- 
rum Antecessorum Constitutionibus ? Super- 
fluum esset ea repetere , quae de hoc argu- 
mento a catholicis Scriptoribus invictissime 
demonstrata sunt , ac si quotidie controver- 
ti deberet , quod a nonnullis non recte , ab 
aliis maligne impugnatur . Adde , quod De- 
creta Constansiensia , Pisana, et Basileensia 
manifeste indicant , quod Summi Pontifices 
interdum Episcoporum translationes fecerant 
de invitis , et parte non audita , nec voca- 
ta . Igitur judicabant Summi Pontifices, hoc 
posse licite et valide facere in quibusdam 
casibus ; nec adducitur exemplum , quod pro- 
bet , hujusmodi translationes de invitis, par- 

tc non audita , nec vocata , tamquam irri- 
tas habitas fuisse in Ecclesia Catholica . Im- 
mo idem Christianus Lupus refert ex Thoma 
Walsigamensi , quodjoannes, quem invitum 
Bonifacius Nonus Lincolnia Cestratn transtu- 
lerat , maluisse Cantuariae Monachum vive- 
re , et mori , quam ita fieri Episcopum Ce- 
strensem . In quo facto manifestum est , lo- 
cum habuisse destitutionem Joannis, neque 
eam tamquam irritam impugnatam , sed in 
Lincolniae Sedem alium , ut facile supponi 
potest , fuisse suffectum . Itaque dicendum 
potius , quod illa Decreta obicem oppone- 
re voluerunt Translationum frequentiae , et 
abusui, si qui irrepserat, sed nihil prejudi- 
cii juri , et potestati Summi Pontificis intu- 
lerunt , quam non negabant, sed tantum ejus 
usum pro ordinariis casibus prohibebant . Si 
autem ex natura sua hujusmodi translationes 
irritae judicatae fuissent, obvium erat et op- 
portunum hoc in iis Decretis declarare , quod 
certe factum non fuit . Praeterquamquod di- 
sciplinaria Decreta Pisani , Constantiensis , 
ct Basileensis Concilii nimis auctoritate clau- 
dicant , ut ex iis aliquid contra Summi Pon- 
tificis auctoritatem erui possit . 

Denique , ut supra mOnuimus , contra 
humanam legem semper summa lex retinen- 


da est de vera, utili , et necessaria Eccle- 
siae pace . Etenim , ut ait Gersonius Consi • 
der. i. de Pace ; finis politiae ecclesiasticae , 
et cujuslibet legis eam regulantis est pax sa- 
lutifera . Cum igitur secundum exigentiam fi- 
nis caetera debeant moderari , et finis est 3 qui 
imponit necessitatem rebus , necessitas vero le- 
gem non habet , perspicuum est , quod nulla 
lex habeat aliquid firmitatis , si paci facien- 
dae , vel conservandae invenitur contraria , 
sed debet interpretari , ut serviat paci , vel 
penitus aboleri . Sic Athenienses fecerunt ad 
tempus leges Lycurgi non esse , ut semper es- 
sent ; et Nasica Scipio : Dum Consul , inquit , 
juris ordinem sequitur , id agit , ut cum om- 
nibus legibus Romanum corruat imperium , 
Nullo pacto igitur observatur lex , non obser- 
vato legis fine , qui est pax . Ex quibus eli- 
citur conclusio saluberrima , quod nulla via 
proficiens ad sedationem Schismatis repudianda 
est , quantumcumque jura , vel leges humanae 
videantur opponi , dummodo divinum manda- 
tum , vel jus maneat inviolatum . 

Quaeritur tertio ; An Summus Pontifex 
possit Episcopum destituere absque Provincialis 
Synodi consultatione . Notum est in Dictato 
S. Gregorii septimi haberi hunc Canonem 
qui est 25. Quod absque Sy nodali Conventu 

Papa possit Episcopos deponere , et reconciliare 
Si igitur Papa potest Episcopos absque Syno- 
dali consultatione deponere , ratio non exi- 
stit , cur etiam non possit eos pari modo de- 
stituere . Et quidem diversa ratio est de de- 
ta per Metropolitanos,ac de il- 


tum enim fuit antiquitus, non posse Metro- 
politas deponere Episcopum non solum ab- 
sque Svnodali conventu , sed neque absque 
Synodali sententia . Ideo scripsit S. Grego- 
rius Magnus l. 2. ep. 47. 48. et l. 7. epist. 12. 
Non potest quemquam Episcopatus gradu , nisi 
concors Sacerdotum submovere sententia . Hoc 
ipsum scripsit Leo quartus ad Nomenojum 
minoris Britanniae Ducem ; hoc ipsum con- 
firmat Nicolaus primus ad Salomonem No- 
menoii successorem . ep. 56. Ijit quidem ex an- 
tiquis regulis praescriptum videtur , quod nul- 
la ratio sineret Episcopos a suis Sedibus pelli , 
quos duodenarius numerus non ejecisset ; ut af- 
firmat in supradicta epistola Nicolaus primus . 
Quam regulam etiam in Oriente servatam 
• fuisse testatur Theodorus Balsamon in suis 
scholiis ad Canonem duodecimum Africani 
Codicis . Sic Triburiensis Synodus statuens 
nullum deponi Episcopum , nisi a duodecim 
Episcopis , diserte profitetur se ita statuere 
ex Africano Canone . 

Sed haec non posse ligare Summum Pon- 
tificem manifestum est, tum ex divino jure 
Primatus , tum ex ipsa antiqua Ecclesiae di- 
sciplina . Etenim Papa utpote Christi Vica- 
rius , et Supremam auctoritatem habens in 
Ecclesiam universam , non indiget per se , 
ex natura suae dignitatis , et potestatis , in- 
feriorum suffragio in suis deliberationibus , 
quamquam summopere consonum prudentiae 
sit , ut in gravioribus negotiis sui Senatus 
consilia exquirat , quod semper in more fuit 
apud Apostolicam Sedem . Circa vero disci- 
plinam sufficit id , quod scripsit S. Gelasius 
in literis ad Dardaniae Episcopos * ad Fau- 
stum Magistrum , et ad Imperatorem Anasta- 
sium . Ostendit plures etiam Patriarchas a so- 
la Romana Cathedra fuisse damnatos : nem- 
pe Timotheum Aelurum Alexandrinum, eju$ 
successorem Petrum Mogum , Petrum Fullo- 
nem Antiochenum , et Nestorium Constanti- 
nopolitanum . Affirmat esse antiquum moret?),» 
ut sine Synodo Romanus Pontifex et dam- 
net Episcopos, et absolvat damnatos . Hinc 
Joanni Syracusae Episcopo > suo apud Siculos 
Vicario , ut ad damnandum Lucilium Meli- 
tensem Episcopum , non duodecim , sed dum- 
taxat quatuor collegas sibi associet , mandat 
Gregorius Magnus; quod nempe haec res Pa? 

pali arbitrio subesset . Vide Christian. Lupum 
in Dictat. Gregorii VII. can.'i$., et Thomas- 
sin. de Benefic. part. i.cap. 61. num. 14- etsequ. 
Vidimus supra. Concilium Pisanum, Basileen- 
se , et Constantiense prohibuisse Translatio- 
nes factas a Summo Pontifice absque consen- 
su majoris partis Cardinalium . Nusquam de- 
cretum fuit de consensu Synodi Provincialis ; 
et si decretum fuisset , non tamen potuissent 
hujusmodi inhibitiones ligare Summum Pon- 
tificem . Quare dicendum est , neque in de- 
stitutionibus Episcoporum Papam indigere 
consensu 'aut Provincialis Synodi , aut majo- 
ris partis Cardinalium , quamvis valde con- 
veniens sit Cardinalium suffragia exposcere . 

Praeterea rursus repetendum est , quod 
supra saepe monuimus : Supremum Pontifi- 
cem in Ecclesia indigere absoluta et indepenr 
denti potestate , ut possit ejus necessitatibus 
opportune provvidere > Quod enim Joannes 
Bodinus Andegavensis Gallus de jure Maje- 
statis in Principe asserit , non video , cur ex 
iisdem rationibus non sit transferendum ad 
jus Pontificii Primatus in Ecclesia . Ait au- 
tem Bodinus de Republic. lib. 1. cap. B. Neque 
modo aequum est , sed etiam necessarium^ Le- 
ges in Principis arbitrio perinde esse , ut m 
potestate gubernatoris ipsa gubernacula ; quae 

essent inutilia , nisi ad omnem caeli faciem , 
et opportunitatem moveri , et contineri possent , 
ut rectissime Sextus Caecilius dicere solebat : 
Ne ipsa navis cum gubernatore prius naufra- 
gium patiatur , quam vectores consuli possint . 
Quod si Magistratibus interdum ea potestas , 
cogente Reipublicae necessitate , tribuitur , quan- 
to magis Summo Principi necessarium ? 

Quaeritur quarto ; An Episcopus a Sum- 
mo Pontifice destitui possit absque translatione * 
aut intitulatione ad aliam Ecclesiam . Videtur 
enim , quod ille , qui absque sua culpa pro* 
pter Ecclesiae bonum jure quaesito spoliatur, 
jus habeat ad compensationem . Pro respon- 
sione hujus quaesiti praemittendum est, quod 
Episcopus absque culpa sua Sede destitutus 
non solum retinet Ordinem Episcopalem , qui 
auferri nequit omnino neque propter cul- 
pam , sed etiam Episcopalem dignitatem , 
ideoque sui Ordinis executionem , quam ex- 
ercere potlest erga subditos cujuscuraque ca- 
tholici Episcopi cum ejus licentia . Igitur pri- 
vatur solum regimine particularis Ecclesiae , 
ad quam intitulatu? fuerat . Nihilominus di- 
cendum, si non jus rigorosum , saltem ta- 
men aequitatem postulare , ut de alia Eccle- 
sia provideatur in compensationem ejus , 
quam amisit . Neque certe Apostolica Se- 



des unquam omitteret hujus aequitatis testi- 
monium exhibere . Sed hoc ab Apostolica 
Sede praestandum est , quatenus per loci et 
temporis circumstantias permissum fuerit , 
quod nemo inficiabitur . Sic etiam vidimus 
ex sententia Grotii , posse Principem subdi- 
tis jus quaesitum auferre ex vi supereminen- 
tis dominii , et publicae utilitatis causa ; sed 
in tali casu , si fieri potest , compensatio fiat 
ei , qui suum amisit , ex communi . Igitur con- 
cedendum , quod aequitas postulat , ut com- 
pensatio fiat Episcopo destituto , sed quan- 
do , et quatenus fieri potest . Quare ait de 
Petra comment. tom: i. in Constit. 'i. Leon. 9. 
itum. 39. Aliquod discrimen est in casu renun- 
tiationis ob culpam propriam , et illius , quae 
p ob culpam plebis , vel ex causa intrinseca, 
justa . Secundo enim casu debet dari recompen- 
satio aequalis , vel debet assignari congrua. , 
habito respectu ad Ecclesiam , quam dimittit , 
et ad qualitatem dimittentis . Quod adaequa- 
te debet etiam applicari ad destitutionem si- 
ne culpa , scilicet ut compensatio fiat de- 
stituto . Hanc autem determinare spectat ad 
ipsum Summum Pontificem , non modo pro- 
pter ejus jus in regimen universalis Ecclesiae, 
sed etiam propterea quod ipse solus adae- 
quate cognoscere potest , quid et Ecclesiae 

utilitati , et destituti Episcopi commodo ex- 
pediat . Quare dicerem , Episcopum destitu- 
tum habere quoddam jus ad rem , quamvis 
actu non habeat in re , Atque hoc magis ex- 
plicat , quantam affinitatem habeat destitu- 
tio cum translatione , quia in translatione 
adest destitutio ab una Sede , et intitulatio 


in altera ; destitutio vero non conjungitur 
immediate cum intitulatione , sed jus ad il- 
lam non aufert , immo potius hoc jus destituto 
confert , ac reservat toties quoties possit effe- 
ctum obtinere. Unde concludi denique pos- 
set , quod destitutio sit quasi translatio in- 
choata et imperfecta , quae suum comple- 
mentum , et perfectionem exigit , si neri 
possit . 

Quaeritur quinto ; an huc usque exposita 
procedant similiter , si agatur non de unius 
Episcopi , sed de plurium Episcoporum destitu- 
tione , ita ut hujusmodi destitutio respiciat to- 
tam Pro-uinciam , aut Regnum . Respondeo , 
nihil contra per se obstare , dummodo con- 
currant eaedem circumstantiae , quas de unius 
Episcopi destitutione exposuimus , scilicet ut 
id exposcat urgens , et ineluctabilis necessi- 
tas Ecclesiae . Et ratio manifesta est , quia 


supposita necessitate Ecclesiae, tenerentur Epi- 
scopi renuntiare ; ergo si recusent , aut si 

ipsa Ecclesiae necessitas dilationem omnem 

f rohibeat , poterit Superior , scilicet Summus 
ontifex eos destituere vel invitos , vel non 
auditos . Inest enim in Summo Pontifice ea- 
dem potestas sive pro uno , sive pro pluri- 
bus . Immo hic est casus , in quo potissimum 
locum habet destitutio . Si enim agatur cau- 
sa unius , facillimum videtur , quod possit 
immediata translatione ejus damnum com- 
pensari ; ideoque non simplex destitutio , sed 
vera translatio poterit ordinarie absque gra- 
vi perturbatione habere locum . Verum si ne- 
cessitas Ecclesiae respiciat plurium Episcopo- 
rum destitutionem , et dilationem respuat , 
quis non videt , quam arduum evadat , plu- 
res Episcopos extemplo de alia Sede provvi- 
dere ? Satis erit igitur in hujusmodi circum- 
stantiis , quoad fieri poterit , eorum commo- 
dis , et utilitatibus praecavere , et provisio- 
nem ad opportunum tempus differre . Lau- 
dat summopere S. Augustinus Beati Melchia- 
dis Papae sententiam in causa Donatistarum , 
qui ordinatis a Majorino provviderat , ut si 
ad Catholicam Ecclesiam regredi vellent , pos- 
sent episcopalem honorem retinere , atque 
ubi duo fuissent Episcopi , unus ex parte Cae- 
ciliani , alter ex parte Majorini , ille confir- 
maretur , qui fuerat prior ordinatus , alter 

autem provideretur de nova plebe . Et tamen 
qualis ipsius beati Melchiadis ultima est prolata 
sententia , quam innocens , quam integra , quam 
provida , atque pacifica , qua neque collegas , 
in quibus nihil constiterat , de collegio suo au- 
sus est removere , et Donato solo , quem totius 
mali principem invenerat , maxime culpato , 
sanitatis recuperandae optionem liberam cacte - 
ris fecit , paratus communicatorias litteras mit- \ 
tere etiam iis , quos a Majorino ordinatos esse 
constaret : ita ut quibuscumque locis duo es- 
sent Episcopi , quos dissensio geminasset , eum 
confirmari vellet , qui fuisset ordinatus prior» 

' alteri autem eorum plebs alia regenda provi- 
deretur . Sunt verba S. Augustini in epist.43: 
num. 16. edit, noviss. Haec S. Melchiadis di- 
spositio locum non habuit ex Donatistarum 
pervicacia . Sed si locum habuisset , pronum 
est credere , quod Episcopi , qui loco cede- 
re debuissent , non omnes statim de alia ple- 
be provideri potuissent . Interea certum est* 
Melchiadem Papam , ut paci Ecclesiae con- 
suleret , hac sententia pronunciasse , quod 
vellet , ut quisque quamvis Catholicus Epi- 
scopus , qui prior ordinatus non fuisset , lo- 
co cederet , idest sua Sede destitueretur , et 
aliam plebem obtineret . Ecce exercitium 
plenitudinis Pontificiae potestatis supra Epi- 

scopos , quorum plures certe non fuerunt con- 
sulti aMelchiade , neque eorum ab ipso expe- 
ctatus consensus ante sententiam . Et tamen 
de hac sententia dicit Augustinus : quam in- 
nocens , quam integra , quam provida , atque 
pacifica ! 

Quaeritur denique ; cui competat judica- 
re de necessitate Ecclesiae in hujusmodi Episco- 
porum destitutione . Cum enim causa finalis , 
et principalis talis destitutionis debeat esse 
aut magna utilitas , aut gravis necessitas vel 
Ecclesiae alicujus particularis , vel Ecclesiae 
universalis , patet , quod justitia destitutio- 
nis a veritate, sive ab existentia talis causae 
dependet, ita ut tali causa existente , desti- 
tutio sit legitima et valida; non existente ve- 
ro tali causa , sit illegitima et irrita destitu- 
tio . Habet enim Papa hoc jus in aedificatio- 
nem, non in destructionem , non illimitatum 
• et despoticum pro arbitrio voluntatis contra 
jus quaesitum alterius , sed regulatum a bo- 
no Ecclesiae simul, et a debito justitiae in 
alterum. Respondeo igitur; non posse cade- 
re difficultatem circa personam , cui spectat 
cognoscere , et judicare de causa destitutio- 
nis . In quacumque enim materia judex , cui 
pertinet pronunciare sententiam , ipse debet 
inquirere , et cognoscere rationes deciden- 

di . Judicare est enim in causis decidendis jus 
dicere, sive definire, quod justum est. Pa- 
tet autem , quod ille , cui pertinet definitio , 
decisio, sive sententia , habet etiam pro ofc 
ficio jus cognoscere , ac proinde rationes hinc 
inde perpendere , et facta explorare , atque 
judicare; aliter ad decisionem et sententiam 
deveniret imprudenter , et cum gravi peri- 
culo errandi , et aliorum jura laedendi . Qui- 
bus positis clarum est , quod Papa , cui per- 
tinet definire , et decidere de Episcopi desti- 
tutione , ipse ex officio debet causam desti- 
tutionis cognoscere , et judicare ; ideoque 
ipse est , et non alius , cui ex officio compe- 
tit haec cognitio , et judicium . Adde , quod 
in his casibus Papa agit ut superior Summus 
imperando, ac praecipiendo, quod praeceptum 
vocari potest quodammodo intimatio senten- 
tiae ; praeceptum autem, ut justum et ratio- 
nabile sit, praeire debet decisio facta cum 
perfecta cognitione necessitatis Ecclesiae ; 
aliter esset actus arbitrarius , et despoticus . 

Praeterea notandum est , quod ipsum 
Ecclesiae bonum postulat, ut Papa sit Judex 
ejus utilitatis , aut necessitatis in hujusmodi 
circumstantiis, et consequenti* ex ipsa na- 
tura rei decidendae Papae competit hoc ju- 
dicium , et non alteri. Nam cujuslibet par- 

ticularis Ecclesiae bonum , aut incommodum 
relationem habet ad bonum , aut incommo- 
dum Ecclesiae universalis, sicut incommodum 
aut bonum singulorum membrorum non est 
simpliciter et solummodo incommodum , et 
bonum singulorum , sed etiam bontJm aut 
incommodum corporis totius . Igitur alicu- 
jus Episcopi destitutio redundat non solum 
in bonum, vel incommodum Ecclesiae par- 
ticularis , de qua destituitur, sed etiam ha- 
bet aut majorem aut minorem relationem 
ad bonum , aut incommodum commune , et 
publicum universalis Ecclesiae . Quis autem 
non videat , quod ille , cui spectat sollicitu- 
do universalis Ecclesiae , ille solus est , qui 
potest recte et apte judicare de necessitate , 
vel utilitate destitutionis, quia ipse solus est, 
qui possit adaequate cognoscere necessita- 
tem , aut utilitatem Ecclesiae particularis si- 
mul , et universalis pro tali casu . Quisquis 
alius, ut v. g. ipse Episcopus loci, idoneus 
esse non poterit ad hanc duplicem cognitio- 
nem , quae pro decisione requiritur ; ideo- 
que quisquis alius non solum non posset es- 
se talis causae judex legitimus, sed neque 
judex idoneuV 

Quae autem dicta sunt , eo magis con- 
vincunt , si non de una Ecclesia solummodo 

agatur, sed de pluribus simul, ideoque de 
destitutione plurium Episcoporum ad utilita- 
tem totius Provinciae , aut Regni . Quanto 
major est enim numerus membrorum infirmo- 
rum,eo magis eorum sanitas,aut discrimen per- 
tinet ad totum corpus, et eorum necessitas aut 
utilitas in necessitatem aut utilitatem totius 
corporis redundat . Item eo magis ad justam 
et utilem decisionem ferendam requiritur , qui 
cognoscat et singulorum separatim , et singu- 
lorum ad invicem , et omnium simul infirmo- 
rum membrorum relationem ad commune 
corporis bonum . Et consequenter si in dis- 
quisitionem cadat , an necessaria sit destitu- 
tio Episcoporum totius Regni , aut Provinciae, 
nemo est, qui sit idoneus ad judicium feren- 
dum , nisi Summus Pontifex , ad quem per- 
tinet , et pervenit cognitio adaequata de ne- 
cessitate singularum Ecclesiarum et separa- 
tim , et ad invicem , et relate ad universum 
Ecclesiae corpus . Si enim Provinciales Episcopi 
etiam conjunctim de hoc judicare deberent , 
possent ad summum de utilitate aut necessita- 
te totius Regni, aut Provinciae aptum judicium 
pronunciare, non vero de utilitate , aut ne- 
cessitate totius Ecclesiae . Praeterquamquod 
ad hoc judicium ferendum Synodafis conventus 
tequireretur, qui non semper obtineri potest, 

et quem attendere urgens necessitas non sem- 
per permittit . Stat ergo, quod in tali casu co- 
gnitio et decisio pertinet ad solum Papam et ex 
officio,et ex requisitis ad cognitionem causae . 

Hinc profluit , quod si Papa praecipiat 
aliquibus Episcopis renunciationem , et eos 
vel invitos , vel non auditos destituat , non 
possint Episcopi hujusmodi destitutionem cas- 
sare, et annullare ex pretextu utilitatis, aut 
necessitatis Ecclesiae . Et ratio potissima est , 
quia inferior de factis sui Superioris judicare 
non potest . Cum igitur Papa sit Superior , et 
judex Supremus in Ecclesia , et Episcopi sint 
inferiores atque ei subordinati et subditi , 
non habent jus judicandi de decisionibus et 
sententiis Supremi Pontificis . Qualecumque 
igitur judicium ferrent contra ejus decisio- 
nem, nullum et irritum judicium esset , quia 
destitutum legitima auctoritate in judicanti-' 
bus . Est enim cuique notum , quod nullus 
inferior constitutionem Superioris , aut prae- 
ceptum potest tollere , aut modificare , aut 
illi aliquatenus detrahere , ut in Clem. Ne 
Romani de elect. Fagnani de Arbitris c. con- 
tigit num. 6. et c. biferior 21 . dist. cap. Cum 
inferior de majorit. et obed. Ubi addendum 
est, quod Papa non est solum Superior judex 
in Ecclesia , sed Supremus , et independens ; 

est quodammodo Potestas publica,cui privatus 
resistere nequit,ut ait Grotius de jure pacis et 
belli In publicis autem praeci- 

puum haud dubie est ordo ille, quem dixi, imperan- 
di, parendi que ; is vero cum privata resistendi li- 
centia consistere nequit ; ubi addit Coccejus 
in Comment. Ratio rationis haec est , quia - 
privatorum non est judicium , quid ad finem 
universalem pertineat . Quae sententia , ut 
vidimus, maxime locum habet in casu de de- 
stitutione plurium Episcoporum . Quibus et- 
iam addi debet , quod inferior Papae non 
potest regulariter esse Judex in causa pro- 
pria , sed Papa regulariter contra . Fagnan. 
in c. Nosti de elect. num. 15. et 16. Henric. 
Coccej. ad Grot. lib. 1. cap. 3. 17. Pirhing. 

lib. 1. tit 1. sect. 1. §.3. per totum . Igitur 
evidens fit , quod Episcopus destitutus non 
potest esse judex legitimus de jure in causa 
propriae destitutionis . Restat itaque , ut 
procedat tamquam judex privatus non ex- 
terno , sed interno judicio et sententia de 
validitate , aut nuliitate causae . In quo ju- , 
dicio aut adest certitudo , aut incertitudo et 
dubium ; quae duo separatim examinanda 
sunt . 

Si itaque sit dubium ; an Summus Ponti- 
fex Episcopum destituerit ex causa justa nec ne ? 

respondendum est ad hoc propositum idem 
quod Fagnanus reponit de dubio in causa 
translationis . C. Quanto num. 120. et seq. Si 
Papa procedit jubendo , Episcopus cogitur pare- 
re , quia praesumitur factum favore Ecclesiae , 
C. Omnes , 7. q. 1 . Ad hoc faciunt notata per 
Legistas in 1 . fin. ,C. si contra jus , vel utilit. 
public. et in l. Praescriptione , C. de precib. Im- 
perat. 0 fer en. et per Canonistas in cap. Quae 
in Ecclesiarum de Constit. , ubi communiter 
volunt, causam praesumi in Principe, etiam- 
si agat in his , quae competunt alicui jure 
gentium; immo et in his, quae sunt de ju- 
re divino , ubi solitum est dispensari . Suarez 
de Legib. lib. 1. cap. 9. num. 11. 

Quod si Episcopus certus fuerit de nulli - 
tate causae , et de praejudicio , quod Ecclesiae 
resultat ex sua destitutione , tenetur quidem 
humiliter exponere Papae Ecclesiae damnum , 
sicut inferior superiori , quando agitur de pu- 
blico bono ; sed numquam dicendum , quod 
possit resistere , aut se gerere tamquam non 
destitutum . Prima ratio est , quia bonum 
privatum debet cedere bono publico . Publi- 
cum autem bonum , et praesertim spirituale 
importat , ut nemo violenter retinere velit 
propria jura , quamvis sine justa causa ad- 
empta contra mandatum Principis Supremi ; 

aliter pax publica summum incommodum su- 
stineret, tum ob scandalum , a quo praescin- 
di non potest in hujusmodi casibus , tum 
quia admodum facilis aditus cuique aperire- 
tur obsistendi mandatis Principis , quia ne- 
mini , qui suo jure privatur , certitudo dees- 
$e poterit aut vera, aut supposita, quod fue- 
rit injuste gravatus. Altera ratio est, quia 
qui auctoritate publica spoliatus est , quam- 
vis injuste possessione in re deturbatus fue- 
rit , etsi retineat jus, et proprietatem in rem 
suam , non potest tamen privata auctoritate 
possessionem recuperare , et illegitimum pos- 
sessorem expellere , sed indiget ad hoc ipsius 
publicae auctoritatis decreto ; aliter infini- / 
tis abusibus , et inordinatis excessibus aditus 
patefieret, si privato jure ita agere liceret . 

Patet hoc ex titulo De Restitutione Spoliato- 
rum , ubi injuste spoliatis conceditur quidem 
recuperatio Beneficiorum , praetermisso ju- 
ris ordine, sed tamen per ecclesiasticam au- 
ctoritatem . Hinc ait S. Thomas 2. 2. qu. 66. 
artic. 5. ad 3. , quod qui furtim accipit rem 
suam apud alium injuste detentam , peccat 
contra communem justitiam , dum ipse sibi u- 
surpat suae rei judicium , juris ordine praeter- 
misso . Et ideo tenetur Deo satisfacere , et da- 
re operam , ut scandalum proximorum , si in - 

de exortum fuerit , sedetur . Et leges ipsae ci- 
viles vi dejecto subveniunt ad recuperandam 
possessionem , sed per Praetorem . Digest. lib. 
43. tit . 16. de Vi. Iramo nolunt Interdictum 
Unde vi competere filiis contra parentes,' 
quia atrocitatem facinoris in se habet , rnelius- 
que erit in facium actionem his competere l. 2. 

Interdictum . Si igitur filio contra patrem 
non competit illud Interdictum , quia infa- 
miam aliquam facti parit , quanto magis con- 
venit Episcopo reverentia in Patrem omnium 
Fidelium , ne et sibi , et illi producat infa- 
miam . Et quod dicitur apud Samuelem de 
jure regis , explicat Grotius , per illud jus in- 
dicari factum , quod effectum aliquem juris ha- 
beat , idest non resistendi obligationem . Ideo 
additur , populum pressum istis injuriis Dei 
opem imploraturum , quia scilicet humana re- 
media nulla extarent. l.i. c.4. §.3. Haec autem 
non resistendi obligatio etiam convenit Epi- 
scopo erga Summum Pontificem . Denique 
nemo potest esse omnino certus in casu pro- 
posito de nullitate illius actus . Quum enim , 
ut vidimus , talis actus ' respiciat non solum 
commodum , aut necessitatem particularis 
Ecclesiae , sed etiam universalis , nullus Epi- 
scopus , esto quod suae Ecclesiae perlectam 
cognitionem habeat , poterit praesumere , 

quod sibi status et necessitas constet Ecclesiae 
universalis , sicuti Summo Pontifici .innote- 
scere penitus debet ; ideoque saltem propter 
defectum cognitionis , numquam de vitio de- 
stitutionis propter nullitatem causae certi- 
tudinem sibi comparare poterit . Neque ad 
judicandum de incommodo Ecclesiae , quod> 
ex hujusmodi destitutione resultare -posset,, 
attendenda sunt facta posteriora ipsi destitu- 
tioni . Primo quia exitus non probat justi- 
tiam causae , quae attendi debet eo tempo- 
re, quo destitutio peracta est, et non po- 
stea . Omnis enim humana moralis actio suam 
bonitatem aut malitiam recipit ex objecto, 
fine , et circumstantiis occurrentibus agenti 
tempore suae actionis , et non post actionem 
jam positam, et perfectam. Inepte igitur 
ratiocinaretur qui diceret v. g. , ex reniten- 
da , aut indulgentia aliquorum Pontificum* 
sequutae sunt turbae, aut disciplinae relaxa- 
tio, ergo male se gesserunt .illi Pontifices * 
Non ex futuris incertis , et quae praevideri, 
nequeunt, sed ex praesentibus certis, et ex 
futuris ab agente post adhibitam diligentiam 
praevisis , dimetienda; est actionis , et agen- 
tis prudentia, et justitia. Deinde, quia in? 
hujusmodi rebus saltem nemo privatus cer* 
to asseverare poterit , illa incommoda im- 

mediate et efficaciter subsequuta esse ex ta- 
li actione ; possunt enim , ut in humanis 
rebus saepe nt, evenire per accidens . Ter- 
tio denique , quia subditus videt mala, quae 
accidunt, sed ignorat majora, quae accidis- 
sent , nisi Superior ad illam dispositionem 
devenisset . Quare in hujusmodi casibus in- 
ferior numquam poterit contraire Superiori, 
non solum ex defectu jurisdictionis contra 
Superiorem , sed etiam ex defectu idoneita- 
tis requisitae ad judicandum . Pertinet igitur 
ad Summum Pontificem hoc judicium , cum 
exclusione cujuscumque inferioris ; et illega- 
le , et nullum foret cujuscumque privati ju- 
dicium ad retinenda aut recuperanda subla- 
ta jura per Supremum Principem , 

Et certe si neque Episcopus injuste de- 
positus potest absque superiori auctoritate 
suam Sedem recuperare , quamvis facilius illi 
sit injustitiam sententiae cognoscere , quia 
agitur de facto proprio , cujus ipse penitus 
conscius est ; quanto minus licebit Episcopo 
propter necessitatem Ecclesiae a Papa desti- 
tuto suam Sedem retinere , antequam illi 
eam rursus adjudicet Supremus ipse Pontifex, 
quum nullitatem destitutionis fere impossi- 
bile illi sit cum plena certitudine cognoscere ? 

Quod si .destitutus Episcopus contra fa- 

ctum Summi Pontificis ad Concilium Provin- 
ciale confugeret , nihil magis obtineret . 
Confugeret enim a Superiore ad inferiorem, 
qui non plus auctoritatis habet in decreta 
et praecepta Summi Pontificis , quam habet 
ipse Episcopus . Neque vero Concilio Provin- 
ciali datur judicium legitimum in personam, 
aut in decreta Supremi Pastoris ; quia Papa 
non modo ovium , sed et Pastorum unus omnium 
Pastor est . S. Eernard. de Consid. lib. 2 . 
cap. 8. 

Si autem destitutus Episcopus ad futu- 
rum generale Concilium a praecepto Papae 
appellare contenderet , jam jam ad Schis- 
maticorum partes se deflectere insinuaret . 
Etenim scribit Franciscus Victoria relectio- 
ne 4. propos. 20. Omnes Appellationes hacte - 
nus factae ad Concilium male cesserunt , et 
tandem devenerunt in Schisma aliquod , vel 
etiam Haeresim . Petrus de Marea lib.q.cap.iq. 
vocat hanc appellationem ad Concilium no- 
vam quandam rationem in Ecclesiam inve- 
ctam . Novam dixi , quia nunquam in Eccle- 
sia admissa fuit provocatio a Papa ad Conci- 
lium . Hinc subjungit Charlas de Libertat. 
Eccles. Gallic. lib. 10. num. 10. Libera erit 
omnino Gallia , sed a justitia , si posteriores 
quidam ejus libertatis vindices audiantur . 

Nam si Pontificis Decreta non arrideant , vel 
omnino contemnentur , utpote offendentia regu- 
las , mores , et instituta a Regno , et Ecclesia 
Gallicana recepta , vel ab eis ad futurum 
Concilium provocabitur . Concilii autem Decre- 
ta non recipientur , atque adeo non obligabunt 
juxta illorum Scriptorum doctrinam . Caeterum 
hanc imputationem a Gallicana Ecclesia me- 
rito vindicat alibi idem Charlas , qui osten- 
dit , doctrinam fuisse in Gallia receptam , 
quod a Papae sententia provocari non lice- 
ret . lib. 5. cap. 14. num. 12. Ita Hincmarus 
Episcopus Remensis , Ivo Carnotensis , Potho 
Presbyter Prumiensis , et alii etiam ex recen- 
tioribus Sanctae Sedi minus aequis , ut Caro - 
lus Eeuretus lib. 9. de abusu cap. 3. num. 15. 
Vide etiam de Petra tom. 5. Comment. in Con - 
stit. 5 Pii secundi . 

Neque similiter licet a Pontificiis De- 
cretis appellare ad Canones . Pertinet hoc ad 
Photii calliditatem , aut potius arrogantiam „ 
Photii mentem - exposuit in Concilio Con- 
stantinopolitano Act. 6. Zacharias Schisma- 
ticus Metropolita Chalcedonensis .* Et Papae 
Nicolai, dixit, et caeterorum Patriarcharum prin- 
ceps Canon est. ..Cum ergo extra hunc faciunt, sive 
Papa Nicolaus, sive alius quis, non acquiescimus . 
Ita protestayit etiam Euschemo schismaticus 

Archiepiscopus Act. 7. Sed Canon ^ secundus 
ejusdem Concilii definivit, ac sancivit ser- 
vari semper , ac immutilata et illaesa custo- 
diri , quae per Beatissimum Nicolaum tam- 
quam Spiritus Sancti organum contra Pho- 
tium invasorem decreta fuerant. Et notan- 
da est sententia, a qua Canon ille exordium 
sumit , scilicet ; Obedite Praepositis •vestris , 
et subjacete illis ; ipsi enim pervigilant pro 
animabus vestris tamquam rationem redditu- 
ri ; Paulus Magnus praecipit . 

Et certe si hujusmodi abusus praevale- 
re posset in Ecclesia , ut a Summorum Pon- 
tificum decretis appellari liceret ex prae- 
textu violatorum Canonum , nulla esset eo- 
rum jurisdictio et potestas , et frustra Chri- 
stus in Ecclesia Pastorem Pastorum consti- 
tuisset . Quis enim a Romano Pontifice gra- 
vatum se esse judicaret, et contra ejus sen- 
tentias appellando non intercederet ? Quod 
quanto impedimento ejus jurisdictioni futu- 
rum esset , quantum ejus auctoritatem et 
sollicitudinem infringeret , qualem in Ec- 
clesia quotidianam perturbationem gigneret, 
quis non videat ? Aequum est in hujusmodi ca- 
sibus etiam privatam injuriam communi Ec- 
clesiae paci postponere . Non licet alicui 
contra patrem familias scandala excitare , 

et domum universam subvertere ex pre tex- 
tu , quod salus ipsius domus periclitetur, si 
adversus illum praelia non intimentur . Cui 
pars sollicitudinis incumbit , nequit omnes 
agnoscere causas , quas penitus rimatur , 
et ante oculos sibi proponit ille, cui omnium 
Ecclesiarum sollicitudo concredita fuit . Ad- 
stat Spiritus Sanctus suo lumine et afflatu 
illi , quem universae Ecclesiae praefecit , ut 
Ecclesiae bono prospiciat , et illius praesen- 
tiam frustra possidere praesumeret ad uni- 
versae Ecclesiae administrationem , qui fuit 
tantum vocatus in partem . Nec abs re exi- 
stimo , si ad reverentiam , quae Summo 
Pontifici in his casibus exhiberi debet, osten- 
dendam , aliqua recitaverim excerpta ex 
epistola Hildeberti Cenomanensis Episcopi in 
Gallia, quam ad refutandas obtrectantium 
in Paschalem Pontificem criminationes scri- 
psit ad anonymum ; legiturque in codice 
epistolarum ejus lib. 2. epist. 22. nov. edit, 
a P. Beaugendre adornatae . Noli , noli ob- 
secro , quisquis es , irrumpere temulenter , pa- 
trum instituta discutere , carpere' mores , accu- 
sare doctrinam . Argue , sed cum primum rei 
exitum comprobaveris ; accusa , sed cum per- 
penderis aberrasse . Sed et tunc in spiritu le- 
nitatis ; multa ex tempore , multa ex perso - 


421 

nis differentius fiunt . Rector Ecclesiae non- 
numquam aut dissimulabit , aut faciet , quod 
accusat. Cum viderit malum schismatis im- 
minere , Canonum scita mutabit . Debet ces- 
sare censura , cum dissolvitur unitas , chari- 
tas laeditur , pax vacillat . Nescit plerumque , 
quid prohibere , aut dissimulare , quid prae- 
cipere , quid indulgere debeat dispensator . 
Nescis frater , nescis , quam diligenter , quam 
sollicite Patres faciunt , quod mireris , quod 
arguas , quod condemnes . Desine , inquam , 
spiritualium persequi sanctiones , secreta ri- 
mari , decreta 'damnare . In Canonibus legi- 
tur : oves Pastorem arguere non praesumant : 
quaecumque nescimus , quo animo fiant , in- 
terpretemur in melius . Universalis Episcopus 
Omnium habet Leges , et Jura Rescindere . Ad 
ipsos venio , qui audent aspirare judicium . 
Et tu homo , tu cinis , secundum Deum formi- 
ca , leonem sollicitare non metuis ? Differ dif- 
fer in tempus opprobria . Sententia Cainan da- 
mnantur y qui patribus injurias irrogarunt I 
Confitere commissum , poenitentiam age , con- 
cute pectus y offensas luctu et lachrymis lava , 
et recantatis opprobriis , juxta quod dicitur , 
palinodiam canta . Tu ipse argue , tu ipse sen- 
tentiam judicis anticipare festina . 

. Quid igitur in hujusmodi casibus agen- 

dura est Episcopo ? Docet de remedio illu- 
stris Galliae splendor , et Ecclesiae Doctor 
S. Bernardtis in epistola 213. ad Papam In- 
nocentium , a quo quum audiret irritari re- 
conciliationem Petri Pisani, opera sua , et 
ipsius Pontificis auctoritate factam , sic illi 
scribit . Quis mihi faciet justitiam de vobis ? 
Si haberem judicem , ad quem vos trahere pos- 
sem , jam nunc ostenderem vobis ( ut partu- 
riens loquor ) quid meremini . Extat quidem 
tribunal Christi : sed absit , ut ad illud ap- 
pellem vos , qui illic ( si vobis necessarium , 
et mihi possibile esset ) vellem magis totis vi- 
ribus stare , et respondere pro vobis . Itaque 
recurro ad eum , cui in praesenti datum est 
Judicare de Universis , hoc est ad Vos . Vos 
appello ad vos * vos judicate inter me et vos . 
Loquebatur quidem S. Bernardus confiden- 
ter , et familiariter cum Summo Pontifice , 
cui non solum subditus, sed prope amicus 
erat; et tamen simul docebat , a Summo 
Pontifice non licere ad alium appellare , 
neminem ejus dispositionum judicem esse 
posse , quia illi datum est judicare de uni- 
versis . Siquidem scribebat idem Bernardus 
Eugenio Papae ,de Consider . lib.i.c.S.num.ib» 
Juxta canones tuos alii in partem sollicitudi- 
nis , tu in plenitudinem potestatis vocatus es . 

Aliorum potestas certis arctatur limitibus ; 
tua extenditur et in ipsos , qui potestatem 
super alios acceperunt . Nonne si causa extite- 
rit , tu Episcopo caelum claudere , tu ipsum 
ab Episcopatu deponere , etiam et tradere sa- 
tanae potes ? Stat ergo inconcussum privile- 
gium tuum tibi tam in datis clavibus , quam 
in ovibus commendatis . 

Neque sufficit reverentia , nisi etiam 
exhibeatur obedientia . Parum esset Apo- 
stolicae Sedis decreta revereri , si illis obe- 
dire detrectetur . En rursus quid scribebat 
ad Mediolanenses Bernardus ep. 131. num. 2. 
Sed dicit aliquis . Debitam ei reverentiam 
exhibebo , et nihil amplius . Esto : fac quod 
dicis : quia si exhibeas debitam , et omnimo- 
dam . Plenitudo siquidem potestatis super uni- 
versas orbis Ecclesias singulari praerogatiya 
Apostolicae Sedi donata est . Qui igitur huic, 
potestati resistit , Dei ordinationi resistit . Po- 
test , si utile judicaverit , novos ordinare 
Episcopatus , ubi hactenus non fuerunt . Po- 
test eos , qui sunt , alios deprimere , alios su- 
blimare , prout ratio sibi dictaverit , ita ut 
de Episcopis creare Archiepiscopos liceat , et e 
converso , si necesse visum fuerit .... Porro 
in promptu est ei omnem ulcisci inobedien - 
tiam , si quis forte reluctari conatus fuerit . 

IMPRIMATUR 

Si videbitur Rmo P. M. S. Palatii Aposc. 

Benedictus Fenaja Cong • Missionis Pat/. 
Constantinop . Vicssg. 


Die 2.6, Metit 1807. 
nihil obstat 

Fr. M»uritius Bened. Olivieri Sac. Theol. Mag. Ord. 
Pracd. In Romano Archigyronasio Hebraicarum littera- 
wam Professor , a R&o P.M. S.P.Ap. Revisor deputatus . 

v 

nihil obstat 

i>4 > 

D Vine. Garofali Abbas Procurator Generalis Canoni- 
eor. Reg. SS. Salvatoris . 


IMPRIMATUR 

Fr« Thomas Vincentius Pani Ordinis Praed. 
S. P. Ap. Mag. 

